
Omul deplin al caltarii vonânesti 


Mihai EMINESCU 
SCRISOAREA III (Fragmente) 


Au prezentul nu ni-i maze? N-o să-mi dea ce o să cez? 
N-o să aflu întze-ai noştzi vze un jalnic juvaez? 
Au fa Sybazis nu suntem lingă capiștea spoielii? 
Nu se nasc gVozii pe steadă și Ca uşa capenetii, 
W-avem oameni ce se luptă cu zetozicele suliți 

Jn aplauzele gzele a canatiei de ubiţi, 

Panglicazi în ae țăzii, caze joacă ca pe funii, 
Măști cu toate de zenume din comedia minciunii? 
Au de patzie, viztute nu vozbeşte VibezaVul, 

De ai crede că viața-i e cuzată ca czistaVu0? 

Mici visezi că înainte-ți stă un sti?p de cațenele, 
Ce își zide de-aste vozbe înginîndu-le pe ele. 

Vezi cofo pe uziciunea þăză sufet, jăză cuget, 

Cu pzivizea-mpăzoșată şi Ca păci umfat și buget, 
Wegzu, cocoșat și lacom, un izvoz de şizetlicuzi, 
Pa tovazășii săi spune veninoasele-i nimicuzi; 

Țoţi pe buze-avind viztute, iaz în ei monedă calpă, 
Ouintesență de mizezii de Ca ceeștet pînă-n talpă. 
Și deasupza tutuzoza, oastea să și-o zecunoască, 
Îsi azuncă pocituza bulbucațţii ochi de bzoască... 
Dintz-aceștia taza noastză își alege astăzi solii! 
Oameni vzednici ca să şază în zidizea sjintei Gotii, 
În cămeși cu mîneci lunge și pe capete scuție, 

Ne fac legi și ne pun bizuzi, ne vozbesc ţilosoţie. 
Și acum pziviţi cu spaimă fața noastză sceptic-zece, 
Vă mizați cum de minciuna astăzi nu vi se mai teece? 
Cînd vedem că toți aceia caze vozbe mazi azuncă 
Numai banul îl vînează și cîștigul păză muncă, 
Mai, cînd fraza Custzuită nu ne poate înșela, 
Astăzi alții sunt de vină, domnii mei, nu este-așa? 
Pzea v-aţi azătat azama, sbişiind această țază, 
Prea făcuzăți neamul nostzu de zuşine și ocază, 
Pzea v-aţi bătut joc de limbă, de stzăbuni şi obicei, 
Ca să nu s-azate-odată ce sunteți — niște mişei ! 
Da, cîștigul jăză muncă, iată singuza poenize; 
Vietutea? e-o nezozie; Geniul? o nepezicize. 


Daz lăsați măcaz stzămoşii ca să doazmă-n cob de czonici; 
Din tzecutul de măzize v-az peivi ce? mult izonici. 

Cum nu vii tu, Țepeș doamne, ca punînd mîna pe ei, 

Să-i împazţi în două cete: în smintiţi și în mișei, 

Și în două temniți Cage cu de-a sila să-i aduni, 

Să dai foc ĉa pușcăzie și Ca casa de nebuni ! 


EMINESCU 
14 


— Ce înseamnă Eminescu 
în destinul 
D-voastză poetic? 


Gz. VIERU: — Răspundete, 
în pzimul zînd. 

Eminescu este izvozul. 

Este Caczima de joc 

a Univezsului. 

Sîntem un doz de noi înşine 
('cunoaşte-te pe tine însuţi”), 
sîntem un doz 

al Univezsutui. 


Grigore VIERU 


LEGĂMÎNT 


Lui Mihai Eminescu 


Ştiu: cîndva la miez de noapte 
Ori la răsărit de soare. 
Stinge-mi-s-or ochi mie 

Tot deasupra cărți Sale. 


Am s-ajung atunce. poate. 
La mijlocul e aproape. 

Ci să nu închideți cartea 
Ca pe recile-mi pleoape. 


S-o lăsat: așa deschisă. 
Ca băiatul meu or: fata 

Să citească mai departe 
Ce n-a dovedit mici tata. 


lar de n-au s-auză dînşu 

Al străvechi slove bucium. 
Așezați-mi-o ca pernă 

Cu toti codru ei în zbucium. 


Eminescu este o cetate 
cu o singură intrare 

şi cu o sută de ieşiri. 
Intri în ea, iei aminte 

la toate, înveţi, 

te învoiniceşti, 

apoi ieşi pe unde crezi tu 
că-i mai bine, 

ducînd mai departe 
făclia graiului 

şi spiritului neamului tău. 
Important, la început, 
este să găseşti intrarea, 
să cunoşti semnele ei, 

să nu le încurci. 


Grigore VIERU 


Gaicoat VIERU 
60 


— Al cui discipol 
Vă considezați? 


Gzigoze VIERU: — Ael 
Cimbii. AC limbii zomâne. 


Limba se învaţă mai întîi 
acasă, de la părinţi. Apoi la 
grădiniţă, la şcoală. Am - 
întîlnit minunaţi învăţători de 
limbă și literatură (am vorbit 
deseori despre ei, le-am 
dedicat versuri), adevăraţi 
creatori. Dar sînt şi lingvişti 
care nu țin în casă decît 
manuale şcolare. Mai des 
intră necredinciosul în 
biserică decît trec ei pragul 
bibliotecii. Dacă-i auzi cum 
vorbesc, îți vine să apuci 
cîmpii. De unde atîta 
nepăsare pentru copiii unui 
întreg, sat, pentru limba unui 
întreg popor?! Dacă un 
agronom, bunăoară, nu-şi 
cunoaște meseria şi duce 
lucrul de rîpă, el va fi destituit 
din post, scos din pîine, cum 
se spune. Ai auzit vreodată să 
fie descalificat un învăţător 
prost de limbă şi literatură?! 
Sînt destui dascăli de fizică, 
bunăoară, sau de istorie care 
pipăie orbeşte cu vîrful limbii 
cuvintele graiului matern, 
ciocnindu-se mereu 'de ele ca 
de un zid. Cu ce crezi că-și 
spală obrazul? Cu apa stătută 
a unor explicaţii mai mult 
decît nostime: “Limba nu-i 
meseria mea". Dar de cînd 
fizica are, iar limba nu, legi 
care trebuiesc respectate, de 
cînd limba nu mai este însăşi 
fiinţa unui popor, de cînd nu 
mai este istorie?... 


Grigore VIERU 


Aniversäré 


"FĂRĂ 
LIMBA ROMÂNĂ 
N-AȘ FI AJUNS 
POET" 


Dialog: 
Alexandru BANTOȘŞ 
Grigore VIERU 


Al. BANTOŞ: — Stimate 
Grigore Vieru, Nichita Stănescu 
mărturisea inspirat: "Patria mea 
este Limba Română”. Ce crede 
despre limba maternă Grigore 
Vieru? Cum apreciaţi, domnule 
poet, destinul de astăzi al limbii 
române în Basarabia? 

Gr. VIERU: — Metafora lui 
Nichita este minunată. Dar în cazul 
nostru, al românilor din Basarabia, 
ea exprimă numai jumătate de 
adevăr. 

O patrie clădită numai pe 
datul lingvistic, cu o populaţie 
educată doar în cultul unei istorii 
false sau în cultul unei istorii 
străine, o patrie fără o economie şi 
o armată naţională este numai pe 
jumătate patrie. l 

Al. BANTOŞ: — Destinul 
limbii noastre, dezvoltarea 
firească, chiar supraviețuirea ei — 
în situaţia cînd "bilingvismul 
armonios" continuă a fi promovat 
în stîngă: Prutului — depinde în 
mare măsură de adevărul spus şi 
conştientizat despre obîrşia graiului 
străbun. Or, la Chişinău, spre 


ruşinea noastră a tuturora, 
minciuna continuă să stea în capul 
mesei. Deşi au fost aduse suficiente 
dovezi în favoarea adevăratei 
denumiri a limbii noastre care este 
Limba Română, Parlamentul a 
introdus în Constituţie glotonimul 
“limbă moldovenească”, votînd şi 
legiferînd demult compromisa 
teorie a celor “două limbi”. Cum 
credeţi, care este logica acestei 
decizii antiştiinţifice? 

Gr. VIERU: — S-a mizat, 
indiscutabil, pe necunoașterea de 
către populaţie a istoriei neamului 
nostru. Dar şi pe laşitatea multor 
moldoveni, pe moliciunea lor 
(suntem prea mălăieţi, ce mai 
vorbă!), pe capacitatea unora de 
a-şi schimba culoarea în funcție de 
împrejurări şi de 'a se vinde uşor pe 
trei arginţi străinului. 

Dacă eram ceceni, rămîneam 
Patrie, chiar dacă nu aveam la 
îndemînă altceva decît limba 
maternă. 

Nici puterea de la Chişinău, 
nici Moscova nu se tem de limba 
română. Se tem de altceva: că 
limba română ar putea retrezi în noi 
sentimentul românismului. De. asta 
se tem tovarăşii. S-ar putea ca 
buclucaşa constituţie să accepte 
glotonimul pentru care ne zbatem, 
dar va refuza categoric şi cinic 
etnonimul "popor român”. Or, 
numai dreptul la istoria Neamului 
ne-ar putea reuni cu Țara. 

Vorbeam de cameleoni și aş 
vrea să-ți povestesc o întîmplare 
autentică. Există un nebun care se 
plimbă, cîntînd, pe lîngă blocul în 
care ` locuiesc conducătorii 
Republicii şi prin fața hotelului 
"Codru" din Chişinău. Într-o zi, 
observîndu-mă, nebunul începuse, 

chiar sub nasul poliţistului, să cînte 
o frumoasă romanţă românească. 
Avea o perfectă dicţie, şi polițistul, 
cu un perfect simț al 
responsabilității "limbii moldo- 
venești", a încercat (este adevărat 
că delicat) să-i închidă gura. Atunci 
nebunul a început să cînte ceva 
rusește şi polițistul a tăcut. După 
cum vedeţi, la noi şi nebunii au 
însuşit perfect anumite deprinderi 
moldovenești... 

Al. BANTOŞ: — Cunoaşteţi 
conţinutul noii Constituţii a 
Republicii Moldova? 

Gr. VIERU: — Da. Și pot 
afirma că dincolo de inepţia 
glotonimului “limba  moldo- 
venească” şi alte cîteva, noua 
constituţie este în linii generale 
frumoasă. Dar este proastă 
constituția ale cărei cuvinte 
frumoase nu pot acoperi fundul gol 
al mulţimii. 

Al. BANTOŞ: — Unii 
demnitari ne previn că cei care vor 
utiliza glotonimul "Limbă Română" 
vor fi traşi la răspundere. Cum însă 
ar trebui să se procedeze cu cei care 
nu vor în mod ostentativ să înveţe 
şi să vorbească limba statului? 

Gr. VIERU: — Nu se ştie încă 
cine va fi pedepsit mai întîi: noi, 
pentru faptul de "a ne ţine de 
neamuri" cu limba strămoşilor, sau 
tovarăşii, pentru sărăcia groaznică 
în care au aruncat biata lume. 

Pe mine nu mă doare capul că 
străinul nu doreşte să ne înveţe 
limba. Să n-o înveţe dacă aşa crede 
el că este mai bine şi mai civilizat. 
Dar să nu-mi dea lecţii de limbă şi 
istorie. Să nu mă conducă. Să-și ştie 
locul! 

Al. BANTOŞ: — O lecţie falsă 
de lingvistică. şi istorie ne-o oferă, 


cu părere de rău, nu numai străinii. 
Unii dintre politicienii noștri, care 
pretind că deţin adevărul în ultimă 
instanță şi că exprimă vrerea 
poporului, le-au luat-o cu mult 
"înainte" celor care nu vor să ne 
cunoască limba... 

Gr. VIERU: — Pînă mai ieri 
justificam într-un fel rătăcirea 
agrarienilor prin necunoaşterea de 
către dînşii a istoriei neamului. Am 
declarat de cîteva ori, public, cu 
toată sinceritatea, că, dacă 
dumnealor vor lăsa în pace limba 
şi istoria strămoşilor noştri, voi 
deveni unul dintre cei mai aprigi 
susținători ai lor în viitoarele alegeri 
parlamentare, neatingîndu-mă de 
sîrma ghimpată de la Prut şi 
răbdînd-o atîta vreme cît o rabdă 
Dumnezeu și Istoria. 

Azi, după ce au hăcuit puţinul 
pămînt ce ne-a rămas, împărţin- 
du-l cui se nimereşte ("mulţi avari 
ticăloşi, bînd vin, au răspîndit în 
lume dărnicia"), numai pentru a ne 
îndepărta şi. mai tare de “matcă, 
mi-am dat seama că tovarăşii din 
partidul de guvernămînt, cu unele 
excepţii, nu sunt nişte rătăciţi, ci 
acţionează programatic şi împă- 
care cu einu poate fi. 

Agrarienii au rămas, din 
păcate, aceiaşi bolşevici. Or, iată 
ce spune despre comunism. un 
filozof autentic, Petre Ţuţea: 
"Comunismul e cea mai mare 
aflare-în-treabă din istoria omenirii. 
Comuniştii au vrut să ne facă fericiţi 
cu forța: bă, să fiţi fericiţi, că vă ia- 
mama dracului! Adică să mănînci 
bine, să bei bine, să dormi bine şi 
la loc comanda!” Tristeţea cea mare 
este că azi, sub comanda 
neocomuniştilor, nici măcar n-am 
ajuns să mîncăm bine, lumea s-a 


Aniversări 


trezit atît de săracă, amărîtă, că 
numai izmenele nu şi le-a scos de 
vînzare. Dar tot ei au neobrăzarea 
să mintă omul că sărăcia au adus-o 
scriitorii şi Frontul Popular, că 
România ne mănîncă ouăle şi 
carnea... 

Din păcate, nu văd nici o ieşire 
din acest dezastru economic. Pentru 
că tot Ţuţea afirmă: "Nu se poate 
face economie în comunism și de 
către comunişti. Ăştia nu sunt în 
stare să conducă nici măcar o 
comună rurală. (Și s-au apucat să 
conducă un stat! — n.n.) Încurcă 
apele, înfundă fîntînile. 
Comunismul este un cancer social. 
Unde se instalează, rămîne pustiu”. 

Al. BANTOŞ: — Un rol 
deosebit în schimbarea atitudinii 
faţă de limbă ar trebui să-l aibă 
școala. Ce părere aveţi despre 
manualele şcolare? Ce le lipseşte? 
Cum ar trebui să fie ele şi cine ar 
trebui să le elaboreze pentru a 
răspunde necesităţilor timpului? Ce 
fel de manuale, ce fel de învăţători 
ar trebui să aibă Basarabia pentru a 
depăşi trista situaţie lăsată 
moştenire de către regimul totalitar? 

Gr. VIERU: — Pentru a fi 
români întregi, copiii noştri nu pot 
avea o altă limbă decît cea pe care 
o au copiii de peste Prut, nu pot 
avea alte manuale, nu pot avea nişte 
învăţători şi profesori cu alt nivel 
profesional decît cei de peste Prut., 
Îmi spunea cineva că o învățătoare, 
neputînd explica prin cuvinte 
elevilor verbul "a tropăi”, începuse 
să tropăie prin clasă ca un cal. Ei 
bine, cu o şcoală care tropăie astfel 
nu putem ajunge decît pe fundul 
prăpastiei. 

Al. BANTOŞ: — Poetul 
Grigore Vieru a trecut Prutul. Este 


apreciat în Ţară, dar şi ostracizat 
incredibil de vehement, de altfel, ca 
şi alți scriitori basarabeni. Cum 
interpretaţi acest fenomen? Ce 
credeţi despre destinul literar al lui 
Grigore Vieru proiectat pe fundalul 
literaturii române moderne? 

Gr. VIERU: — Înainte de a 
fi fost contestat, află că am fost 
apreciat de către unele dintre cele 
mai de seamă personalităţi 
scriitoriceşti din Țară: Nichita 
Stănescu, Constantin Noica, Edgar 
Papu, Marin Sorescu, Ioan 
Alexandru, Adrian Păunescu, Ion 
Gheorghe, D. R. Popescu, Fănuş 
Neagu, Romul Munteanu, Adrian 
Popescu, Eugen Coşeriu, 
Constantin Ciopraga, Eugen 
Simion, Mihai Ungheanu, Theodor 
Codreanu, Victor Crăciun, Tiberiu 
Utan, Ion Coja, Stelian Gruia, Fănuş 
Băileşteanu... M-a contestat cine? 
Grid Modorcea, bunăoară, şi alţii 
ca el. M-aş îndoi să fi auzit de 
Modorcea. De ce-am fost atacat? 
Pentru că am văzut literatura şi 
lumea de dincolo de Prut prin 
lacrima mea, iar nu prin ocheanul 
pe care or fi vrut unii să mi-l pună 
în mînă. 

Cît despre destinul meu literar 
îţi pot spune că aproape tot ce ani 
scris a fost publicat şi prețuit în 
Țară, sunt membru corespondent al 
Academiei Române, sunt inclus în 
manualele şcolare, apoi mi-ar trebui 
două vieţi, nu una, pentru a onora 
solicitările diferitelor licee și 
instituţii de învățămînt superior, 
pentru întîlnirile de creație cu 
admiratorii mei. 

Bătut cu pietre la Chişinău de 
către copiii veneticilor, împroşcat 
de la balcoane cu ouă, ameninţat 
telefonic şi în scris cu moartea, 

mi-aş dori oare un alt destin decît 
cel de bucureştean?! 

Al. BANTOŞ: — Unii spun că 
ați plecat în România. Alţii că aţi fi 
fugit... 

Gr. VIERU: — În primul rînd, 
află că nu am plecat. Plec din cînd 
în cînd ca să iau o gură de aer. Pe 
urmă nu "plecarea" mea îi supără 
pe tovarăşi, ci faptul că am unde 
pleca. Cît despre “fugă” ce să-ţi 
spun? Dacă nu aş fi român, aș fugi 
în România, vorba ceea. N-am 
săvîrşit nici o crimă şi tocmai de 
aceea nu-mi este frică de nimeni — 
de ce să fug? 

Al. BANTOŞ: — Unde este 
Grigore Vieru mai acasă: la 
Chişinău, la București, la Pererita? 
De ce? 

Gr. VIERU: — M-aş simţi cel 
mai bine la Pererita, dacă aş fi din 
nou copil într-un sat prietenos, 
neîncrîncenat, ferit de vrăjile negre 
ale vodcii frăţeşti... Dacă aş fi stu- 
dent, aş alege, desigur, Bucureştiul 
cu marii lui profesori, savanți și 
oameni de cultură. Îmbătrînit, cum 
să mă simt bine la Chişinău?! 

Sar dintr-o zi în alta peste 
prăpastia nopţii nedormite, în 
căutarea celui mai frumos poem pe 
care nu l-am scris încă. Mă simt 
bine numai în acest zbor nocturn. 

Al. BANTOŞ: — Cum vă 
descurcaţi la Bucureşti? 

Gr. VIERU: — Nu mai uşor 
decît la Chişinău. La Bucureşti sunt 
şi oameni săritori la nevoie. M-au 
ajutat mult domnii Matei Vintilă şi 
George Vultur, directori de firme. 
Domnul Matei, bunăoară, mi-a 
sponsorizat, ca să zic așa, casa. Tot 
dumnealui i-a sprijinit mult pe 
Doina şi lon Aldea-Teodorovici, 
Dumnezeu să-i ierte. Faţă de nici 

un necaz de-al meu n-a fost străin 
Adrian Păunescu. Sunt un om 
norocos, mai ales de cînd am 
început să mă obişnuiesc cu 
mușcăturile dușmanilor. 

Al. BANTOŞ: — Aveţi şi 
duşmani? | 

Gr. VIERU: —  Destui. Mai 
mulți decît îi are sîrma ghimpată de 
la Prut. Dar infinit mai mulți prieteni 
am. 

Al. BANTOŞ: — Nu v-au 
obosit interviurile şi răspunsurile la 
atacurile din presă? 

Gr. VIERU: — Toată viaţa am 
fost întrebat, ba cu blîndeţe, ba cu 
mînie: de ce? Am impresia că şi 
după moarte voi fi întrebat: de ce? 
Am învăţat și această meserie deloc 
ușoară: de a răspunde. Astfel am 
ajuns a mă cunoaşte pe sine. 

Al. BANTOŞ: — De atenţia 
căror scriitori şi oameni de artă din 
Țară v-aţi bucurat? 

Gr. VIERU: — Zaharia Stan- 
cu, Laurenţiu Fulga, Constantin 
Chiriţă şi Dumitru Radu Popescu 
m-au invitat oficial în Țară pe linia 
Uniunii Scriitorilor. 

Revista “Steaua”, condusă de 
Aurel Rău, este cea care a îndrăznit 
prin '68 să pomenească numele 
unui scriitor basarabean şi să-i 
traducă din... rusește un poem. 
Basarabeanul acela eram eu. 

Andi Andrieş, Corneliu 
Ștefanache şi Horia Zilieru mi-au 
publicat în “Iaşul literar” şi 
“Convorbiri literare” primele 
versuri. 

La București cele dintii 
grupaje de poezii au fost găzduite 
de către “Luceafărul”, condus de 
Nicolae Dragoș, Mihai Ungheanu 
şi Nicolae Dan Fruntelată. 

“România literară” nu m-a 


þaiversăti 


prea invitat, dar mă bucuram că 
acolo erau doi poeți minunați care 
se cheamă Ion Horea şi Tiberiu 
Utan. 

Alecu Ivan Chilia şi Victor 
Tulbure mi-au publicat în “Arici- 
Pogonici” primele versuri pentru 
copii. l 

Călin Gruia şi Victor Crăciun 
mi-au dat la radio nişte bucăți 
literare. 

Stelian Gruia a publicat în 
Luceafărul primul eseu despre 
creația mea, mai exact, despre 
Albinuţa. 

Adrian Păunescu și Alexandru 
Andriţoiu mi-au dedicat poeme. 

Tudor Gheorghe mi-a cîntat 
generos versurile în diverse 
spectacole. 

Mircea Radu Iacoban, Mircea 
Sântimbreanu, Romul Munteanu 
mi-au publicat cu multă iubire cele 
3 cărți, în condiţii grafice 
excepţionale: Steaua de vineri, 
Izvorul şi clipa şi Rădăcina de foc, 
prefaţate de Nichita Stănescu, 
Marin Sorescu şi loan Alexandru, 
ultima îngrijită de Arcadie Donos 
şi cu o postfață de Victor Crăciun. 
În fond aceste cărți mi-au 
binecuvîntat numele poetic: în 
partea dreaptă a Prutului şi tot ele 
au început să-l prigonească, oficial, 
în Basarabia. 

M-au invitat în casele lor şi 
m-au omenit Zaharia Stancu, 
Constantin Chiriţă, Nichita 
Stănescu, Marin Sorescu, Joan 
Alexandru, D. R. Popescu, Adrian 
Păunescu, Romul Munteanu, 
Mircea Sântimbreanu, Dinu Săraru, 
Victor Crăciun, Radu Cârneci, 
Gheorghe  Towmozei, Corneliu 
Ştefanache, Mircea Radu Iacoban, 
Horia Zilieru, Constantin Ciopraga, 


Aurel Rău, Patriarhia, Nestor 
Vornicescu, Antonie Plămădeală, 
Mitzura Arghezi, Corneliu Leu, lon 
Coja, Petre Ghelmez, Petru Got, 
Corneliu Vadim Tudor, Victor 
Tulbure, Andrei Ciurunga, Aurel 
Buiciuc, Lucia Olaru Nenati, Ioana 
Ieremia, Dumitru Țiganiuc, Ion 
Popescu Gopo, Sabin Bălașa, 
Anatol Vieru, Dina Cocea, Mihai Bandac... 

Toate aceste minuni s-au 
întîmplat pînă la prăbușirea 
imperiului roşu, pînă la 
evenimentele din decembrie. Au 
fost şi pînă în '89 nişte mari şi 
inimoşi români care şi-au asumat 
nişte riscuri de drag, de noi. Fără toți 
acești minunaţi oameni, apoi fără 
Ministerul Învățămîntului şi Științei 
şi fără Editura Didactică şi 
Pedagogică din Bucureşti (director 
Constantin Floricel), care mi-au 
editat  Albinuţa, fără editura 
“Scrisul românesc” şi fără editura 
lui Dumitru M. Ion, dar şi fără 
radioteleviziunea naţională aș fi 
rămas un anonim. Două 
monografii despre osteneala mea 
au scris Stelian Gruia şi Fănuş 
Băileşteanu. Postul de televiziune 
7ABC mi-a acordat un premiu care 
mă va scoate o vreme din grija zilei 
de mîine. 

Al. BANTOŞ: — Povestiți o 
întîmplare frumoasă trăită la 
Bucureşti. 

Gr. VIERU: — Mă petrece la 
hotel într-o seară (care seară? era 
după miezul nopții) Nichita 
Stănescu. Deodată, se opreşte 
emoționat ca un copil. “Uite, 
Grigore, zice, aici, în casa aceasta 
Eminescu a citit pentru prima oară 
Luceafărul". Mi se jilăveşte de 
emoție sufletul. Casa aproape că nu 
se vede, fiind acoperită de un zid 

înalt. Nichita mă ia în brațe şi mă 
ridică pe umerii săi. “O vezi?” “O 
văd, Nichita”. De fapt, nu exista nici 
o casă, era demolată încă prin anii 
50, era numai dorința lui Nichita 
de-a fi rămas la locul ei. 

Eu mi-am văzut Țara ridicat 
pe umerii lui Eminescu şi Creangă, 
Coşbuc, Sadoveanu, Blaga, 
Rebreanu, Arghezi, Bacovia, dar şi 
pe umerii generaţiei lui Labiş şi 
Stănescu. 

Natura mi-a dat har numai atît 
cît a putut, dar limba şi literatura 
română mi-au dat totul. Fără 
literatura şi fără limba română n-aş 
fi ajuns poet. 

lată şi o întîmplare amuzantă. 
Eram în casa lui Marin Sorescu, 
după premiera unui spectacol — 
“Iona”, pare-mi-se. Multă lume. Mă 
ia doamna Virginia Sorescu de-o 
parte să-mi arate atelierul în care 
pictează Marin. În podul casei 
(acolo era atelierul) mi-a spus în 
mare taină o ştire minunată: aceea 
a Premiului Herder pe care-l primise 
Marin. (Noi credem că i se cuvine 
pe deplin şi Nobelul.) “Dar să nu 
spui nimănui asta, m-a rugat 
doamna Virginia, încă nu s-a 
anunţat oficial şi mi-e teamă să nu 
i se facă vreun rău lui Marin, ştii 
cum sînt românii, ar putea să amîne 
ori să-i anuleze premiul...” 

Al. BANTOŞ: — Fiindcă tot 
am lunecat pe panta întîmplărilor, 
vă rog să invocaţi şi una... hazlie. 

Gr. VIERU: — Bine, îți spun 
una, dar nu prea hazlie, pentru că 
eu nu prea am umor. 

Prin 89, adică la începutul 
luptet:noastre pentru eliberarea 
naţională, eram torturat barbar la 
telefon şi ameninţat cu moartea prin 


scrisori anonime. Am dus o parte. 


din scrisori lui Boris Vieru (unde o 
fi dispărut oare acest minunat 
ziarist?!), dînsul le-a publicat în 
“Literatura şi Arta”. Sunt invitat, 
repede după asta, la Securitatea 
moldovenească de către adjunctul 
şefului, domnul Munteanu, pentru 
o conversaţie. I-am mulțumit pentru 
amabilitate, dar nu m-am dus. Peste 
cîteva luni sunt bătut cu pietre de 
nişte copii care strigau în ruseşte 
“Faşist!” în faţa blocului vecin cu 
blocul în care locuiesc, iar nu mult 
după asta sunt lovit în cap de la 
balconul aceluiaşi bloc cu un ou. 
Pietrele parcă le-am răbdat, dar oul 
nu. Auzisem că hoţii şi criminalii 
pot fi găsiți după amprentele 
digitale. Învelesc cîteva coji de ou 
în băsmăluţă, le pun în buzunar şi 
pornesc spre Securitate, amintindu- 
mi de invitaţia mai veche a 
domnului Munteanu, cu gînd să 
găsesc făptaşul. În faţa Securităţii, 
mă uit împrejur să nu observe 
nimeni unde intru şi ţişnesc pe furiş 
în clădirea organizaţiei de prost 
renume. pe atunci. Chiar lîngă uşa 
de la intrare sunt oprit de un ofițer. 
“Sunt. chemat de domnul 
Munteanu”, zic. “Dînsul, Mun- 
teanu, va fi după prînz!”, zice 
ofițerul: Ei bine, nu vă puteţi 
imagina cît de fericit eram eu că 
domnul Munteanu lipsea! Astfel am 
fost eu prima- (şi ultima) oară la 
Securitate. 

Iată încă o întîmplare, nostimă 
de tot. Mă întîlneşte nu demult prin 
părțile Bistriţei un. cetățean 
“aghezmuit” - binişor. Scoate o 
hîrtie din buzunar şi mă roagă să 
las pe ea un autograf pentru copiii 
săi. Întreb cum se numesc copiii şi 
cum îl cheamă pe el. Îmi spune 
numele copiilor, iar pe al său — 


Mþaiuersări 


nu. “Pe mine în seara asta nu mă 
cheamă nici cum. În seara asta eu 
n-am nume”, mi-a răspuns dînsul 
cerîndu-şi astfel scuze într-un mod 
atît de original şi frumos pentru 
starea în care se afla. Deci, n-a murit 
rușinea şi demnitatea la români! 

Al. BANTOŞ: — În 1994, se 
pare că aţi văzut pentru prima dată, 
la Vatra Dornei, cum arată munţii 
noştri iarna. Care este metafora ce 
ar defini bucuria sufletească 
produsă de priveliștea montană? 

Gr. VIERU: — Dacă munții 
noștri s-ar găsi în altă țară, m-aş 
muta cu traiul în ţara aceea. Aş 
putea să mă strămut de oriunde, 
numai din două locuri nu: din 
munţii Carpaţi şi din Limba 
Română. Dacă vine, într-adevăr, 
sfîrşitul lumii, de ce oare s-a căznit 
Dumnezeu să clădească aceste două 
minuni?! 

Al. BANTOŞ: — Diaspora 
românească. Ce ştiţi despre ea? 
Cum credeţi, care ar fi misiunea ei 
astăzi? 

Gr. VIERU: — Știu prea 
puţine lucruri despre ea. Și cred că 
nici ea nu ne cunoaşte, informată 
mai mult fiind de domnul Nicolae 
Lupan, care în ultima vreme nu are 
altă grijă decît aceea de a lovi în 
Nicolae Dabija sau în subsemnatul, 
adică în cei în care lovesc 
publicaţiile chişinăuiene "Moldo- 
vanul”, "Dreptate", "Pămînt și 
oameni", "Moldova Suverană": 
Cred că nu trebuie să explic ce 
prezintă aceste publicaţii. 

Misiunea de bază a diasporei 
românești ar fi sprijinirea financiară 
a publicaţiilor naţionale, a teatrelor, 
a muzicii, a tipăririi cărţilor. Ce 
minunat ar fi dacă ar fonda la 
Chişinău un complex tipografic 

pentru editarea literaturii naţionale, 
a publicaţiilor de orientare demo- 
cratică! Apoi ar fi bine să 
investească în construcţia unor 
întreprinderi mixte pe teritoriul 
Basarabiei. Cu alte cuvinte, să 


sprijine economia naţională, 
ajutîndu-ne astfel să ne eliberăm 
politic. 


Al. BANTOŞ: — O problemă 
mereu discutată și foarte adesea fals 
interpretată la Chișinău este istoria 
Basarabiei. Or, tragismul şi dra- 
matismul ei, perspectiva istorică 
marcată de incertitudine au lăsat 
(lasă!) amprente adînci în conştiinţa 
conaţionalilor noştri. Cum (cu ce 
ochi) să privim viitorul? 

Gr. VIERU: — Istoria Basa- 
rabiei a fost întotdeauna o rană și o 
lacrimă. Noi privim lumea printr-o 
rană şi printr-o lacrimă. Dacă nu ne 
încălzeam la sacrul lor foc, mai 
venea oare măreţul an 1918?! 

Vom izbîndi numai atunci 
cînd vom scutura steagul de praful 
indiferenței naţionale, înălțînd în 
locul cuvenit pe pînza lui crezul şi 
voinţa lui Ilaşcu. După atîtea dureri 
şi umilinţe nu se poate să nu vină 
şi la noi, din urmă, o generaţie de 
ceceni... 

Al. BANTOŞ: — Persona- 
litățile au făurit întotdeauna istoria, 
poporul a urmat îndemnul lor 
vizionar. Cine, credeţi, dintre 
oamenii politici de azi, poate 
constitui un exemplu pentru noi 
demn de urmat? 

Gr. VIERU: — Cred că avem 
un Singur asemenea exemplu: 
Ilaşcu. Ceilalţi (din păcate, puţini 
încă) sunt nişte buni ostaşi, nu mai 
mult. Dar cine ştie de unde poate 
sări iepurele? Iorga spunea: “Sînt 
unele personalităţi sărace, prinzînd 

“Eşti trist. te pregătești de 
iarnă!” 


lubita parcă mă întreabă, 
lar eu, senin. răspundu-i parcă: 
"Mă pregătesc de fiori și iarbă”. 


“Cîntu-n care-mbătrînesc 
încă n-a venit.” 


Aþaiuersåti 


“Rostesc cuvinte 
Ca să iau aer.” 


“Singur ca liniștea.” 


“Dar este un timp Fotografii de Mihai POTÎRNICHE, 
Cînd nu mă pot înţelege Boris BĂLAN. 
Cu oamenii mari. Mihai ROADEDEAL 

în ele uneori curentele mari ale 
societăţii în care trăiesc, devin 
torente uriaşe, care înlătură cele maj 
mari piedici. Te miri apoi înaintea 
unui om liniştit şi slab, auzind ce a 
săvârşit”. 

Al. BANTOŞ: — Ce este 
politica? Vă pasionează? Care este 
crezul Dvs. politic? 

Gr. VIERU: — Politica ţiş- 
neşte prin toate crăpăturile urîte, 
prin toate găurile rușinoase şi prin 
toate scorburile putrede ale falsei 
limbi moldoveneşti, pe baza căreia 
pseudopatrioţii noştri înhăitaţi cu 
puterea imperială încearcă a clădi 
o tot atît de falsă naţiune nouă. 

Am un singur crez politic: 
reunirea cu Ţara-mamă. După asta 
să mă lase Dumnezeu să mă ocup 
numai și numai de credința în El. 

Al. BANTOŞ: — Domnule 
Grigore Vieru, se zvoneşte că o 
seamă de scriitori din Republica 
Moldova "vor fi scoși din 
manuale”. Ce efect va avea 
“măsura”? Care este destinul de 
mîine al literaturii basarabene, cum 
explicaţi “letargia” actuală a multor 
scriitori? Literatura basarabeană e 
în derivă? 

Gr. VIERU: — "Casa noastră 
comună”, cum fals dezmierdător i 
se spune Republicii Moldova, stă 
şi așa prăvălită pe-o coastă. Fără 
nişte scriitori din nişte manuale, fără 
niște cîntăreţi, fără nişte savanți, 
"casa noastră” s-ar prăbuşi cu totul. 
Nu cred să vrea să rămînă fără re- 
publică guvernanţii de la Chişinău. 

Nu cred că sărăcia leagănă în 
braţele ei nişte genii artistice. Mai 
degrabă îi sygrumă. Și tot ea 
sugrumă şi cititorii. Vor rămîne 
numai cîţiva scriitori fanatici, 
îndîrjiți să facă literatură, îndîrjirea 

lor fiind alimentată numai de 
credința şi speranţa că au rămas 
niște cititori la noi şi dincolo de Prut 
care mai au nevoie de osteneala lor. 

Unor scriitori încă le este frică 
să nu se întoarcă vremurile 
bolşevice, alții le aşteaptă disperaţi, 
iar alţii nu vor să-şi mînjească... 
harul cu asemenea "nimicuri" — 
iată cum se explică letargia lor. 

AL. BANTOŞ: — La Chişinău, 
şi nu numai, se discută 
contradictoriu despre Uniunea 
Scriitorilor. Se afirmă că ea a pierdut 
calitățile de odinioară care au situ- 
at-o în fruntea mişcării de eliberare 
naţională. 

Gr. VIERU: — În condiţiile 
economiei de piață un scriitor 
adevărat nu are nevoie de Uniune. 
În noua realitate (cruntă, este 
adevărat) scriitorul îşi este sieşi 
Uniune, ceilalți membri ai ei fiind 
editurile particulare, oamenii de- 
afaceri, sponsorii. Lumea cea trează 
are însă nevoie în continuare de 
Uniunea Scriitorilor. Ea nu se poate 
lipsi de Uniunea Scriitorilor ca 
simbol al rezistenţei naţionale. 
Omul, pentru a parafraza pe 
cineva, iubeşte în Uniunea 
Scriitorilor nădejdea lui că nu-i 
încă totul pierdut, că există o 
colectivitate gata oricînd a se 
sacrifica pentru el. Pentru această 
colectivitate se potriveşte de 


minune în continuare, ca 
preşedinte, marele cărturar Mihai 
Cimpoi. 


"Literatura și Arta”, însuflețită 
de Nicolae Dabija, nu a murit. Deci, 
nu a murit încă nici creierul mişcării 
de eliberare naţională. Dar să fim 
drepţi, Uniunea Scriitorilor şi 
"Literatura Arta” nu sunt singurul 
creier naţional. Mai există Frontul 


niveau 


Popular Creştin şi Democrat, mai 
există o Academie, mai exact, nişte 
academicieni, şi, aş adăuga, şi 
publicaţiile "Țara", "Basarabia", 


"Limba Română" şi "Glasul 
Națiunii". 
Al. BANTOŞ: — Cum 


credeți, domnule Grigore Vieru, 
care ar trebui să fie rolul scriitorului 


basarabean în procesul de 
reafirmare a idealurilor noastre 
naționale? 


Gr. VIERU: — Putem vorbi 
deocamdată de un rol al afirmării, 
iar nu de unul de re-afirmare al 
conştiinţei naționale. La noi, din 
păcate, nu exłstă o conştiinţă 
națională colectivă. Sunt numai 
exemple izolate de conştiinţă, dar 
ele nu pot avea un rol hotărîtor în 
zidirea destinului național. 

Scriitorul trebuie să încerce să 
dărîme sîrma ghimpată ce trece prin 
sufletul basarabeanului, care, în 
mod paradoxal, se mîndreşte 
agresiv cu ea. Acesta ar fi rolul 
scriitorului basarabean în procesul 
de care vorbeşti. 

Al. BANTOŞ: — Care vă sînt 
cei mai buni prieteni? Ce prețuiți 
mai mult la ei? 

Gr. VIERU: Oricine 
gîndeşte și simte româneşte, apoi 
oricine dintre străini care nu 
jignește această comoară de simţire 
şi gîndire românească îmi este mai 
mult decît prieten — îmi este frate. 

Al. BANTOŞ: — Prieteni 
apropiați au fost pentru 
Dumneavoastră regretaţii Doina şi 
Ion Aldea-Teodorovici, îi visaţi? 

Gr. VIERU: — Sunt atît de 
legat de ei — cum să nu-i visez?! 
Cred că este cea mai mare pierdere 
artistică de la război încoace. 
Numai Dumnezeu și ei ştiu cum şi 


17 


de ce au murit. Dacă nu mă înşel, 
tot Iorga spunea că bătrînii ştiu 
moartea care sărută, iar tinerii ştiu 
moartea care sugrumă. Eu cred că 
i-a ucis mizeria politică şi materială 
în care s-au zbătut. Ce folos că-i 
ridicăm în slăvi azi?! De ce nu 
i-am ocrotit atunci cînd erau în 
viață? La români un mare artist 
este mîngiiat şi plîns numai după 
ce moare. 

Al. BANTOŞ: — Vă este frică 
de moarte? 

Gr. VIERU: — Moartea ne 
priveşte din fiecare floare de la 
începutul vieţii noastre — de ce ne- 
am teme de ea? Nu mi-i frică de 
moarte, “mi-i somn” de ea. | 

Al. BANTOŞ: — În rîndul 
prietenilor este (a fost?) şi Ion 
Druţă. Cum credeți, cine este totuşi 
Ion Druţă? Cum poate fi explicat 
(înţeles, interpretat) “labirintul” 
prin care trece acest prozator al 
nostru? 

Gr. VIERU: — Acţiunile 
politice din ultima vreme ale 
marelui prozator au consolidat, fără 
voia lui, granița de la Prut, au 
schițat o primejdioasă graniță între 
Domnia sa şi cititori, au conturat 
nişte graniţe, mai puţin vizibile 
înainte, în chiar opera sa. 

Nimeni dintre marii scriitori pe 
care i-a născut pămîntul românesc 
nu s-a autocondamnat la o mai 
tragică izolare. Am spus "izolare", 
pentru că mulți dintre cei care l-au 
îndrăgit şi s-au aplecat cu dragoste 
peste opera sa nu-i mai caută azi 
cărțile cu aceeaşi nerăbdare și 
emoție, iar cei care îl mîngiie pe 
creştet, mai mult sau mai puţin 
oficial, neobișnuiţi să ţină o carte 
în mînă, nu l-au citit și nu-l vor citi 
nicicînd. Nimeni, în afară de el, nu 

poate ridica şi repune pe locul 
cuvenit autoritatea sa obştească de 
odinioară. A greşi este omeneșşte. 
Dar a te spovedi în felul lui Panait 
Istrati este creştineşte. Îl aşteptăm 
în mijlocul nostru. Ne vine greu 
fără Domnia sa şi tot atît de greu 
muşcaţi de greșelile sale. 

Aştern pe hîrtie aceste cuvinte 
la numai cîteva zile după ce 
noul Parlament și noul Guvern 
au tăiat şi vîndut către găgăuzi, 
ca din moşia lor, o bucată din 
pămîntul strămoşilor noștri. lată că 
avem o a doua graniţă în chiar 
interiorul Ţării? Am spus o a doua 
şi nu a treia, deoarece cu graniţa 


de la Nistru, eu personal, nuam nici - 


o treabă. 

Aştern pe hîrtie aceste cuvinte 
la numai o zi după ce bustul marelui 
Blaga, marelui nedreptăţit de 
fostul regim comunist, a fost smuls, 
banditeşte, în puterea nopții, de pe 
Aleea Clasicilor din Chișinău şi dus 

nu se ştie unde. Eu cred că sinistra 
operaţiune a fost realizată cu 
autorizaţie. Un bust aflat la cîțiva 
“paşi de casa în care locuiesc 
conducătorii Republicii nu-l poţi lua 
şi ascunde în buzunar ca pe-un 
stilou de sub chiar nasul poliţiştilor 
care păzesc cu străşnicie Puterea. 
Explicaţia răpirii bustului este, după 
noi, foarte simplă: Blaga a spart 
într-un fel cercul scriitorilor 
moldoveni de pe Aleea Clasicilor. 
Cu alte cuvinte, a spart zidul limbii 
"moldovenești", a spart într-un fel 
graniţa de la Prut. Iar Puterea de la 
Chişinău nu poate dormi liniștit 
dacă nu se înveleşte cu minciunile 
ei lingvistice şi etnice. 

Desigur, nici oficializarea 

* Găgăuziei, nici răpirea bustului nu 
au vreo legătură cu Druţă. Puterea, 

după cum bine ştii, a binecuvîntat 
Constituţia cu articolul 13 în ea, 
chiar dacă Ion Druţă s-a pronunţat 
public pentru limba română. Nu pot 
înțelege defel de ce un scriitor, 
urmărit ieri şi ostracizat de puterea 
bolşevică, îngăduie azi pe creștet 
aceeaşi mînă trădătoare. De ce? 
Înţelepciunea populară spune că 
cine cade în apă se prinde şi de 
şarpe. Să fi căzut marele scriitor în 
vreo bulboană?! De ce se prinde de 
şarpe? . 

Al. BANTOŞ: — Vorbiţi-ne 
despre spiritul de sacrificiu. 

Gr. VIERU: — Mă uit la ce- 
ceni şi cred că au fost, cu adevărat, 
la fel şi strămoşii noştri — dacii. 
Cremlinul imperial îşi poate înfige 
steagul pe acoperișul Parlamentului 
cecen sau chiar pe munţii ceceni, 
dar nu şi pe inima cecenă — acolo, 
pe culmile ei, nu pot ajunge decît 
cei drepți și viteji. 

Mă uit la ceceni şi mi se face 
ruşine de mine însumi, de noi. Dacă 
nu ar fi Ilaşcu, aş intra în pămînt de 
ruşine. Mă uit la,ceceni şi mă 
gîndesc la ce vor spune urmaşii 
despre noi — că “înaintașii noştri 
nu ne-au iubit destul de au vărsat 
așa puţin sînge pentru libertate”. 
Doamne fereşte să se înțeleagă că 
aş dori un război. 

Al. BANTOŞ: — Aţi putea să 
daţi o definiţie gloriei? 

Gr. VIERU: — Gloria este o 
rană. Gloria pe care nu o simţi ca 
pe o rană este ca o podoabă —. 
străluceşte, dar nu încălzeşte. 

Al. BANTOŞ: — O glorie se 
poartă greu pe umeri? 

Gr. VIERU: — Foarte greu 
cînd eşti cinstit cu tine însuți şi cînd 
ai şi conştiinţa că gloria de care te 
bucuri n-o meriți pe deplin. 


Mþaiuersäri 


Al. BANTOŞ: — Cum cre- 
deți, ce este invidia? 

Gr. VIERU: — Invidia este 
un animal sterp. Puternic, dar sterp. 
Oamenii invidioşi trebuie 
compătimiți — sunt cei mai 
nenorociți oameni din lume, sunt 
sterpi. 

Al. BANTOŞ: — V-a obligat 
vre-o dată viaţa să fiţi şiret? 

Gr. VIERU: — Pe mine nici 
moartea nu mă poate obliga să fiu 
şiret. 

AL. BANTOŞ: — Știu că aveţi 
şi clipe mohorîte. Cum reușiți să vă 
scuturaţi de ele? 

Gr. VIERU: — Scriind un 
cîntec pentru copii, un cîntec de 
dragoste sau un articol. Ori 
întîlnindu-mă, la Chişinău, cu 
Nicolae Sulac, iar la Bucureşti cu 
Vasile Blendea, care, prin nesecatul 
lor umor, îmi înveselesc inima. 

Al. BANTOŞ: — Ce vă dis- 
place mai mult la noi? 

Gr. VIERU: — La români, 
adică la noi, nu este exclus că se 
gîlcevesc şi se vînd unii pe aiţii 
chiar morţii din cimitire. Dacă-am 
fi stăpîniţi de tot atîta spirit de 
disciplină de muncă şi morală cîtă 
vrajbă ne împovărează, am deveni 
cea mai frumoasă şi bogată ţară din 
lume. 

Al. BANTOŞ: — Ce părere 
aveţi despre tineretul nostru? 

Gr. VIERU: — Am întîlnit 
tineri minunaţi. Dar izolaţi și 
răzleţiți. Avem nişte tineri, iar nu şi 
un tineret. Tineretul nu se vede. Aţi 
auzit cumva de vreo mişcare a 
studenţilor care să lupte pentru 
eliberirea lui Ilaşcu? A deschis 
gura tineretul cînd s-a vîndut zătre 
găgăuzi pămîntul strămoşilor 
noştri? Aminteşte-ţi cum pichetau 

mai ieri studenţii şi profesorii sub 
ferestrele fostului ministru al 
Învățămîntului Nicolae Mătcaș 
cerîndu-i majorarea burselor şi 
salariului, ca şi cum banii 
depindeau de el. Bursele au rămas 
azi aceleaşi, iar profesorii nu sunt 
remuneraţi cu lunile. Ai văzut azi 
pe cineva să picheteze?! Nu! S-au 
liniştit. Pentru că s-a liniştit şi 
Puterea, izgonindu-l din post pe 
incomodul Nicolae Mătcaş. Mare 
ruşine, dragul meu! Îmi pare rău, 
dar tineretul de azi îşi va merita 
ziua de mîine. lar ea va fi aşa cum 
şi-o clădeşte chiar el — strîmbă. 

Al. BANTOŞ: — Cînd aţi 
simţit că sînteţi român şi că vorbiţi 
româneşte? 

Gr. VIERU: — Cred că am 
simţit românește de cînd mă ştiu. 
Din copilărie mi s-a jilăvit inima ori 
de cîte ori am auzit un cîntec popu- 
lar românesc. În studenție nu aveam 
palton. Știi ce mi-am cumpărat 
atunci pe întîile colaborări poetice? 
Un aparat de radio la care ascultam 
Bucureştiul. Ascultam absolut totul, 
inclusiv buletinul meteorologic. De 
drag de limbă. Era singura mea 
bucurie. Dar bucuria nu ţinuse 
mult, pentru că intendentul 
căminului mi-a confiscat aparatul. 
Cred că atunci m-a luat KGB-ul la 
ochi. 

Am un unchi la Pererîta la 
care ţin mult — unchiul Petru. I se 
topeşte şi lui inima după cîntecul 
românesc. A cîntat în fanfara 
satului, desființată repede, deoarece 
cînta melodii de pe vremea 
românilor... Am fost la Pereriîta, 
acum cîţiva ani cu cineva din 
Bucureşti. Fiind la curent cu 
oficialele noastre inepţii lingvistice, 
bucureşteanul l-a întrebat cine se 

consideră că este: moldovean sau 
român? Știi ce i-a răspuns unchiul? 
"Dacă n-am fi români şi noi, oare 
am putea să cîntăm atît de frumos?" 

Al. BANTOŞ: Dum- 
neavoastră, domnule poet, sînteți 
nu numai un admirator, un mare 
preţuitor al muzicii, ci şi autor de 
melodii. Cînd şi cum aţi început a 
scrie muzică? 

Gr. VIERU: — Am crescut 
într-un mediu muzical. Unele rude 
de-ale mele, printre care şi Dumitru 
Blajin, au cîntat la diverse 
instrumente muzicale. După ani şi 
ani, prin '70, auzeam unele versuri 
pentru copii odată cu melodia. Cred 
că auzeam melodiile copilăriei 
mele. Într-un fel al meu, desigur. 
La început credeam că nu sunt 
sănătos... Am spus într-o zi, în taină, 
compozitorilor Tudor Chiriac şi 
Iulia Țibulschi ce se întîmplă cu 
mine. M-au ascultat şi m-au găsit 
sănătos, preţuind cîntecele mele. Ei 
bine, din ziua aceea începuse 
adevărata mea nebunie. Însuflețit şi 
entuziasmat de prețuirea celor doi 
compozitori, alergam la ei acasă cu 
fiecare melodie nouă pentru a o 
"înveşnici" pe hîrtia de note. În 
drum spre ei, pentru a nu uita 
melodia, o cîntam pe stradă sau în 
troleibuz şi lumea se uita la mine 
ca la unul bun de legat... Era destul 
să-mi iasă cineva în cale, salutîndu- 
mă, că uitam pe loc cîntecul. Cîte 
melodii am pierdut!... Într-o zi Tu- 
dor s-a apucat să mă înveţe notele. 
Dar s-a lăsat repede de această idee. 
Mi-a spus că frumuseţea melodiilor 
mele izvorăşte din întunericul meu 
muzical., 

Al. BANTOŞ: — Cum văd 
ochii lui Grigore Vieru poezia 
basarabeană? 


Gr. VIERU: — Din destul 
balast conjunctural putem scoate 
nişte poeme frumoase din cărţile 
generaţiei vechi: George Meniuc, 
Nicolae Costenco, Paul Mihnea, 
Andrei Lupan, Bogdan Istru, Liviu 
Deleanu. (Sunt urîte atacurile din 
presă contra acestuia din urmă, care 
în anii chirilici a fost singurul poet 
scriindu-şi manuscrisele cu litere 
latine şi într-o frumoasă limbă 
românească.) 

Poeme antologice vom găsi şi 
la poeţii generaţiei de mijloc: Petru 
Zadnipru, Valentin Roşca, Aureliu 
Busuioc. 

Sunt mai legat (şi este firesc 
să fie aşa) de generaţia lui Liviu 
Damian. Cred că nici o antologie a 
poeziei româneşti nu poate face 
abstracţie de ea. În generaţia 
noastră pînă şi cei mai rătăciți sau 
chiar netrebnicii au har poetic. 
Păcat că nu grijesc de el. 

Minunată generația lui 
Nicolae Dabija, sub toate aspectele. 

Dacă tinerii ar împleti 
inovațiile poetice cu puțintică 
suferință, cred că ar domina 
sufletele tuturor iubitorilor de 
poezie. Îmi place, îndeosebi, 
Nicolae Popa, tocmai de aceea că 
reuşeşte să facă acest lucru. 

O nouă generație după cea a 
lui Emil Galaicu-Păun nu s-a 
conturat încă. Chestia ceea cu 
optzeciştii, nouăzeciştii este o 
prostie. Au fost oare douăzecişti şi 
cincizecişti Blaga și Labiş?! 

Al. BANTOŞ: — Ce primează 
în poezie: forma sau fondul? 

Gr. VIERU: — Primează şi 
una şi alta. O pasăre nu poate zbura 
cu o singură aripă. Unii poeți 
complică prea mult limbajul poetic, 
probabil, de teamă să nu creadă 


Aaiuersäri 


cititorul că nu sunt... poeți. Dar, 
nasul oricît de frumos ar fi, dacă 
ochii sunt spălăciți, n-ai ce vedea 
la om. 

Al. BANTOŞ: — Scrierea 
versurilor e unica meserie a 
Dumneavoastră? 

Gr. VIERU: — În afară de a 
curăți cartofi, poezia e singurul 
lucru pe care pot să-l fac. Nu cred 
că aş fi arat mai bine, rămas la 
coarnele plugului. 

Știu că lumea de azi nu prea 
citeşte poezie. Știu că lumea nu 
prea crede în Mîntuitor, dar asta nu 
mă împiedică să intru în biserică și 
să mă închin Puterii Divine. 
Continuu să mizgălesc hîrtia. Mort 
este poetul care nu crede în 
Mîntuire prin cîntec. 

AL. BANTOŞ: — Ce cărţi 
preferaţi? 

Gr. VIERU: — Prefer cărțile 
care sunt frumoase la orice pagină 
le-ai deschide: Biblia, Proverbele 
româneşti, Folclorul poetic 
românesc, Eminescu, Blaga, 
Bacovia, Goga, Arghezi, cărţile 
generaţiei Stănescu. La ele revin 
mereu. Eu nu citesc trei cărţi noi 
pe săptămînă, eu recitesc trei poeţi 
care mi-s dragi. Și mi-e de ajuns. 

Al. BANTOŞ: — Să ne 
referim la literatura pentru copii. 

Gr. VIERU: — Avem un 
adevărat scriitor pentru copii — pe 
Spiridon Vangheli. El este unul 
dintre cei mai importanţi scriitori 
contemporani pentru copii din 
lume și cel mai de seamă prozator 
contemporan de limbă română în 
acest domeniu. 

Al. BANTOŞ: — O predilecție 
permanentă a poetului Gr. Vieru 
este în ultimul timp Albinuţa, re- 
cent apărută la Bucureşti într-un 

tiraj de masă, dar la care ştiu că mai 
continuaţi să lucraţi, revizuind, 
redactînd, îmbogăţindu-i textul. 

Gr. VIERU: — Dragostea 
mea pururi nouă şi pururi trudită 
pentru Albinuţa se explică prin 
dorul meu permanent pentru 
puritate. Pentru că numai copilăria 
este curată și cu dreptate. Apoi, 
doresc să las după mine o carte. 
Una, dar bună. Și o voi lăsa. 

Al. BANTOŞ: — Cartea pe 
care veţi lăsa-o, împreună cu 
cititorii ei de azi, copiii, va trece 
pragul anului 2000. Cum aţi dori 
să arate următorul mileniu? 

Gr. VIERU: Fără de 
războaie. lar dacă nu se poate fără 
ele, atunci să le conducă Voia lui 
Dumnezeu, dar nu voia lui 
Jirinovski. 

Al. BANTOŞ: — Ce aţi dori 
să le spuneţi oamenilor în prima zi 
a următorului mileniu? 

Gr. VIERU: — "Aţi văzut că 
nu-i nimic pe lună? Proştilor!”... 


Chişinău — Bucureşti — 
Vatra-Dornei — Bistriţa-Năsăud 
— Chişinău 

Decembrie 1994 

POETUL ACADEMICIAN 


Născut la 14 februarie 1935 
în satul Pererîta, situat pe malul stîng 
al Prutului, în preajma Cernăuţilor. 
Părinţii — plugari. Rămas fără tată 
de mic. Şcoala primară, gimnaziul 
absolvite în satul natal (1949), 
şcoala medie — în orăşelul Lipcani 
(1953). Facultatea de Litere, 
Institutul Pedagogic “Ion Creangă” 
din Chişinău, absolvită în 1958. 

Debutează cu o plachetă de 
versuri pentru copii Alarma, 
elogiată de critica pentru copii şi 
îndrăgită de copii. A scris mai mulți 
ani la rînd numai pentru copii — 
cărți şi cîntece. Este coautorul 
abecedarului şcolar. Autor al 
abecedarului pentru preşcolari, 
Albinuţa, care a înregistrat cel mai 
mare tiraj în Basarabia. Într-o vari- 
antă nouă Albinuţa a apărut de 
curînd la Editura Didactică și 
Pedagogică din București pentru 
copiii întregii ţări, cît şi pentru copiii 
românilor din diasporă. Autor de 
versuri pentru cîntece. Unele dintre 
ele — Eminescu să ne judece, 
Reaprindeţi candela, Trei culori, 
cu muzica marelui dispărut Ion 
Aldea-Teodorovici — au devenit 
foarte populare în Basarabia şi în 
România. 

Cărţile sale — cele pentru 
copii şi cele pentru maturi — au 
apărut în mai toate republicile fostei 
U.R.S.S. La fel, în Franţa, 
Macedonia, Bulgaria. 

-.. În România o carte a sa a 
apărut, pentru prima oară, la Iaşi, 
1981, la editura “Junimea”. În 1984 
publică Izvorul şi clipa în colecția 

Cele mai frumoase poezii a editurii 
“Albatros”, Bucureşti. Rădăcina de 
foc este o selecţie din scrisul 
poetului, apărută la Editura 
“Univers”, Bucureşti. 

În vara lui 1989 a efectuat un 
turneu prin oraşele Moldovei — 
laşi, Suceava, Bacău, Vaslui, 
Dorohoi, Huşi — cu un spectacol 
literar-muzical susținut de cei mai 
populari interpreţi ai cîntecului de 
estradă din Basarabia. 

În ultimii 4—5 ani își 
modifică într-un fel formula poetică. 
Din poet liric devine, silit de 
împrejurări, un poet tribun. Scrie şi 
tipărește o serie de articole politice 
şi polemice. 

Laureat al Premiului de Stat al 
Republicii Moldova. O monografie, 
La izvoare, despre creaţia poetului, 
a fost publicată de criticul literar 
Mihai Cimpoi. Creaţia sa poetică a 
fost apreciată de mami personalități 
artistice din țară: Constantin Noica, 
Nichita Stănescu, Ioan Alexandru, 
Edgar Papu, Adrian Păunescu, D. 
R. Popescu, Marin Sorescu, Mihai! 
Ungheanu ş.a. l 


Laureat al diverselor 
publicații din Bucureşti. 
Membru de onoare (13 


noiembrie 1990) şi, apoi, membru 
corespondent (25 martie 1993) al 
Academiei Române. 


Nemuritorii. Academicieni români, 
“Personalităţile României contemporane”, 
“Rompres”, Bucureşti, 1994. 


unsă 


CIMPOI 
Chișinău 


Mihai 


AXA LUMII 


Grigore Vieru este un poet 
prin excelenţă al Mamei şi ma- 
ternității. Mama poetului, concretă, 
reală, veghetoare şi însuflețitoare a 
spaţiului copilăriei care este unul 
matern, devine Mama Naturii şi a 
Cosmosului, Mumă în genere. 
Mama va fi naturalizată, după cum, 
în acelaşi sens, natura va fi ma- 
ternizată; identitatea ontologică se 
exprimă prin paralelismul perfect 
dintre mişcările sufleteşti materne 
şi cele cosmice: “Uşoară, maică, 
uşoară, / C-ai putea să mergi căl- 
cînd/ Pe seminţele ce zboară/ Intre 
ceruri şi pămînt/ În priviri/ c-un fel 
de teamă,/ Fericită totuşi eşti —/ 
larba ştie cum te cheamă,/ Steaua 
știe ce gîndeşti” (Făptura mamei). 
Mama are capacitatea magică de a 
repara şi a întreține întregul, starea 
de echilibru a omului şi 
universului: “Această lună lină/ De 
nu va răsări,/ În locu-i răsări-va/ Lin 
chipul maică-mi”. Maternitatea este 
eminamente Neuitare şi poezia lui 
Vieru realizează, în fond, dubla 
mişcare de înaintare-întoarcere în 
circuitul, constant reluat, al 
Amintirii. 

Marea Mamă, în jurul căreia 
gravitează dorinţele umanităţii, e 
arhetipul principiului structurant al 
universului ce se prefigurează în 
zorii omenirii, generînd 

cunoscutele figuri mitice: Mama 
Pîinii, Astarte, Isis, Maya, Magna, 
Mater, Anaitis, Afrodita, Sybele, 
Reya, Geya, Demeter, Miriam sau 
Diana, Ephesia,. o multi-mamia, 
care apare ca o reprezentare 
iconografică a naturii în formă de 
femeie care ţine un glob pămîntesc, 
mod de a exprima acţiunea de a 
ocroti şi a alimenta tot ce este viu. 

În lirica lui Vieru străvechiul 
motiv este cultivat pe fecundul sol 
al tradiţiei româneşti, care naşte o 
anume notă specifică a apropierii 
calde, învăluitoare, intimizatoare şi 
înnemuitoare. 

Grigore Vieru este și un poet 
remarcabil al copilăriei ca stare 
plenară, ca al doilea univers, creat 
de copil, adevărat homo ludens. 
Jocul ca atitudine suverană față de 
real presupune imaginaţie, simţul 
metaforicului şi al familiarităţii 
lucrurilor: copilul lui Vieru, care 
preface curcubeul într-o coardă, 
are ca date organice atît impulsul 
de jos, cît şi percepţia intuitivă a 
frumosului; el nu mai este o jucărie 
oarecare, ci parte integrantă a ființei 
jucătorului. Graţie cunoașterii 
profunde a logicii şi psihologiei 
infantile, Vieru a creat unele din 
cele mai frumoase versuri pentru 
copii din poezia românească: “Am 
găsit în prag un ou,/ Oușorul este 
nou./ Nou ca roua de sub stele,/ 
Cald ca gura mamei mele” (Oul); 
“Bate toamna nucile, /Aureşte 
frunzele, Îndulceşte merele.../ Ce 
eşti trist, măi greiere?” (Toamna). 
“Suie frunză, urcă ram:/"Tare mult 
de lucru am!” /Trece vale, trece 
coasta: /"Tare-i scurtă viaţa asta” 
(Furnica); “Pe ramul verde tace — 
/O pasăre măiastră,/ Cu. drag şi cu 
mirare/ Ascultă limba noastră.// De- 
ar spune şi cuvinte/ Cînd cîntă la 

fereastră,/ Ea le-ar lua, ştiu bine,/ 
Din limba sfîntă-a noastră” 
(Frumoasă-i limba noastră). 

Grigore Vieru reactualizează 
şi dă un farmec original motivului 
universal şi totodată specific- 
românesc al copilăriei, concepută 
ca axis spiritual, ca tărîm al 
primordiilor şi jocului recreator de 
lume, ca paradis recuperat prin 
simțul nealterat de “secolul grăbit” 
al candorilor și frăgezimilor. 

Un capitol aparte îri creaţia sa 
îl constituie poezia de inspiraţie 
naţională şi socială pe linia 
tradiţională Eminescu—Alecsan- 
dri—Coşbuc—Mateevici—Goga, 
poezia — strigăt existenţial, oracu- 
lar — mesianică şi înverșunat- 
pamfletară: “Sunt pata cea de 
sînge, zisa/ Republica Moldo- 
venească/ Ce-n loc să frigă 

Mi-e dor de vorba-ţi caldă, 
Mi-e dor de tine, mamă. 


ucigaşul/ Încearcă veşnic să-i 
zîmbească.// Sunt dorul care zboară 
peste/ Zăgaz şi apă înspumată — / 
Un fel de tristă libertate/ Cu lacrimi 
mari încoronată.// Sunt Prutul singur 
şi istoric, /Ghimpată sîrmă îl 
rănește./ ÎI sug de o vecie mare /EI 
de-o vecie izvorăşte.// Sunt doina, 
taina ei, pe care/ Nu poţi s-o-năbuşi, 
nici s-o sperii. /Chiar dacă-ar fi 
acoperită/ cu o mie una de Siberii” 
(Sunt). 

Pe versurile lui Grigore Vieru, 
structural-cantabile, au fost 
compuse numeroase cîntece, foarte 
populare în Basarabia şi în întreg 
spaţiul românesc. 


(Din Istoria deschisă a literaturii 


române din Basarabia în curs de pregătire) 


Mþaiuersări 


Fotografie de Mihai POTÂRNICHE 

Fănuș NEAGU 


CU DRAGOSTE, 
DIN BUCUREȘTI 


Grigore Vieru se cuprinde în 
inima românilor ca Vîrful cu Dor 
în lumina Bucegilor, ca mireasma 
pelinului în cîmpia Bărăganului, ca 
strugurii în viile Moldovei întregi 
și ca miraculoasa noapte a 
colindelor în fereastra copilăriei. Tot 
timpul inspirat şi blînd şi plin de 
furtunile ce domină povestea 
Nistrului înscriindu-şi durerea în 
Marea Neagră. 

- În iarna pe care-aş dori-o 
umblată de sănii de fildeş trase de 
cerbi albi suie în mine speranța că 
Grigore Vieru este ursit să-și vadă 
visul împlinindu-se: adunarea 
tuturor românilor între hotarele 
noastre din vechime. 

Împlineşti 60 de ani, Grigore. 
Voi închina întru sănătatea ta un vin 
ager şi plin de naivitatea soarelui 
care ne ţine vii. Şi-ţi mărturisesc că 
tare mult mi-ar fi plăcut să fiu copil, 
să-mi sfinţesc ochii şi mîinile pe 
abecedarul tău. 

Ori de cîte ori mă gîndesc la 
tine mi se face-n suflet dor de un 
drum la Humuleşti, la obcinile 
Bucovinei, la Ipoteşti, la Cernăuţi 
și Chişinău. 


Grigore Veera: 60 de ant 


Nicolae MĂTCAȘ 


CARTEA DE CĂPĂTÎI 
A CREȘTERII 


NOASTRE SPIRITUALE 


Asemeni marilor săi înaintaşi 
Gheorghe Asachi, Ion Heliade 
Rădulescu, Vasile Alecsandri, lon 
Creangă, Mihai Eminescu, Titu 
Maiorescu, poetul Grigore Vieru este 
preocupat mereu şi de problemele de 
instruire şi educaţie a tinerilor apărători 
ai cetății românismului. Înzestrat cu o 
intuiţie şi cu un har de pedagog înnăscut, 
calități care-şi trag seva din înțelepciunea 
populară a omului de la coarnele 
plugului, pedagogul-poet a știut să 
îmbine în modul cel mai armonios 
posibil elementele de pedagogie popu- 
lară autohtonă cu rigorile didacticii 
clasice şi ale celei moderne, Albinuţa și 
Abecedarul înscriindu-se firesc, alături 
de Povăţuitorul copiilor şi Metodă 
nouă de scriere şi citire ale scriitorului- 
pedagog humuleștean, Gramatică 
românească de Heliade ș. a., în 
palmaresul gîndirii şi practicii 
pedagogice naţionale. 

Precum un Gheorghe Asachi a 
ştiut, prin “Albina românească” şi 
“Alăuta românească”, să le dezvolte 
compatrioților săi moldoveni conştiinţa 
apartenenței la marele trunchi al 
românismului, tot astfel Grigore Vieru 
vine prin Albinuţa sa “moldovenească” 
să le insufle copiilor de pe malurile 
tuturor rîurilor românești că vorbesc una 
și aceeaşi — şi cea mai frumoasă de pe 
pămînt —limbă — limba română şi că 
aparțin unuia și aceluiaşi — și celui mai 
ingenios şi mai inteligent — neam din 
lume —poporului român. Prin 
sentimentele înălțătoare pe care le educă, 
Albinuţa trebuie să devină cartea de 
căpătii a creşterii noastre spirituale. 


CUVÎNTUL CU CHIP 
DE POET 


E greu să întilneşti în carne şi oase 
persoane ale căror nume să fie înscrise 
în cartea de limba şi literatura romănă. 
E greu să-ți coboare literatura, iminent, 
în mijlocul existenţei. 

Atunci, surprins, îți uiţi cuvintele 
şi inutil încerci să mulțumeşti Cuiva că 
există cu adevărat, ca ființă, nu numai 
ca nume în cartea de limba şi literatura 
română. 

Ti-ai dori cuvintele cîntec, urlet de 
bucurie ţi-ai dori cuvintele rostinde. 
Oricum, e mai uşor, uneori, să cînți decit 
să spui cuvinte. 

Uneori, oamenii pe care ţi-i 
închipuiai cu ochii albaștri, au într- 
adevăr ochii albaştri. 

Uneori, cînd imaginile din cartea 
de limba şi literatura română îți păşesc 
privirile, îți simţi cuvintele mute de 
nerostiri şi astfel apoi, ca tînărul 
necrescut, care nu ştie să-ți arate 
bucuria şi admiraţia în nici un fel, taci. 

Dar ţi-ai fi vrut cîntec cuvintele, şi 
pentru că Dumnezeu nu te-a făcut pasăre 
sau vioară, te mulțumeşti să-ţi îngropi 
în muţenie bucuria de-a întilni Cuvîntul 
cu chip de Poet. 


Constantina Maria CATALANO 
Liceul “George Coşbuc”, clasa XII "c" 
Năsăud 


PS. Într-o zi de octombrie ați pășit 
într-o sală de clasă, în liceul “George 
Coşbuc”. Eram la o lecţie de matematică, deşi 
aveam profil filologic. Nimeni nu s-a încumetat 
să spună nimic atunci. Acum, cineva şi-a găsit, 
într-un fel, cuvintele... Mulţumesc! Mulţumim! 


Aþaiuersäri 


Tudor PALLADI 
Chişinău 


RAPSOD 
ȘI SCUTIER 
AL NEAMULUI 


Grigore Vieru a devenit de 
mult un nume de referinţă în 
literatura română modernă. Taina 
(citeşte: şi poezia) care îl apără l-a 
purtat pe făgaşurile neştiute ale 
cuvintelor în care s-a “îmbrăcat” 
întru a “diviniza” pămîntul ce “se 
urcă pînă-n vîrful frunzelor” şi întru 
a spune lucrurilor sfinte pe nume: 
“albului alb / şi negrului negru”. 
Este poate cea mai simplă şi cea mai 
profundă, dar și cea mai anevoioasă 
totodată cale a devenirii sale poetice 
şi cetăţeneşti. 

Fire complexă şi mereu din- 
tr-o bucată, personajul său liric 
străbate pătimaş decenii febrile de 
activitate creatoare întru iluminarea 
lăuntrică a conștinței de sine şi de 
noi. Examenul permanent al culturii 
şi al limbii, al istoriei şi al limbajului 
aforistic, dar şi al marii simplităţi 
cristaline ca lacrima îl susțin volum 
după volum toate apariţiile sale 
editoriale. Neîmpăcarea lirică cu 
ordinea lucrurilor schimbată, 
răsturnată, în care se simte 
însingurat, îl inspiră an de an la 
crearea de noi universuri pe care le 
adună sub titluri din care se 
compune numele său adevărat: 
Alarma (1957), Muzicuţe (1958), 
La fereastra cu minuni (1960), 


27 


Bună ziua, fulgilor, Făt-Frumos 
curcubeul şi Ce poezie ştii tu? 
(1961), Cum mi-am învăţat 
băiatul cifrele şi număratul, 
Mulţumim pentru pace (1963), 
Ceasornicul pădurii, Versuri 
(1965), Poezii de seama voastră 
(1967), Numele tău (1968), 
Duminica cuvintelor (1969) Trei 
iezi, Codrule, codruţule (1970), 
Aproape (1974), Mama (1975), 
Versuri, Un verde ne vede (1976), 
Albinuţa (1979, 1994), Fiindcă 
iubesc (1980), Izvorul şi clipa 
(1981), Poezii, Taina care mă 
apără (1983), Scrieri alese (1984), 
Cel care sunt, culegerile de cîntece 
Să creşti mare şi Poftim de intraţi 
(1987), Mama, Rădăcina de foc 


(1988), Curăţirea fîntînii (1993), 


antologiile Cîntec din frunză 
(1965), De dragoste (1975, 1978), 
Mama, graiul (1981) şi altele. 

O viaţă de om Grigore Vieru 
servește cu dăruire şi dezinteresat 
poezia şi cîntecul pentru şi despre 
copii, poezia lirică şi meditativă, 
cetăţenească, cîntecul de estradă, 
eseul, articolul, medalionul, luările 
de cuvînt în presă şi la radio, la 
televiziune, literatura în genere şi 
cultura scrisului, trăind la propriu 
şi la figurat numai din el şi din 
cuvînt. Cultivînd deopotrivă de 
inspirat versul tradiţional, clasic, 
eufonic, şi cel modern, poetul 
transplantează în materia acestora 
întreaga gamă de culori şi de ritmuri, 
întreg efortul său de gînduri şi idei, 
de asociaţii şi imagini venind din 
mutaţiile adînci ale eului şi 
conturînd dincolo de albăstrimea 
limpede a cuvintelor un mod al său 
de a fi: lirismul vierean care “își 
moaie pana în aurul Luceafărului”. 
“Roua rourată” a poeziei lui reflectă 
viu și impresionant, irepetabil şi 

măreț cele mai mari taine ale 
creației sale care sînt Patria, Mama, 
Iubita. Creația lui Grigore Vieru are 
un aer al ei ozonat, mereu proaspăt 
şi întremător ca după ploaie. (Cei 
care-l admiră cu adevărat vor sesiza 
indiscutabil acest detaliu și totodată 
dedesubtul luminos al motivului 
ploii, destul de frecvent în scrisul 
său.) Confundarea dialectică a 
elementelor biografice cu cele ge- 
neral-umane își au sorgintea or- 
ganic legată de natura poetului, de 
“conştiinţa sa afectivă”. Poetul este 
un mare preţuitor al creaţiei 
populare, din care soarbe lumină şi 
profunzimi. de cleştar, pe care, la 
rîndu-i, le imprimă direct sau indi- 
rect versurilor sale, măiestrit 
cizelate, îmbinînd de minune ideea 
şi imaginea, noţiunea şi sunetul, 
melodia şi dispoziţia, starea de 
spirit, deschiderea deplină spre 
comunicare intimă și creatoare. 
“Haosul neprogramat şi năvalnic al 
combustiei interne şi ordinea 
ideatică a comunicării preaplinului” 
la el se contopesc într-un torent 
unic, viu și molipsitor, ceea ce-i 
face poezia dinamică. 

Meditaţia senină şi tînguioasă, 
plină de tristețe uneori, 
sentențioasă, proverbială alteori 
(cum este în Poeme din bătrîni, de 
exemplu), alimentează aproape 
întreg palmaresul creației poetice 
vierene. Grigore Vieru a cîntat într- 
un fel al său icoanele credințelor 
noastre (țara, neamul, mama, 
graiul, cîntecul, munca, dorul, 
dragostea, copilul, viața), ceea ce-l 
apropie de inima, de simțirea şi de 
gîndirea contemporanilor. N-a scris 
poeme despre “traiul luminos” de 
ocupație de odinioară. A spus 
întotdeauna ce gîndeşte, cine este 
şi cum este. A fost întotdeauna egal 
cu sine, aidoma “clipei” şi 


28 


“izvorului”. A luptat deschis pentru 
adevărul istoric, pentru limbă, 
cultură. Anii de la urmă sunt martori 
fideli ai ființării sale în faptă și în 
cuvînt. 

Mare artist plastic, poetul 
pune stăpînire deplină pe simţirea 
şi pe cugetul cititorului. Poezia sa 
cere din partea lectorului participare 
intensă. Vom menţiona în acest 
sens poemele despre Patrie, despre 
mamă (aici el este de neîntrecut, 
poate, unical) şi despre iubită — 
triunghiul sacru al temelor sale 
majore şi al universurilor ideatice 
(Casa mea, Dar mai întîi, 
Transplantare, Pădure, verde 
pădure, Joc de familie, Cîntecul 
mamei, Tu, Sorcova după război, 
Mamei (Lui Vladimir Beşleagă), 
Unde fugim de-acasă, Mică 
baladă, Pămîntule, Dor de ploaie, 
Sub stele trece apa, Cîntec de 
femeie etc., etc.). Celebrînd chipul 
sfînt al mamei sau al Patriei, virtuțile 
umane milenare, înaintaşii sau 
oamenii de cultură, de mare 
probitate civică, ai neamului, 
Grigore Vieru încearcă, indirect 
fireşte, o pedagogie. lirică întru 
“întoarcerea noastră la izvoare”. De 
aici şi poezia “legămintelor” lui 
esenţiale şi sacre. Se poate vorbi nu 
numai de o cultură a atmosferei 
lirice, dar şi de o vădită înnoire a 
limbajului poetic. Poezia lui, 
“cinstind clipa ce i-i dată” şi 
“lacrima”, se impune printr-un 
mesaj sincer şi luminos, esenţializat 
şi sacralizat substanțialmente. El 
“îşi clădeşte o lirică trainică sub 
cupola adevărului”. “Poezia lui 
Grigore Vieru este şi o lecţie pentru 
mai tinerii creatori de azi care se 
avîntă prin prerii nevăzute 
niciodată, fără a reuşi să miște o 
frunză din sensibilitatea noastră. 
Singura tresărire valabilă este cea 

pe care ţi-o poate da bătaia inimii, 
iar aceasta nu răspunde decît la 
sunetul cules din procesul vieţii” 
(Marin Sorescu). Multe dintre 
poemele vierene sînt “capodopere” 
(loan Alexandru), au valoare uni- 
versală, general-umană şi modernă. 
În acest termen se înscriu atît unele 
dintre piesele citate, cît şi multe 
altele, asupra cărora cititorul va 
medita îndelung precum asupra 
unui tablou (Către plugar, Femeia, 
Strigăt şoptit, Tu, Cîntec de 
femeie, Despre fericire, Imn 
globului pământesc, Albina, Dor de 
mamă, Graiul, În limba ta, Doina 
(Lui Vasile Alecsandri) etc.). Or, nu 
puţine dintre poemele lui Grigore 
Vieru, prin caracterul lor imnic sau 
baladesc, întotdeauna unitar, prin 
sobrietatea limbajului şi prin 
densitatea cristalină a imaginilor, a 
universului ideatic, atitudinal, de 
sacru “legămînt”, se înscriu în aria 
largă a poeziei moderne, pline de 
vitalitate şi rigoare estetică proprie, 
individuală, proaspătă şi originală, 
comunicativă. 

Unul dintre cei mai rodnici, 
adevărat rapsod şi scutier de 
nădejde al graiului, al limbii, al 
istoriei şi al culturii, poetul Grigore 
„Vieru este un creator complex şi un 
adevărat ctitor de comori 
nepereche. Aşa se face că “taina 
rădăcinii de foc”, a trăirii şi a 
inspiraţiei se transformă indirect în 
“clipa izvorului” care este menit să 
stingă setea pustiului din noi, să 
întroneze lumina, iluminarea 
dinăuntru, dăruirea şi participarea 
la opera de creare a binelui şi a 
frumosului: “Clipă este un grăunte,/ 
Clipă-i floarea dintr-un pom.// 
Două clipe, mai rotunde,/ Sunt 
privirile la om.// Luminos 
învălmăşite/ Curg pe ramuri albe 
flori./ Tineri şi roşcaţi în spice / Se 

ciocnesc grăunţii goi.// Între 
boabele de poamă / Se înghesuie o 
stea.../ Dar încape tot pustiul / Între 
clipa ta și-a mea...” (Clipe). 

Adevărurile spuse odinioară 
despre creaţia lui Grigore Vieru de 
criticul Mihai Cimpoi rămîn și 
astăzi în picioare: “Atît în poezia 
pentru cei mici, cît şi în poezia 
pentru maturi Grigore Vieru este 
ingenuu fără a fi simplist, este 
filozofic fără a fi didactic, este 
profund liric fără a fi sentimental”. 
Este meritul deosebit al unui “cre- 
ator complex” care-şi are “taina” 
“rădăcinii sale de foc”, “taina” ca- 
re-i apără “izvorul şi clipa” şi pe 
care, prin cîntecele sale, mereu le 
reînnoieşte. Grigore Vieru nu are 
concurenţi în peisajul literaturii 
noastre pentru copii, precum nu are 
nici în acel al liricii, pentru că 
“plugul său de aur” a arat destul de 
adînc şi într-un ogor şi-n altul. 
Mesajul estetic al poeziei lui 
Grigore Vieru este mesajul de 
duminică al “liricii esenţelor” (M. 
Sorescu), care, dincolo de timpul 
său interior inconfundabil nu numai 
în peisajul liricii româneşti, dar și 
în cel universal, este unul dintre 
marii reprezentanți ai scrisului din 
acest secol, unul dintre clasicii lui 
contemporani şi moderni. 

Rîvna dumnezeiască şi 
dăruirea dezinteresată, cîntecele 
bucuriei și ale durerilor neamului, 
dezinvoltura imnurilor solare și a 
medalioanelor profunde — toate 
izvorăsc din aceeaşi stare de creaţie, 
de clipă şi de veșnicie, amestecate 
dialectic cu viaţa şi cu dorul, cu 
speranţa şi cu aspiraţia. Dialogul cu 
moartea tot din acest izvor ia 
naştere: “Nu am, moarte, cu tine 
nimic,/ Eu nici măcar nu te urăsc./ 
Vei fi mare tu, eu voi fi mic,/ Dar 
numai din propria-mi viaţă trăiesc./ 

/Nu frică, nu teamă —/ Milă de tine 
mi-i,/ Că n-ai avut niciodată mamă,/ 
Că n-ai avut niciodată copii”. 
“Grigore Vieru, pare-se, are un 
singur erou, un singur idol, un 
singur chip, care îi străpunge 
creaţia dintr-un capăt în altul. Acest 
chip stă scufundat în contextul 
versurilor ca un aisberg în valurile 
mării, şi numai rar cînd, rar pentru 
cine apare de sub valuri cu o 
creastă, cu o frunte nouă. Versurile 
lui vin fierbinţi, palpitînd pînă la 
ultima virgulă, vin să strecoare în 
sufletul cititorului un fior de 
dragoste şi sfinţenie pentru 
pămîntul natal. În asta îşi vede 
Grigore Vieru sarcina lui 
scriitoricească şi aceasta este 
valoarea artistică, valoarea 
cetățenească a versurilor sale”, 
scria încă în 1968 în prefața la 
volumul de poeme vierene Numele 
tău lon Druță. De atunci încoace 
poemele sale lucrează activ la 
rodnicia solului nostru spiritual. 
Poemele sale “muncesc în miezul 
limbii”. Poezia lui ne face “să 
înțelegem nu cuvîntul, dar sugestia 
şi taina sa”. “Fericit poetul a cărui 
cîntare nu bogat, ci liber de-atîtea 
îl face”. Cu cît cîntă, cu-atîta este, 
de vreme ce i-i frică de golul dintre 
poezii. Deoarece “poezia trebuie să 
rușineze sufletul sărac”. 

Secolul al douăzecilea ne-a 
dat cîteva mari figuri literare care 
fac gloria românilor moldoveni: 
Alexei Mateevici, Constantin Stere, 
Ion Druţă şi Grigore Vieru, “plugul 
de aur” al cărora a arat, ară şi 
mereu va ara şi “pe arșşiţă” în 
conştiinţa noastră de neam, cît va 
fi să dăinuie cuvîntul în care am fost 
şi sîntem “îmbrăcaţi”. Ei sînt solia 
neamului în marea eternitate uni- 
versală a cuvîntului scris. Nu 
întîmplător Grigore Vieru zice: 

“Duminica mea este rîndul pe ca- 
re-l scriu”. La el totul este esenţial. 
De aici şi catrenul care încoronează 
cel mai bine portretul său de 
creaţie, efigia lui spirituală, “clipa” 
“rădăcinii de foc” a propriului 
“izvor”: *...Noros ori clar ca o 
amiază, / Eu sînt poetu-acestui 
neam / Și-atunci cînd lira îmi 
vibrează, / Şi-atunci cînd cîntece nu 
am”. Numele poetului care bătea 
Alarma la porţile poeziei acum 
aproape patru decenii este astăzi 
unul dintre numele ei de glorie. 


— e __ 
Se 


| Mihail VLAD \ 
Tîrgovişte 


MIORITICĂ. 


poetului 
| Grigore Vieru 


Noi nu avem alte neamuti 
În cezuzi, 
Decît un cioban 

Cu tuzmă de stele 

| Caze Ce mînă 

| Nemuzizea | 
ái moazte... j 


Muiuersäri 


Vasile VASILACHE 
Chişinău 


NEOGOITUL GRIGORE 


Grigore Vieru, frămîntatul... 
Luaţi aminte la ființa lui, la făptură, 
la chipul lui: e tăcut şi cu ochii 
plecați între lume. Doar cînd şi cînd 
i se înfioară buza de sus, deștele 
mîinii drepte, să zici, e un viorist 
pe care arcuşul şi strunele nu îl 
încap. Alteori, i se învolburează 
pleata, îi zvîcnesc nările. Vă 
înşelaţi, curînd izbucni-va nă- 
valnic, aidoma acelui cabaliero din 
cîmpia La Manchei, la vederea 
înnebunitoare a fantomaticilor mori 
de pe culmi. Ăsta e Grigore Vieru: 
un nerv dezgolit. 

Mai tînăr cîndva, eram tentat 
să-l asemui mimozaceelor, acestea 
aromesc văzduhul cînd cu flori 
galbene, cînd cu altele albe. Pe 
atunci se vădea poetul pur, era 
vremea poeziilor din Alarma. 
Senzitivitatea .civică de abia că 
înmugurea în el. Avea conştiinţa 
neamului, însă o turna în vers 
ingenuu — icoana mamei şi a 
iubitei îi podobea volumele de 
poezie, alegoric şi durut. Ferească- 
te Domnul să-i fi atins idolul, cîntul 
şi crezul Doinei. Odată, în casa 
mea, în prezenţa lui Grigore cineva 
a zis geva de Eminescu. Cam nişte 
cuvinte din cele ce a spus şi Tho- 

mas Mann despre Goethe, cum că 
pontiful din Weimar ar fi luat cu el 
în cosciug şi literatura germană, pe 
un secol înainte. Ei bine, în zilele 
noastre bărbații nu se mai provoacă 
la duel, în schimb s-a iscat mare 
zaveră în lumea literelor locale — 
iconoclastul cît pe ce să fie 
răstignit: cum aşa să-l ne-înalți pe 
Eminescu, cînd el ne-a durat şi ne 
ține împreună!... 

Acum, ce să zicem, Grigore, 
la acest sessanta ani — să suridem? 
Ori să ne felicităm că versul tău a 
iscat pianole printre mulţi atîţia?! 

Am mai citit cîndva un triptic 
de nume cu genericul “Poeți 
sovietici”, publicat în “Secolul 
XX”. Aceştia erau Voznesenski, 
Evtuşenko şi Vieru. . Ți-am 
mărturisit tot atunci, Grigore: “Pus 
între aceștia, frate-meu, te-am 
înţeles şi mi te-am lămurit întocmai 
acel ce eşti! Bat în tine vîntoase 
ilustre: Eminescu şi Blaga”. 

Sinceritatea mea l-a albit la 
faţă. A tras adînc aer în piept — 
avea ceva într-însul de mielușel. 
Mi-am şi amintit pe loc o 
înţelepciune chineză: “Echitatea 
este miel-peste-eu. Adică miel peste 
cuvînt”. Grigore a dumicat o tăcere 
lungă şi albă, apoi a rostit: l 

— Vasile, asta mi-a spus-o şi 
Nichita... 

Credeţi-mă, m-am simțit flatat 
eu, nu Grigore. El a rămas mai 
departe “miel-peste-cuvînt”. 

Întrebaţi-mă, de ce mă în- 
ghesui în digresiuni alegorico- 
lirice? Doar începusem cu o 

propoziţie de eseu: "Grigore Vieru, 
frămâîntatul..." Păi, tocmai că ăsta e 
dînsul — neogoitul în poezie şi în 
unitate diversificată. Multe și 
felurite au fost ispitele ce l-au pîndit 
şi l-au furat uneori pe Grigore Vieru 
de la sînul poeziei. Doamne, cîte şi 
căror alte sirene nu a fost el captiv? 
Oare nu a compus el melodii pe 
propriile sale versuri? Nu a fost şi 
nu este el autor de manuale? Nu a 
fost el şi deputat al moldovenilor 
dintre Prut şi Nistru, în Palatul 
Kremlinului? Nu el a fost oare și 
acela care a îmbunat masele de 
oameni revoltați, care cereau capul 
unui ministru, întocmai ca pe cel al 
lui Moţoc? Nu este el astăzi și 
pamfletistul dezordinii socio- 
politice și culturale dintre cele ale 
noastre două pîraie? 

Să zic şi eu cum zicea un 
poet-ţăran, trecut în lumea celor 
drepţi: ÎL  INDIVIDIEZ PE 
GRIGORE VIERU. Repet: îl 
individiez... Poezia l-a durat pînă în 
sessanta ani, vorba italianului, un 
neobosit.  Rămînă-i,  implor, 
hărnicia, neastîmpărul cuirasă, 
întocmai ca şi la “Ţestoasa” — 
sculptură de pomină. 

Leonida LARI 


E MAGUL 
Lui Gr.VIERU 


În beazi, în dulcea pubete 

de lună, 
Pe ukmete Căsate-acum o clipă, 
Efibetat, ca după o uztună, 
Astealul chip al lui se înţizipă. 


Țemuzătok pe jitele de iazbă, 
De neatins ca tot ce e visare, 
Se ptăbușește-ncet și ca o oazbă 
Doaz umbea-i se mai 

zbuciumă-n căkate. 


Nu-l azde, Doamne, poate 
că anume 
ici, în astă clipă ni se-azată 
Ceva din tine călătot pzin lume 
De-atitea ozi și pazcă 
niciodată. 


E magul... Cine-ae mai putea 
să cheme 

Acea putere tainică-n cuvinte 
Și să se ducă-așa, din veeme-n 
vzeme, 

Și că-a mutzit să nu mai țină 
minte? 


uiuentăui 


Ana BANTOȘ 
Chișinău 


POET 
AL CANDORILOR 


Poeţii şaizeciști, deschizători 
de noi orizonturi în literatura 
basarabeană postbelică, se apropie 
treptat de venerabila vîrstă de 
şaizeci de ani, sfidînd parcă 
imaginea unui anume “bătrîn poet” 
trecînd pe străzile Chişinăului, 
imagine care, evocată în stil senti- 
mental — ironic minulescian — de 
către Aureliu Busuioc, crea iluzia 
unui scut în faţa lui Cronos. Copii 
ai anilor treizeci — aşa s-au 
autocaracterizat ei înşişi. lar 
Grigore Vieru a evidenţiat trăsătura 
distinctivă lor: “Fac parte din cea 
mai dramatică generaţie, generaţia 
care l-a cunoscut pe Eminescu abia 
la facultate”. Dar care a menţinut 
nestinsă flacăra cuvîntului 
românesc pe această “margine a 
vuindelor fruntarii”, vorba lui Liviu 
Damian, căutînd mereu “cuvîntul 
de antracit”, călit “de vremi şi de 
tăceri/ de rezistenţă...”. Poeţilor 
din această, mai curînd, promoţie 
literară nu le-au lipsit tentativele 
de modernizare a expresiei lite- 
rare, de acumulare a culturii. lon 
Vatamanu sau Victor Teleucă, de 
exemplu, au făcut numeroase 
traduceri. Nu trebuie să uităm de 

implicarea  dezagregantă a 
aspectului ideologic, din care motiv 
orice aspirant la gloria literelor 
putea fi scos uşor pe linie moartă. 
Tendinţa de consolidare a 
șaizeciştilor vine şi de aici. Or, 
consolidarea într-un spirit sănătos, 
neputînd fi declarată de la tribună, 
ținea de subtextul poeziei, al 
motivelor poetice, al expresiei, 
transferate cel mai ades în spaţiul 
folcloric, singurul bun comun ce nu 
putea fi suspectat. Deși în sfera 
muzicii anumite specii, precum 
doina, balada, cîntecul bătrînesc, 
totuşi au fost expulzate din 
repertoriul cîntăreţilor. În aceste 
împrejurări e manifestă atitudinea 
instinctivă de autoapărare, pe care 
Lucian Blaga o numea “boicot al 
istoriei”. 

În poezie iniţiativa retragerii 
într-o existență sufletească de tip 
organic îi aparţine lui Grigore 
Vieru,  neîntrecutul poet al 
candorilor sufleteşti. Simplitatea 
din creaţia sa pentru copii şi pentru 
adulți se explică în primul rînd prin 
nevoia de firesc în artă şi prin 
necesitatea de a combate falsul. 
Bucuria vieţii simple şi oneste din 
poemele lui Grigore Vieru, opusă 
fastului cotidian al epocii, la fel ca 
şi nostalgia continuității neamului 
exprimată în poezia lui Damian, 
converg din apriga dorinţă de a nu 
trăda sentimentul românesc al 
fiinţei. 

Grigore Vieru a înfruntat 
lumea ideologizată la maximum 
situat în universul propriei 
mitologii, din ea făcînd parte 
Mama, copilul, iubita, albina, 

Steaua de vineri, toate izvorîte din 
protestul nedeclarat împotriva 
desființării mitului. Şi astfel se 
explică menținerea sa în albia 
stilistică a culturii populare, definită 
de către Lucian Blaga drept 
condiție sine qua non a culturii 
majore. Cunoaşterea vieții de către 
autorul Rădăcinii de foc are loc 
prin prisma unei profunde intuiții 
populare, poetul recurgînd în 
poezie la imagini ce înlesnesc şi 
simplifică perceperea unor 
probleme complexe cum sînt cea a 
sensului vieții şi cea a trecerii 
timpului. Regăsirea omului are loc 
sub semnul unui viguros vitalism, 
autorul dînd preferință unui 
anotimp din care viaţa îi apare 
nesfirşită: cel al iubirii. Duetul 
îndrăgostiţilor este unit prin 
nețărmurita dragoste de viaţă 
exprimată printr-un belşug de 
nuanţe lirice. În poezia sa de 
dragoste femeia e raportată mereu 
la chipul mamei, aceasta din urmă 
impulsionînd conştientizarea 
începutului şi sfirşitului vieţii pe 
pămînt. Se desprinde pe de o parte 
pornirea dionisiacă spre frenetismul 
vieţii, iar pe de alta — ascetismul, 
exprimat şi în atitudinea 
spiritualizată față de belşugul sacru. 

Poet care a fost întotdeauna 
departe de politică, declarînd cu ani 
în urmă: “Cea mai dulce politică/ 
Pe care o salutăm/ E această 
duminică/ În care ne sărutăm”, 
după ce a lansat mai multe cărți de 
poezii lirice care i-au confirmat 
talentul” (Numele tău, 1968, 
Aproape, 1974, Steaua de vineri, 
Taina care mă apără, 1983, Cel 


care sînt, 1987), în perioada de 
furtună cumplită pe meleagul său, 
Grigore Vieru,cu riscul de a fi 
învinuit de trădare a artei, se 
situează pe baricade în lupta pentru 
emanciparea românilor din 
Basarabia. Opțiunea, de fapt, con- 
firmă singurul adevăr: poetul nu 
şi-a putut concepe versurile — cele 
de azi ca şi cele de ieri — altfel 
decît în strînsă legătură cu destinul 
poporului său. 

Revolta metafizică, pregătind 
libertatea gîndirii compatrioţilor săi, 
la momentul oportun s-a revărsat 
într-un şuvoi de energii vitale pe 
potriva spiritului maselor scoase 
(pentru scurt timp!) din inerția 
basarabeană. În calea vinturilor 
amenințind ființa- neamului său 
în Basarabia, creaţia lui Grigore 
Vieru se înalță asemeni unui munte, 
apărînd-o. 

Astăzi, în faţa tumultului de 
ghiocei ce i s-au năpustit la tîmple, 
Poetul stă mirat ca și în- fața noia- 
nului de fulgi asaltînd Carpaţii, pe 
care, ironia soartei, i-a văzut pentru 
prima oară pe timp de iarnă abia 
acum, în pragul senectuții. 

Nu putem să nu-i dăm 
dreptate Poetului şi Naturii: Nimic 
nu poate întrece măreţia Muntelui 
în plină ninsoare! 


Aþaiuersäzré 


Grigore VIERU 


AFORISME 


w Sunt ochii mării frumoși, 
dar mergem după apă la izvor. 

x Cea mai veche carte din 
lume este o mamă, cea mai 
frumoasă carte din lume este o 
mamă. 

x Omul fără casă merge fără 
grijă la război, dar se şi predă la fel. 

x Copilul dacă a ascuns pîi- 
nea, căutaţi-o în cuibul rîndunicii. 

m Ceea ce am promis unui 
copil sau mamei, să nu fie mai 
departe de mîinile noastre. 

x Nu se poate ca tu să fi ajuns 
seara acasă la prunci, iar fericirea 
să fi rămas în urmă. 

% Nu cunosc un dar mai mare 
din partea unui musafir străin decît 
acela de a-mi elogia Țara în limba 
casei mele. 

xw Nici un grai nu este mai 
mare decît Patria, nici un grai nu 
este mai mic decît istoria Patriei. 

a O singură dimineaţă între 
păsările Patriei face mai mult decît 
întreaga muzică italiană. 

m Este nedrept să înveţi 
copilul să moară pentru Patrie, 
înainte de a-l fi învăţat cum să 
trăiască pentru ea. 

% Patria este ca un copil: dacă 
uiţi de ea, poate să plece de acasă. 

m Gloria fără Patrie este ca 
frumuseţea femeii: dacă uiţi de ea, 
poate să plece de acasă. 

x Uşor rătăceșşti în ţara ce nu 
încape în jurul unei singure pîini. 

% E bine să înveţe un popor 


35 


de la altul, nu e bine să înveţe un 
popor pe altul. 

x Frumuseţe obraznică, dacă 
exceptăm omul, nu vom întîlni îa 
natură. 

xw Înstrăinîndu-ne de Natură, 
ne înstrăinăm de Patrie. Patria 
poate trăi fără pîlcurile de ghiocei, 
dar amintirile despre ea nu vor fi 
atîtea. 

a Un om, în cuprinderea 
armonioasă şi zvicnitoare a 
Universului, nu este nici mai bun 
şi nici mai frumos decît un pom 
înflorit. 

x Femeia și cartea trebuiesc 
citite şi admirate de unul singur, în 
tăcere. 

ma Onoarea merge desculță 
prin tăciunii aprinşi fără să-i pese 
dacă lasă ori nu urme. 

x A fi zilnic frumos și simplu 
— ce trudă! 

æ Bicisnicul este de obicei sau 
prea modest, sau prea obraznic. 

a Omul, dacă vrea, îşi trage 
coarnele, ca melcul. 

= Cum să-ţi întind mîna cînd 
mi-ai bătut-o în cuie?! 

x% Sunt bun în măsura în care 
mi-o îngăduie răul din jur. 

x% Nu mi-ai spart cerul din 
fereastră odată cu geamul. 

% Din partea din care mi-au 
scos un ochi mi-au adus mireasă 
nouă. 

x% Sunt indivizi care nu dorm 
liniștit decît pe căpătii umplut cu 
pene smulse din aripile pri- 
vighetorii. 

x% Ferească sfintul să aibă 
şarpele aripi ca privighetoarea! 

m Viermelui, chiar dacă nu 
strică sămînţa din măr, tot îi place 
să şadă alături de ea! 

a După ce că i-am dus în 
cîrcă, mai aştern şi masa pe spatele 
meu. 

x Nu pot suferi musafirul din 
vîrful cireşului meu. 

a Bezna are o singură 
culoare, lumina — o mie. 

x Lacrima nu este altceva 
decît sarea ce păstrează nealterată 
frumuseţea omului. 

m Mi-au măsurat întîi 
grădina, apoi icoana, iar la urmă şi 
lacrima. 

% Sunt mai trist decît par şi 
par mai sătul decît sunt. 

m Nu există singurătate în 
care n-ar mai exista cineva. 

x Înaintea celui care 
seamănă să meargă numai 
seminţele. 

x Mirarea e un dar, ca şi ochii 
frumoşi. 

m Competiţia fără tovărăşia 
culturii obrăzniceşte inima. 

x Zboară cu treabă prin spaţii 
niște farfurii, iar unii şi-au pregătit 
lingura. 

m Răbdarea îndelungată se 
preschimbă în lene. 

= Bolovanul pretinde moş- 
tenire pămîntului de sub el. 

 Zavistnicul pînă şi ochii din 
cap ţi-i numără. 

x Dorinţa deşartă nu pă- 
gubeşte ţara, dar nici n-o ajută. 

x Nu poate sări îndărăt 
întunericul peste creasta cocoșului 
ce a cîntat zorilor. 

a Nimic nu supără mai tare 
pe om ca muzica merelor vecine 
căzînd pe acoperişul său. 

a Nu există un cititor mai 
sîrguincios ca literatul pizmuitor. 

m Omul care, săpînd fînti- 
na, dă de aur poate să rămînă 
însetat. 

x, Poate fi mutat Nistrul: din 
albia lui, dar nu și Ilie Ilaşcu din 
credinţa sa din piept. 

x% Îmi gust propria moarte cu 
linguriţa ca pe-o dulceaţă. 

a Uneori plînge şi dracul, dar 
scuipîndu-ne în ochi lacrima ca pe 
nişte coji de seminţe prăjite. 

m Un tînăr este cu adevărat 
mare și frumos nu atunci cînd un 
bătrîn îl urăște, denigrîndu-l, ci 
atunci cînd îi fură o metaforă. 

m Plăcerea de a vinde pe 
cineva este pentru unii mai 
puternică decît ispita arginţilor. 

% Dacă lacrima din ochii 
artistului este singura nădejde a 
poporului, poporul acela e mort. 

x Poţi fi tînăr pînă la capătul 
vieţii, dar nu poți fi bătrîn de la 
bun început. 

a Împăratul poate face şi cîte 
o greşeală gramaticală, dacă nu o 
preschimbă în lege. 

ma A căzut de pe cruce pentru 
că nu era bătut în cuie. 

a La români nu se știe dacă 
nu se pîrăsc și nu se gîlcevesc între 
ei şi morţii din cimitir. 

m Unii se vor legănaţi şi în 
sicriu. 

x Nu-mi amintesc leagănul, 
dar simt căldura lui. 

x .Dacă poţi face orice cu 


noaptea ta: să dormi liniştit ori să 


compui un cîntec, 
om liber. 

a Poezia, săraca, ţese, dar se 
înţoleşte proza. 

x Nimeni nu poate judeca 
soarele că se amestecă în treburile 
nopții. 

* Pămîntul nu suferă să 
strălucească multă vreme în gura 
omului aurul, care i-a fost răpit. 

x Poetul nu schimbă lumea, 
dar nici lumea — Poetul. 

a Frumoasă ar fi mustaţa 
cazacului, dacă n-ar atîrna peste 
gardul vecinului. 

zx Toate zilele săptămînii curg 
în cîntecul unui clopot dumini- 
cal. 


atunci ești un 


Aþaiuersăté 


Petru ȚARANU 
Vatra Dornei 


ITINERARE 
DORNENE 
ȘI NĂSĂUDENE 


Descinderea poetului Grigore 
VIERU în destinul Dornelor 
contemporane a fost nu numai o 
surpriză, ci şi o reconfirmare a 
personalităţii sale de tribun pe 
altarul cauzei naționale. Tonalitatea 
peisajului dornean din acel de 
neuitat sfîrșit de septembrie era tot 
atît de primitoare ca şi urbea ce 
părea o pasăre albă, cu aripile larg 
deschise în zboru-i milenar spre 
frumuseţile de basm ale locurilor 
străjuite de munţi cu creste dantelate. 
Zorii de ziuă abia spărseseră tăcerea 
unei nopţi de taină. Pe peronul gării, 
de jur împrejur, linişte, o linişte 
înmiresmată cu tăriile ozonice ale 
aerului de Dorna. Cerul, de un 
albastru intens, părea mai mult adînc 
decît înalt. Un firicel de vînt se 
înfiora prin lumea frunzelor căzute 
tîrziu întru neființa vremelniciei lor. 
Un fluierat prelung îşi stinse ecoul 
în mărginirea şi nemărginirea 
codrilor de brad. Uvertura trenului 
de București îşi încheia acordurile 
finale în gara Vatra Dornei-Băi. Se 
părea că şi timpul se oprise în loc 
pentru o clipă. Aveam impresia că 
în atmosfera pură a dimineţii de 
toamnă plutea semnificația 
conceptelor legii celui tare de 
virtute... La scara vagonului, poetul 
de cuget şi de simțire românească, 

Grigore Vieru, sorbea cu nesaţ din 
pocalul de ozon al brizei de munte 
cu arome de răşini şi de înalțimi. O 
ținută statuară, olimpiană: fruntea 
înaltă, ochii mari, sfredelitori, adînc 
deschişi în aura pură a universului 
dornean, păreau două văpăi ce 
frîngeau puterea nopţii. Era trist şi 
era vesel. Fiorul său grav 
interiorizat, răscolit de atîtea 
neliniști şi vicisitudini, s-a racordat 
din primele clipe la lumea Dornelor 
de azi şi de odinioară. Stăpînit de 
satisfacția şansei de a se afla la 
polul unui meridian de la frontiera 
sufletului său, Grigore Vieru își 
înscrie primii paşi ai călătoriei la 
Vatra Dornei pe urmele 
Luceafărului poeziei româneşti. 
Redescoperind relaţii testamentare 
dintr-un cîmp metaforic preferat, 
poetul basarabean este răscolit de 
un spectacol emoţional cu valen- 
ţa unei dimensiuni bine definite 
în viziunea eminesciană: Din 
Boian la Vatra Dornii... 

A doua zi, pe maiestosul turn 
al primăriei orașului, se desfășurau 
în vînt drapelele celor şaisprezece 
țări participante la Simpozionul 
internaţional Limba română — 
mijloc de comunicare. Sosind la 
Vatra'Dornei pe o altă rută, ziariştii 
basarabeni Alexandru Bantoş și 
Vasile Spinei întregesc delegaţia 
moldoveană care se bucură de 
statutul de invitat de onoare la acest 
for de nobilă semnificaţie prin tema 
abordată. De la tribună se părea că 
Grigore Vieru privea zarea şi tainele 
de dincolo de ea. În aplauze mesajul 
ascuns sau disimulat al discursului 
său învăluie Sala florentină din 
Palatul primăriei şi, de aici, se 
rostogolește pe calea undelor peste 
mări şi țări. Molcomă și armonioasă, 
tunătoare uneori, vocea poetului îşi 
vibra emoția orchestrînd un 

echilibru rostuit cu solemnitate şi 
ironie, cu o gravitate risipită în unda 
de linişte şi de nelinişte a neamului 
din matca graniţelor fireşti. Versul 
său, un argument și o alternativă la 
discurs, izvora din trăirea egal 
implicată în lupta pentru unitate de 
limbă şi spirit românesc, cu detaşare 
în eterul metaforic al unui univers 
de certă estetică poetică. În 
complicata țesătură lirică a mesajelor 
din poemele sale esenţa era susținută 
de simboluri şi, la rîndu-le, 
simbolurile se zămisleau din esenţă. 
Discursul lui Grigore Vieru părea o 
unduire de ape ce afluiau 
învolburate spre matca lor milenară, 
lamura sensului lor istoric 
revitalizînd, călind și întinerind. 
Trecînd degajat de la vers la proză 
şi invers, poetul lăsa impresia unui 
vulcan cu erupții intermitente şi 
de proporţii, el rezolva o gramatică 
a discrepanţei dintre aparenţa și 
esența evoluţiei unei lumi privite 
în  interconexiunea şi inter- 
dependența sa, o lume. a sfirșitului 
de secol şi de mileniu. În aceste 
momente Grigore Vieru argumen- 
ta convingător că centrul 
universului se află în spaţiul carpato- 
nistreano-danubiano-pontic. 

A doua zi itinerarul cărturarilor 
basarabeni se circumscrie axului 
lăuntric şi contemplativ al zilei de 
duminică, o duminică binecuvîntată 
cu graţia divină a toamnei dornene. 
După ce lăsăm în grija tutelară a 
vremii drumurile de zbucium ale 
Vitoriei Lipan şi zodia liniştii din 
Liniştea, poposim pentru cîteva 
clipe cu dimensiuni de veac la 
catedrala din vatra panacilor de 
demult. Sensul tonic al stilului 
arhitectural, de sorginte ne- 
obizantină, se etalează fără egal 
sub cumpăna dăinuirii şi statorniciei 
întru dreapta credință şi curăția 


românului dintotdeauna. Sobră și 
monumentală, catedrala impre- 
sionează prin poziţia sa dominantă, 
prin irezistibila atracţie a frescelor, 
sculpturilor şi obiectelor de cult. 
Urcăm apoi pe sensurile pitorescului 
dornean pînă în aura de legendă a 
Schitului Piatra Tăieturii. Muntele 
ne primește sub generosul semn al 
înălțimilor străfulgerate de ecouri 
slobozite din dangăt. de clopot. De 
aici, de la aproape două mii de 
metri altitudine, aveam senzaţia 
nemărginirii, o nemărginire pierdută 
în somnul de vrajă al văzduhului 
dornean. Părintele stareț, Antonie, 
ne dezvăluie, în cuvinte domoale, 
enigmaticele conexiuni ale relaţiei 
pămînt—om—cosmos. Destinul de 
solitară nevoire de la Piatra Tăieturii 
n-a constituit un pionierat, ci o 
treaptă a evoluţiei şi necontenirii 
sihastrice din Dorne. Nevoirea 
monahală de pe Dealul Liniştii a 
existat în strînsă relaţie cu marile 
tradiţii ale  Călimanilor şi 
Voroneţului, cu  neprihănirea 
valorilor spirituale ale schivniciei 
neadormitului rugător în necurmată 
veghe — Daniil Sihastru. De pe 
coama prelungă a culmilor ţesute în 
irizări de forme şi culori "Volga" 
şerpuieşte spre taina vetrei de sat. 
Aici impresiile se risipesc în 
confortul camerelor de un alb 
imaculat ale îmbietorului han de la 
Panaci. Aurel Ungureanu își 
rostuiește vocaţia de abil amfitrion 
cu argumente susținute de fapte. 
Rodica își dorește și reușește să fie 
o Ancuţă de inspiraţie sadoveniară. 
Reţetele dornene şi aroma băuturilor 
oferite reprezintă tot atîtea 
argumente ale ospitalităţii acestui 
plai. Despărţiri... regrete... amintiri... 

În zilele următoare ne purtăm 
paşii din lumea dorului de Dorne în 
cea a Năsăudului de peste munți. 


Mnuiuersäti 


Facem un prim popas în spațiul fără 
vîrstă şi de proprie reflecţie al 
Tihuţei. La picioarele noastre 
brînduşe, multe brînduşe de 
toamnă, şi tranşee năpădite de 
ierburi și de uitare. De jur împrejur 
munţii se pierd în  hăul 
nemărginitelor zări. Lumina țîşneşte 
din desimea ei. De aici răsăritul în 
soare pare un potop de lumină, un 
miracol fără de anotimpuri. Din baia 
mirificelor irizări natura se 
proiectează în liniştea şi neliniştea 
nesfirşitelor păduri de brad. Este 
lumea unui ciudat spectacol, a unui 
spectacol al tăcerii şi ineditului la 
tot pasul. Natura nu este un spectacol 
public, ci unul absolut intim, este 
creaţia unei puteri de dincolo de 
înţelegerea şi pătrunderea umană. 
Coborînd pe Valea Străjii, trecem 
prin convenţia de forme şi de culori 
a tuturor anotimpurilor. Grigore 
Vieru şi colegii săi admiră 
arhitectura bine articulată a munţilor 
în care mişcările de unghi dau sens 
și coerență unei tulburătoare 
încărcături poetice. Exaltarea 
cromatică a pădurii stimulează, la 
rîndu-i, decantări de lucidă emoție, 
uneori cu vădite accente de 
preţiozitate. Valea Străjii se pierde 
în tonalitatea nostalgică a sufletelor 
cucerite în mirificul plaiurilor şi al 
munţilor. Simţeam un fel de 
întoarcere în timpul pierdut cîndva... 

Furaţi de jocul subtil al 
curiozităţii şi al impresiei prin 
labirintul de aromă şi de culoare al 
zilelor de toamnă, ne înscriem pe 
sensul de nobilă spiritualitate cu 
finalitatea la Casa memorială Liviu 
Rebreanu. Convenţia de prezentare 
a ctitorului romanului modern 
reduce 'la o scară inevitabilă 
dimensiunea. romanului românesc. 
Singurătate... peste tot semne de 
apăsătoare singurătate. În lumea de 


dramă a singurătăţii se rostogoleau 
ecouri grave din Răscoala şi 
Pădurea spînzuraţilor, se desluşea 
un dialog de taină între Ion și Ana. 
Era un dialog al unei vieți dramatice 
şi repede trecătoare... Toate la un 
loc şi fiecare în parte dau sens şi 
semnificaţie liniștii şi neliniștii casei 
de la margine de codru, casă în care 
a trăit şi a creat Liviu Rebreanu. La 
Năsăud se trag draperiile unei 
invitaţii ad-hoc la liceul de aici. 
Grigore Vieru constată cu emoție 
un exerciţiu de aleasă admiraţie şi 
preţuire pentru el şi opera sa. 
Manualele de limba şi literatura 
română, deschise la evocatoarea 
filă a vieţii şi creaţiei poetului, calmul 
cuvintelor slobozite în piano-ul 
unor cîntece de adîncă vibraţie 
patriotică tematizează trăirile de 
moment ale cărturarului basarabean. 
Biografia întilnirii de la Liceul 
George Coşbuc anticipa jocul 
umbrelor şi al dizlocărilor afective 
din aura de taină a casei memoriale 
din Hordoul vremurilor de demult. 
Pe Sălăuţa în vaduri ape repezi 
curg şi vuiet dau în cale. În 
singurătatea superbă a poienelor de 
sub geană de pădure, vraja serilor şi 
a nopţilor năsăudene cade din cînt 
de privighetori. În casa memorială 
vizibile şi invizibile stratificări ale 
universului coşbucian închipuie un 
spaţiu în care se zămislesc nostalgii 
și răscolitoare accente poetice. Sub 
protecţia  apăsățoarei linişti 
impresiile se distilează cu fineţe, 
prin încăperi se înfioară cîntec vechi 
şi de mult uitat, sînt ruga unui plîns 
amar... sînt receptate amintiri din 
spațiul unei lumi ce încă mai există. 
Asistînd la răsfoirea registrului 
confesiv, simt cum rănile dintii se 
deschid în mine, cum mă chinuie şi 
mă dor. Grigore Vieru visa într-o 
lume a liniştii fără cusur... 


Grigore Viera: 60 de aui 


Drumul spre Vatra Dornei ne 
aduce în pragul unui han din lumea 
preaplină de surprize a Bîrgaielor. 
Hangiţa îl reperează pe Grigore 
Vieru cu o mîndrie ce nu și-o mai 
poate stăpîni. Agilă şi puțin derutată, 
ea începu să caute prin sertare ceva 
demn de autograful poetului 
basarabean. Gestul fetei din Bîrgaie 
a răscolit atenția sătenilor aşezaţi la 
un nocturn şi sfătos pahar de vorbă 
în hanul de lîngă drum. În cîteva 
clipe Grigore Vieru este înconjurat, 
cu simpatia caracteristică ar- 
delenilor, de oameni cu mult bun 
simţ, care, recunoscîndu-l, nu şi-au 
putut stăpîni dorinţa de a-i adresa 
cu multă cuviință cîteva vorbe 
simple, dar semnificative. În 
Bîrgaie, într-o tîrzie seară de toamnă, 
poposind întîmplător la un han 
anonim, Grigore Vieru se simţea 
între ai săi, se simţea acasă... 

La Rarău totul se învăluie şi se 
cerne sub zodia înserării. Brizele 
înmiresmate cu balsamuri de rășină 
colindă rarişti de codri şi desişuri de 
pădure. Schitul, în noapte, îşi 
adoarme rugăciunea în sihastre 
graţii montane. Pietrele Doamnei 
se smulg din vremuri şi din locuri 
pentru a-şi înfige semeţia într-un 
cer brodat cu stelele mărginirii şi 
ale nemărginirii sale. Vîntul, 
smerită rugă solitară, îşi destăinuia 
destinul în rafale de freamăt de 
codru, la orga de duh a pădurii. 
Natura ne ademenea şi ne stimula 
motivaţia călătoriei cu ineditul său. 
Creionam cu caligrama afectivității 
un dialog al tăcerii între noi și tot ce 
ne înconjura. Receptam înțelesurile 
şi neînţelesurile unor clipe care 
niciodată nu se vor mai întoarce... 
Erau clipele de adio ale unei călătorii 
ce şi-a proiectat destinul sub 
semnul cumpenelor de rostiri, de 
anotimpuri și solstiţii. 

fu 


Teofana ARGATU, 
elevă, 


Liceul "Vatra Dornei” 


OASPETE DRAG 


Nu a trecut prea mult timp de 
la întilnirea de neuitat a elevilor 
liceului nostru cu marele poet 
GRIGORE VIERU. Sub blajina 
sa înfăţişare, în ochii săi de un 
albastru intens, pulsează o 
infinită dragoste de ţară. 

În cuvintele rostite stră- 
băteau  fiorii istoriei, ai 
suferințelor românilor de peste 
Prut, care au învățat ani întregi 
“limba rusă cîntînd şi limba 
română plingind”. Modest, 
poetul a pus un accent grav pe 
suferința provocată de un 
destin nefericit: “Nu harul, ci 
lacrima mea este mare”. 
Artistul, invitat la Simpozionul 
Internațional al posturilor de 
radio care emit în limba 
română, desfăşurat în 
septembrie 1994 la Vatra 
Dornei, vorbea despre 
nedreapta hotărire a unui 
parlament care a pus la vot 
limba unui popor, despre aşa- 
zisa limba moldovenească, 
“adevărată Armată a 15-a în 
Basarabia”. “Nu sîntem săraci 
de-avere / Da'săraci de 
mingiiere ”, citi scriitorul din- 
tr-o poezie populară. 

Insuflindu-ne o puternică 
trăire patriotică , Grigore Vieru 
a reuşit să ne facă să înţelegem 
că sintem datori să ne păstrăm 
fara şi limba intacte, să 
încercăm să realizăm visul 
tuturor românilor: unirea 
Basarabiei cu Ţara-mamă. 

Aniversări 


Maria MĂRCUŞAN 
Braşov 


PENTRU COPII 
ȘI NU NUMAI 


(Analiza poeziei 
Tîrgoveţul ciudat 
de Grigore Vieru) 


Preocupările lui Grigore Vieru 
pentru literatura dedicată copiilor 
datează încă din tinereţe. În anul 
1957 Domnia sa a debutat cu pla- 
cheta de versuri pentru copii 
Alarma, succedată de altele: 
Muzicuţe (1958), La fereastra cu 
minuni (1960), Bună ziua, fulgilor 
(1961), Făt-Frumos, curcubeul 
(1961), Făguraşi (1963), 
Mulţumim pentru pace (1963), 
Poezii de seama voastră (1967), 
Să creşti mare! (1983) etc. 

Poezia pentru copii nu e, la 
Grigore Vieru, un refugiu sau o 
clipă de odihnă între două cărţi 
“serioase”: poetul gîndeşte adînc, 
atinge probleme etice grave, te 
răscoleşte pînă la inimă. Adevărul 
acesta poate fi demonstrat chiar pe 
baza unei singure poezii — 
Tîrgoveţul ciudat — din cartea Cel 
care sînt (1987). 

Titlul ei este o metaforă 
centralizatoare, alcătuită dintr-un 
substantiv şi un adjectiv. Poetul 
nu precizează cine anume este 
tîrgovețul sau de unde vine: 


Fl 


este “ciudat”, “nebun” şi “straniu”: 
Veni un tîrgoveţ ciudat 
Din alt oraş sau din alt sat. 
Acest personaj, simbol al 
răului, dialoghează cu copiii: 
— De vînzare sînt zorile? 


— Nu. 

— De vînzare ninsorile? 

— Nu. 

— De vînzare izvoarele? 

— Nu. 

— De vînzare zăvoarele? 

— Nu, 

Tîrgoveţul încearcă să 


pătrundă în universul pur al 
copilăriei prin întrebări directe 
asupra elementelor cosmice (zorile, 
izvoarele) sau microcosmice 
(zăvoarele). Răspunsul prompt al 
copilului este de fiecare dată “nu”. 

În strofa a doua tîrgovețul e 
calificat drept “nebun”: 

Veni un tîrgoveț nebun, 

(Mă ierte că aşa îi spun!). 

Blîndeţea  proverbială a 
scrisului lui Grigore Vieru transpare 
în versul citat prin formula de 
politeţe “Mă ierte”. Dialogul de astă 
dată gravitează în jurul sufletului 
însuşi al copilului: 

— De vînzare sînt mumele? 

— Nu. 

— De vînzare ţi-e numele? 

— Nu. 

— De vînzare-ntristările? 

— Nu, 

— De vînzare misterele? 

— Nu. 

Structura sufletească sacră a 
copilului nu permite intervenţia 
vreunui profan. Întrebările vizînd 
trădarea originii, a statutului 
existenţial (numele) şi a celui 
sufletesc (întristările) se soldează cu 
acelaşi răspuns categoric: “Nu”. 

În strofa a treia tîrgoveţul este 
“straniu”: 

Veni un straniu tîrgoveţ. 

Fugiţi de el cînd îl vedeţi. 

Dialogul dintre acesta şi copii 
nu se mai situează în sfera 
macrocosmosului sau a 
abstractului, ci coboară în sfera 
concretului: 

— De vînzare cireşele? 

— Da. 

— De vînzare şi crengile? 

— Nu. - 

— De vînzare sînt strugurii? 

— Da. ; 

— De vînzare şi mugurii? 

— Nu. 

Răspunsurile date “straniului 
tîrgoveț” îl îndepărtează pe acesta 
în mod absolut de lumea pe care o 
voia de vînzare. Repetarea de 
douăsprezece ori a substantivului 
“vînzare” comportă o deosebită 
semnificaţie — că dintr-un anumit 
punct de vedere totul este de 
“vînzare”. Este punctul de vedere 
al celui care creează mancurți (ființe 
lipsite de memoria neamului din 
care fac parte), al celui lipsit de 
scrupule morale. Poezia lui Grigore 
Vieru are un caracter profund 
educativ, patriotic şi cetățenesc. 

Tîrgoveţul — simbol al răului, 
al celui care distruge lumea pornind 
de la vîrsta ei cea mai fragedă — 
copilăria —, atacă valorile-cheie ale 
vieții: numele, izvoarele, mugurii, 
zorile. Pentru el totul este de 
vînzare:  zăvoarele,  mumele, 
întristările, misterele, cireşele, 
crengile, strugurii... 

Ca şi în alte poezii dedicate 
copiilor, Grigore Vieru folosește 
dialogul, element specific genului 
dramatic. Frecvența dialogului con- 
feră poeziei deschidere. Această 

poezie abundă în metafore, care sînt 
de fapt elemente fundamentale ale 
“profilului spiritual al poporului 
român” (Athanase Joja): existența 
într-un spațiu mioritic “indefinit 
ondulat” (Lucian Blaga) — “zorile, 
izvoarele”, nostalgia originilor — 
“mumele, numele, misterele” şi 
prețuirea frumuseţilor naturii 
vegetale şi umane: “strugurii”, 
“mugurii”, “întristările”. 

Existenţa  epitetelor de 
calificare “ciudat”, “nebun”, 
“straniu”, a verbului a fi la indicativ 
prezent (“sînt”, “e”), a interogației 
directe constituie doar cîteva 
procedee stilistice folosite de poet. 

În enciclopedia Literatura şi 
arta Moldovei (vol. II) se apreciază 
că “poezia lui Grigore Vieru pentru 
cei mici este variată prin teme, 
motive şi mijloace artistice” (pag. 
33). Scriitorul creează şi pentru 
copii la o înaltă temperatură a 
inspiraţiei, dovedindu-se preocupat 
de probleme etice deosebit de 
importante. Prin vigoarea 
conținutului etic abordat de autor 
poeziile sale pentru copii nu sînt 
nicidecum numai pentru aceştia; 
ele prezintă interco y. pentru noi, 
maturii. 

În încheierea acestor însem- 
nări fugitive despre creaţia lui 
Grigore Vieru pentru copii 
consemnăm că, în afară de poezii 
pentru cei mici, scriitorul este 
autorul cărții preșcolarului Albinuţa 
(1970), reeditată în tiraj de masă la 
Bucureşti în 1994, că, împreună cu 
Spiridon Vanghel:, precum Creangă 
altădată, Domnia sa a alcătuit mai 
multe variante de abecedar, editate 
în 1970, 1983, 1990... 


Petalagia A RE. 


Grigore VIERU 


nN 


Nu am, moazte, cu tine nimic, 
Eu nici măcaz nu te uzăsc 
Cum te blestemă unii, vzeau 
să zic, 
Pa fel cum lumina pîzăsc. 


Daz ce-ai face tu şi cum ai 
teăi 
De-ai avea mamă și-az muti?! 
Ce-ai face tu şi cum az ţi 
De-ai avea copii și-az muzi?! 


Nu am, moatte, cu tine nimic, 
Eu nici măca: nu te uzăsc. 
Vei ți maze tu, eu voi fi mic. 
Daz numai din pzopzia-mi 
viață  tzăiesc. 


Nu zică, nu teamă - 

Milă -de tine mi-i, 

Că n-ai avut niciodată mamă, 
Că n-ai avut niciodată copii. 

OU BIEN EST-CE UN RÊVE? 


Aaiuersäti 


Maria Avvakoumova 
Grigori Borodouline 
Oleg Khlebnikov 
Grigori Viérou 


Quatre poètes soviétiques en France 


Présentation Henri Deluy 
Traduits par Henri Deluy, Charles 
Dobzynski, Hélène Henry, Léon Robel 


Les Cahiers de Royaumont 
1989 


Mort, je wai rien contre toi 

Je ne peux même pas dire: je ne taime 
. . . 3 

Certains, parait-il, te mandissent 

Comme on dénonce la lumière. 


Que ferais-tu, comment vivrais-tu 
Si tu avais une mère et qu'elle menre; 
Que ferais-tu, que se passerait-il 


Si tu avais des enfants et qu'ils meurent? 


Mort, je mai rien contre toi 

Je ne peux même pas dire: je ne t'aime 
ms 

Tu as beau être grande et moi petit, 

Je ne vis moi que de ma propre vie. 


Ni terreur ni crainte, 

Je wai pour toi que pitiê, 

Toi qui was jamais eu de mère, 
Toi qui was jamais eu d'enfants. 


În franceză de Henri DELUY 

"ATRIBUIREA 
DENUMIRII 

DE LIMBĂ ROMÂNĂ 
PENTRU NOȚIUNEA 
DE LIMBĂ LITERARĂ 
ÎN REPUBLICA 
MOLDOVA 

NU ȘTIRBEȘTE 
AUTORITATEA 
DEMNITATEA 
NIMĂNUI” 


NICI 


ȘI NICI 


Interviu cu di acad. 
Nicolae CORLATEANU 


Al. BANTOŞ: — Stimate 
domnule academician, ați participat 
împreună cu dnii Silviu Berejan, 
Nicolae Bilețchi, Anatol Ciobanu 
şi Haralambie Corbu la elaborarea 
opiniei specialiştilor-tilologi ai 
Academiei de Științe a Republicii 
Moldova privind denumirea limbii 
noastre. Răspunsul formulat şi 
acceptat apoi în unanimitate la 
şedinţa lărgită a Prezidiului 
Academiei din 9 septembrie 1994 
constituie pe drept cuvînt o victorie 
a oamenilor de ştiinţă de la noi, cea 
mai temerară acţiune din istoria 
lingvisticii basarabene. De la 
înălțimea acestei “redute” vă 
invităm la o discuţie retrospectivă... 
Așadar, dle academician, în 
calitatea D-voastră de martor și 
făuritor direct al istoriei noastre din 
ultima jumătate de secol, cum 
apreciaţi evoluția mişcării pentru 

renaşterea naţională de la sfîrşitul 
anilor 80? Cum credeţi, ce va 
rămîne în istorie din efortul general 
de a proiecta un alt destin 
Republicii Moldova? 

N. CORLĂTEANU: — Nu este 
în competenţa mea a vorbi despre 
destinul istoric în general al 
Republicii Moldova. Cît priveşte 
locul mișcării pentru renașterea 
națională de la sfirşitul anilor 80 ai 
secolului nostru în istoria culturii, 
literaturii şi lingvisticii, consider că 
ea a însemnat o adevărată revelaţie, 
o descoperire de idei şi concepții 
noi, mai ales pentru generaţiile mai 
tinere. 

E vorba despre un proces de 
modernizare a mijloacelor de 
expresie, a concepțiilor privitoare 
la dezvoltarea literaturii, a culturii 
noastre în corespundere cu evoluţia 
firească a lor în stadiul 
contemporan de progres ştiinţific, 
tehnic, cultural. Modernizarea 
limbii şi a culturii în Republica 
Moldova înseamnă, de fapt, o 
revenire la trecut, la însuşirea 
deplină a moştenirii clasice literare, 
despre care nu se poate spune că 
nu se vorbea şi după 1940, mai ales 
în anii 50—60, dar acest 
patrimoniu cultural era prezentat cu 
multe rezerve, fiind divizat în cel 
din dreapta Prutului, adică din 
Moldova istorică împreună cu cel 
din alte regiuni româneşti, pe de o 
parte, şi în cel din Basarabia și 
Transnistria, pe de alta, unde se 
studiau cărturarii Varlaam şi 
Dosoftei, cronicarii moldoveni, dar 
nu se pomenea activitatea culturală 
a diaconului Coresi, care a pus 
bazele limbii literare româneşti prin 


Starea de veghe 


traducerile mai multor cărţi 
bisericeşti în limba slavă şi română. 
Aceasta numai din cauză că el își 
tipărise lucrările la Tîrgovişte şi 
Braşov. Dintre cronicari se studiau 
numai Grigore Ureche, Miron 
Costin, lon Neculce, dar erau uitate 


cronicile lui Constantin 
Cantacuzino stolnicul, Radu Hrizea 
Popescu, cea anonimă 


brîncovenească. Perioada clasică a 
literaturii era reprezentată doar 
prin C. Negruzzi, V. Alecsandri, 
M. Eminescu, I. Creangă, B. P. 
Hasdeu ş. a., dar nu se vorbea 
despre părintele limbii şi 
literaturii române, I. Heliade 
Rădulescu, care împreună cu C. 
Negruzzi şi cu ardeleanul G. Bariț 
au stabilit normele limbii literare de 
pe întregul masiv romanic oriental. 
Nu mai vorbim despre scriitori ca 
M. Sadoveanu, L. Rebreanu, L. 
Blaga, ale căror opere erau puse la 
index. În felul acesta firul tradiţiei 
literar-culturale era rupt. 

AL. BANTOŞ: — Se ştie însă că 
între tradiție şi modernizare există 
o legătură indisolubilă. Dacă 
aceasta lipseşte, are loc o izolare de 
tradiţie, iar modernizarea 
mijloacelor expresive devine 
efemeră, incompletă. 

N. CORLĂTEANU: — Exact! 
Și atunci se recurge la o imitare sau 
un împrumut direct nemotivat. Or, 
meritul mişcării noastre naţionale 
din perioada actuală se constituie, 
are la temelie tendinţa activă de a 
realiza o îngemănare reală și 
completă a tradiţiei în toată 
complexitatea ei cu modernizarea 
resurselor de vocabular, cu 
pronunția şi sintaxa limbii literare 

naţionale româneşti. Modernizarea 
poate şi trebuie să respire aerul, să 
simtă atmosfera vitală a tradiţiei 
literare şi culturale de pe întreg 
masivul dacoromân. S-ar putea 
spune că e vorba de realizarea unei 
tradiții moderne, ţinîndu-se cont de 
progresul ştiinţific, tehnic, cultural 
al zilelor noastre şi prevăzîndu-se 
în măsura posibilităţilor — în 
virtutea faptelor prezente — 
evoluţia evenimentelor viitoare. 
AL. BANTOŞ: — Chiar după 
ce au fost aduse — în special în 
1994 — suficiente şi mult prea 
convingătoare argumente ştiinţifice 
privind unitatea limbii române, unii 
politicieni din republică, sfidînd 
adevărul, mai continuă să susțină 
că realitățile istorice, sociale, 
politice ce au survenit după 1812 
au determinat apariția în Basarabia 
a unei limbi, diferită de cea vorbită 
peste Prut. Dumneavoastră, 
domnule academician, care 
cunoaşteţi ca nimeni altul legitățile 
de constituire a unei limbi, ce ați 
avea de spus în problema dată? 
N. CORLĂTEANU: — Con- 
solidarea fundamentului, dez- 
voltarea și perfecționarea unei limbi 
literare care constituie chintesența, 
forma sublimată a unei limbi 
naționale — nu au loc în zece sau 
o sută de ani de existență. Secole 
întregi le-au fost necesare celor mai 
diverse popoare civilizate ca să 
ajungă la stabilizarea normele 
literare. Două exemple în această 
privinţă: francezilor le-au trebuit 
opt secole ca să ajungă la scriitorii 
clasici — P. Corneille, J. Racine şi 
J.-B. Moliere — consideraţi modele 
de folosire a mijloacelor expresive 

ale limbii franceze, devenită limbă 
literară, iar ruşii au avut nevoie de 
cinci secole ca să citească şi să scrie 
aşa ca A. Pușkin, F. Dostoievski, L. 
Tolstoi. 

De la primele texte scrise în 
limba română și pînă la clasicii 
literaturii române au trecut nu mai 
puţin de patru sau cinci secole. Pînă 
la 1812 limbajul vorbit pe teritoriul 
dintre Prut şi Nistru, precum şi 
dincolo de Nistru a fost inclus în 
procesul general de dezvoltare al 
limbajului vorbit pe tot arealul 
romanic est-european. După acea 
dată limbajul vorbit în Basarabia 
timp de 106 ani s-a dezvoltat inci- 
dental, cu intermitențe, fără să 
participe efectiv la perioada 
clasicismului român, neavînd 
posibilitatea — aflîndu-se în 
condiţii vitrege, precare — să dea 
la iveală anumiţi scriitori ce s-ar fi 
putut considera clasici, care ar fi 
putut pune bazele unei noi limbi 
literare, deosebite de cea română. 
În Basarabia şi în Transnistria au 
rămas să fie în uz mijloacele de 
conversaţie, sub forma unor graiuri 
ale subdialectului moldovenesc, 
care — ca element component 
alături de celelalte graiuri 
dacoromâne — era de acum inclus 
peste Prut în limba literară română. 

Al. BANTOŞ: — Deşi prin anii 
20 ai secolului trecut în Basarabia 
s-au deschis unele școli în limba 
băștinașilor, a fost editat şi un 
abecedar moldovenesc, au fost 
tipărite cărţi bisericeşti în limba 
noastră, după un răstimp relativ 
scurt a început procesul de 
rusificare masivă, de altfel ca și în 
oricare altă gubernie ţaristă. 

N. CORLĂTEANU: — În cu- 
noscuta sa lucrare din 1952 
academicianul rus VI. F. Şişmariov 
descrie amănunțit acest proces. Din 
1878 Prutul a fost închis, devenind 
un hotar de netrecut. Abia după 
1905 s-au făcut simţite şi în 
Basarabia unele elemente timide de 
renaştere naţională, inclusiv 
predarea limbii materne a 
moldovenilor în școli, însă fără 
prea mari rezultate din cauza 
revenirii din șoc a ţarismului, care 
pînă la urmă s-a prăbușit definitiv 
în 1917. Între 1918 şi 1940 
limbajul vorbit în Basarabia a fost 
inclus din nou în procesul general 
de dezvoltare al limbii române, dar 
cu o restanță de 106 ani de 
existență precară în timpul 
rusificării ţariste, care a continuat, 
poate chiar mai intensiv, în timpul 
dominaţiei totalitarismului (1940— 
1989). Este o realitate istorică pe 
care trebuie s-o conştientizăm şi 
care impune, în special acum, 
îmbinarea strînsă a tradiţiei cultural- 
lingvistice a patrimoniului național 
general românesc cu ceea ce s-a 
conservat în vorbirea maselor 
populare ale românilor din 
Basarabia şi Transnistria din 
timpurile de stăpînire rusească şi 
sovietică. VI. F. Șişmariov sublinia 
în mod deosebit că, deşi populaţia 
băştinașă din R.S.S.M. se află în 
strînse legături cu ruşii şi cu alte 
popoare, ea nu trebuie să uite că 
vorbeşte o limbă romanică 
dominată de legile sale interne. 
Savantul rus atribuia un mare rol 
scriitorilor în statornicirea normelor 
unei limbi, dar nici în prima, nici 
în a doua perioadă în Basarabia 


Starea de veghe 


n-a apărut vreun scriitor de talia 
clasicilor, care : tă fi considerat 
întemeietor al ur x limbi literare, 
vorbirea de aici :.. aținîndu-se doar 
la nivel de grai sau subgrai. 

Al. BANTOŞ: — În opinia unora 
denumirea limbii nu contează şi nu 
va influența procesul de imple- 
mentare a limbii oficiale în viaţa so- 
cial-politică a statului moldovenesc. 
Ce părere aveţi D-voastră în acest 
sens? Care sînt dificultăţile ce pot 
surveni în şcoala de toate treptele 
după legiferarea glotonimului 
“limbă moldovenească”? 

N. CORLĂTEANU: — Odată 
cu implementarea glotonimului 
“limbă moldovenească” în şcolile 
de toate gradele se introduce o mare 
încurcătură — aş spune chiar 
harababură — în procesul de 
predare. Elevilor şi studenţilor de 
la toate specialităţile li se spunea în 
anul trecut de învățămînt că limba 
noastră e cea română, manualele 
erau intitulate în același sens. Iar la 
1 septembrie 1994 învățătorul şi 
profesorul este pus în situaţia stu- 
pidă de a le spune discipolilor săi 
că obiectul și-ar fi schimbat 
denumirea. Și aceasta se întîmplă 
după ce Academia de Științe a 
Republicii Moldova, atît înainte, cît 
şi după votarea din Parlamentul 
nostru, s-a pronunțat absolut clar, 
fără echivoc în sensul că limba 
noastră de stat urmează să fie 
numită limbă română, fapt motivat 
istoricește și ştiințificeşte şi susținut 
în corespundere cu adevărul 
obiectiv demonstrat de specialiştii 
noştri şi de cei din afara frontierelor 
republicii noastre.. 

Al. BANTOŞ: — Din omental 

angajării generale în inutila discuție 
despre “corectitudinea” denumirii 
limbii noastre, am intrat într-o fază 
cînd este, se pare, tot mai mult 
neglijată cultivarea limbii. Radioul, 
televiziunea, ziarele şi revistele 
abordează doar sporadic 
chestiunea. Ce ar trebui să 
întreprindem în acest sens la nivel 
republican, cum ar putea fi orien- 
tate şi concentrate forțele pentru a 
demara la un nivel nou, calitativ, 
procesul de îngrijire a limbii vorbite 
şi scrise? Cum am putea lărgi sfera 
de funcționare a limbii oficiale în 
republică? | 

N. CORLĂTEANU: — Într- 
adevăr, datorită ezitării ce s-a 
produs în legătură cu denumirea 
limbii noastre se constată o anumită 
neglijare a procesului de cultivare 
a limbii. În această situaţie, chiar 
dacă mai există pentru cineva unele 
nesiguranţe în denumirea ei, pentru 
toți este absolut clar că normele 
literare (fonetice, morfologice, 
sintactice şi lexicale) sînt unice 
pentru limba noastră de pe tot 
întinsul spaţiului dacoromân. De 
aceea procesul de cultivare a limbii 
(la radio, TV, în ziare, reviste, 
lucrări aparte etc.) trebuie 
intensificat pentru a face. să 
pătrundă cît mai adînc în toate 
păturile de vorbitori normele literare 
(de pronunțare, anumite forme 
morfologice, construcţii sintactice, 
elemente de vocabular). În acest 
mod se va urgenta şi funcţionarea 
mai largă a limbii române ca limbă 
literară în Republica Moldova. Im- 
portant este însă ca fiecare locuitor 
al republicii noastre să simtă 
necesitatea de a se mîndri că este 

cetățean liber într-o țară demo- 
cratică, să se considere un demn 
urmaş al atîtor oameni de seamă 
cunoscuţi în multe ţări din lume ca: 
D. Cantemir, V. Alecsandri, M. 
Eminescu, I. Creangă, M. 
Sadoveanu, L. Rebreanu, L. Blaga 
ş.a., care au dus gloria neamului 
nostru, a limbii şi literaturii române 
pe întregul glob pămîntesc. 

Al. BANTOŞ: — Un vechi 
dicton spune: Nec regnum non est 
supra grammaticos. Altfel zis, dacă 
e să ne referim la situaţia de la noi, 
parlamentul nu este investit cu 
dreptul de a stabili legi pentru 
gramatică, nu are dreptul să 
neglijeze adevărul ştiinţific, unanim 
recunoscut. Ce ar trebui să 
întreprindă oamenii politici de la 
Chişinău pentru a ieși din impasul 
în care s-au pomenit după impactul 
cu ştiinţa? 

N.CORLĂTEANU: — Răs- 
punsul la această întrebare vreau 
să-l anticipez cu următoarea 
remarcă. La Conciliul catolic din 
orașul elveţian Konstanz din 1414 
împăratul roman german 
Sigismond de Luxemburg, deși 
promisese nevătămarea reforma- 
torului ceh Jan Hus, totuşi a 
încuviințat arderea de viu pe rug a 
acestuia. Din aroganță, împăratul — 
atunci cînd arhiepiscopul 
Placentius l-a corectat pentru- o 
greşeală gramaticală — i-a replicat 
acestuia: “Ego sum rex romanus et 
supra grammaticam” (“Sînt împărat 
roman şi mai presus de 
gramatică”). Prelatul i-a răspuns: 
“Caesar non supra grammaticos” 
(“Împăratul nu este mai presus de 
gramatici”). 

M-aş încumeta să afirm că 
parlamentul nostru a abuzat de 
drepturile sale cînd şi-a asumat 
răspunderea de a fixa denumirea 
limbii literare, care nu trebuie 
confundată nicidecum cu vorbirea 
obişnuită, de conversaţie în familie, 
pe stradă, în alte situaţii similare, 
vorbire care, în ştiinţa limbii, se 
numeşte dialect, subdialect, grai, 
subgrai etc. B. P. Hasdeu sublinia 
că funcția principală a limbii literare 
este “de a unifica toate dialectele, 
de a şterge sau cel puţin a slăbi 
provincialismele, de a spori 
puterea graiului din statul întreg 
printr-o centralizare cam analoagă 
cu centralizarea cea menită a mări 
forța administraţiei”. 

Limba literară are un caracter 
supradialectal, ea înglobează din 
dialecte şi graiuri tot ce prezintă o 
valoare expresivă mai adecvată. Ea 
selecționează în mod conştient prin 
creaţii literare, lucrări ştiinţifice 
elementele lingvistice care coexis- 
tă în limba naţională la etapa ac- 
tuală sau fac parte din rezerva 
lingvistică a trecutului. În raport cu 
limba literară dialectul (cu toate 
subdiviziunile sale) se află cam în 
aceleaşi relaţii ca și melodiile 
populare moldovenești (“Am un leu 
şi vreu să-l beu”, “Ciocîrlia” ș.a.) 
ca elemente componente iniţiale 
întrunite în mod genial de G. 
Enescu în Rapsodiile sale, în So- 
nata a III-a ( pentru vioară și pian 
“în caracter popular”), în Suita a 
III-a “Săteasca” pentru orchestră, în 
Suita pentru vioară şi pian 
“Impresii de copilărie” etc. G. 
Enescu a realizat o sinteză genială 
între melosul popular românesc și 

marile tradiții muzicale europene, 
ajungînd la maturitate la o 
surprinzătoare originalitate de 
limbaj general european, bazată pe 
valorificarea potențelor expresive 
ale cîntecelor populare româneşti 
din Moldova. | 

Comparaison n'est pas raison, 
spun francezii, şi totuşi cred că 
perfecţionarea limbii literare 
româneşti i-a dat posibilitate 
marelui nostru Luceafăr al poeziei 
să creeze opere nemuritoare prin 
împletirea potenţelor expresive ale 
tuturor graiurilor şi subgraiurilor de 
pe tot cuprinsul arealului românesc, 
incluzînd și Moldova, şi Muntenia, 
şi Transilvania, şi Basarabia, şi 
Bucovina ş.a.m.d. A apărut şi s-a 
dezvoltat acea muzicalitate 
tulburătoare şi armonie în spirit 
folcloric ce dăinuieşte de veacuri, 
au fost făurite capodopere ale 
literaturii noastre şi s-au creat 
posibilități de exprimare pentru 
toate noțiunile științifice şi tehnice 
specifice contemporaneității. 

În toate țările lumii de aceste 
probleme filologice s-au ocupat în 
decursul veacurilor instituții 
speciale, academii, aşezăminte de 
învățămînt şi tot felul de organizații 
de cultură. 

În primele articole ale 
regulamentelor unor asemenea 
instituții (începînd cu Academia dei 
Lincei de la Roma, înființată în 
1603, Academie Française, 1635; 
Royal Society (Londra), 1662; 
Academia din Madrid, 1713; 
Academia din Petersburg, 1725 
ş.a.) 'se arată că scopul principal al 
academiilor este studierea 
problemelor privitoare la limba şi 

literatura țărilor respective. 

La 1 aprilie 1866 a fost semnat 
decretul de înfiinţare a Societăţii 
literare române, iar la | august 
1867, la deschiderea acestei 
Societăți (devenită în 1879 
Academia Română), a fost adoptat 
regulamentul, al cărui prim articol 
suna astfel: “Se va forma în 
București o Societate literară cu 
misiunea specială: 

a) de a determina ortografia 
limbii române, 

b) de a elabora gramatica limbii 
române, 

c) de a începe şi realiza lucrarea 
dicționarului român”. 

Vreau să spun prin aceasta că 
problemele de știință sînt de 
competenţa forurilor științifice. Și 
numai a lor. 

Al. BANTOŞ: — Dle academi- 
cian, cum ar putea fi spulberate 
odată şi pentru totdeauna 
speculațiile ce se fac în jurul 
problemei denumirii limbii noastre? 

N. CORLĂTEANU: — Denu- 
mirea unei limbi nu poate fi 
decretată, ea rezultă din conceptul 
şi definiția de limbă literară — 
forma superioară a oricărei limbi 
naționale —, spre deosebire de 
dialecte, subdialecte, graiuri, 
subgraiuri, care pot fi diverse 
(moldovenesc, muntean, bucovi- 
nean, ardelean, crişean, bănățean, 
maramureșean etc.), indiferent de 
faptul dacă ultimele sînt sau nu sînt 
vorbite în state aparte. Cred că 
atribuirea denumirii de limbă 
română pentru noțiunea de limbă 
literară în Republica Moldova nu 
ştirbeşte cu nimic nici autoritatea şi 
nici demnitatea nimănui. Ea are 

însă avantajul că prin această 
recunoaştere avem tot dreptul de a 
folosi întreaga moștenire clasică 
literară şi lingvistică de pe întreg 
spaţiul est-romanic, se creează 
posibilitatea de a pătrunde mai 
lesne și mai adînc în contextul ge- 
neral european, în care limba 
română nu este în nici un chip pusă 
la îndoială. Trebuie să înțelegem cu 
toţii, odată și pentru totdeauna: 
încercările întreprinse în perioada 
sovietică de a crea o nouă limbă 
romanică diferită de română n-au 
dat nici un fel de rezultate scontate. 

Al. BANTOŞ: — În continuare 
vă rog să vă referiți la corelaţia 
dintre principialitate, consecvență 
în promovarea adevărului ştiinţific 
şi putere. Au putut oare oamenii 
noştri de știință, mulți dintre ei 
oneşti, de la '40 încoace să impună 
adevărata denumire a limbii sau 
premizele reale au apărut abia 
acum cîțiva ani? 

N. CORLĂTEANU: — Puterea 
politică a unui singur partid — în 
condiţiile unei democraţii ve- 
ritabile, care se extinde tot mai mult 
pe întreg globul pămiîntesc —, deși 
poate să se impună pentru o 
anumită perioadă și în domeniul 
literar-lingvistic (în cazul nostru — 
Ja denumirea limbii), -— tocmai 
datorită faptului că nu se sprijină 
pe argumente, pe dovezi ştiinţifice 
şi adevăr, pe cunoaşterea istoriei, a 
faptelor concrete ale limbii noastre 
şi a multor alte limbi, cred că nu 
are şanse de izbîndă definitivă, ci 
doar temporară. Limbi literare, 
limbi de contact cu alte limbi au 
existat, dăinuiesc și vor trăi şi în 
viitor A toate popoarele civilizate. 

Oamenii de ştiinţă nu pot fi 
acuzați de lipsă de principialitate 
sau de onestitate într-o anumită 
perioadă a vieţuirii lor. În condiţiile 
de absolutism politic şi dictatură era 
vorba de evitarea unor consecinţe 
nefaste, adeseori chiar tragice, 
consecinţe referitoare nu numai la 
anumite persoane, ci chiar la 
popoare întregi, care puteau fi 
supuse deportărilor, surghiunurilor, 
exterminării fizice. În asemenea 
împrejurări se recurgea la limbajul 
lui Esop, pentru a se evita unele 
afirmaţii directe, deşi aluziile de 
multe ori erau totuşi înţelese 
adecvat de cei vizaţi direct. Numai 
asttel se putea, în acele condiţii, 
menţine trează conștiința de neam 
și de credinţă, de apartenenţă la 
unul şi acelaşi popor, la una și 
aceeaşi entitate naţională. Încă 
înțeleptul călugăr şi medic al evului 
mediu francez Francois Rabelais, 
care credea în esenţa umană și în 
ştiinţă ca generatoare a progresului, 
afirma pe bună dreptate că “știința 
fără conştiinţă înseamnă ruina 
sufletului”. 

Al. BANTOŞ: — Domnule aca- 
demician, în ce context limba 
vorbită şi scrisă în stînga Prutului 
ar putea să funcționeze nestingherit, 
să atingă nivelul de funcţionare din 
dreapta Prutului? 

N. CORLĂTEANU: — Nea- 
vînd posibilitatea de a se dezvolta 
liber, în strîns contact cu matca 
românească în perioada 1812— 
1918 şi apoi în anii de stăpînire 
sovietică, limbajul vorbit și mai ales 
limba literară au fost lipsite de o 
evoluţie normală, în special în 
privinţa îmbogăţirii vocabularului 

cu caracter romanic, a însuşirii 
terminologiei științifice şi tehnice. 
Limbajul vorbit pe malul stîng al 
Prutului şi mai ales pe cel al 
Nistrului a fost inundat de multe 
elemente alogene rusești, forme 
calchiate, cuvinte create artificial, 
care amenințau destrămarea lui 
completă în lipsa tradiţiei 
lingvistice şi literare clasice şi a 
dezvoltării limbii literare în 
corespundere cu procesele 
comunicative specifice epocii 
moderne din viața popoarelor 
civilizate. 

În încheierea interviului m-aş 
referi la unele aspecte ale 
comportării noastre într-un stat care 
a pornit de curînd pe calea 
democraţiei şi a independenței. În 
diverse ţări contemporane au loc 
mari schimbări de populaţie, 
datorită unor fapte şi evenimente ce 
se produc în viaţa curentă (războaie 
civile, conflicte interetnice, 
persecuții, deportări, acte teroriste 
ete.). În acest mod se creează 
situaţia cînd trebuie să 
conviețuiască oameni de diverse 
origini etnice, adică să trăiască 
paşnic împreună în cadrul aceluiaşi 
stat. Drepturile şi obligaţiile 
conviețuitorilor trebuie să aibă un 
caracter reciproc: majoritatea să 
respecte prin toate legile 


patrimoniul lingvistic şi cultural al- 


etniilor minoritare în statul dat și 
invers — minoritățile sînt datoare 
nu numai să nu neglijeze în nici un 
tel moştenirea literară, lingvistică şi 
culturală a populaţiei de bază, 
majoritare, ci şi s-o respecte. În 


* Greaţă e aici cu sensul greutate. 


lipsa unei atare înțelegeri a 
fenomenelor sînt inevitabile şi 
conflictele. Cu alte cuvinte, se cere 
creată o unitate în diversitate în 
toate privinţele, inclusiv în plan 
lingvistic şi literar. Ideea aceasta nu 
este nouă. La ea s-au gîndit 
predecesorii noștri. Astfel, marele 
ierarh-cărturar Dosoftei, aflindu-se 
în a doua jumătate a secolului al 
XVil-lea în condiţii grele, poate 
chiar mai grele decît ale noastre de 
astăzi, a găsit totuşi cuvinte 
înțelepte de propovăduire a bunei 
înţelegeri nu numai între fraţii de 
aceeaşi limbă şi neam, ci şi între 
aceştia și străini: 


Cine face zid de pace, 
Turnuri de frăție 

Duce viaţă fără greață* 
N-a su bogăție, 

Că-i mai bună, depreună, 
Viata cea frăţuscă 

Decit arma ce destramă 
Ouste vitejască. 


Să luăm aminte la sfaturile 
înaintaşilor, căci ele pot avea efecte 
benefice şi asupra comportamen- 
tului nostru acum, la sfîrşit de 
mileniu, cînd se impune în mod 
imperios frăția între cei de un neam 
şi de-o lege: 


Fraţilor, rămineţi frați 
Într-o țară, într-o lume, 
Într-o limbă, într-un nume. 
Asta v-o doresc anume 
Fraților, rămineţi fraţi. 
(Vasile Romanciuc) 

DEONTOLOGIA 
ȘI POLITICA 


În perioada 31 octombrie — 5 no- 
iembrie 1994 distinsul lingvist şi filozof al 
limbajului Eugen Coşeriu de la Univer- 
sitatea din Tübingen (Germania) a ținut 
un ciclu de conferinţe cu tema Lingvistica 
integrală la facultăţile de litere şi de limbi 
străine ale Universităţii Bucureşti, a 
participat la sesiunea științifică organizată 
de Academia Română în problema limbii 
române literare şi a variantelor ei locale, a 
avut un şir de întrevederi cu savanți, 
doctoranzi şi tineretul studios din Țară şi 
din Republica Moldova. Prezentăm mai jos 
un fragment de la “masa rotundă” care a 
avut loc pe 3 noiembrie 1994 în Sala de 
Consiliu a Facultăţii de Litere a Universităţii 
Bucureşti, la care au fost abordate probieme 
de deontologie lingvistică în cadrul unor 
situaţii sociolingvistice concrete în. prezența 
unor savanți de la Academie şi a unor cadre 
didactice de la universităţile din Bucureşti, 
Cluj, Craiova, Chişinău, În segmentul la 
care ne referim, la discuţie au participat 
acad. Eugen Coşeriu, prof. univ. dr. Paul 
Cornea, decanul Facultăţii de Litere de la 
Universitatea Bucureşti, prof. univ, dr. 
Gheorghe Mihăilă, membru corespondent 
al Academiei Române, reputat specialist în 
domeniul limbilor slave, prof. univ. dr. Paul 
Miclău de la Catedra de Limbi $ trăîne, 
prof. univ. dr. Dorin Gămuliescu de la 
Catedra de Sliavistică Generală, specialist 
în domeniul limbii sîrbe, prof. univ. Dan 
Sluşanschi de la Catedra de Limbi Clasice, 
prof. univ. dr. Nicolae Mătcaş. 

Eugen COŞERIU: — În 
măsura în care şi specialiştilor în 
domeniul limbilor, nu numai 


medicilor, le revin anumite datorii 
de care ei trebuie să se achite în 
modul cel mai conştiincios este 
rezonabil și trebuie să vorbim de o 
deontologie lingvistică. Să luăm, 
bunăoară, “teoria” aşa-zisei limbi 
moldoveneşti, inventată din 
considerente politice pentru a 
îndreptăți raptul Basarabiei de către 
Rusia taristă de la 1812, iar ulte- 
rior, în cadrul U.R.S.S. — existenţa 
R.A.S.S.M. Savantul lingvist onest 
este dator să ia atitudine faţă de 
acest fals, să-i dezvăluie esenţa şi 
să-l combată cu ajutorul 
demonstrațiilor științifice. De ce şi 
în baza căror teritorii populate de 
moldoveni a fost creată în 1924 
R.A.S.S.M.? De ce odată. cu 
reanexarea în 1940 a Basarabiei ca 
urmare a odiosului pact Molotov- 
Ribbentrop o bună parte din 
teritoriul fostei R.A.S.S.M. (inclusiv 
fosta capitală Balta, fostele centre 
Ananiev, Tatarbunar ș.a.), ca să nu 
mai vorbim de Sudul şi Nordul 
Basarabiei (ţinutul Hotin), Nordul 
Bucovinei şi Ținutul Herţei i-au 
fost dăruite Ucrainei, dacă Rusia 


Sovietică, cu grija ei “părintească” 
faţă de destinele poporului 
moldovenesc, îi recunoscuse 


teritoriul propriu pentru crearea 
statalității? Nu era aceasta o strata- 
gemă politică —— a crea în coasta 
Basarabiei reunite cu Patria-mamă 
România un cvazistat pentru a 
putea pretinde în faţa comunității 
internaţionale să-i “fericească” şi pe 
basarabenii pierduţi după un veac 
și ceva de captivitate? Şi nu s-a 
întîmplat tocmai aşa în 1940? Un 
stat aparte al moldovenilor trebuia 
argumentat şi teoretic, de unde au 
venit cele două aberaţii: “teoria” 
despre aşa-zisa naţiune 

moldovenească deosebită de cea 
română şi “teoria” despre aşa-zisa 
limbă moldovenească deosebită de 
limba română. S-a început prin 
susținerea prostească a inde- 
pendenței graiurilor din stînga 
Prutului și a Nistrului — chipurile, 
românii din Transnistria, iar ulterior 
şi din Basarabia nu înțelegeau 
limba de dincolo de Prut. Chipurile, 
în 1932-—1938 românilor din 
Transnistria (români le spunem noi, 
căci aşa este, dar oficialităţile le-au 
insuflat că-s moldoveni), iar în 
1918—1940 și 1941—1944 româ- 
nilor din Basarabia li s-ar fi impus 
o limbă neînțeleasă de ei — limba 
română. Se comparau graiurile 
populare din Republica Moldova 
cu limba literară din România şi se 
afirma că ele nu coincid. Însă 
procedeul nu e corect, căci gra- 
iurile trebuie comparate cu unități 
de acelaşi nivel. Și atunci s-ar 
constata o uimitoare continuitate a 
graiurilor din Moldova Sovietică și 
a aceloraşi graiuri din România: 
cele de nord şi din centru ajung 
pînă în Ardeal și Maramureş, cele 
din sud sînt continuarea graiului 
muntenesc şi se întind pînă în 
Transnistria de sud şi încă hăt pînă 
la Bug. Prutul ca graniţă politică nu 
constituie o graniţă lingvistică nici 
la niveiul graiurilor, nici la cel al 
limbii literare. Iar aceasta nu s-a 
constituit prin negarea totală a 
graiurilor moldoveneşti. Este 
arhicunoscut şi unanim recunoscut 
rolul cronicarilor şi al clasicilor 
moldoveni la făurirea unor norme 
supradialectale, la unificarea limbii 
comune de comunicare. 

În R.A.S.S.M. a fost creată o 
utopie practic irealizabilă — o 
limbă artificială. 

Nicolae MĂTCAŞ: — Un 
sabir lexical moldo-rus şi o 
pronunție ucraineano-rusească... 

Eugen COŞERIU: — Da, 
însă n-a prins. N-a mers, fiindcă 
această limbă artificială creată în 
spirit proletcultist n-a fost acceptată 
nici de omul de rînd, nici de 
intelectuali. Mai cu seamă 
încercarea de a o transplanta după 
1940 în republica deja unională. 
Scriitorii — nu numai cei “eliberaţi 
de sub regimul de ocupaţie 
burghezo-moşierească”, cum ar fi 
Bucov, Lupan, Meniuc, Deleanu 
ş.a., dar şi cei care au crescut pe 
loc în anii postbelici (mă refer la 
generaţia lui Vieru, a lui Dabija și 
Hadârcă) — au promovat cum au 
putut norma literară românească 
unică. Chiar şi Ion Druţă, cu toată 
educaţia lui pur moldovenească, nu 
se poate dispensa de neologismele 
din limba română (comp. 
Asistenţele se şifoneuză), adică se 
exprimă româneşte, chiar dacă zice 
că scrie moldovenește. Nu în zadar 
a ajuns să declare că am putea să-i 
zicem cum vrem: română, 
moldovenească, natală... lar 
transnistrienii Marinat, loviţă, 
Beșleagă, Codru scriu în cea mai 
autentică limbă română. Ori de cîte 
ori s-a pus problema purificării 
limbii, promovării unei norme, s-a 
înțeles că această normă nu putea 
fi decît cea la constituirea căreia 
şi-au pus umărul predecesorii, 
adică norma limbii române literare. 
Uneori scriitorii români originari 
din Moldova se opun chiar normei 
istorice din Moldova veche. Astfel, 
ei scriu şi pronunță muntenește 
miine, pîine, ciine, şi nu 
moldoveneşte: mine, pine, cîne. 
Chiar şi “moldovenişti” de-alde 

Stati, Senic şi C° scriu şi se exprimă 
în cea mai îngrijită limbă română, 
dar zic că vorbesc şi scriu mol- 
doveneşte. Ei declară cu imper- 
tinenţă că purtătorii celor două 
limbi se înţeleg în de ei, dar aceasta 
se întîmplă şi în cazul altor limbi. 
Nu aduc nici un fel de dovezi cînd 
declară, de exemplu, că flamanzii 
se înţeleg cu olandezii, deşi vorbesc 
limbi diferite (dar nu spun că 
norma literară a flamandei se 
numește tot olandeză). 

Și românii din Banat își zic 
bănățeni, şi cei din Maramureș îşi 
zic maramureşeni, dar asta nu 
înseamnă că-s neromâni; iar dacă 
unul din Transnistria își zice 
moldovean, imediat se invocă 
argumentul “conștiinței de sine” că 
nu e român. Nu se vrea oficial ca 
moldovenii să fie români, căci 
atunci ce te faci cu românii din 
două state românești, cu coreenii 
din două state coreene etc.? Ba 
chiar unii își exprimă regretul că 
țarul n-a luat la 1812 Moldova pînă 
la Carpaţi... Însuşi Moţpan se zice 
că afirmase într-o luare de cuvînt 
că, chipurile, “ne vom uni cu 
România, dar pînă la Carpaţi”. Pe 
urmă cică ar fi dezminţit aceasta — 
cum că n-ar fi fost înțeles just, dar 
este o vorbă: pînă nu faci foc nu 
iese fum. 

Paul CORNEA: — Întrucît 
vorbeaţi de deontologia savantului, 
e cazul să amintim că după o lungă 
perioadă de tăcere Academia de 
Științe din Moldova s-a pronunțat 
răspicat asupra problemei, 
recunoscînd adevărul că există o 
singură limbă şi că ea se numeşte 
— şi e firesc să fie şi în Constituţie 
— limba română. Deci Academia 
n-a făcut pe placul guvernanţilor, 


dar a ținut cont într-un fel de apelul 
Congresului al V-lea al Filologilor 
Români. E vorba de aceeaşi etică 
profesională a omului de ştiinţă... 
Nicolae MĂTCAŞ: — Rog să 
mă iertaţi, dle decan, că vă întrerup, 
însă aş vrea să aduc la cunoştinţa 
auditoriului că Institutul de 
Lingvistică al Academiei, 
colaboratorii lui, personal dl direc- 
tor S. Berejan, cu începere din 
1988, au întreprins o serie de 
acţiuni de rezonanță întru 
susținerea şi promovarea 
adevărului despre unica limbă pe 
care o vorbesc în calitate de limbă 
maternă românii din Republica 
Moldova — limba română. Altceva 
e că părerea dumnealor n-a fost 
luată în considerație. Hotărîrea 
Prezidiului Academiei de Științe din 
9 septembrie 1994 devine un act 
istoric. Prin această lecţie de 
demnitate şi civism Academia de 
Științe, timorată şi ameninţată de cei 
care deţin azi puterea, își recapătă 
creditul de încredere din partea 
poporului care o susţine şi în ochii 
căruia îşi cam pierduse prestigiul de 
la Grosul și Jucenco încoace. Ce-i 
drept, nu sîntem siguri dacă acest 
curaj nu-l va plăti cu postul la 
viitoarele alegeri actualul 
preşedinte A. Andries. însă cinstea 
e mai presus decit laşitatea. 
Eugen COŞERII': — D! Cor- 
nea se referea la Covzresul al V- 
lea. Spre onoarea lor, membrii 
Academiei din Moi.!'ova au ţinut 
cont de concluziile Congresului. 
Dar ştiţi dumneavoastră că 
guvernanţii şi parlamentarii de la 
Chişinău au reacţionat foarte 
bolnăvicios ła intențiile noastre sin- 
cere de a-i sfătui să nu comită o 
greşeală fatală prin care să se 

acopere de ruşine în fața istoriei şi 
a propriilor copii? Drept conspirație 
contra Moldovei, contra poporului 
moldovenesc au calificat ei 
lucrările acestui for al lingviştilor 
din cele două state româneşti 
actuale și nu numai de aici. 

În ticăloșiile lor alde P. P. 
Moldovan (V. Stati) au ajuns să-i 
folosească nu numai pe cronicari, 
pe clasici, ci chiar şi pe un Valentin 
Mîndiîcanu, care li s-ar fi adresat 
compatrioţilor cu “Moldoveni 
dumneavoastră!”, ceea ce ar 
însemna, chipurile, că şi el ar 
recunoaşte că moldovenii nu-s 
români. 

Ce putem face noi din afară? 
Să explicăm adevărul ştiinţific, să 
facem ca el să ajungă la priceperea 
omului simplu, dar şi a omului de 
ştiinţă rătăcit. 

Nicolae MĂTCAŞ: — Ba-și 
la urechile celor de la UNESCO, 
Consiliul Europei, ONU, să ştie cum 
se sfidează adevărurile ştiinţifice, 
cuvîntul și demnitatea omului de 
știință, a omului de creaţie ca ex- 
ponent al conștiinței poporului în- 
tr-un stat modern care se proclamă 
stat de drept. S-a ajuns a se declara 
că intelectualitatea n-ar mai 
reprezenta poporul. Este con- 
trapusă cu bună ştiinţă oamenilor 
de rînd, este acuzată de toate 
nevoile din societate. 

Eugen COŞERIU: — Sigur 
că trebuie făcut lucrul acesta şi îl 
vom face neapărat. Dar se poate 
face mult mai mult și dinlăuntru. 
Uitaţi-vă ce schimbări de 
mentalitate se produc la Tiraspol, 
Tighina, cînd părinții copiilor au 
ajuns să înțeleagă că-s români la ei 
acasă şi că vor să-şi învețe copiii în 
limba română (română, nu 

moldovenească!) şi cu alfabet 
latin. Acum transnistrienii le 
deschid ochii basarabenilor de la 
Chişinău cine sînt... Ca reacţie la 
dispoziţia ministrului 
învățămîntului şi a directorului 
Asociaţiei “Cartea Moldovei” în 
“Literatura şi Arta” apar numeroase 
proteste ale cadrelor didactice, care ` 
refuză să mai promoveze minciuna, 
nu se dezic de noţiunile de popor 
român, limbă română, literatură 
română, cer reintroducerea cursului 
de istorie a românilor. Autorii 
manualelor de limbă română, 
literatură română, istorie a 
românilor sînt predispuși să-şi 
retragă din uz manualele dacă vor 
fi rebotezate de către editori şi 
beneficiari sau dacă se va recurge 
la metoda diabolică de odinioară 
de a-i scoate din: manuale pe 
scriitorii români care nu s-au născut 
în hotarele Moldovei istorice. 
Gheorghe MIHĂILĂ: — În 
1988, am participat împreună cu Gr. 
Brâncuş la omagierea lui B. P. 
Hasdeu şi a lui Gh. Asachi la 
Chişinău. Atunci i-am întrebat pe 
cei de la Chişinău de ce îi exclud 
din procesul literar unic pe scriitorii 
care nu s-au născut pe teritoriul 
Moldovei istorice. Prof. dr. C. 
Popovici, membru corespondent al 
Academiei de Științe din Moldova, 
mi-a răspuns că există o hotărîre 
“de sus” care le permite să-i 
considere moldoveni şi pe scriitorii 
ce s-au născut în Moldova din 
dreapta Prutului, însă numai pînă 
la 1859, anul Unirii Principatelor şi 
constituirii Statului Român. Cei 
născuţi după 1859 pe teritoriul 
fostei Moldove, precum şi cei 
născuţi în Muntenia și Transilvania 
sînt considerați numai scriitori 

români şi nu sînt incluşi în istoria 
literaturii moldoveneşti. Adică două 
literaturi, ca şi două limbi, două 
popoare. Drept că de multe ori 
colegii moldoveni nu pot trece la 
cursurile de istorie a limbii, de 
gramatică istorică peste Scrisoarea 
lui Neacşu, tipăriturile lui Coresi. 
Istoria nu poate fi refăcută. Trebuie 
recunoscut că există unul şi același 
popor — poporul român, chiar 
dacă astăzi el locuieşte în două state 
diferite (şi nu numai în două). 
Trebuie recunoscut adevărul despre 
o singură limbă, chiar dacă ea e 
vorbită de românii din diferite state. 
Doar limba bulgarilor, a ruşilor din 
Republica Moldova nu se numeşte 
altfel numai de aceea că se vorbește 
în alt stat. Și nici bulgarii şi ruşii de 
acolo nu constituie alte naţiuni. 
Ţin să menţionez că după 
1956, cînd s-a discutat raportul 
dintre limbă şi dialect şi s-au comis 
multe păcate în privinţa idiomurilor 
romanice de răsărit, ajungîndu-se 
a se recunoaște, forțat şi greşit, 
desigur, existenţa a 5 limbi de sine 
stătătoare, atît academicianul Al. 
Graur, cît și academicianul |. 
Coteanu, cu numele cărora s-a făcut 
speculație mult timp şi în Țară, şi 
în afara ei, au încetat de a mai 
susține ceea ce susținuseră înainte 
şi anume: că “moldoveneasca”, 
aromâna, istroromâna şi 
meglenoromâna ar fi limbi 
romanice de sine stătătoare. 
Lingviștii sovietici R. A. Budagov 
şi S. B. Bernstein, care în 1951, la 
Conferinţa de tristă pomină în 
probleme de lingvistică 
moldovenească, comiseseră şi ei 
niște greșeli similare, în 1956 au 
trimis la revista unională “Voprosi 
jazykoznanija” un articol în care 

recunoșteau identitatea limbii 
vorbite în Republica Moldova cu 
cea vorbită în România. Articolul 
n-a fost publicat decît după 32 de 
ani în revista lui D. Matcovschi 
“Nistru” (nr. 11, 1988). Din acel 
an nici Budagov, nici Bernstein 
n-au mai pomenit de limba 
moldovenească, limbă care pentru 
ei pur şi simplu nu mai exista; ei au 
vorbit şi au scris numai despre 
limba română. Și-a revăzut punctul 
de vedere şi R. G. Piotrovski. 

Nicolae MĂTCAŞ: — N-au 
mai vorbit şi n-au mai scris, dar 
lucrările dumnealor anterioare — 
mă refer şi la academicienii Al. 
Graur, I. Coteanu, și la Em. 
Petrovici, B. Cazacu. J. Byck ş.a., 
şi la R. A. Budagov, S. B. Bernstein, 
R. G. Piotrovski — erau citate ani 
de-a rîndul (şi, cu părere de rău, mai 
sînt citate şi acum de V. Stati şi C°) 
ca argumente irefutabile. Cititorul 
neiniţiat nu e la curent nici azi cu 
pocăinţa celor cu păcate, de aceea 
el mai. continuă a fi înșelat de 
impostorii deghizați în robă de 
savanţi. Chiar în articolul lui 
Budagov şi Bernstein Stati se leagă 
de afirmaţia că deşi problema nu 
se reduce la denumirea limbii, dar 
denumirea are o mare importanţă 
pentru înţelegerea fenomenului şi 
o foloseşte pentru argumentarea 
întrebuințării termenului “limba 
moldovenească”. 

Eugen COŞERIU: — Ca- 
zurile la care se referă dl Mihăilă 
au fost menţionate în mass-media 
de limbă română din Moldova. Ele 
n-au ajuns la cititorul de limbă rusă 
din Moldova şi nu sînt cunoscute 
nici de savanții din Rusia şi chiar 
din Occident. În 1972 mă aflam la 
Universitatea din Moscova, unde 

toţi erau convinşi că moldo- 
veneasca şi româna sînt două limbi 
romanice diferite. Un asistent de la 
Universitatea din Saransk se mira 
că mă înţeleg cu două studente 
pămîntence de-ale mele de la Bălți. 
Cînd i-am spus că vorbesc cu ele, 
ca şi dînsele, româneşte, el a făcut 
ochii mari și nu voia să recunoască 
lucrul acesta, deoarece la facultate 
Al învăţaseră că moldoveneasca şi 
româna sînt două limbi diferite. În 
Occident de asemenea mulţi cred 
că moldoveneasca și româna ar fi 
două limbi asemănătoare, însă nu 
identice. M-aş referi chiar la 
lingvişti notorii ca E. Bourciez, F. 
Folsom, nu:la nişte necunoscuţi în 
lumea științei cum e, bunăoară, H. 
Haarman, pe care Moldovan-Stati 
îl numeşte “faimosul lingvist 
german”. O revistă germană cum e 
“Spiegel” publică de curînd o sta- 
tistică oficială ucraineană conform 
căreia în Ucraina ar trăi şi 
moldoveni (340 de mii), şi români 
(140 de mii). Sigur că ucrainenii 
vor să ne împartă în două, astfel e 
mai ușor să ne deznaţionalizeze. 
Paul MICLĂU: — Ar trebui 
apelat, și în cazul românofoniei, la 
standardele mondiale:- o limbă 
oarecare, indiferent de locul unde 
s-ar vorbi şi de ce particularităţi 
teritoriale ar obţine, rămîne a fi 
identică sieşi, adică una şi aceeaşi. 
Aceasta e situaţia spaniolei din 
Spania şi din țările Americii Latine, 
a francezei din Franţa, din Belgia, 
din Elveţia, din Canada, din Africa 
şi din alte părţi ale lumii, a englezei 
din Anglia şi din America, Austra- 
lia, Canada şi din alte ţări, a 
portughezei, germanei etc. În 
privinţa lor se vorbeşte de unitate 
în diversitate, de un sistem 

funcțional unitar, deci acelaşi lucru 
ar trebui să se spună şi despre 
româna vorbită în România, 
Republica Moldova, Ucraina, Bul- 
garia, fosta Jugoslavie, Grecia, Al- 
bania. Bine a spus cineva aici că ar 
trebui să facem ca nu numai 
“moldovenii”, ci şi UNESCO, 
Consiliul Europei şi alte organisme 
internaţionale să înţeleagă că e 
vorba de una şi aceeaşi limbă — 
româna, şi să-i ajute pe politicieni 
prin pîrghiile corespunzătoare să 
respecte adevărul istoric şi obiectiv. 

În 1972 la Chişinău avusese 
loc o Conferinţă unională în 
problema tipologiei asemănărilor și 
deosebirilor dintre limbile înrudite 
în cadrul căreia reputați specialişti 
sovietici în domeniu examinau 
situaţiile sociolingvistice de pe glob 
tocmai prin prisma teoriei 
variativităţii: una şi aceeași limbă 
funcţionează în state diferite, dar, 
în pofida unor particularităţi locale 
(sau naţionale) pe care le obține, ea 
nu-şi schimbă statutul său. 
Materialele numitei Conferinţe ar 
trebui propagate. 

Nicolae MĂTCAŞ: — Îmi 
permiteţi, dle Miclău, să fac o 
precizare de care cred că e 
neapărată nevoie. Eu ţin bine minte 
acea conferinţă căci am participat 
la ea şi o aşteptasem cu sufletul la 
gură. La lucrările ei au luat parte 
somități în teoria variativităţii şi în 
susținerea caracterului unitar al 
limbilor ce deservesc aceeaşi 
națiune sau națiuni diferite în cadrul 
unor state diferite cum ar fi Gh. V. 
Stepanov, R. A. Budagov, E. A. 
Referovskaja, R. Gh. Piotrovski, A. 
I. Domașnev, N. A. Katagoşcina, A. 
D. Șveiţer, V. G. Gak ş. a. Pe 
Gheorghii Vladimirovici Stepanov 


l-am cunoscut personal încă din 
1964, cînd am susţinut admiterea 
la doctorat pe lîngă Catedra de 
Filologie Romanică a Universităţii 
din S.-Petersburg (pe atunci — 
Leningrad), catedră pe care o 
deţinea d-lui în calitate de șef. Îi 
cunoşteam lucrările, i-am împărtăşit 
părerile, în 1966, împreună cu 
compatriotul Dumitru Orjacovschi 
de la baștina mea (Cahul), pe atunci 
student la facultate, am asistat la 
susținerea de către dl Stepanov a 
tezei de doctor în aceeași problemă 
a variativităţii funcţionale în diverse 
state şi, totodată, a caracterului 
unitar al uneia şi aceleiaşi limbi 
spaniole. Ei bine, în textul acelei 
teze şi în prezentarea pe care a 
făcut-o d-lui în fața Consiliului 
ştiinţific specializat pentru susţi- 
nerea tezelor de la facultate și-a 
găsit expresie cît se poate de clară 
și univocă teza că româna şi 
moldoveneasca s-ar afla exact în 
aceeaşi situaţie ca şi spaniola din 
metropolă şi spaniola din celelalte 
țări hispanofone, adică ar 
reprezenta una şi aceeaşi limbă. La 
fine, după ce l-am felicitat pentru 
susținerea cu brio, d-lui, țin minte 
ca acum, ne-a zis părinteşte: “Frați 
moldoveni, rog să mă iertați dacă 
n-am spus ceva chiar aşa cum 
trebuie”. În '72 însă Gh. V. 
Stepanov avea altă poziţie socială: 
devenise între timp directorul 
Institutului de Lingvistică al 
Academiei de Ştiinţe din U.R.S.S., 
fusese ales academician, mai în 
scurt —persoană cu funcţie de 
răspundere, cum se zicea pe la noi. 
Este limpede că avea o comandă 
“de sus”, de la cel mai înalt nivel, 
să nu tulbure spiritele “naţionaliste” 
din Moldova. E cunoscută de 

asemenea şi influența pe care a 
exercitat-o asupra d-lui puterea de 
la Chişinău prin intermediul 
răposatei T. P. Iliaşenco, care era 
o “moldavistă” inconvertibilă. Ce 
s-a făcut ce s-a dres, însă atît în 
referatul-program prezentat de 
capul şcolii funcţionale sovietice 
Gh. V. Stepanov, cît şi în raportul 
colectiv din partea Institutului de 
Limbă şi Literatură de la Academia 
de Științe din Chişinău a fost 
promovată teza că în toate celelalte 
situații  scciolingvistice şi 
sociopolitice e vorba de variante 
teritorial-naţionale ale uneia şi 
aceleiaşi limbi şi numai în cazul 
Moldovei şi României (plus cel al 
Tagikistanului şi al Iranului) trebuie 
să vorbim nu de variante diferite ale 
uneia şi aceleiași limbi, ci de limbi 
diferite. Însuși Stalin menţionase în 
cadrul discuţiei din “Pravda” din 
1950 limbile moldovenească și 
tagikă printre limbile naţiunilor 
sovietice... Argumentarea lui Gh. 
V. Stepanov şi a altor 
“moldovenişti” era extrem de 
șubredă, se invocau criterii 
subiective şi în esență 
extralingvistice, însă dispoziția dată 
de sus fusese executată. Cu ce preţ, 
însă!... Materialele Conferinţei 
dezminţeau prin ele însele» această 
afirmaţie. Prima apariţie a lor a fost 
pusă sub cuțit, apoi au tos! corectate 
şi colaţionate ca să fie evitată orice 
posibilitate de interpretare ambiguă 
privind raportul dintre română și 
aşa-zisa limbă moldovenească. 
Materialele astfel “pieptănate” au 
apărut la Chişinău în ruseşte abia 
în 1976. Contrar celor scrise negru 
pe alb (că limba moldovenească ar 
fi altă limbă decît româna), un 
cititor inteligent va înțelege din 

examinarea cazurilor şi din 
concluziile privind celelalte limbi 
că şi aici e vorba de una şi aceeaşi 
limbă, numai că circumstanţele și 
lipsa de curaj şi demnitate s-au 
dovedit a fi mai puternice la mo- 
ment decît probitatea savantului. 
Sînt de acord cu propunerea dlui 
Miclău de a propaga materialele 
Conferinţei, însă avertizînd cititorul 
că în cazul mijlocului de 
comunicare comun din Moldova și 
România (şi a celui din Tagikistan 
și fran, după cîte sînt informat) s-a 
comis în mod premeditat un fals. 
Paul MICLĂU: — Accept 
precizarea. Prin urmare, în temeiul 
standardelor mondiale în apre- 
cierea situaţiei lingvistice ar trebui 
să recunoaștem o situaţie de iure şi 
de facto concretă: există azi în mod 
real două state româneşti, România 
şi Republica Moldova, populaţia 
majoritară a cărora o constituie 
românii și limba oficială a cărora 
este una şi aceeaşi — româna. 
Adică să procedăm exact cum se 
procedează în cazul spaniolei, 
englezei, germanei, francezei, 
portughezei etc., cu singura 
deosebire că acolo e vorba de 
naţiuni diferite care vorbesc aceeaşi 
limbă, iar aici — de una și aceeaşi 
naţiune (chiar dacă românilor din 
Moldova le place să se numească 
moldoveni, cum spune Petre P. 
Moldovan, situaţia nu se schimbă). 
În privinţa statelor diferite ce 
vorbesc una şi aceeaşi limbă tot 
ar trebui să cădem de acord: ele 
există în mod obiectiv, ele apar 
chiar în urma dezagregării unor 
state federative sau confederative. 
Mitul despre statele unitare nu mai 
funcţionează, mișcarea centrifugă 
— spre autonomie şi independență 

— e mai pronunţată, chiar dacă 
vorbim de cealaltă mişcare, 
centripetă (crearea unei comunități 
europene, a C.S.I. etc.). 

Eugen COŞERIU: — Miş- 
carea nu e atît de rectilinie: în 
Europa Occidentală tendinţele 
naţional-locale sînt centrifuge, în 
fosta U.R.S.S. însă ele rămîn 
centripete spre Moscova. 
Această enigmă n-o pot înțelege 
nicidecum nici Comunitatea Euro- 
peană, nici Casa Albă, nici alţii. Sub 
alt nume se reface de fapt fosta 
U.R.S.S. Nu se schimbă nici 
politica mare, nici politica mică (mă 
refer și la politica lingvistică). 

Paul MICLĂU: — Fostele 
republici sovietice ar trebui să știe 
că în ceea ce priveşte franceza stan- 
dard Elveţia şi Belgia au luat întru 
totul norma Parisului, şi nu se 
întîmplă nimic din aceasta, ele nu 
rămîn mai puţin suverane şi 
independente. Una e dezideratul 
lingvistic sentimental al unui Stati, 
Lazarev sau mai ştiu eu cine şi alta 
e situaţia lingvistică reală care nu 
cunoaşte frontiere statale cînd e 
vorba de una şi aceeaşi limbă. Da, 
au existat şă particularităţi locale, 
după cum există şi azi în cadrul 
spaniolei din America Latină, 
francezei din Canada şi al englezei 
din America şi Australia. Înainte de 
război ardelenii vorbeau cu accent 
local, pe cînd generaţia de astăzi a 
trecut la accentul bucureştean. Fiţi 
siguri că aşa se va întîmpla şi la 
Chişinău în cazul cînd se pretinde 
că azi acolo ar exista un accent lo- 
cal. Ceea ce mă îngrijorează e 
faptul că în chioșcurile de la 
Chişinău nu găseşti nici un Ziar 
editat în România, și aș crede că nu 
atît din motive politice, cît, mai ales, 

din cauze economice. Oare chiar să 
nu dorească guvernul nostru să 
întreprindă nimic pentru a facilita 
difuzarea presei noastre peste Prut? 
Este vorba de difuzarea normei 
literare unice, nicidecum de vreun 
export de ideologie. 

Dorin GĂMULESCU: — 
Numai într-un stat cu adevărat 
democratic s-ar crea o situație 
lingvistică normală. Unde există 
interese politice, acolo numaidecît 
există şi deformări. În Serbia 
locuiește un grup compact de 
români ce depăşeşte 200 de mii de 
persoane. Sînt consideraţi vlahi, dar 
vorbesc românește. Nu au dreptul 
la limba maternă decît în familie. 
Cei din Voivodina sînt recunoscuţi 
ca minoritate română, au dreptul la 
instruire în limba maternă, dar li se 
recomandă să folosească româna 
literară cu particularităţile locale. 

Întîmplarea a făcut ca 
academicianul Al. Graur să-mi fie 
conducător al tezei de doctorat. 
Într-o zi d-lui îmi spune: “Tovarășe 
Gămulescu (așa se spunea pe 
atunci — D. G.), m-am convins că 
problema dihotomiei “limbă — dia- 
lect” e mai mult o problemă poli- 
tică decît una lingvistică”. 
Conjunctura politică deci l-a făcut 
să vorbească despre limba 
moldovenească ca o limbă aparte. 
Și despre cele sud-dunărene la fel. 

Nicolae MĂTCAŞ: — În 
referatul de la Congresul al V-lea 
îmi exprimasem convingerea că, 
dacă mai ajungea la o nouă 
reeditare, academicianul Graur și- 
ar fi revizuit propria opinie 
anterioară. La Sesiunea de la 
Academie din 31 octombrie dna 
Mioara Avram mi-a arătat un 
interviu acordat de academicianul 

Al. Graur unei publicaţii liceale de 
prin 1965 în care la întrebarea “Ce 
limbă credeţi că se vorbeşte în 
Republica Moldova?” d-lui a 
răspuns fără ezitare: “Româna, 
fireşte”. Prin urmare, am intuit just. 
Dorin GĂMULESCU: — Mi 
se pare că o problemă politică sau 
cu implicaţii politice nu poate fi 
legiferată de lingviști. Ea ţine de 
puterea politică şi are implicaţii în 
sfera  economicului. Datoria 
savanților lingviști în cazul limbii 
este de a spune adevărul. Adevărul 
despre limba română ca unică 
reprezentantă a latinităţii orientale 
toți specialiştii l-au spus clar şi 
răspicat. Opinia publică 
naţională şi internațională — 
trebuie să-i facă pe politicieni să 
țină cont de adevărul ştiinţific. 
Despre modul cum se implică 
politicul în sfera economicului ne 
vorbește următorul caz. Populaţia 
slavă din Caraşevo (lîngă Reşiţa) a 
venit din Sud-Estul Serbiei. În 
anumite împrejurări istorice, din 
motive mai mult sau mai puţin 
cunoscute, unii au început a se 
înscrie în documente drept croaţi, 
și nu sîrbi. Se întîmplă că din doi 
fraţi unul e fixat ca sîrb, iar altul — 
drept croat. La croâţi situaţia se mai 
explică şi prin faptul că ei toţi au 
trecut la catolicism. Azi a fi sîrb în 
Occident nu înseamnă a fi tratat la 
fel cu croatul. Din Caraşevo poţi 
căpăta autorizaţie de a lucra în 
Germania numai dacă eşti sîrb. De 
aceea azi ei se dau drept sîrbi. 
Sîrbocroata sub ochii noştri s-a 
scindat în două limbi, sîrba şi 
croata, scrise cu alfabete diferite. 
Au apărut ca manifestare a unor 
tendinţe naţionaliste, ca urmare a 
faptului că fratele a tras în frate, s-a 

vărsat sînge. 

Eugen COŞERIU: — Cazul 
cu sîrbii şi croații şi limba lor și cel 
cu românii din Moldova şi românii 
din România şi limba lor nu sînt 
paralele. Denumirile de sîrbă și 
croată sînt la acelaşi nivel, pe cînd 
termenul “moldovenească” nu e la 
acelaşi nivel semantic cu româna. 
Acest termen, dat fiind că 
desemnează numai un grai al 
dialectului dacoromân, ce stă la 
baza românei literare, este în raport 
de noţiune specifică faţă de cea ge- 
nerică — limba română. Aş mai 
preciza că nici termenii “limbă 
sîrbă”, “limbă croată” nu se 
folosesc în opoziţie. După cite ştiu, 
lingviştii folosesc numai unul din 
termeni: sau limba sîrbocroată, sau 
limba sîrbă, sau limba croată. 

Dan SLUŞANSCHI: — Eu 
cred că în problema pe care o 
discutăm în legătură cu rapcrtul 
dintre termenii “română — mol- 
dovenească” şi “român — mol- 
dovean, muntean, transilvănean” 
trebuie să apelăm la autoritatea lui 
D. Cantemir, care a spus cît se 
poate de clar că atît locuitorii 
Transilvaniei, cît şi cei ai Valahiei, 
precum şi noi, moldovenii, ne 
spunem cu toţii români, iar limbii 
noastre nu-i spunem nici dacică, 
nici moldovenească, ci româ- 
nească. 

Nicolae MĂTCAŞ: — La noi 
“moldoveniştii” îl citează pe 


Cantemir numai acolo ugode 
vorbeşte de Moldova, de 
moldoveni, de limba moldo- 


venească şi de prietenia cu rușii. 
Citatul-din Opere complete, la care 
vă referiți Dvs. şi pe care tot Dvs. 
l-aţi tradus din latineşte, ei îl 
ocolesc sau îl tăinuiesc cu grijă de 

ochii lumii curioase să cunoască 
adevărul cantemiresc întreg. 
Eugen COȘERIU: — Adevă- 
rurile nu sînt recunoscute de 
politicienii de la Chişinău. Ei poate 
că şi le cunosc, dar nu vor să le 
recunoască. Și ar dori ca și ştiinţa 
să fie de partea lor. Hotărîrea re- 
centă a Prezidiului Academiei din 
Moldova ne insuflă încrederea că 
ştiinţa nu va putea fi aservită unor 
scopuri politice dubioase. Politica 
este una, iar ştiinţa este alta. După 
cum bine spunea academicianul 
Eugen Simion la deschiderea 
sesiunii ştiinţifice din 31 octombrie 
1994 a Academiei Române, 
referindu-se la o vorbă înțeleaptă a 
unui mare înaintaş, “politica se 
schimbă şi, dimpreună cu ea, se 
schimbă şi cei care o servesc, pe 
cînd ştiinţa rămîne mereu şi trebuie 
să rămînă în marginile adevărului”. 
lată de ce am considerat de datoria 
mea de savant, de cetăţean, de 
român moldovean să îndrept 
discuţia de azi pe făgaşul raportului 
dintre deontologie și politică. Cu 
toată aversiunea mea nedisimulată 
faţă de politică în general şi față de 
politica strîmbă în special, fireşte. 


“Limba Română” 


Omal deplin al culturii tomdnciti 


Mihai CIMPOI 


Chişinău 


CÎNTECUL FIINȚEI, 
"ETERN NEISPRĂVIT” 


(Structura holografică 
a operei eminesciene) 


Eminescu se situează — nu 
temporal, ci prin esenţa operei și 
personalității sale — în faza de 
tranziție de la sistematism ia 
fragmentarism, de la viziunea im- 
personală asupra lumii la cea 
marcat personală şi temporală (prin 
incursiune în devenirea 
biografică, spirituală a eului). 
Nu e vorba de bucăți rupte dintr- 
un întreg, de resturi rămase din el, 
ca în cazul binecunoscut al 
Fragmentelor presocraticilor. E la 
mijloc o mutațiune de ordin 
ontologic, o formă de mentalitate 
care substituie sistemul prin frag- 
ment, substituire alimentată de 
conştiinţa — sceptică, neliniştită, 
mereu căzînd în aporiile cunoaşterii 
— că "unitatea infinită a sistemului" 
condamnă fatal la neîmplinire, la o 
aproximare, la o scufundare în 
împărăția semnelor. {Această 
conștiință a alunecării în neantul 
simbolicului o avea şi Eminescu, la 
1876.) 

Fragmentul nu e ceva 
încheiat ca atare, nu este un frag- 
ment, ci, prins într-o sarabandă a 
corelărilor,  combinărilor, se 


particulele 


profilează ca un început ce 
generează numeroase alte 
începuturi. Fragmentarismul este 
reacţia în lanţ al gîndirii, care atrage 
fragmentele într-un şuvoi reactiv. 
"Infinitatea impulsului cunoaşterii”, 
la care trebuie să reflectăm pentru 
a obţine întregul, duce, după 
Schelling, la stîrnirea unui “şuvoi 
nesfirşit de fragmente", la un 
"şuvoi simbolic" al gîndurilor. 
Fragmentarismul, mereu derutat de 
procesul năucitor al devenirii, caută 
neputincios puncte de reper, o 
stabilitate a gîndirii, o centrare cît 
de relativă. Zadarnic, însă. Şuvoiul 
își are curgerea sa suverană, 
înfeudînd cursului său secvențele, 
care încearcă în 
disperare să se stabilizeze, să se 
opună, să afişeze o oprire. Gîndirea 
e nevoită s-o ia mereu de la început, 
zbătîndu-se ca într-o roată a lui 
Ixion. Este, după expresia aceluiași 
Schelling, "un mijloc schimbător 
între haos şi sistem, haosul 
pregătind sistemul și născîndu-se 
apoi un nou haos”. Năzuinţa de a 
obţine o cunoaştere sistematică mai 
stăruie, dar ea se întîlneşte cu un 
proces de relativizare gnoseologică 
prin încorporarea dimensiunii 
infinitului: fragmentele, aşa cum 
precizează Gabriel Liiceanu, 
prefaţatorul versiunii românești a 
Filosofiei artei, "sunt puncte de 
coagulare care, toate, fac semn spre 
centrul ubicuu al unui univers cu 
periferia aflată niciunde" (Gabriel 
Liiceanu, Cearta cu filosofia, 
Humanitas, București, 1992, p.85). 
Privite dinspre ele însele, 
fragmentele sînt puncte de 
stabilizare, de centrare, sfidînd 

haosul, privite însă dinspre sistem, 
ele sînt puncte de destabilizare și 
descentrare, producînd ele însele 
haos. 

Fragmentul inițiază, aşadar, un 
joc dialectic, dar tragic, în esenţa 
lui, al împlinirii-neîmplinirii, al 
absolutului-relativului, al năzuinţei 
la infinitul sistemic şi conştiinţei 
limitării la finitul fragmentar. 
Strîngerea de arici în sine a 
fragmentului ca gen (de care vorbea 
autorul Filosofiei artei) nu poate 
fi o stratagemă sigură prin care să 
se apere de şuvoiul ne;.istemic 
(haotic, deci) al gîndirii. Există 
totuşi o şansă: corespondenţa se- 
cretă dintre fragmente risipite în- 
tr-o întreagă constelație de puncte 
ale discursului. Limitarea la lrag- 
ment nu înseamnă blocare 
definitivă, ci stabilire într-un punct 
din care comunică secret, 
ezoteric — cu alte puncte. Unitatea 
fragmentarismului e de domeniul 


tainei, al  corespondenţelor 
subiacente. 

De altfel, atingerea întregii 
scări a absolutului pare, din 
punctul de vedere al frag- 


mentariştilor secoiului XX, un 
caraghioslic. Este ceea ce ia în 
derîdere Emil Cioran în Tratat de 
descompunere: în filosofie, se 
poate prospera doar prin acceptarea 
limitării şi a opririi la timp. Există 
un vag al Esenţialului, creat de 
mulțimea întrebărilor pe care şi le 
pune spiritul. Or, într-un spaţiu fără 
orizont nu mai sînt nici întrebări, 
nici răspunsuri, spiritul fiind agasat 
şi victimizat de năvala celor dintii. 
Este, adică, vrăjmăşit de propria 
îndrăzneală, de absolutul opac, de 

zeii a căror existență este incertă de 
evidenţa neantului: "Vai de cel care, 
ajuns la o anume clipă a esen- 
țialului, n-a ştiut să se oprească! 
Istoria ne arată că ginditorii care 
s-au căţărat pe scara întrebărilor, 
punînd piciorul pe ultima treaptă, 
treapta absurdului, n-au lăsat 
drept moştenire posterităţii decît 
un exemplu de sterilitate, în timp 
ce confrații lor, opriţi la jumătatea 
drumului, au fecundat curgerea 
spiritului, ei şi-au slujit semenii, 
le-au transmis cîte un idol bine 
modelat, cîteva superstiții bine 
șlefuite, cîteva erori deghizate în 
principii şi un sistem de speranțe" 
(Emil Cioran, Tratat de 
descompunere, Humanitas, 
Bucureşti, 1992, p.126). 

La fel se întîmplă şi în poezie, 


Omal deplin al calturii vomdnesti 


al cărei obiect lunecos din punct de 
vedere gnoseologic este chiar ființa. 
În impactul cu ea, poetul ajunge la 
imposibilitatea de a compune. 
Exasperat de sărăcia cuvintelor, 
nu-şi va mai scrie pînă la capăt 
poemul. "Incapacitatea de a alinia 


elementele — la fel de lipsite de 
sens şi savoare ca şi cuvintele care 
le exprimă — duce la revelaţia 


vidului. Astfel versificatorul se 
retrage în tăcere sau în artificii de 
nepătruns. În faţa universului, 
spiritul prea exigent suferă o 
înfrîngere asemănătoare cu cea a lui 
Mallarmé în faţa artei." 

Eminescu este tocmai dintre 
marii "fragmentiști" care, avîntat pe 
scara cunoaşterii absolute, se 
opreşte adesea pe scările 
interogaţiei,  evitînd cursele 
înaintării nesăbuite şi ale obsesiei 
ultimei frontiere. Opera sa, luată în 
întregime, este un sublim 
Fragmentarium cu o imensă 
nostalgie a unităţii, materializat 
deopotrivă atît în gesturile calme 
clasiciste, cît și în stringerile în sine 
de arici esenţial romantice sau 
moderne (postmoderne). Aspiraţia 
călinesciană "de a reface arhitectura 
ipotetică a operei” şi "de a uni cu 
linii, ca în restauraţiile pompeiene, 
figurile  mozaicurilor aparte" 
(G.Călinescu, Opere, București, 
1969, vol.12, p.9) este expresia 
încercării titaniene de a urma toate 
semnele pe care le fac fragmentele 
ca puncte de coagulare, mai dense 
sau rarefiate, dintr-o periferie 
mobilă a Fragmentarului spre 
centrul lui ubicuu. Sensul modern 
al întreprinderii călinesciene constă 
în  nedelimitarea tranşantă a 

poeziilor realizate (în sensul 
schemei platoniciene a lui 
Maiorescu) de variate exerciţii şi 
"moloz" (după formula de laborator 
intim, fixată de Perpessicius). 
Aşa cum credea Gusdort în 
Fondaments du Savoir 
romantique, viziunea fragmentară 
este asemănătoare viziunii 
antropomorfice a lumii, corelînd 
extremele opuse ale compoziției, 
care figurează, pe de o parte, ope- 
ra totală, Gesamtkunstwerk, ce 
transcende frontierele între arte şi 
discipline şi, pe de alta, 
fragmentul, care exprimă Totul prin 
reducție cu ajutorul clipei cînd 
tîşneşte scînteia gîndirii. Mai mult 
decît atit: în faţa cercetătorului şi 
cititorului de azi stă structura 
holografică a operei eminesciene, 
în care fiecare parte poate 
reconstitui întregul univers al ei 
(vezi în acest sens Solomon 
Marcus, Invenţie şi Descoperire, 
București. 1989, p. 290). Poemele 
încheiate şi variantele sînt 
deopotrivă holograme revelatoare 
de întreg. Arhitectura ipotetică, a 
cărei restauraţie o visa Călinescu, 
este în fond o ordine înfășurată în 
sensul lui Bohm, o unitate adîncă 
secretă de dincolo de fragmente, 
care poate fi înțeleasă nu prin 
dezmembrarea în părți constitutive, 
ci prin deslușirea unui 
comportament specific de 
ansamblu. Modelul holografic, ce 
se "inspiră" din sistemul de 
“monade” leibnizian sau al 
calculului integral al lui Newton, 
descris de Noica şi Marcus, este în 
măsură să propună o relecturare a 
lui Eminescu prin conceperea unei 

ordini relevate prin holomișcarea 
a cărei predecesoare — în exegeză 
— este geneza interioară. 

Astfel, toate fragmentele din 
epopeea dacică (Dodecameronul 
dramatic) trădează viziunea 
arhetipală şi profund tragică spe- 
cifică lui Eminescu, marile teme ale 
pierderii identităţii, uriașei roți a 
vremii, terorii istoriei și fortunei 
labillis, ale ieşirii din paradisul 
dacic protoistoric şi căderii în 
istorie, poetul invocînd mereu 
marea în Sarmis: "lar marea-n mii 
de valuri a singurătate / Spre zarea- 
i luminoasă pornește să-și unească 
/ Eterna-i neodihnă cu liniştea 
cerească"; în Fragmente dintr-o 
epopee dacică: "Cînd în imagini de 
valuri vei plînge a Daciei soarte"; 
în textele aferente la Decebal: 
“infinita mare" a Răului ca 
principiu ce guvernează lumea 
(“Răul./Şi acest vierme naște, crește, 
distruge viața"). 

Laserul exegezei, emiţind raze 
cu unde de aceeași frecvenţă, poate 
descoperi reprezentări holografice 
ale aceleiași viziuni unitare în toate 
textele caietului de tinereţe (Viena- 
Berlin), 2287, în care găsim, 
constelate, Memento mori, 
Mureşanu, Decebal, Rugăciunea 
unui dac și Avatarii faraonului Tlă 
("icoana barbară a trecutului” 
neantizează inima poetului, alias 
Decebal, a lui Mureşanu sau a 
Dacului, o incendiază şi o 
înveninează demonic, reîmpin- 
gînd-o în vecinicul nimic, o 
identifică cu. sufletul lumii crud, 
neînduplecat şi rece, adîncește 
abisul dintre tinereţea şi bătrînețea 
spiritului, Decebal apărînd în 

ipostaza dublă a lui Hamlet, ce se 
întreabă asupra propriei identități, 
şi a lui Lear, "biet bătrîn... nebun 
pe jumătate", precum şi acela dintre 
dorinţa de absolut, fericire deplină 
şi prăbuşirea, neantizarea totală, 
tensionează la extrem meditaţia 
asupra sensului ființei umane în 
genere şi colorează intens ontologic 
confesiunea); "În orice clipă e un 
altul rege — / ş-acel bătrîn a căruia 
umbră albă / O văd colo-n metal... 
să fiu chiar eu... / Să fie Decebal, 
dușmanul Romei.../ Să fie același 
care a fost şi ieri.../ Ce suntem noi, 
ce este astă viaţă / Pe ce se-nşiră 
ziua d-ieri cu azi / Cum ne 
cunoaştem aceiaşi / Ce leagă fapt 
de fapt şi zi de zi / Cînd ne 
schimbăm, cînd orişicare clipă / E 
același nume pentru un alt om.../ 
Vis unei umbre, umbra vis — / Om! 
Care e fiinţa ta... Ce face / Ca tu să 
fii... ce face să nu te risipeşti / În 
propriile-ţi fapte şi gînduri. / 
Sîngele acestei umbre e durerea. / 
Toată fericirea o uităm în viaţă / Ca 
şi cînd n-ar fi fost, numai durerea / 
Ochiu tînjeşte... face să privim / 
Trecutul nostru dispărînd în vreme. 
/ Ca insule mîndre-n ocean 
plutinde. / De care a vieţii neagră, 
grea corabie / În orice clipă se tot 
depărtează... / În urmă-ne rămîne 
fericirea / Durerea-n veci noi o 
ducem cu noi" (Decebal, ms.2287, 
48' — 48"). Tot atît de peremptoriu 
apare aceeași viziune, fără "icoana 
barbară" a vremurilor revolute, dar 
cu aceeaşi interferență 
neantizatoare a trecutului şi 
prezentului şi același sentiment al 
trecerii ca toate variațiile 
holografice de ordin psihologic 

(durere, bucurie, suferinţă, 
renunțare, ciudă că timpul nu se 
oprește în loc în cadrul trăirii idilice 
a dragostei) şi cele de ordin 
ontologic (trecere ireversibilă şi 
alunecare în nimicul ca durată 
sterilă, conștiință acută a "vieţii 
sfărimate" şi a opoziţiei 
ireconciliabile absolut— relativ, 
natură—om ca expresie paradig- 
matică a raportului veșnicie 
imuabilă — ființă trecătoare), în 
Caietul 2260, care inserează Minte 
şi inimă, Preot şi filosof, Ce suflet 
trist, Dintre sute de catarge, Din 
cerurile albastre, Tat twam asi, 
Răsai asupra mea, Ce te legeni..., 
Sarmis şi Gemenii sau în oricare 
alt caiet-manuscris eminescian, fie 
că consultăm texte definitive de 
bază sau versiuni aferente sau 
colaborare, însemnări, note de 

cursuri, transcrieri din lecturi, note 
marginale. Cităm din numeroasele 
versiuni de tranziție sau 
"autonome": "Peste viața-mi 
sfărîmată / gonind idealurile, / Pe 
de-a pururi vor străbate / Vînturile, 
valurile" (Dintre sute de catarge, 
ms.2277, £.98); "Un vis este mărire 
şi faimă, şi cădere, / Imperiul, 
coroana — mizeria, un vis... / 
Dormind umblam prin lume 
cuprins de o părere / Străfulgerată 
doară de-a morții-apropiere, / 
Zvîrlindu-ne-n nimicul din care-am 
fost învins" (Tat twam asi, 
ms.2262, f.58); "La ce s-urmezi 
cărarea departe de pămînt, / De ce 
s-atîrne toate nădejdile de vînt, / Iar 
inima organul atîtor suferinți / 
Trecut-o-au asupra-mi părinții din 
părinți?/ Şi voi s-o sufăr însă nu pot, 
dar nu mai voi, / O valuri 
luminoase, luați-mă-ntre voi..." (Ce 
suflet trist..., ms.2277, f.52); "Și 
tristul nostru suflet ca ocean 
s-aşterne, / Tăiat e de corabia 
gîndirilor eterne... / Ca unde 
trecătoare a mării cei albastre, / 
Dorinţa noastră spuma nimicniciei 
noastre" (Preot şi filosof, ms.2262, 
f.43v — 44). Chiar şi cititorul 
obișnuit poate identifica uşor 
motivele vieţii sfărîmate, vînturilor 
și valurilor sorții, suferinţei lăsate 
de părinţii din părinţi, corabiei 
gîndurilor, nimicniciei, eternului şi 
vremelnicului în poezii ca Pe lîngă 
plopii fără soţ, Împărat şi 
proletar, Speranţa, Epigonii, 
Mortua est și, bineînțeles, în marile 


poeme Memento mori, Lu- 
ceafărul, Andrei Mureşanu, 
Decebal. 


Caietele cu versiuni de tranziție 

şi cele barate pentru a fi cizelate mai 
departe cu tot materialul bruionar 
demonstrează un proces de 
interferare dialectică (paradoxală 
prin excelenţă, deci) a voinţei de 
autonomizare şi rotunjire în sens 
clasicist și a voinţei de fragmentare 
progresivă în sens modern (şi 
postmodern): în măsura în care se 
adună cît mai multe puncte de 
coagulare în vederea obținerii 


întregului (sistematic) se 
declanşează şi mai puternic 
operaţia de dezmembrare, 


descentrare şi intrare în zona plu- 
tonică, după cum o numea Ion 
Negoiţescu (zona laboratorului, a 
văpăilor obscure cvasidemonice ale 
spiritului eminescian şi, deci, a 
metaforelor infernale). De fapt, 
mişcările spre sistem (unitate) şi 
spre fragment (corespunzînd zonei 
neptunice şi  plutonice) se 
reactivează reciproc conform 
logicii contradictoriului şi 
contopindu-se într-o unică 
holomişcare. Cu cît mai senin-im- 
personal, "paradisiac", rotund, clar, 
apolinic şi eliberat kathartic e în 
versiunile de bază, cu atît mai 
obscur-subiectiv, infernal, 
fragmentar, abscons, demonic și 
frămîntat tragic apare în versiunile 
secundare, care fac parte chiar din 
corpul celor dintîi. Este o 
reactivitate reciprocă, o tensionare 
în ambele direcții, o urcare 
însufleţită spre absolut și o blocare 
nepăsătoare, stoică, în relativ. 
Absolutizarea şi relativizarea se 
provoacă succesiv, pe spirala 
capricioasă a dialectismului. 
Intuiţiile eminesciene au mers 
chiar spre cîteva reprezentări 

holografice-cheie, cum ar fi lumea 
-undă, Timpul-rîu, arheitatea 
universului şi Cartea. 

Poemul (cîntarea) este, în 
viziunea lui Eminescu, reflexul 
arheal al "vocii celei măreţe a 
undelor teribile, înalte, 
zgomotoase, a unui rîu, ce nu-l 
vezi”. Sînt chiar undele de timp ce 
viitoru-aduce, zice poetul, spre-a le 
mîna-n trecut. E viziunea inversă, 
husserliană, a unui viitor şi viitor 
actualizat într-un prezent continuu. 
Mişcarea timpului e holografică. în 
fiecare secvenţă mobilă 
întrevăzîndu-se integralul Timp 
angajat într-o rotire ondulantă, cir- 
culară asemenea rîului mitic 
lordans, ce curge înapoi în propriul 
IZVOr. 

Într-o altă viziune, Lumea este 
închipuită de poet ca un manuscris 
vechi dintr-un sertar, care ascunde 
o "bogăție de viaţă, costume, 
oameni, aranjamente, patimi” şi în 
care 2ace învăluit Archaeus. 
Oamenii, ca actori în marele teatru 
al lumii mereu reluîndu-și rolurile 
şi reactualizîndu-se din zona 
posibilului latent ca prezenţă 
existențială, apar ca părți regene- 
rate progresiv ale Archaeus-ului, 
într-o superbă reprezentare 
holografică: "Ce era el? Un nimic, 
o posibilitate... Dar închipuieşte-ți 
acum că-n mijlocul reprezentației 
un perete cade, un actor îşi rupe 
capul, unul îşi uită rolul... iată un 
archaeus jignit și simţi tu că e jignit. 
De ce simți? Pentru că acel nimic e 
şi-n tine, pentru că insultat pe scenă 
e insultat în tine. Şi cu toate acestea 
el putea să rămînă mii de ani în 
saltar şi corpul lui de hîrtie să 

putrezească, tu însuți puteai să nu 
te naşti, să fii din numărul celor care 
n-au fost niciodată... ei bine, ca o 
idee, ca o comedie primită, al cărei 
manuscript s-a pierdut şi despre 
care nimeni nimic nu știe, deși a 
existat, ba există în creierul naturii. 
Prin urmare tu ai fost, ești, vei fi 
totdeauna" (ms.2268, 22r-23r). 
Cartea lumii în cea de-a treia 
mare reprezentare holografică 
eminesciană e concepută ca o carte 
a Creaţiunii, ale cărei file, "albastre 
şi înstelate", le întoarce un Creator 
misterios, ce învăluie totul în taină 
producătoare de spaimă 
existenţială (în varianta Scrisorii I, 
ms.2259, f.266v — 267v: "Ce-i 
etern? Cine consumă sîmburul aurit 
din soare? / Lume-mpinge spre 
pieire ca izvoarele-nspre mare / Ca 
şi vremea-n orologii e-mplîntată 
adînc în noi / Cine filele albastre 
şi-nstelate le întoarce / la a 
Creaţiunii carte... cine firul lung îl 
toarce / Din fiorul Veciniciei pîn-în 
ziua de apoi?) Gîndul creatorului 
se sincronizează cu gîndul omului, 
numai că foiletarea imaginară a 
Cărţilor diferă. Cartea Creaţiunii îşi 
întoarce foile în razele orbitoare ale 
luminii, în şuvoiul incandescent ce 
se proiectează prin spaţii uranice. 
În schimb, Cartea Omului, jos, în 
"cercul strîmt" existenţial, este 
foiletată într-un întuneric greu 
perceptibil. Soarele, pe care 
Demiurgul îl ţine ca pe o lampă, 
trimite doar scîntei de lumină ca să 
facă vizibile Umbrele intrate în joc. 
E'o lumină ce sporește iluzoriul, 
încîlcind şi mai mult Cartea 
Universului. Răsfoirea înseamnă 
devenire, retoarcere din fuiorul 

Veciniciei; filele sînt zilele veciei, 
legate între coperţile Morţii. 
Demiurgul spectacolului, care-l 
transformă pe Om în cititorul 
neputincios al semnelor Cărţii şi un 
actor al teatrului lumii tras de sfori 
şi chiar tras pe sfoară în sens tragic. 
O asemenea viziune se poate 
conţine într-un singur vers dintr-un 
fragment aferent dramei Decebal, 
în care regele dac se concepe ca 
obscur, necunoscut, o literă "ce 
necesită, a fost rămas de toţi”. 
Procesul interferării sistemului şi 
fragmentului în viziunea 
eminesciană a lumii urmează în 
totul, printr-o magistrală intuiţie, 
legile interferării discretului şi 
continuului în lumea fenomenală. 
Știința a precizat că sub forma 
discontinuă (discretă) a 
moleculelor și atomilor materia este 
neomogenă şi variabilă, iar sub 
forma distribuţiei continue (de 
masă sau de energie) prezintă 
omogenitate şi inepuizabilitate, fapt 
care implică şi o modelare 
respectivă în studiul matematic, 
fizic, lingvistic, biologic sau 
filosofic. "Discretul şi continuul par 
să fie două ipostaze obligatorii, în 
acelaşi timp solidare şi opuse, ale 
oricărui proces de o oarecare 
complexitate, fie el natural sau so- 
cial. O atare viziune antinomică 
este atestată de un mare număr de 
forme particulare pe care le capătă 
distincția continuu-discret; cîmp și 
particule, unde şi corpuscul, 
numere reale şi numere întregi, 
integrale şi serii, analogic şi digi- 
tal, ontogenie şi filogenie, ereditate 
şi variabilitate, vorbire şi limbă, 
tradiţie și inovaţie, iată numai cîteva 

versiuni ale corelaţiei continuu- 
discret în fizică, matematică, 
informatică, biologie, lingvistică şi 
cultură, în general toate confirmînd 
că discretul şi continuul în ciuda 
opoziţiei lor interacționează şi au 
nevoie organică unul de altul" 
(Solomon Marcus, Provocarea 
ştiinţei, Bucureşti, 1988, p.146— 
147). 

Eminescu avea prin excelență 
conştiinţa unității materiei ca şi a 
Fiinţei, bineînţeles, a subordonării, 
aşadar, a părţilor secundare unui 
întreg datorată unei scări de stări, 
fapt despre care ne vorbeşte o notă 
manuscrisă despre alchimie care 
"căutînd aur ştia că elementele sunt 
numai o scară de stări a unei și 
aceleiași materii" şi despre existenţa 
"unui punct de gravitație în noi, 
avem ca clătinarea lui prin o putere 
exterioară unitatea tuturor 
fenomenelor psihice şi fizice" (ms. 
2255, f. Fragmentarium, 1984, p. 
293). 

Punctul de gravitație al Ființei, 
care primeşte replica puterilor 
exterioare, generează scara 
contradictoriului, ce este, după 
însăşi terminologia eminesciană, o 
scară de stări în cadrul unei unități 
a "tuturor fenomenelor psihice şi 
fizice". 

Prin urmare, Eminescu scrie un 
singur Poem al Fiinţei cu o scară 
de stări în care continuul și discretul 
se pun într-o cumpănă dialectică. 
Toate versurile deci gravitează în 
jurul unui nucleu (fiinţial), fie că se 
află aproape sau.mai departe de el, 
fie că obţine înfășurarea sublimă a 
desăvirşitului, fie că rămîne cu o 
valoare mai modestă, periferică, 

secundară. Oricare ar fi situarea lui, 
face parte din acelaşi cîmp valoric, 
purtînd marca unică a 
eminescianismului esenţial. Versuri 
ca "Un vis al morţii-eterne e viaţa 
lumii-ntregi"; "Unul e în toţi, tot 
astfel precum una e în toate”; "nu 
noi trăim — tu trăieşti” (adresare 
către moarte), "e apus de Zeitate — 
ș-asfințit de idei”; "o, moartea e-un 
chaos"; "cînd pluteşti (luna) pe 
mişcătoarea mărilor singuratice"; 
"vreme trece, vreme vine" şi toate 
celelalte versuri ale Glossei; "şi-n 
stingerea eternă dispar fără de 
urmă"; “iar timpul creşte-n urma 
mea... mă-ntunec"; "s-a stins viața 
falnicei Veneţii"; "cu mîne zilele-ți 
adaogi"; "din valurile vremii nu pot 
să te cuprind"; "apele plîng, clar 
izvorînd în fîntîne"; "din noaptea 
vecinicei uitări" şi multe altele sînt 
adevărate "holonime" ce pot reliefa 
instantaneu întregul  fiinţial 
eminescian prin simpla cumpănă a 
contradictoriului, prin viziunile 
perspectivice extraordinare, prin 
densa conceptualitate Şi 
sugestivitate, adică prin 
nucleosinteza eficientă pe care o 
realizează, prin prezenţa în mic a 
unei scări întregi de stări psihice. 

(Memento mori se conţine, 
după părerea lui Constantin Barbu, 
în rîndul "Unda ce-și mîna tre- 
cutu-n viitor", "în virtutea 
apartenenţei tuturor cuvintelor, 
literelor, silabelor la unul şi același 
nedesăvîrșit poem al Fiinţei"; cf. 
Poezie şi nihilism, Constanţa, 1991, 
p. 13). Ele sînt particule ale unuia 
și acelaşi desăvîrşit-nedesăvîrşit 
poem al Fiinţei. 

Critica mai nouă a pus în 

evidenţă fenomenul fragmenta- 
rismului (organic, zicem noi) ca 
urmare a diseminării (sunetelor și 
semnificaţiilor) pe parcursul 
întregului text şi a transformării 
poeziei într-o poetică, în act care 
presupune o "mise en abyme”, o 
trecere a metaforei,dense în apolog, 
în povestirea discursivă, dezlînată. 
Textul modern s-ar caracteriza, 
astfel, printr-o metamorfoză a 
"tradiţionalelor procedee expresive 
în mijloace de producţie” (Jean 
Ricardou, "Critique", nr. 274, 
1970). Prezenţa magmei de 
laborator (a "molozului”) 
eminesciene devine, așadar, un 
însemn peremptoriu al modernităţii 
textului, al nedesăvîrşirii poemului 
fiinţei în virtutea capriciilor 
heideggeriene ale ascunderii / 
revelării acesteia. 

E şi perspectiva pe care ne-o 
propune epistemologia contem- 
porană, care impune "o dialectică 
ontologică", conform căreia atomul 
nu doar  atomizează toate 
fenomenele care se concentrează 
asupra lui, ci şi conferă o structură 
energiei pe care o produce. 
"Atomul este el însuși transformat 
într-un mod discontinuu prin 
observaţie sau emisie de energie 
discontinuă” (Gaston Bachelară, 
Dialectica spiritului ştiinţific mo- 
dern, vol.i, Bucureşti, 1986, p. 
186). Accentul se pune, în 
cunoașterea ştiinţifică, pe relaţie, pe 
evidenţierea naturii grupurilor, pe 
prioritatea relaţiei asupra existenței 
ca atare, materia fiind ceva 
localizat, "desenat", închis în 
volum, bine limitat, iar energia 
ceva "lipsit de figuri”. În formă 

potenţială energia are un volum 
nelimitat, actualizîndu-se în puncte 
particulare: "Prin desfășurarea lui 
energetică, atomul este devenire pe 
cît este ființă, este mişcare pe cît este 
lucru. El este elementul devenirii- 
fiinţă schematizate în spaţiu-timp” 
(Ibidem, p. 191). Conform noilor 
principii epistemologice, 
proprietăţile complementare trebuie 


înscrise în esenţa fiinţei contrar 


credinței tradiţionale într-o unitate 
netedă și cuminte a unităţii ei: "într- 
adevăr, dacă fiinţa în sine este un 
principiu care se comunică 
spiritului — la fel cum un punct 
material intră în relaţie cu spațiul 
printr-un cîmp de acțiune — ea 
n-ar putea fi simbolul unei unități. 
S-ar cuveni deci să întemeiem o 
ontologie a complementarului nu 
mai puţin violent dialectică decît 
metafizica  contradictoriului” 
(Ibidem, p. 170). 

În lumina unei atare ontologii a 
complementarului care ţine cont de 
nuanţe şi de proprietățile 
complementare (variantele, 
versurile de tot felul, versurile 
aparte, literele, silabele, în jocul lor 
anagramatic ce diseminează 
nucleele metaforice şi substituie 
mijloacele de expresie cu cele de 
producție) — metamorfoza poezie- 
poetică în act — structura operei lui 
Eminescu este una fundamental 
holografică. 

RELAŢIA MISTICĂ 
NUMĂR-SEMN-CUVÎNT 
ÎN GÎNDIREA POETICĂ 

EMINESCIANĂ 


Preocupat de jocurile minţii, 
Eminescu porneşte adeseori de la 
structuri mistice, pe care le acceptă 
uimit şi pe care le notează, 
dezvoltîndu-le. Amintind pe 
Pythagora (mss. 2307), el crede că 
numărul e substanța lucrurilor. 
Demonstraţiile, care-i apar simple 
lui G. Călinescu!, încearcă să revele 
tocmai relaţia dintre fiinţa internă 
şi substanța primă, numărul — 
“Moartea este stingerea conştiinţei 
numerice” (mss. 2255). Din 
perspectivă filozofică, afirmaţii de 
acest fel primesc conotaţii în textul 
poetic și cîştigă denotativ în textul 
nonpoetic: “Este nu numai 
verosimil, ci sigur, cum că moartea 
desăvîrşită a intelectului nostru, 
aflîndu-se faţă cu posibilitatea 
infinită a eternității, dup-un inter- 
val nemăsurabil de lung, dar a cărui 
lungime e indiferentă, va reapărea 
iarăşi cu aceleaşi funcțiuni şi sub 
aceleaşi condiţii, şi-n aceasta con- 
sistă — nemurirea sa” (mss.2255). 

Introducerea structurii mistice 
în cadrul jocului numărului 
matematic (“Frunzele de stejar 
dintr-un an sînt copii fidele ale celor 
din mii de ani trecuţi, şi chiar dacă 
fiecare frunză individuală ar 
prezenta o diferență oarecare nu 
trebuie să se uite că legile şi 

elementele în joc sînt determinate, 
se pot număra şi cum că toate 
combinările lor posibile se pot 
asemenea determina...”, idem) 
sugerează că Eminescu încearcă sà 
propună elemente ale filozofiei 
pentru explicarea semnelor 
intelectului. Ideea că numărul 
ultim, din marea serie de forme 
posibile, există, creează o 
organizare specifică a lumii 
iluziilor, căci totul este conținut în 
creierul uman: “Va să zică temeiul 
de-a fi orice voiești, forma tuturor 
întîmplărilor, lucrurilor, prin urmare 
şi a rangurilor din lume e conținută 
în energia specifică a creierului 
nostru — a cărei simposă ciudată 
sîntem noi” (ibidem). Drama- 
ticitatea visului, element esențial în 
proză, este o formă curentă în 
meditaţia eminesciană (“... numai 
în somn sîntem activi — de aceea 
visul are atîta dramaticitate”). 
Putem oferi astfel o concepție 
păstrată prin simboluri, semne 
încărcate cu sens, desemnate nu 
numai în textele poetice, ci şi în 
însemnările din caiete. Elementele 
logice, cu sens de cuvint, rațiune, 
argument, şi elementele din imagini 
fundamentează la Eminescu o 
experienţă sui generis. 

Dincolo de nivelul afirmativ, 
există în textele eminesciene o 
cunoaştere apofatică, similară celei 
a lui Dionisie Pseudo-Areopagitul: 
“Dumnezeu este cunoscut atît prin 
cunoaştere, cît şi prin necu- 
noaştere”?. În tiparele gîndirii 
eminesciene se  îngrămădesc 
elemente ale ştiinţei, dar mai ales 
elemente mistice. Cuvîntul mistică 
vine din greacă, avînd la origine 
verbul „vo (“a închide ochii”, “a, 
strînge gura”, “a acoperi 
urechile”, “a iniţia într-un cult se- 
cret”). pvorné indică pe cel iniţiat 

în mistere, în ceremoniile la care 
participă numai cei instruiți de 
UVOTAyYOy, adjectivul, apărut 
relativ tîrziu, putiKoģ, însemnînd 
“secret”, ascung , ceva situat 
dincolo de limitele cunoaşterii 
obişnuite”. În cadrul religiei, există 
nu numai o practică şamanică, ci şi 
o mistică ce constă în concentrarea 
extremă şi în interiorizarea eului, 
care se identifică cu spiritul univer- 
sal. În experienţele Upanishadelor 
şi în cele relatate de Plotin (sec. IH 
e.n.) efortul misticului urmăreşte 
unirea cu Binele suprem, cu Unul, 
cu renunţarea la lume, limita fiind 
ekstazul, dar unirea desăvîrşindu- 
se după moarte. Se poate sesiza că 
în textul eminescian calea spe- 
cifică de trăire ekstatică se face în 
prag, dezechilibrul realizîndu-se 
prin ruptura dintre trup şi psihic 
(“lar timpul  creşte-n urma mea, 
mă-ntunec”), această experiență 
fiind altceva decît mistica realizată 
prin starea ekstatică a cuvîntului din 
poveste, din doină, din ghicitoare 
şi din eres. Stările ekstatice creează 
o altă vedere, o privire înlăuntru, o 
culme a. lucidităţii (“Cînd privesc 
zilele de-aur a scripturilor române, 
(...) văd nopţi ce-ntind deasupră-mi 
oceanele de stele,/ Zile cu trei sori 
în frunte, verzi dumbrăvi cu 
filomele,/ Cu izvoare-ale gîndirii şi 
cu rîuri de cîntări.”, Epigonii, p: 
37). l 

-> Ca “formă . incipientă a 
experienței mistice a morții, efectul 
întîlnirii reprezintă: o ruptură cu 
lumea obişnuită a cuvîntului (“Și 
mută-i gura dulce-a altor vremi”) 
şi o intensificare continuă a 
comuniunii cu misterul luminii 
(“Piară-mi ochii tulburători din 
cale,/ Vino iar în sîn, nepăsare 
tristă;/ Ca să pot muri liniştit, pe 
mine/ Mie redă-mă!”, Odă (în 

metru antic), p.195). După ce a 
contemplat lumina “stelei 
singurătăţii”, după ce a cunoscut 
voluptatea morţii “nendurătoare”, 
după răsărirea iluminată, eul s-a 
raportat la fiinţe mistice, active 
(Hercul) şi inteligente (Nessus) şi a 
încercat să descopere, cu simţuri 
însușite, semnificația lumii 
percepute, prin iubire (“Pot să mai 
renviu luminos din el ca/ Pasărea 
Phoenix?”, idem, p. 194), dar mai 
ales prin interiorizare, prin 
concentrare, prin adunare în sine a 
risipirilor diverse, curățite şi 
eliberate continuu, nu de realități 
materiale, ci de patimi (“De-al meu 
propriu vis, mistuit mă vaiet,/ Pe-al 
meu propriu rug, mă topesc în 
flăcări...”, ibidem), căci patima se 
consumă întîi în spirit şi apoi se 
materializează. 

Termenul de mistică. se 
întîlneşte, ca tainic, ascuns, în orice 
contemplare a unei religii, obiectul 
misticii nu este confuz, vag, ci 
presupune o participare legată de 
mister, de taina divinității, prin 
intermediul unei credinţe,. ce duce 
la experienţe personale charis- 
matice, momente ale graţiei. 
Remaârcăm că, după filozoful 
francez Claude Trestemontant?, 
mistica este prelogică, nu se 
limitează la afectivitate, ci la un 
nivel profund, ea este o cunoaştere 
revelată, intuitivă, obţinută cu 
ajutorul rugăciunii, în cazul textelor 
literare aceasta realizîndu-se prin 
cuvînt. Mihai Eminescu era 
conştient că legile minţii au relație 
cu matematica. și logica, raporturile 
de creștere: şi descreştere fiind 
bazate pe o scară de stări ce trimit 
la sufletul cuvîntului şi importantă 
este numirea prin litere a mărimilor 
şi prin cunoaştere apofatică: “Dintr- 
asta s-arată că cantitățile negative 

nu sînt mărimi adevărate, căci nu 
pot numi mărime adevărată ceea 
ce-i mai puțin decît nimic, și prin 
urmare n-au relațiune cu mărimile 
adevărate, fiindcă asemenea 
relațiune are loc numai între mărimi 
semene; — dar pot fi comparate 
ele-n de ele fiindcă o datorie poate 
fi mai mare sau mai mică decît o 
alta.” (mss. 2275 B). 

Pentru Eminescu relația dintre 
cuvînt şi semn este una numerică: 
“Și la înmulțirea literelor. pot 
proveni patru cazuri şi adică: că- 
naintea literelor să nu fie numere 
ci aceleași semne;/ ca semnele să 
fie deosebite/ ca să se multiplice 
mărimi compositae...” (Idem). 
Această relație numerică privită cu 
oarecare ironie de matematicieni şi 
de filologi reprezintă, de fapt, 
posibilitatea înţelegerii problemelor 
ascunse în mister. l 

Afirmînd că modelul de 
cunoaştere este negativ (“Astfel noi 
nu ştim într-adevăr nimica pozitiv, 
ci numai negativ... Nu simţim ceea 
ce-i materie, putere, natură pozitivă 
— ci numai întrucît (ilizibil) 
simţurile noastre reagează asupra 


lor...”, mss. 2286), Eminescu: 


încearcă să explice relaţiile triadei 
mistice ortodoxe prin intermediul 
matematicii: 
: “Dumnezeu o putere care 
lucrează în linie dreaptă — Tatăl. 
O altă putere egală, dar în 
direcţie crucişă i se opune — Fiul. 
Rezultanta: — Paralelogramul 
de puteri: Sfintul Duh. 
-Nebulos Un singur individ 
mecanic. Acţiune. Tatăl. 
Sistem Două individe meca- 
nice, acțiune = reacțiune. Fiul. 
Rezultantă ` Sfîntul Duh = 
organismul sfînt.” (mss. 2255). 
Cu toate că aceste energii pot 
apare cz fiind opuse tainelor 

teologiei, încercăm să sugerăm că 
în ansamblul problemelor 
cunoaşterii lui Dumnezeu, din 
perspectiva teologiei mistice, 
comentate de Vladimir Lossky*, nu 
este complet negat în grila unui text 
modern: “Teologia negativă este, 
deci, o cale spre unirea tainică cu 
Dumnezeu, a Cărui fire, pentru noi, 
rămîne necunoscută”. Spiritul 
contemplă realitatea şi astfel se 
apropie de divinitatea-treime, iar 
teologia apofatică comentează 
relația dintre Tată, Fiu şi Duhul Sfînt 
prin intermediul dragostei: “Dacă 
vom înţelege accentul diferit al 
celor două doctrine trinitare, atunci 
vom pricepe, desigur, pentru ce 
răsăritenii au apărat dintotdeauna 
caracterul inefabil, apofatic al 
purcederii Sfîntului Duh din Tatăl, 
izvor unic al persoanelor, împotriva 
învățăturii mai raţionale, care, 
făcînd din Tatăl şi din Fiu un 
principiu comun al Duhului Sfint, 
punea ceea ce este comun mai 
presus de ceea ce este personal, 
învățătură care tindea să desființeze 
ipostasurile, amestecînd persoanele 
Tatălui și Fiului, în actul firesc al 
purcederii, făcînd din persoana 
Sfintului Duh o relaţie între celelalte 
două”$. 

Privind ca temelie a misticii 
creştine relaţia cu trinitatea, Lossky 
amintește de cosmologii, de 
organizarea lumii în îngeri şi fiinţe 
personale (“Prin poruncile Sale, 
Dumnezeu împarte lumea și 
organizează părţile Sale; nici 
îngerii, nici oamenii nu sînt însă, la 
drept vorbind, părţi, fiind ființe 
personale. O persoană nu este 
partea unui tot, ci ea conţine într- 
însa totul”®). Această relaţie dintre 
suflet, trup şi minte este amintită de 
gînditor prin încercarea de a defini 
Chipul: “Persoana sau ipostasul 

uman cuprinde părţile acestui 
compus natural, ea se exprimă în 
totalitatea fiinţei umane, care există 
în ea şi prin ea. Chip al lui 
Dumnezeu (...) se poate spune că 
chipul este o pecete dumnezeiască, 
care marchează firea, punînd-o în- 
tr-o legătură personală cu 
Dumnezeu, legătură absolut unică 
pentru fiecare ființă”. 

În textul lui Eminescu 
Povestea magului călător în stele, 
un personaj poetic este Călugărul 
sau Chipul. S-ar putea ca 
fragmentele din matematică, fizică 
sau științele naturii să aibă o valoare 
inițiatică, să ne ajute să participăm 
la înțelegerea principiului mistic al 
existenței, principiu care, în ultimă 
instanță, este lumina. Asupra naturii 
ondulatorii a luminii şi asupra 
înţelegerii acesteia ca un principiu 
ştiinţific şi mistic, ca o metaforă a 
lumii, Eminescu a meditat adesea. 
Fiecare element din simfonia 
luminii este privit fie din 
perspectivă psihologică, fie morală, 
fie etică. 

În general, reacția faţă de 
lumină este una de întrebare şi 
răspuns, o simetrie, ca între sfinx 
şi piramidă: “Cum că sfinxul e 
o-ntrebare şi piramida un răspuns 
şi că amîndouă la un loc sînt o 
ecuaţie, la aceasta n-a gîndit 
nimenea. Ce este viaţa, a întrebat 
sfinxul. Un raport simetric al unui 
finit către un infinit, răspunde 
piramida” (mss. 2261). Feminitatea 
reprezintă o altă parte a eului și 
refuză celula enigmei, “depărtarea” 
(“Piramidele-nvechite /Urcă-n cer 
vîrful lor mare./ Nu căta în 
depărtare/ Fericirea ta, iubite!”, 
Floare albastră, p. 60), în favoarea 
creaţiei naturii, în favoarea 
apropierii fizice imediate. Evident, 
în Floare albastră este o opoziţie 

între misteriosul inițiatic al 
piramidelor, reprezentat esoteric 
prin tăcerea eului liric (“Eu am rîs, 
n-am zis nimica”), care, în final, se 
intreabă despre secretul fericirii, fie 
ca soluție spre ideal (floare), fie ca 
o conciliere între legile erotice de 
apropiere şi magicul albastru, 
îndepărtare (albastră). Cert este că 
în marele pentaclu magic Eminescu 
caută o a treia rasă, androgină, care 
însumează sexele, “sfinx pătrunsă 
de-nțeles”, o imagine a lunii, 
perpetuu regină şi monarc, ce 
reăminteşte de starea edenică a 
androginului, o stare îndepărtată, 
fără date numerice, înspre care se 
poate tinde doar. 


NOTE: 

1. Călinescu G., Opera lui Mihai 
Eminescu, I-IV, Fundaţia pentru Literatură şi 
Artă “Regele Carol l’, Bucureşti, 1934-1936. 

2. Pseudo-Areopagitul Dionisie, 
Despre numele divine, VIII, 3. 

3. Trestemontant Claude, La mystique 
chrétienne et Pavenir de Phomme, Ed. du 
Jeuil, Paris, 1975. 

4. Lossky Vladimir, Teologia mistică 
a bisericii de răsărit, traducere, studiu 
introductiv şi note de pr. Vasile Răducă, Editura 
Anastasia. 

5. Lossky VI., op.cit., pp. 90—9i. 

6. idem, p. 135. 

7. Ibidem, p. 155. 

lon CIOCANU 
Chişinău 


E E TIMPUL 
SA NE ISPAȘIM 
PACATELE 


Odinioară, pe cînd fosta 
ideologie totalitară comunistă ne 
inocula obsesiv aberanta teorie a 
celor două limbi şi două popoare, 
se discuta — la început pe ascuns, 
apoi tot mai... public — dacă 
scriitorii clasici români, inclusiv 
Eminescu, sînt și ai noştri, ai acestor 
din stînga Prutului. Nu e vorba 
numai despre atitudinea nihilistă 
faţă de moştenirea literară din 
trecut, expresie fidelă a 
închipuirilor proletcultiste din anii 
20-30, conform cărora în noua 
orînduire social-politică — de după 
răsturnarea de stat din 1917 — ar 
fi nevoie de o artă nouă, întemeiată 
pe principii diferite de acelea ale 
artei din trecut, ci şi despre tendința 
puterii de a nu admite în nici un caz 
înţelegerea de către moldoveni a 
adevărului istoric și ştiinţific despre 
originea lor etnică adevărată, care 
(înţelegere) ar fi demolat 
fundamentul teoretic al răpirii 
Basarabiei de către Rusia în 1812 
şi al ocupării cu forţa a unor teritorii 
româneşti în iunie 1940. 

Ambele motive — unul de 
ordin oarecum ştiinţific (teoria 
proletceultistă despre moștenirea 
literară), altul de ordin ideologic 
(cultivarea ideii că Moldova nu este 
pămînt românesc şi moldovenii nu 


75 


sînt — şi ei — români) — au cauzat 
o confuzie groaznică în privinţa 
clasicilor noştri nemuritori. De 
aceea operele lor au început să fie 
editate la Chişinău cu o întîrziere 
criminală, generaţii întregi neavînd 
posibilitatea de a le cunoaşte. Cu 
timpul, datorită — între altele — 
eforturilor unor scriitori care și-au 
început activitatea încă pînă la 
1940, în Basarabia reunită cu Patria- 
mamă (Emilian Bucov, Bogdan 
Istru, Andrei Lupan etc.), încep să 
apară primele volume din creaţia lui 
Alecu Donici, Constantin Negruzzi, 
Constantin Stamati, George Coșbuc 
şi, desigur, Mihai Eminescu. Dar 
opinia că scriitorii români n-ar fi şi 
moldoveni continua totuşi să 
dăinuie. A fost nevoie de un tertip 
ca includerea într-un articol al 
fostului prim-secretar de partid 
Ivan Bodiul a unei fraze speciale 
“O mîndrie naţională a 
moldovenilor sînt cronicarii 
Grigore Ureche, Ion Neculce, 
Miron Costin, scriitorii Gh. Asachi, 
B. Hasdeu, A. Donici, C. Negruzzi, 
A. Russo, V. Alecsandri, I. 
Creangă, M. Eminescu, com- 
pozitorii G. Muzicescu, M. Bîrcă, 
care se situau pe poziții de- 
mocratice şi au făurit multe opere 
strălucite despre viaţa norodului, 
despre lupta lui pentru fericire şi 
propăşire” (I. Bodiul, Să se 
întărească şi să înflorească 
prietenia popoarelor sovietice, 
“Comunistul Moldovei”, 1965, nr. 
11, p. 16) — pentru ca abia după 
aceea, în spiritul unei atare indicaţii 
de partid, să se poată vorbi 
întrucîtva liber despre literatura 
noastră clasică și despre Eminescu. 

Astăzi, adevărul nu mai poate 
fi tăinuit: noi, deşi despărțiți încă 
de rîul durerilor noastre, sîntem o 
naţiune, avem'o limbă, o moştenire 

literară (şi nu numai) comună, 
Eminescu este al nostru. 

Dar a declara acest adevăr nu 
înseamnă încă a-l face o 
permanenţă a vieţii noastre 
spirituale, o bogăţie culturală a 
întregii colectivităţi, o necesitate 
zilnică a fiecărui membru al 
colectivităţii noastre. Are Con- 
stantin Noica un eseu despre 
Eminescu, intitulat Două păcate. 
Ne vedem obligaţi să cităm aici 
începutul: “Îl sărbătorim în fiecare 
an pe Eminescu, dar continuăm să 
rămînem descoperiţi față de el. Cu 
oricîte reuşite în cercetarea critică 
şi istorică asupra-i, continuăm să 
fim vinovaţi în două privințe, în 
ce-l privește: întîi nu-l cunoaştem 
încă în întregime, apoi nu-l facem 
cunoscut altora în întregime, așa 
cum a fost” (Constantin Noica, 
Istoricitate şi eternitate, Bu- 
cureşti, “Capricorn”, 1989, p. 108). 

L-am citat pe ilustrul filozof 
într-o  cuvîntare la Uniunea 
Scriitorilor şi un coleg de breaslă a 
luat afirmaţia lui drept a mea, a 
criticat-o aspru, încercînd să 
convingă auditoriul că el personal 
îl cunoaşte pe Eminescu în sensul 
că îl citeşte cu plăcere, fie şi o 
singură poezie, simte profund 
conţinutul acesteia şi-i savurează 
frumuseţile stilistice şi, chipurile, 
astfel fiecare cititor se apropie în 
mod individual de creaţia clasicului 
şi nu se poate spune că... nu-l 
cunoaştem, iar în rîndul al doilea 
— că Eminescu n-are nevoie să-l 
popularizăm noi, scriitorii, ci se 
popularizează el însuşi prin calitățile 
alese ale operelor. Trec peste faptul 
că am fost, în continuare, pus la 
îndoială și oarecum ridiculizat 
pentru atare opinii, ca să subliniez 
esenţialul: ne trebuie, tuturor, un 
anumit efort intelectual pentru a ne 

da seama de importanța deosebită 
a afirmației citate a lui Constantin 
Noica. 

În scopul de a contribui la 
înțelegerea ei, cităm din eseul 
filozofului: “Pe Eminescu nu-l 
cunosc în întregime nici specialiştii, 
acesta e adevărul. Şi lucrul e 
limpede de arătat: din cele cîteva 
mii de file ale manuscriselor 
eminesciene, zeci şi zeci de file sunt 
scrise în limba germană. După 
ştirea noastră, nimeni nu le-a 
descifrat şi folosit încă... Dar poetul 
n-a fost doar poet, sau n-ar fi fost 
inegalabilul nostru poet fără a fi 
învățat despre limba sa şi limbi, 
cultura sa şi culturi necrezut de 
mult. Acest de necrezut e totuşi cu 
putință de văzut, în vreo 8000— 
9000 de file ce s-au păstrat, ca o 
mărturie unică — s-o spunem încă 
o dată — în cultura europeană. De 
ce să nu ne frecăm puţin la ochi şi 
să privim lucrul faţă în faţă?” Apoi: 
“A cunoaşte pe Eminescu aşa cum 
îl cunoaștem şi îl putem cunoaște 
astăzi — în principal prin ediţia 
Perpessicius şi prin interpretările de 
ansamblu ale lui Călinescu, plus 
alte interpretări parţiale oricît de 
strălucite — înseamnă tot una cu a 
se reduce la cunoașterea Mioriţei 
doar prin Alecsandri şi a folclorului 
doar prin filtrul cîtorva culegători 
învățați” (sublinierile aparţin lui 
Constantin Noica. — I. C.). 

Acesta e gîndul adînc al 
filozofului despre necunoașterea lui 
Eminescu, adică despre cel dintii 
păcat al nostru față de scriitor. A-l 
bagateliza, a-l reduce la o “părere” 
oarecare înseamnă a nu înţelege 
nimic. 

Nu insistăm, şi asupra altor 
idei extrem de profunde ale lui 
Constantin Noica, ci subliniem că, 
fiind întemeiate şi stringente pentru 

Bucureşti, adevărurile dureroase 
privind păcatele față de Eminescu 
sînt incomensurabil mai întemeiate 
şi mai stringente pentru Chişinău, 
unde clasicul nostru numărul unu 
este cunoscut —s-o recunoaştem — 
superficial şi doar de o infimă parte 
a conaționalilor noştri. 

Nu avem în vedere numai 
posibilităţile obiective, absolut 
reduse faţă de cele din Țară, de a-i 
cerceta moştenirea şi de a o edita, 
ci şi o anumită pactizare cu starea 
de lucruri creată pe parcurs de 
secole în partea aceasta a Prutului, 
vădită de altfel şi în reacția superfi- 
cială (agresivă însă!) a colegului 
scriitor la invocarea celor două 
păcate — reale şi mari — ale 
noastre față de Eminescu. Chi- 
purile, cine citeşte, pentru sine. fie 
și numai o singură poezie, o 
îndrăgeşte şi-i savurează 
frumusețile exprimării îl 
“cunoaşte” pe scriitor. 

Am putea cădea de acord că 
nici aceasta nu ce puţin din partea 
unui individ oarecare. Dar îl 
cunoaştem oare pe Eminescu în 
toată vastitatea şi, mai ales, în toată 
adîncimea? Putem pretinde că am 
citit cu toţii şi -— esenţialul — în 
adîncime publicistica social-politică 
a scriitorului? Dacă da, de ce avem 
cel puţin un concetăţean care să nu 
se fi pătruns pînă în tainiţele 
sufletului de adevărurile fun- 
damentale rostite de Eminescu 
despre românitatea noastră, despre 
atitudinea duşmănoasă a Rusiei 
țariste față de Basarabia şi 
basarabeni, iar de altfel nu numai 
faţă de ei? De ce nu este cunoscută 
îndeajuns — la noi nici 
dramaturgia. nici proza şi chiar nici 
poezia eminesciană? 

Nu sînt nihilistul care să nu 
aprecieze cărțile lui Mihai Cimpoi 

Narcis şi Hyperion şi Căderea în 
sus a Luceafărului sau eseul lui Ion 
Druţă Eminescu, poet naţional. 
Sau să nu-și dea seama că avem şi 
alţi oameni de artă care şi-au făcut 
din Eminescu o stea călăuzitoare în 
viaţă, că Eminescu este studiat per- 
manent în școala noastră de toate 
gradele etc. Dar în ansamblul 
creației sale şi, mai ales, în 
profunzimea ideilor sale Eminescu 
rămîne —dincoace de Prut — un 
mare necunoscut. El rămîne așa cît 
timp avem — repet — cel puţin un 
românofob şi un rusofil. Altfel zis, 
cît nu ne-am pătruns cu toţii şi în 
adînc de măcar două versuri 
eminesciene (“De la Nistru pînă la 
Tisa...” şi “Cine-a îndrăgit 
străinii...”). 

Da, încă ideologia comunistă 
totalitară a recunoscut adevărul că 
Eminescu este al nostru. Însă de 
mult e necesar să înțelegem încă un 
adevăr: acest fapt ne obligă la o 
cunoaştere aprofundată a 
moştenirii rămase de la el şi la o 
popularizare intensă, pe toate căile 
şi prin toate mijloacele, a tuturor 
operelor lui. Cu alte cuvinte, este 
necesar că conştientizăm — toţi și 
adînc — cele două păcate pe care 
continuăm să le avem faţă de 
Eminescu. Și —drept consecință — 
că numai după ispăşirea prin fapte 
concrete a ambelor păcate am avea 
dreptul moral de a spune şi chiar 
de a ne mîndri că Eminescu este cu 
adevărat şi pururi al nostru. 

EMINESCU 

ÎN 

REPUBLICA 
SOVIETICĂ 
MOLDOVENEASCĂ 

Dacă prin noțiunea de 
intertextualitate, atit de diferit 
întrebuințată, întelegem, în sensul cel 
mai larg, “orice relație care se 
stabileşte între două sau mai multe 
texte” !, atunci o problemă cultural- 
politică, importantă atît din punct de 
vedere teoretic, cît şi practic, în toate 
țările care au cunoscut un sistem so- 
cial comunist, va putea fi discutată 
ca ţinînd direct de intertextualitate. 
În esență este vorba de a şti cum 
trebuie evaluată “moştenirea 
literară”, adică ceea ce au lăsat după 
ele, ca literatură, formațiunile sociale 
mai vechi (cea feudală, cea capita- 
listă) şi ce importanță îi revine 
acesteia în cadrul literaturii epocii 
socialiste. În R.D.G., acest complex 
de probleme a jucat mult timp un rol 
important? şi, fireşte, același lucru 
s-a întîmplat şi în U.R.S.S., unde a 
apărut, de, altfel, ca urmare a 
revoluţiei din octombrie °. Cu totul 
necunoscut în Vest este faptul că și 
în acea parte a Uniunii Sovietice, care 

din punct de vedere lingvistic 
aparține lumii romanice, adică în 
R.S.S. Moldovenească (R.S.S.M.), 
dialogul dintre trecut şi prezent, 
dintre clasicitatea și modernitatea 
literară a fost însoțit de complicate 
discuţii şi că abia după controverse 
întinse pe durata mai multor decenii 
el s-a putut desfășura cu adevărat. 
Despre acest dialog va fi vorba în 
schița pe care o prezentăm în 
continuare şi care, din motive de 
spaţiu, va trebui să renunţe la citarea 
tuturor atestărilor şi trimiterilor 
literare posibile. În a doua parte a 
studiului nostru l-am ales ca pe un 
caz exemplar pe Mihai Eminescu, 
apariție de vîrf în creaţia literară 
tipărită în limba română. Ce soartă 
i-a fost rezervată, de la înființarea 
Moldovei sovietice ( în 1924), 
acestui clasic par excellence, în acea 
regiune în care, alături de limba rusă, 
aşa-numita moldovenească (româna 
scrisă cu caractere chirilice) a fost 
limbă administrativă? Cum s-a 
desfăşurat şi în ce măsură a reuşit să 
influenţeze noua creaţie literară a ţării 
procesul căruia i spus 
“valorificarea moştenirii clasice”, 
“revalorificarea moştenirii literare a 


s-a 


poporului moldovenesc” sau 
“reconsiderarea literaturii din 
trecut”? 


3 

Viața literară din Republica 
Autonomă Sovietică Socialistă 
Moldovenească (R.A.S.S.M.), adică 
din cadrul acelei alcătuiri politico- 

statale care a precedat R.S.S.M., a 
fost caracterizată, așa cum s-a afirmat 
mai tîrziu, print-un nihilism cultural 
datorită căruia întregul scris al 
perioadei pre-sovietice a fost 
surghiunit. Această negare a tradiţiei 
a fost practicată mai ales de către 
orientarea sociologist-vulgară a 
proletcultismului, care, la sfîrşitul 
anilor 20 și la începutul anilor 30, a 
purtat o luptă programatică împotriva 
a tot ceea ce era considerat a fi 
burghez în cultură. În R.A.S.S.M., 
purtătorii de cuvînt ai acestui “ni- 
hilism cultural” proletcultist care 
bîntuia pe atunci în întreaga Uniune 
Sovietică au fost criticii I. Vainberg 
şi Samuil Lehtţi: 5. Tendinţa susţinută 
de ei de prin 1928 a avut un sfîrşit 
neaşteptat în momentul în care, în 
aprilie 1932, printr-o hotărîre a 
Comitetului Central al P.C. al U.S., 
proletcultismul a fost pur şi simplu 
repudiat. Ceva mai tîrziu, Vainberg 
și Lehtţir au căzut victime terorii 
operațiunilor staliniste de epurare. Cu 
toate acestea, adversitatea în raport 
cu scriitorii clasici a rămas intactă în 
R.A.S.S.M.  Responsabilitatea 
acestei situaţii îi revine unei serii de 
motive extraliterare: Eminescu şi 
ceilalți scriitori importanţi din 
epocile anterioare au fost consideraţi 
ca fiind proprietatea exclusivă a 
României, mai precis a acelei 
Românii faţă de care, din pricina 
regimului ei burghezo-moşieresc şi 
monarhic şi din pricina problemei 
Basarabiei, fusese adoptată o poziţie 
de adversitate. Caracteristic pentru 
această atitudine este un articol pe 
care l-a publicat în 1932 Maxim V. 
Serghievski, în revista “Krasnaja 

Bessarabia”, sub titlul Împotriva 
orientării spre România fascistă? 
lată ce constată în 1951 romanistul 
moscovit Dimitrij E. Mihalci în 
legătură cu urmările pe care această 
atitudine le-a avut în ce priveşte 
dezvoltarea limbii şi literaturii din 
Moldova sovietică: “Opunîndu-se 
recunoașterii unei serii de scriitori ca 
fiind moldoveni şi considerînd că 
este rușinos să încerci să profiţi de 
experienţa creatoare a clasicilor 
români, oamenii de ştiinţă şi scriitorii 
moldoveni au îngustat în mod artifi- 
cial perspectiva istorică și au renunțat 
la posibilitatea cunoaşterii directe a 
unor importante opere artistice în 
limba română, o limbă atît de înrudită 
cu moldoveneasca”! 

A te adresa acestor clasici 
însemna să-ţi atragi renumele de 
“românizator şi naţionalist burghez”Y 
Lucrul acesta a rămas valabil și după 
1940, adică după anexarea Basarabiei 
de către U.R.S.S. şi după constituirea 
R.S.S. Moldovenești ca republică 
făcînd parte din asociaţia celorlalte 
republici sovietice. De remarcat este 
şi faptul că printre scriitorii 
basarabeni care în 1940 au trecut din 
România în Uniunea Sovietică se 
aflau unii care deja în perioada lor 
românească au susţinut puncte de 
vedere marxist-vulgare şi agresive în 
raport cu tradiția. Lucrul acesta este 
valabil mai ales pentru Emilian 
Bucov (1909—1984), unul dintre cei 
mai conformişti scriitori moldoveni, 
care pînă în momentul morţii sale a 
fost pus în valoare de către oficialități 
cu o insistență deosebită. De altfel, 
într-o monografie (altfel encomias- 
tică) despre viaţa şi opera lui Bucov? 

nu se trece sub tăcere faptul ċă în anii 
30 acesta a demascat “atitudinea 
greşită” a clasicilor Vasile Alecsandri 
şi Eminescu şi că este autorul unei 
“evaluări nedrepte şi neîntemeiate a 
liricii lui Eminescu”. Ca probă a 
poziţiei lui Bucov din acea perioadă 
poate fi citat un poem din 1938, 
contrafacerea intitulată De la Nistru 
pîn’ la... °. 

Animozitatea şi scepticismul în 
raport cu tradiţia continuă să domine 
viaţa literară din Moldova sovietică 
şi după cel de-al doilea război 
mondial. Tendinţele sociologist- 
vulgare, în stilul propriu perioadei 
proletcultiste, continuă să 
supraviețuiască subteran sau să fie 
reînviate. Astfel, filologul I. D. 
Ciobanu care, în calitate de politician 
al limbii, a jucat în acea perioadă un 
rol deosebit de nefast, putea să 
explice în 1945, referindu-se la anii 
respectivi, că “renunțarea totală la 
cultura și la creația literară a 
trecutului, pentru a urma doar 
modelul limbii țăranilor de la coada 
plugului” reprezentase o “cauză 
progresistă” !!. În 1963, un alt 
lingvist, Silviu G. Berejan, vorbeşte 
despre modul în care autorii de 
manuale școlare destinate învăţării şi 
cultivării limbii au fost siliţi să 
renunțe la exemplele extrase din 
clasici, cu argumentul că, în caz 
contrar, psihicul elevilor ar fi fost 
menţinut “în atmosfera trecutului” *?. 

Toate acestea ne fac să 
înțelegem de ce Eminescu şi, 
împreună çu el, toți ceilalți scriitori 
aparținînd tradiţiei literare romănești 
au fost ca şi absenţi timp de treizeci 
de ani din Moldova sovietică. Din 

1924 pînă în 1953 tot ce s-a publicat: 
din Eminescu s-a redus la poeziile Ce 

te legeni, codrule, Codrule, 
codruțule (ambele în manualul de: 
lecturi școlare Munca noastră) !5, 

încă o dată Ce te legeni, codrule, 
apoi Împărat și proletar şi — ceea 
ce pare de necrezut — Doina (toate 
trei în diverse reviste care au apărut 
în anii 1925, 1926 şi 1932) 4. În 
perioada pe care o avem în vedere, 

nici soarta altor scriitori clasici, ca 
de exemplu Ion Creangă sau 
Alecsandri, nu s-a dovedit a fi mai 
bună. De obicei, bilanţul acesta cît 
se poate de sărăcăcios e trecut sub 
tăcere în prezentările care se fac astăzi 
dezvoltării literaturii mol- 

dovenești !5. Iar în raport cu faptele, 
e o adevărată cutezanță să se susțină 
că: “Răspîndirea şi studierea 
moştenirii clasice în R.A.S.S.M. a 
contribuit în anumită măsură la 
creşterea măiestriei artistice a 
tinerilor scriitori sovietici 

moldoveni, la educarea gustului 
estetic în masele largi de cititori” !€. 


3 

A fost nevoie de un deosebit de 
anevoios şi de îndelungat proces de 
reconsiderare cultural-politică, pînă 
ce “nihilismul literar” pe care l-am 
descris să facă loc unei evaluări mai 
binevoitoare a moştenirii literare. O 
primă etapă în această direcţie a 
reprezentat-o hotărîrea luată la 
Chişinău, în februarie 1941, la primul 
congres al partidului comunist din 
Moldova. Aici se făcea afirmaţia că, 

în procesul de realizare a unei culturi 
noi, socialiste, nu ar fi fost posibil 
“să se treacă pe lîngă moştenirea 
literară a clasicilor, care s-au născut 
din sînul poporului moldovenesc”. În 
acelaşi timp s-a considerat a fi 
necesară “pregătirea pentru tipar, într- 
un tiraj de masă, a celor mai bune 
creaţii ale lui Negruzzi, Creangă, 
Alecsandri şi ale altor clasici ai 
literaturii moldoveneşti” 7. În ceea 
ce-l priveşte pe Eminescu, 
Comisariatul poporului pentru 
educaţie a organizat un colocviu 
științific consacrat vieţii şi operei sale 
— o noutate absolută —, cu trei zile 
înainte de izbucnirea războiului, care 
a pus apoi capăt, pentru mult timp, 
oricăror altor dezbateri pe tema 
moştenirii culturale. Însă abia a fost 
reinstaurată Republica sovietică 
(redevenită pentru scurt timp o parte 
a României), şi alte hotărîri au fost 
luate în această chestiune. Pe data de 
8 decembrie 1944, Comitetul Cen- 
tral al P.C. al Moldovei a trasat 
Uniunii Scriitorilor, Editurii de stat 
a Moldovei şi Institutului de cercetări 
ştiinţifice sarcina de a se ocupa de 
problema studiului moştenirii 
literare, cu scopul de a publica în 
cursul anului următor, 1945, cîte un 
volum cu operele alese ale clasicilor. 
În continuare se prevedea realizarea 
unei scurte istorii literare. Nici, una 
dintre aceste sarcini nu a fost 
îndeplinită nici în 1945 şi nici la 
sfîrşitul anilor 40. Actualii istorici 
literari moldoveni nu ne dau nici o 
explicaţie în legătură cu motivele 
acestei lipse de reacție la 
recomandările şi dispoziţiile oficiale 
din 1941 şi 1944. Tot ce ni se spune 

în legătură cu aceasta este că: “Pînă 
a fi rezolvată definitiv, problema 
moştenirii culturale a poporului 
moldovenesc în primii ani de după 
război a întîlnit în cale încă multe 
piedici” 18. 

În legătură cu natura acelor 
piedici nu se pot face decît 
presupuneri. Probabil că, în ciuda 
hotărîrilor amintite, activiștii 
culturali răspunzători de aplicarea 
acestora continuau să se teamă că 
s-ar putea să fie calificaţi drept 
“românizatori” burghezi şi naţio- 
naliști. În era Jdanov există ocazia 
pentru așa ceva, mai ales după ce 
Comitetul Central al P.C. al R.S.S.M. 
le reproşase scriitorilor, printre altele, 
glorificarea trecutului și îngustimea 
naționalistă, în timp ce, pe de altă 
parte, în aceeaşi hotărîre din 22 
noiembrie 1948, intitulată Despre 
situaţia literaturii artistice din 
Moldova sovietică şi despre 
măsurile de îmbunătăţire a 
acesteia, se amintea de necesitatea 
îndeplinirii sarcinii trasate în 8 
decembrie 1944. 

(Va urma ) 

W., Das Erbe-und Traditionsverhältnis in 
der Geschichte der DDR, Berlin (Est), 
1986; Haase H. (editor), Die SED und das 
kulturelle Erbe. Orientierungen, 
Errungenschaften, Probleme, Berlin (Est), 
1986; Erbeverhältnis und Tradi- 
tionsbildung in sozialistischen Litera- 
turen, volum editat de Universitatea “Karl 
Marx”, Leipzig, 1986. 

3 O contribuție mai nouă în acest sens: 

H., Permanenţa moştenirii literare // 
Filologia sovietică moldovenească, editată 

Borodin A. B., Literatura artistică editată 
în R.S.S. Moldovenească, 1924—1964, 

despre permanenţa moştenirii literare // 

timpul, p. 127. ; 

Gheorghe POP, 
loan DINISTREANU 
Zalău 


NOI N-AM FOST 
DESPĂRȚIȚI NICIODATĂ 


Poporul român “îşi are 
rădăcini de patru ori milenare”, 
afirmă Nicolae Iorga în Originea, 
firea şi destinul neamului româ- 
nesc, geto-dacii, strămoşii noştri, 


făcînd parte din triburile tracilor. Ei 


sînt pomeniți de istoricul antic 
Herodot prin anul 514 înainte de 
Hristos, ceea ce înseamnă că în 
această perioadă s-a înregistrat 
desprinderea acestora din marea 
familie a tracilor. 

Societatea geto-dacă a 
cunoscut o evoluție complexă, 
triburile fiind unite sub sceptrul lui 
Burebista (82 î. Hr.), atît cele din 
zona intracarpatică, cît şi cele din 
cîmpia munteană, Oltenia şi 
Moldova, ajungînd suveran peste 
toată Dacia, pe litoral, din Bulgaria 
pînă la gura Bugului. După 
moartea sa, statul se destramă, dar 
nu dispare, în fruntea lui ajungînd 
cu timpul un alt rege strălucit, 
Decebal, dar şi ultimul, fiindcă 
regatul va fi cucerit de romani 
(105—106), iar pe întinderea lui se 
petrece romanizarea. După 
retragerea aureliană (271), în 
timpul migrațiunii popoarelor, 

populația daco-romană şi-a 
continuat exis-tența în forma de 
organizare social-politică ances- 
trală. l 

Suportul moral şi cultural al 
acestui neam, care trebuie să îndure 
vicisitudinile istoriei, a fost limba 
latină în evoluția ei spre limba 
română, vorbită pe un spațiu vast, 
după afirmația lui Sextil Puşcariu, 
din Maramureş, de unde rodeşte 
castanul, şi pînă la sud, unde 
înfloreşte smochinul, şi de aici pînă 
la malurile Nistrului. 

Limba română este vorbită 
de descendenții romanilor și ai 
autohtonilor. Ea face parte din 
grupul celor zece limbi descinse 
din latina populară: dalmata, 
italiana, sarda, retoromana (numită 
şi ladina sau romansa), provensala 
(sau occitana), franceza, catalana, 
spaniola, portugheza, română. Le- 
am numit pentru a demonstra și în 
felul acesta că în tratatele de 
lingvistică nu figurează a 
unsprezecea limbă neolatină; şi 
totuşi s-au găsit pseudolingvişti, 
aserviți intereselor de expansiune 
şi dominare ale Imperiului 
Sovietic, care au derivat o nouă 
limbă română, pe care din rațiuni 
ştiinţifice şi sentimentale n-o 
numim aici. 

Romanitatea limbii noastre 
este o consecință istorică. 
Particularitățile ei față de celelalte 
limbi neolatine se explică şi prin 
latina danubiană lipsită de 
contactul cu latina medievală din 
Occident, dar influenţată de 
latinitatea Bizanțului prin Scythia 
Minor şi prin cetăţile de pe Dunărea 

de Jos care-şi continuă viața urbană 
pînă în secolul al VIII-lea. A suferit 
influențe și din partea elementelor 
sociale şi culturale specifice. Toate 
acestea argumentează concluzia lui 
Alexandru Rosetti că “româna este 
limba latină vorbită fără întrerupere 
în spaţiul etnogenezei românești 
pînă în zilele noastre": 

Structura gramaticală a limbii 
române este latină. Genul neutru, 
vocativul feminin în “o”, valorile 
diatezei reflexive au fost luate în 
discuţie de unii lingviști, care au 
vorbit despre influenţe străine, dar 
acestea pot fi atribuite şi unor 
categorii existente în limba latină. 

Sextil Puşcariu, în problema 
atît de discutată a lexicului, a arătat 
că “limba română nu e mai 
romanică, nici mai puţin romanică 
decît limba franceză, italiana sau 
oricare alta, ci e pur și simplu 
romanică, fără comparativ, căci 
noțiunea romanic e absolută”ă 
Cuvintele cu cea mai mare putere 
de circulaţie sînt latine. În fondul 
principal lexical peste 60% din 
cuvinte aparţin acestuia, restul fiind 
de alte origini. Din o sută de 
cuvinte referitoare la corpul 
omenesc, 92 sînt de origine latină, 
2 de origine dacă (ceafă, grumaz), 
4 slave (gît, obraz, gleznă, trup), a 
mirosi provine din greacă, iar burtă 
este de origine necunoscută. În 
Luceafărul eminescian 88,6% din 
cuvintele ce evidenţiază imaginea 
artistică sînt de origine latină, iar 13 
strofe sînt alcătuite numai din 
elemente latine. 

Cea mai veche mărturie 
rămîne numele însuşi al românilor, 

acelaşi la toate trei ramurile nord- 
dunărene, de altfel, în ciuda 
variantelor fonetice (armâni, 
rumeri), același şi pentru urmaşii 
sud-dunăreni ai  romanităţii 
orientale. Moldovenii, muntenii 
sau transilvănenii toți şi-au zis de 
la început români şi şi-au numit 
limba pe care-o vorbeau limbă 
românească. 

Popoarele barbare au impus 
în aşezările ce se înfiripaseră 
trasformări sociale. Exemplificăm 
după George Călinescu cu invazia 
slavilor astfel de aspecte reflectate 
în vocabular. Aceştia au venit cu 
stăpînul, jupînul, boierul, care e 
bogat, lacom, straşnic, grozav; 
omul devine rob, sărac, slab, fiind 
pus la muncă, trudă şi osîndă. El 
este plătit, miluit, hulit şi se 
tînguieşte, se jeluieşte. Invadatorii 
sosesc în ceată, grămadă, gloată, 
pilc, şi au adus prăpăd şi pribegie, 
fiind mirşavi, îngrozind prin 
primejdie şi beznă. Sînt timpuri în 
care poporul nostru îşi continuă 
existenţa pe planuri supreme, 
refugiindu-se în suferință și 
păstrîndu-şi limba, spiritualitatea, 
durînd o cultură şi o civilizaţie 
proprie în condiţii nefaste. 

Născut creştin, religia sa a 
constituit un alt element al unităţii 
şi a fost o lege păstrată necontenit 
ce l-a deosebit .de migratori. 
Puterea credinţei a fost apreciată de 
domnitori. De aceea Ștefan cel 
Mare s-a îngrijit de Episcopia 
Vadului şi a Feleacului, Neagoe 
Basarab, Petru Cercel, Aron Tiranul 
au contribuit la zidirea şi 
întreținerea bisericii Sf. Nicolae din 

Șcheii Braşovului, ce a avut un mare 
rol în cultura noastră. În scurta, dar 
strălucita sa domnie Mihai Viteazul 
a ridicat mai multe lăcașuri de cult 
în Transilvania. Religia a răspuns 
imperativelor divine, dar a rămas 
neîncetat şi un factor pentru 
permanentizarea conştiinţei 
naţionale în spaţiul geopsihic 
matern. 

O contribuţie decisivă la 
unitatea limbii literare române au 


avut-o cărțile religioase. Cărţile 
religioase se adresau tuturor 
românilor. Diaconul Coresi 


tipăreşte la Braşov 9 cărți în limba 
română. Rolul lor a fost subliniat 
de Nicolae Iorga: “Marele merit al 
acestor cărți e poate acesta că 
trecînd hotarele a adunat sufleteşte 
prin viața culturală pe toți românii 
laolaltă”? . 

Biserica ortodoxă din Țara 
Românească şi Moldova a sprijinit 
ortodoxia românească din 
Transilvania unde cîrmuirea avea 
altă religie. Mitropolitul Varlaam în 
“Răspunsul împotriva Catehismului 
calvinesc” din 1645 se adresează 
către iubiții “creştini şi cu noi de 
un neam, români pretutinderea, 
tuturor ce se află în părţile 
Ardealului”. 

Legăturile ierarhice, hiroto- 
nisirile de preoți ardeleni, tipărirea 
de cărţi pentru toţi românii au 
contribuit în mod deosebit la 
adîncirea legăturilor tradiționale. 

Unitatea spirituală a românilor 
se realizează pregnant în secolul 
al XVII-lea. În acest sens este 
edificatoare dedicaţia mitropo- 
litului Varlaam la Cazania sau 

Cartea Românească de învăţătură, 
tipărită la Iaşi în 1643, “către toată 
seminția românească”. Acelaşi 
lucru se învederează și la tipărirea 
Nouluj Testament de la BĂLGRAD 
(Alba-lulia) din 1648, de către 
Mitropolitul Simion Ștefan. 

Ideile măreţe pentru neamul 
românesc exprimate în cărţile 
bisericeşti vor fi reluate şi dez- 
voltate în operele cu caracter istoric 
din sec. al XVII-lea. Grigore 
Ureche, Miron Costin, Constantin 
Cantacuzino şi, mai ales, Dimitrie 
Cantemir au fundamentat ideile cu 
argumente ştiinţifice de limbă, 
arheologie, etnografie, folclor. 
Aceleași idei măreţe îl vor însufleți 
pe Inochentie Micu Klein, precum 
şi pe reprezentanții Școlii Ardelene, 
care în sprijinul acestora vor scrie 
opere istorice şi filologice. 

Prima manifestare spirituală a 
poporului nostru, ca, de altfel, şi a 
tuturor popoarelor, s-a produs în 
creaţia orală. Aceasta reprezintă o 
artă de o mare valoare estetică, 
pătrunzînd în raționalitatea lumii, 
oglindind aspiraţiile spre înalt, 
frumuseţile acestui pămînt, 
echilibrul şi armonia vieții, aspi- 
rațiile spre puritate şi absolut. 

Bogăția tematică transformă 
creaţia anonimă într-un complex de 
viață unic, conferindu-i şi frumosul 
specific prezent continuu într-o 
curgere milenară, atestînd valorile 
umanismului nostru, ineditul vieţii, 
bucuria și suferința, sensibilitatea 
anonimă, unindu-ne pe toţi în 
veșnicie.  Rapsozii populari au 
sporit folclorul cu noi valori 
estetice, transformînd și selectînd 

expresii ale vibrațiilor vieții 
interioare ce se împletesc într-un 
ideal de frumusețe original, care 
ne-a adunat pe toți ca în jurul unui 
altar. Asupra acestuia “ingenuitatea 
populară, de grad arhaic sau mai 
puțin evoluată, își pune pecetea cu 
prisosință”: 

Literarura populară eviden- 
țiază dimensiunile modului în care 
poporul își concepe menirea sa în 
lume, fiind locul unde au luat 
naştere şi s-au dezvoltat arheti- 
purile fundamentale ale expresiei 
și viziunii noastre naţionale. 
Acesteia i se datoresc categorii 
estetice şi noţiuni ce-i aparțin în 
exclusivitate, devenind o parte 
componentă a literaturii române. 
Fondul ei ancestral oglindește în 
forme daco-romane cultura 
Mediteranei, leagăn al procesului 
cultural în lume, îmbogăţit cu 
elemente de cultură celtică şi ori- 
entală, apoi bizantină. Deci, 
această creaţie n-a apărut odată cu 
formarea poporului român, ci 
cuprinde un proces evolutiv 
indelungat, izvorît din etnicitatea şi 
cultura dacică împletită cu cea 
română, statornicită în tipare 
proprii, prezente mereu de-a lungul 
secolelor pe teritoriul în care s-a 
născut, cu toate vicisitudinile 
istorice  Podoabele geometrice 
ale ceramicii sau costumele 
populare de azi se întîlnesc pe 
resturi de ceramică ale focarelor 
de neolitică şi pe teritoriul patriei 
noastre, mărturie a unei culturi 
străvechi din care face parte şi 
folclorul literar. Formele primare 
ale acestuia descind din îndepărtata 

istorie a geto-dacilor și se 
desăvîrşesc odată cu constituirea 
limbii române, evoluînd împreună 
cu aceasta, într-o mare stabilitate, 
conservîndu-se pînă astăzi, în timp 
ce limba vorbită n-a putut să 
păstreze formele arhaice€ 

Această cultură formată peste 
frontierele statale a dat românilor 
de pretutindeni conştiinţa deose- 
birii de colectivităţile învecinate. 
Pierzindu-şi limba şi cultura, unele 
popoare au pierit. 

Elemente de continuitate şi 
comunitate românească s-au 
constituit din rațiuni estetice şi ni 
s-au transmis prin cuvînt. “Cîntecul 
melodic, doina prelungită dîn 
Oitenia, hora tărăgănată din Bihor 
şi Sălaj, cîntecul sacadat din 
Maramureș, doina din Moldova, tot 
prelungă cu o cădere finală de ton, 
în vers vorbit, obositoare ca senti- 
ment, toate au frumuseţe singulară 
cuprinzînd: durere, cîntec, vis”; 
suflet românesc. Toate ne-au 
urmărit pe drumul istoriei şi ne 
însoțesc încă pe cărările vieţii: 

“Doina din ce s-o făcut?// 
Dintr-o gură de mic prunc.// L-o 
lăsat maica dormind,// L-o aflat 
doină zicînd.” 

“Doină cînt, doină şopteșc,// 
Tot cu doina viețuiesc”. 

Legătura permanentă între 
români s-a realizat nu numai prin 
tematică şi mesaj estetic cuprinse 
în operele folclorice, ci și prin 
circulaţia acestora în spaţiul 
etnogenezei româneşti din 
generaţie în generație. Astfel, o 
culme a eposului popular, Mioriţa, 
declarată de Alecu Russo “cea mai 


frumoasă epopee păstorească din 
lume” şi apreciată de Eminescu în 
cuvinte elogioase (“acea 
inspirațiune fără seamăn, acel 
suspin al brazilor şi al izvoarelor 
din Carpaţi”), a fost înregistrată în 
peste 1200 de variante în zonele 
locuite de români. 

Noi, românii, n-am avut și nu 
avem nimic mai sfint sub soare 
decît Unirea și numai prin ea 
poporul român își va împlini 
destinul istoric. Prin conștiința 
mereu trează că aparținem 
aceluiaşi neam şi că vorbim aceeaşi 
limbă noi n-am fost despărțiți 
niciodată. 

Bucureşti, 1979, editura “Univers”, p. 18. 

5. Mihai Pop, Pavel Rucsăndoiu, 
Folclor literar românesc, Bucureşti, Editura 
Didactică şi Pedagogică, 1978.p.6 7. 

6. Ibidem. p. 7. 

7 1. C. Chiţimia, Cultura populară, 
continuitate şi wfitate naţională, “Limbă şi 
literatură”, vol.I, 1975, p. 245. 

Obirsii 


Auzatogia "d Br 


Grigore VIERU 


Cămașa ta e a jel 

Cu cea a soldatului, 

Ah, jizule de iaebă! 

Cum de nu bocănești pămîntul 
cu talpa 

Și tu, 

Cum de n-ai și tu geneza? 

Jiind Ca fel îmbrăcat 

Ca soldatul? 

Cum de-ți păstrezi mizosub, 

Jzumosu tău mikos de iazbă?! 

Cum de nu mizoși 

A bocanc, bunăoată, 

A bocanc măzșătuind?! 

- Encoteo, soldățeiloz verzi, 

Subţizeiloz? 

Cncotzo ţineţi calea 

Veauziţi, nesimțiți? 

- Spee toamnă, poete, 

Spre galbenul ei liniştit, 

Genezale! 


Via dia Gi lati P 


CIOBANU 
Chişinău 


Anatol 


LIMBA LATINĂ 
ȘI ROMANITATEA 
NOASTRĂ (I) 


Cunoscutul critic literar, 
estetician şi om politic Titu 
Maiorescu (1840—1917) scria: 
“Noi suntem viţă latină — iată 
punctul de plecare al civilizaţiei 
noastre, iată adevărul ce este menit 
să devină cel mai important în ziua 
în care pe toate sferele dezvoltării 


noastre vom şti să-i tragem 
urmările practice”!. 
Lingua latina est 


fundamentum linguae nostrae 
“Limba latină este fundamentul 
limbii noastre”. Şi limba, şi poporul 
român s-au format după 
romanizarea Daciei cucerite de 
împăratul roman Marcus Ulpius 
Traianus (98—117) în urma 
războiului din anii 101—102 şi 
105—106. Cronicarii noştri au 
consemnat în repetate rînduri 
originea (etnogeneza) poporului şi 
limbii române (revista “Limba 
română” s-a mai referit la spusele 
lor). Astfel; Grigore Ureche 
(1590—1647) scria: “Românii cîţi 
se află lăcuitori în Țara Ungurească 
şi la Ardeal, şi la Maramorășu de la 
un loc sînti cu moldovenii și toţi 
de la Rym se trag...” Acelaşi gînd îl 
promova şi Miron Costin (1633— 
1691), notînd: “Ca şi noi, şi 
muntenii se numesc români. Rumân 
este un nume schimbat în curgerea 

anilor de la roman”. În unison cu 
cronicarii merge și savantul de talie 
europeană domnitorul Moldovei 
Dimitrie Cantemir (1673—1723). 
În cunoscuta sa operă Descriptio 
Moldaviae, scrisă la propunerea 
Academiei din Berlin, cărturarul 
umanist menţionează literalmente: 
“Înainte de toate, chiar dacă acest 
neam a fost împărţit în trei ţinuturi 
de căpetenie..., totuși toţi se cheamă 
cu acelaşi nume de ROMÂNI, 
dispreţuind adică și dînd de-o parte 
numele de VALAHI, care le-a fost 
dat de către popoarele barbare. 
Căci românii care trăiesc şi astăzi 
în Transilvania, deasupra fluviului 
Olt, în ţinutul numit Maramureş, 
nu-şi dau numele de VALAHI, ci 
de ROMÂNI (martori îmi sînt toţi 
locuitorii tuturor naţiilor din 
Transilvania). Cei din Valahia (pe 
care grecii din vremuri apropiate îi 
numesc UGROVLAHI, iar noi, 
moldovenii, îi numim MUNTENI 
— căci au luat în stăpînire mai 
multe locuri muntoase) își dau şi ei 
numele de ROMÂNI, iar țării lor — 
ŢARA ROMANEASCA, adică în 
latineşte TERRA ROMANA. Noi, 
moldovenii, la fel ne spunem 
ROMÂNI, iar limbii noastre nu 
dacică, nici moldovenească (dat 
fiind că numele Moldovei şi al 
moldovenilor este acordat foarte de 
curînd, cum vom spune mai apoi), 
ci ROMÂNEASCĂ, astfel că dacă 
vrem să-l întrebăm pe un străin de 
știe limba noastră, nu-l întrebăm: 
“Scis  moldavice?” (“Ştii 
moldoveneşte”), ci “Ştii ro- 
mânește?”, adică în latineşte: “Scis 
romanice”. lar dacă aceste neamuri 
n-ar fi la obiîrşia lor români, cum, 
mă rog, ar fi putut să-şi ia, prin 
minciună, şi numele, și limba 
romanilor?...”? 

Polemizînd cu unii cărturari 

polonezi care au lansat, în mod 
premeditat, ideea falsă că limba 
moldovenilor şi a muntenilor ar fi 
de origine slavă, D. Cantemir în 
monumentala sa lucrare Hronicul 
vechimei a  romano-moldo- 
vlahilor scrie: “Neamul moldo- 
venilor, al muntenilor, al ardelenilor 
care cu toţii cu un nume de obşte 
ROMÂNI se cheamă... Noi 
moldovenii la fel ne spunem 
ROMÂNI, iar limbii noastre nu 
dacică, nici moldovenească... ci 
ROMÂNEASCĂ”. În acest plan 
avem de menţionat că limba 
română (numită de străini valahă) 
a fost recunoscută ca limbă 
romanică de sine stătătoare cîteva 
secole în urmă. Profesorul Eugen 
Coşeriu, pămînteanul nostru, 
lingvist cu renume mondial, 
ocupîndu-se de problema în cauză, 
întocmeşte o listă a savanților care 
au introdus româna ca limbă 
romanică aparte, de sine stătătoare, 
în grupul limbilor romanice, dînd 
totodată şi anul publicării de către 
aceştia a lucrărilor respective. Ia- 
tă-i: Gilbert Genebrard, a. 1580; 
Andres de Poza, a. 1587; Claude 
Duret a. 1613; M. Opitz, a. 1623; 
St. Skinner, a. 1671; G. Stiernhielm, 
a. 1671; K. Kirchmajer, a. 1686; 
Lorenzo Hervás, a. 1784 şi J. S. 
Vater, a. 1817.% 

Savantul din Tubingen 
presupune că umaniștii din Occi- 
dent, de care a fost vorba mai sus, 
ar fi putut primi informații despre 
latinitatea limbii române de la 
Nicolaus Olahus (1493-1568), 
cărturar de origine română, 
supranumit “prințul umaniştilor din 
secolul al XVI-lea”. 

Ideile îñvățaților de peste 
hotare şi ale celor de pe meleagurile 
noastre referitor la proveniența 
limbii și a poporului român au fost 

preluate şi dezvoltate de scriitorii 
şi oamenii de cultură din secolul al 
XIX-lea, a căror deviză a fost lupta 
pentru integritatea naţională şi spiri- 
tuală prin unirea românilor de 
pretutindeni. Mihai Eminescu, 
meditînd asupra originii poporului 
și a scrisului nostru bazat pe grafie 
latină, nota: “Da, de la Roma 
venim, scumpi şi iubiți compatrioți, 
din Dacia Traiană! Se cam ştersese 
diploma noastră de nobleţe, limba 
însă am transcris-o ... în litere de 
aur ale limbilor-surori”. Şi într- 
adevăr, “crinii albi” i-am moştenit 
de la romani, folosindu-i cu 
întreruperi mai mari sau mai mici 
de la Traian (a.106) şi pînă astăzi. 
Alfabetul latin este cît se poate de 
adecvat pentru limba română, 
servind de minune la redarea 
specificului ei fonic şi gramatical. 

Acceptînd procesul logic și 
justificat de substituire a chiriliţei 
prin latiniță, Titu Maiorescu scria: 
“alfabetul slavon, care învăluia 
mai mult decît revela limba română 
şi pe care îl primisem numai într-o 
oarbă întîmplare externă, fu alungat 
din scrierea noastră cea nouă şi fu 
înlocuit prin alfabetul latin. Această 
înnoire este o urmare așa de natu- 
rală a latinităţii poporului nostru, 
încît noi nu trebuie să dovedim 
pentru ce acum scriem cu litere 
latine, ci adversarii ar trebui să 
dovedească pentru ce să 
împrumutăm de la străini literele lor, 
după ce știm că avem pe ale 
noastre?”5. 

Paternitatea grafiei latine 
pentru limba noastră este descrisă 
în culori simbolice de poetul Gr. 
Vieru: 

Sînt un om al neminiei, 

Lumii astea nestrăin, 

Vin din munţii Latiniei, 

Deci şi scrisul mi-i latin. 


Un alt poet contemporan de 
mare valoare, militant neînfricat și 
constant pentru integritatea morală 
şi spirituală a neamului nostru, a 
culturii, istoriei şi limbii lui, în 
poezia Cinci ani de glas al 
naţiunii, glorifică lupta de la 1989 
încoace pentru limba noastră cea 
română cu veșmîntul ei latin: 


Pe un pămînt curmat de sîrmă 
Româna limbă slavoneşte 
Avea să-şi poarte în pufoaică 


Cuvîntul ce-l grăia orbește. 


Dar nişte fii şi nişte fiice 
Strigară-n litera latină 

Şi sfinta haină străluciră 
Din nou în limba ei română. 


Cinci ani de-atunci în naţiune 
În portul său răsună glasul, 
Cum îl purtară Eminescu 
Şi-l sună azi în țară ceasul. 


Cinci ani de glas pe româneşte 
În limba naţiei răsună. 
O, neamule, iubeşte-ţi glasul 
Şi poartă haina lui străbună. 
(“Glasul Națiunii”, 
nr. 10, martie, 1994) 


Scriitorul Gheorghe Vodă a 
dedicat poezia aceasta aniversării 
a cincea din ziua editării 
hebdomadarului “Glasul Națiunii” 
— una din primele publicaţii 
apărute cu grafie latină în 
Basarabia în perioada restructurării 
(primele numere au fost culese cu 
caractere latine în mod clandestin 
în Țările Baltice). 

Dar să ne întoarcem la 
etnonimul român. Interesant şi cu- 
rios este de constatat că dintre toate 
popoarele neoromanice (italieni, 
francezi, spanioli, portughezi, reto- 
romani etc.), apărute pe ruinele 

Imperiului roman (căzut în a. 476 
e.n.), numai noi, cei din partea lui 
estică, am păstrat numele de romani 
devenit români. Faptul acesta este 
cu atît mai surprinzător, cu cît 
poziţia noastră geopolitică a fost şi 
continuă a rămîne totalmente 
nefavorabilă pentru păstrarea 
romanităţii primare. E bine ştiut că 
am fost şi rămînem înconjurați din 
toate cele patru puncte cardinale de 
popoare învecinate neromanice, 
din care unii “dorit-au să nu fim” 
(vorba poetului). Mai mult decît 
atît, pe parcursul secolelor am fost 
dezbinaţi, mutilaţi, învrăjbiţi, 
asimilați, expulzați etc. de către 
patru mari imperii: Otoman, 
Austro-ungar, Țarist şi Sovietic. 
Cotropitorii şi ocupanţii de tot soiul 
ne-au adus coloniști, plasîndu-i “de 
la Nistru pîn-la Tisa”, iar aceştia, 
după cum a arătat timpul, nu 
întotdeauna ne-au fost 
recunoscători pentru găzduire. 

Și totuşi, în ciuda forţelor cen- 
trifuge ce ne-au însoţit pe tot 
parcursul zbuciumatei noastre 
istorii, conştiinţa unităţii şi 
identităţii limbii şi a poporului s-a 
încrustat adînc în sufletul neamului, 
în fiinţa lui. La cimentarea 
românismului în inimile noastre 
rolul decisiv îi revine limbii unice 
române despre care “Columbul 
poeziei noastre populare” (B. P. 
Hasdeu), bardul de la Mirceşti, scria 
în 1876 că “este semnul 
caracteristic prin care membrii 
aceleiaşi familii se recunosc în 
marea diversitate a popoarelor din 
lume, lanțul trainic ce-i leagă 
împreună şi-i face a se numi frați 
(subl.n. — A. C.); altarul în jurul 
căruia toți se adună cu inimi 
iubitoare şi cu simțirea de 
devotament unii către alții” (Vezi 
Arghir în “Convorbiri literare”, 

1876, p. 137). Oare acest adevăr 
axiomatic mai poate fi refulat fără 
riscul de a te face ridicol, de a 
comite un sacrilegiu la adresa 
existenţei unui popor, cum o face, 
bunăoară, un Petre P. Moldovan în 
opusculul său Moldovenii în 
istorie, Chişinău, Poligraf-service, 
1993, sau un I. D. Ciobanu în 
broşurile sale editate în rusește la 
Tiraspol? 

Recent, savanta Ileana 
Oancea, ocupîndu-se de romani- 
tatea noastră, scrie: “Este de reținut 
că numele de romani din întreg 
Imperiul roman l-au păstrat pînă 
astăzi doar românii. Cu nume etnic 
romanus s-a conservat în cel mai 
periclitat spațiu al Romaniei, cel ori- 
ental, înconjurat de populații 
aloglote şi despărțit de romanitatea 
occindentală şi prin bariere 
religioase. Nu este oare acest fapt 
o dovadă că în zonele cele mai 
expuse conştiinţa apartenenţei la 
lumea latină este deosebit de 
vie?”. Și mai departe cercetătoarea 
notează: “Manifestîndu-se prin 
perpetuarea unei referiri la o 
glorioasă apartenenţă, românii îşi 
afirmă individualitatea romanică 
într-un climat istoric dificil, 
profund neprielnic. Locul special al 
limbii române între limbile 
romanice, problemă importantă a 
romanisticii, începe prin conser- 
varea acestui termen ca emblemă 
a descendenţei latine, pururi 
amintitor că noi, românii, “de la 
Râm ne tragem” (subl.n. — A. C.) 
şi “cum am fost, aşa rămînem””. 

Deși rupţi de Romania de 
Vest, ne-am păstrat înţelegerea că 
ne “tragem” de la romani şi că 
avem o limbă unică românească, 
dulce “ca un fagure de miere” și 
înțeleasă de românii de 
pretutindeni, de la vlădică pînă la 

opincă şi de la portar pînă la 
parlamentar. 

Sîntem mîndri de faptul că 
aparţinem grupului de popoare şi 
limbi romanice, fapt intuit de 
minune de Vasile Alecsandri, 
considerat de Mihail Sadoveanu ca 
“primul din elita românismului 
luptător, interpret şi cîntăreţ”. Vom 
cita din splendida lui poezie 
Cîntecul gintei latine doar prima 
şi ultima (a patra) strofă: 


Latina gintă e regină 

Între-ale lumii ginte mari 

Ea poartă-n fiunte-o stea divină 
Lucind prin timpii seculari. 
Menirea ei tot înainte, 

Măreţ îndreaptă paşii săi; 

Ea merge-n capul altor ginte 
Vărsînd lumină-n urma ei. 


În ziua cea de judecată 

Cu celelalte-a ei surori, 

Cînd faţă-n cer cu Domnul Sfînt 

Latina gintă-a fi-ntrebată: 

“Ce ai făcut pe-acest pămînt?” 

Ea va răspunde sus şi tare: 

“O, Doamne,-n lume cît am stat, 
În ochii săi plini de-admirare 


Pe tine te-am reprezentat!” 


E cazul să amintim aici că 
pentru poezia Cîntecul gintei latine 
Vasile Alecsandri, considerat în 
Franţa drept “Victor Hugo al 
românilor”, a fost premiat la 
Montpellier în cadrul “Marilor 
focuri florale” (A se vedea rev. 
“Magazin istoric”, nr. 8, 1977; nr. 
3, 1994, p. 47). 

Concluzionînd cele spuse pînă 
acum, am putea sublinia împreună 
cu Emil Cioran că noi toţi, cei ce 
vorbim românește, “nu locuim în- 
tr-o ţară, locuim într-o limbă. Asta 
şi nimic altceva înseamnă patrie”*. 


E firesc, natural și logic ca pe 
parcurs de aproape două milenii 
fosta populaţie daco-romană (dacii 
romanizați) să se fi schimbat, 
evoluat sub influența altor popoare, 
cu care volens-nolens intrase în 
contact, fie în urma năvălirii 
barbarilor, fie în urma poziţiei 
spaţial-geografice “extraromanice” 
(priviţi harta Europei şi vă veţi 
convinge de adevărul celor spuse), 
fie în urma unor războaie de cuceriri 
purtate de către groaznicii vecini 
chiar pe teritoriile noastre naționale, 
fie în urma anexării forţate a unor 
pământuri strămoşeşti cînd osmoza 
etnică şi lingvistică a fost 
inevitabilă, ceea ce a condus, în 
ultimă instanță, la crearea în spaţiul 
nord-dunărean a unei limbi 
romanice de est — româna — avînd 
o mulțime de particularităţi 
specifice în comparaţie cu limbile 
romanice din Europa de Vest. 

Faptul acesta l-a sesizat şi 
bătrînul cronicar, scriind cu mîna 
tremurîndă: “Aşijderea şi limba 
noastră din multe limbi este adunată 
şi ne este amestecat graiul nostru 
cu al vecinilor de prinprejur, măcar 
că de la Rîm ne tragem şi cu ale 
lor cuvinte ni-s amestecate” °. Cu 
toate acestea, pe primul loc 
cronicarul plasează elementele 
latine, scriind: “de la râmleni, cele 
ce zicem latină, pîine ei zic 
panis, carne ei zic caro, găină 
— ei zic gallina, muiere — ei zic 
mulier, femeie — ei zic femina, 
părinte ei zic pater (de fapt e 
vorba de cuvîntul parens, parentis 
— A.C.), al nostru — noster şi 
altele multe din limba latinească, că 
de ne-am socoti pre amăruntul, 
toate cuvintele le-am înţelege”!. 
Bun cunoscător al limbii latine, 
eruditul nostru cronicar a utilizat în 
scrierile sale chiar şi o serie de 

elemente sintactice latine, ceea ce 
i-a permis lui Nicolae Iorga să 
vorbească despre prezenţa sintaxei 
latine în cronica lui Grigore 
Ureche. Ocupîndu-se de această 
problemă în mod special, 
profesorul ieşean Traian 
Diaconescu, reputat specialist în 
filologia clasică, scrie: “Gr. Ureche 
a contribuit incontestabil la 
plantarea unor elemente latine 
culte, nespecifice limbii române, și, 
de asemenea, la întărirea 
elementelor sintactice româneşti 
prin modelul latin cult”. În ge- 
neral, contactul cărturarilor români 
M. Costin, D. Cantemir, N. Milescu- 
Spătaru şi al multor altora (iar mai 
apoi şi al scriitorilor M. Eminescu, 
V. Alecsandri, G. Coşbuc etc.) cu 
opera unor autori clasici latini “a 
sporit în istoria limbii noastre 
literare şi artistice selecția stilistică 
a modalităţilor de exprimare pentru 
acelaşi lucru şi, de asemenea, 
amplificarea subordonării prin 
creşterea posibilităţilor de 
ierarhizare a comunicării”!?. Mai 
mult decît atît, “adaptarea 
fenomenelor literare antice, ca în 
toate literaturile medievale, a fost, 
inerent, sinuoasă, dar numeroase 
procedee stilistice valorificate cu 
simț lingvistic au deschis cărări noi 
şi au fortificat procesul formării 
limbii noastre literare şi artistice”!?. 

Vorbind de caracterul latin al 
limbii române, trebuie să subliniem 
că acesta e transparent, în primul 
rînd, la nivelul lexicului. 

După opinia unor savanți, 
numărul elementelor lexicale 
moştenite direct din limba latină 
constituie în vocabularul român 
ceva mai mult de 2 000 de unități. 
Academicianul Iorgu Iordan, 
discutînd în contradictoriu această 
cifră, menţionează că și “celelalte 

limbi romanice, în frunte cu 
italiana, mai apropiată, fără 
îndoială, de latină, nu depășesc cu 
mult numărul de 2 000 (unele din 
ele, cu siguranţă, nici măcar nu-l 
ajung). Aşadar, din punctul de 
vedere al cuvintelor latinești 
moştenite, între română şi celelalte 
idiomuri romanice nu există 
deosebiri cantitative vrednice de a 
fi luate în consideraţie”!. În 
această ordine de idei avem de 
remarcat faptul că lexemele de 
origine latină şi romanică 
(neoromanică) în limba română ac- 
tuală întrec cifra de 60 la sută din 
tot vocabularul limbii noastre, iar 
în unele stiluri în care abundă 
elementele livreşti procentul de 
cuvinte latine şi neoromanice este 
şi mai avansat !5. 

Faptul nu trebuie să ne mire, 
pentru că lexicul limbii noastre se 
dezvoltă prin excelenţă pe baza 
surselor interne,  înălţîndu-și 
“edificii verbale” noi pe un funda- 
ment vechi latino-roman sau prin 
împrumut din limbile romanice 
surori. 

Dacă la cele spuse mai 
adăugăm şi faptul că structura 
gramaticală a limbii române este tot 
latină, putem afirma sus şi tare că 
ŞI purtătorii unei asemenea limbi au 
o conştiinţă latină, care, după 
opinia profesorului Universităţii 
“A.I.Cuza” din laşi Traian 
Diaconescu, “este un nisus 
formativus al civilizaţiei şi un izvor 
al gîndirii patriotice”. În continuare 
savantul notează: “Spiritul latin 
transfigurat la dimensiuni epopeice 
este chemat să desăvîrşească un 
destin istoric, un stat creator de 
civilizație şi cultură, operă începută 
de Traian în Dacia”, 

Sigur că limba română a 
împrumutat şi multe (poate chiar 

prea multe) lexeme din alte limbi, 
mai ales din limba slavă veche şi 
din limbile neoslave. Într-un studiu 
de Ion Hangiu citim: “Sunt de 
origine slavă (bulgară, sîrbă, 
croată, ucraineană) cuvinte ce se 
referă la însușiri fizice ale omului: 
cîrn, Slab, ştirb, şi morale: blajin, 
drag, dirz, destoinic, lacom, 
mândru, milostiv, vrednic, prost (în 
limba veche cuvîntul prost însemna 
simplu); dispoziţii sufleteşti ale 
omului: groază, grijă, jale, veselie; 
condiţiile lui sociale: bogat, sărac, 
stăpîn, slugă, rob; ocupaţii: 
grădinar, precupeț, zidar, zlătar. 
Sînt, de asemenea, de origine slavă 
numele de animale: bivol, cocoş, 
dihor, veveriță, zimbru; nume de 
plante: bob, hamei, mac, hrean, 
ovăz, pelin, sfeclă; cuvinte ce 
denumesc aspecte din natură: 
bolovan, birlog, dumbravă, deal, 
izvor, iaz, luncă, movilă, pajiște, 
peşteră, poiană, vifor, văzduh, zare, 
şa", 
În limba română mai există şi 
turcisme (duşman, chior, geambaş, 
geam, harabagiu, baltag, calup, 
cazan, chibrit, salcîm etc.), 
ungurisme (gînd, neam, viclean, 
furtişag, meşteşug, aldămaş, 
feredeu, ferestrău, gazdă, heleşteu, 
oraş, hotar, răvaş, gingaş, a 
chibzui, a alcătui etc.), grecisme 
(dascăl, arvună, garafă, colţun, 
lefter, zodie, boboc, cais, salată, 
saltea, condei, călimară etc.) ş.a. 
Însă cuvintele de origine nelatină 
(cu excepția  slavonismelor) 
alcătuiesc un strat neînsemnat. 
Marele animator al culturii române 
prepaşoptiste, academician, lin- 
gvist, scriitor, gînditor, om pollitic, 
Ion Heliade Rădulescu (1802- 
1872) în celebra sa “Prefaţă” la 
Gramatică Românească se ocupă 
şi de vocabular, în special de 


Via dia fi latinici 


“împrumuturi lexicale”. Autorul 
notează că grecii au împrumutat de 
la fenicieni, egipteni, arabi, asirieni 
ş-a.; romanii — de la greci; celelalte 
nații ale Europei — de la romani... 
“Noi asemenea o să urmăm şi mai 
vîrtos cînd avem de unde. Noi nu 
ne împrumutăm, ci luăm cu 
îndrăzneală de la maica noastră 
moştenire (adică de ła latină — 
n.n.) şi de la surorile noastre partea 
ce ni se cuvine”!’. Reiese că din 
latină (care ne este lingua mater) şi 
din limbile romanice (care ne sînt 
surori) noi, vorbitorii de limbă 
română, nu împrumutăm, ci luăm 
cu dreptul de moştenitori “partea ce 
ni se cuvine”. După opinia lui 
Heliade, deseori cuvintele mo- 
ştenite de origine romanică sînt mai 
adecvate, comportînd unele 
conotații suplimentare ce lipsesc 
echivalentelor lor de alte origini: 
oricine pronunță vorba libertate 
simte că se deşteaptă în inima lui 
nişte simțăminte regeneratoare ce 
n-a putut niciodată să le producă 
vorba slobozenie!. Încheindu-și 
reflecțiile asupra problemei 
“împrumuturilor”, savantul lan- 
sează o foarte sănătoasă și actuală 
idee: “Trebuie să luăm numai aceea 
ce ne trebuie şi de acolo de unde 
trebuie şi cum trebuje”. Dacă 
s-ar fi procedat astfel în R.A.S.S.M. 
şi în Republica Moldova în 
perioada postbelică, nu ne-am fi 
poluat limba vorbită, transfor- 
mînd-o într-o mixtură lingvistică de 
tipul “M-am prostudit și cășleiesc”. 
Un surogat de care ne debarasăm 
cu mare greu. 
(Va urma) 


NOTE: 

1. T. Maiorescu, Critice, Bucureşti, 
1966, p. 265. 

2. “Limba română”, Chişinău, 1991, nr. 

3. Coşeriu E., Limba română în faţa 
Occidentului, Cluj-Napoca, 1994, p. 16---17.. 

4. Mihăilă G., Nicolaus Olahus, 
“Academica”, Anul IV, nr. 7(43) , mai, 1994, 
p. 13.. 

5. Maiorescu T., Op. cit., p. 206. 

6. Oancea I., Romanitate şi istorie, 

7. Oancea I., Op. cit., p. 31. 

p. 300. 

9. Ureche Gr., Letopiseţul Ţării 

10. Ureche Gr., Op. cit., p. 61. 

Rectficãri 


Vasile PAVEL 
Chişinău 


ATLASUL LINGVISTIC 
ELABORAT LA CHIȘINĂU — 
UN VIU ȘI AUTENTIC 
DOCUMENT 

DE LIMBĂ ROMÂNĂ 


O inversare de valori științifice 
şi culturale, fie şi prin defăimarea 
acestora, ar readuce Basarabia “la 
punctul de plecare”. 

Vom aminti mai întîi că în 
perioada 1968—1973 la Chișinău 
au văzut lumina tiparului volumele 
I—II, părţile ILIV ale Atlasului 
lingvistic moldovenesc (abreviat: 
ALM). Autori: V. Comarniţchi, V. 
Melnic, V. Pavel, R. Udler. După 
două decenii, în 1993, tot la 
Chişinău apare Atlasul lingvistic 
român pe regiuni. Basarabia, 
Nordul Bucovinei, Transnistria, 
vol. I (abreviat: ALRR. Bas. 
Bucov. Transn.), al cărui autor este 
semnatarul acestor rînduri. 

ALRR. Bas. Bucov. Transn. 
reprezintă o continuare directă a 
ALM. O reluare, sub un titlu 
revăzut, a publicării în cîteva vo- 
lume a unui prețios material lexi- 
cal şi semantic. Cele şase tomuri 
proiectate vor include material 
necartografiat în ALM, dar care a 
fost.colectat după aceeași programă 
şi din aceleași 240 de localităţi, ca 
şi pentru ALM. Titlul indică trei 
regiuni de bază, deşi lucrarea mai 
include o serie de puncte 

cartografice din regiunea 
Transcarpatică, unde se vorbeşte un 
grai maramureşean, din ţinutul 
Herţa, din sud-estul Ucrainei, din 
Caucaz şi din partea asiatică a ex- 
U.R.S.S. În recenta versiune a 
atlasului sînt aplicate noi principii 
de cartografiere. De data aceasta 
transcrierea fonetică este identică 
cu sistemul de transcriere din 
celelalte atlase ale limbii române. 
Evident, fiind editat în grafie latină, 
rezultatele cercetărilor ştiinţifice 
ample cuprinse în ALRR. Bas. 
Bucov. Transn. vor putea intra 
lesne în circuitul spiritual al lumii 
romanice şi internaţionale. 

Modificarea titlului, problemă 
pe larg discutată în prealabil în 
cadrul colectivului de dialectologi, 
a fost determinată de echitatea 
ştiinţifică, şi anume: 

1) Din vechea intitulare a 
ALM trebuie să înţelegem că 
adjectivul moldovenesc se referă în 
exclusivitate la noţiunea de 
subdialect moldovean al dialectului 
dacoromân al limbii române. În 
realitate, atlasul reprezintă nu unul, 
ci două din cele cinci subdialecte 
ale dacoromânei: moldovean şi 
maramureşean, iar prin grupul de 
graiuri din sud-vestul Basarabiei 
atlasul mai reflectă şi unele 
elemente ale subdialectului 
muntean. 

2) La confruntarea titlurilor de 
atlase ale limbii române — singurul 
glotonim recunoscut de ştiinţă 
pentru vorbirea românilor de 
pretutindeni — Atlasul lingvistic 
român, Atlasul lingvistic român pe 
regiuni. Maramureş etc. /Atlasul 
lingvistic moldovenesc pe cititorul 
atent îl poate uşor deruta opoziția 
creată între cuvintele român/ 


Vasile PAVEL 


CERCEI ENE A CER O N RR AT NARA RA RA E A CI ICI RI RENI 


moldovenesc, care nu sînt 
omogene, nu ţin de același nivel. 
Și apoi, lipsesc cu totul titluri de 
atlase (editate la vest de Prut) de 
tipul, să zicem, atlas lingvistic 
oltean (există: “Noul Atlas 
lingvistic român pe regiuni. 
Oltenia” etc.), cu care denumirea 
atlas lingvistic moldovenesc s-ar fi 
aflat în raporturi fireşti de unităţi 
lexicale analoage. Acesta a fost un 
alt motiv pentru a renunţa la 
adjectivul moldovenesc din titlul 
vechi, determinativ care, fără efort, 
iar uneori tendenţios, ar putea fi 
identificat cu falsul glotonim 
“limbă moldovenească”, cum 
încercase s-o facă un B. Vacsman, 
bunăoară, sau cum mai încearcă 
astăzi unii din foştii noştri colegi şi 
care a fost utilizat, după cum bine 
se ştie, în R.A.S.S.M. şi în R.S.S.M. 
sub presiuni ideologice, cu scopul 
de a opune idiomul românilor 
moldoveni de la est de Prut limbii 
române. 

3) Noul titlu al atlasului este 
adecvat şi sub aspectul respectării 
sistemului de denominaţie a 
atlaselor regionale româneşti (vezi: 
ALRR. Bas. Bucov. Transn., vol.I, 
p.6). 

Atlasul, în ambele sale serii, 
s-a bucurat deopotrivă de o înaltă 
apreciere din partea lingvișştilor. 
Atlasul lingvistic elaborat la 
Chişinău constituie un viu și 
autentic document de limbă 
română. Cu scurgerea anilor 
valoarea lui sporeşte. 

DI Vasile Stati, fostul nostru 
coleg de sector, apoi lucrător la C.C. 
al P.C.Mo-azi deputat în Parlament, 
a început a avea dureri de cap, iar 
după ce a luat cunoștință de apariția 
volumului de atlas editat în 1993, 

grija şi frica pentru destinul “limbii 
moldoveneşti” l-au dezechilibrat 
într-atât, încît a afirmat fără ocolişuri 
sau a lăsat să se înțeleagă că prin 
“rebotezarea” operei în cauză 
colaboratorii Institutului de 
Lingvistică al A.Ș.M. aduc “o 
contribuţie esenţială la înlăturarea 
din uz a termenului limba moldo- 
venească”. În consecinţă, continuă 
dlui, prin modificarea titlului ALM, 
“operă științifică fundamentală” şi 
“poate cea mai prestigioasă lucrare 
a umaniştilor de la academie”, şi-a 
schimbat şi concepţia sa de bază 
(vezi articolul Moş Ion Roată şi 
limba moldovenească, publicat în 
“Moldova Suverană” din 07.07.94 
și reprodus la 09.07.94 în “Pămînt 
şi Oameni”). 

Dintr-o trăsătură de condei, ce 
apare ca o tumoare în spaţiul cîtorva 
rînduri de ziar, atlasul în noua sa 
versiune devine, în viziunea 
oponentului, o investigaţie “pro- 
vincială” doar din motivul: 
“rebotezării” lui din atlas lingvistic 
moldovenesc în atlas lingvistic 
român pe regiuni. 

Argumentul ştiinţific în 
favoarea înlocuirii cuvîntului 
moldovenesc prin cel român l-am 
invocat în rîndurile de mai sus. 

Dar pe dl Stati îl mai şochează 
lexemele pe regiuni, Basarabia... 
În felul acesta, conchide imediat 
dînsul, “Institutul de lingvistică al 
Academiei de Științe a Moldovei a 
rezolvat problema uniri: cu 
România”: Republica Moldova a 
devenit “o regiune a României, cu 
denumirea Basarabia”, iar 
moldovenii şi ceilalţi locuitori ai 
Republicii Moldova “plătesc 
impozite pentru a retribui munca 
unioniştilor...”. 


Rectifieãri 


O năstruşnică concluzie şi 
o acuzație oribilă ca stil... (ca să 
nu-i zic bolşevic, sovietic, 
moscaliot). l 

Fostul meu coleg de la 
sectorul de dialectologie (1962— 
1965) ar vrea să insufle astfel 
cititorilor ideea că mult prea 
nevinovata sintagmă atlasul 
lingvistic român pe regiuni ar 
invoca sau ar sugera, cel puțin, 
gîndul care ar putea fi exprimat prin 
formula “atlas lingvistic al 
României”, “atlas al unei regiuni 
din România”. 

Mai întîi, “dorogoi collega”, 
denominația cu pricina se referă, 
fără echivoc, la noțiunea de “atlas 
al limbii române” şi nicidecum la 
aceea de “atlas al României”. 
Atlasul editat la Chişinău reflectă, 
în temei, limba română vorbită pe 
teritoriul de la est de Prut şi în en- 
clave. 

În al doilea rînd, “uvajaemii”, 
sintagma atlas lingvistic pe regiuni 
se referă la tipul de atlase regionale 
în raport cu alte tipuri de atlase 
(după teritoriul explorat): atlas ge- 
neral sau zonal (atlas care cuprinde 
întreg teritoriul de răspîndire a unei 
limbi) şi atlas pe grupuri de limbi 
(de ex., Atlasul Lingvistic 
Romanic, Atlasul Lingvistic Euro- 
pean, în curs de elaborare). 

Dl-tov. V. Stati a încercat să 
falsifice adevărul ştiinţific privind 
ALM, impunîndu-i cititorului mai 
puţin iniţiat opinia precum că 
Atlasul lingvistic moldovenesc ar 
fi un atlas general, adică un atlas 
al “limbii moldoveneşti”, că prin 
modificarea titlului autorul, 
chipurile, adăugînd sintagma “pe 
regiuni” la noua denumire, i-ar fi 
atribuit lucrării trăsături străine 

naturii acesteia, adică particularități 
ale unui atlas regional. Dar acestea 
nu sînt decît nişte mistificări 
evidente, făcute cu bună ştiinţă, din 
rațiuni în exclusivitate politice. 

În legătură cu aceasta ţin să 
mai accentuez un moment, pe care 
l-am relevat şi în studiul introductiv 
din volum.- 

Mai întîi, încă la etapa incipi- 
entă a elaborării ALM. iniţiatorii 
lui — R. Piotrovski, V. Sorbală, 
R. Udler au susținut că ei au 
conceput lucrarea ca pe un atlas 
regional faţă de “Atlasul lingvistic 
român” — atlas general. (Deşi prin 
intitularea Chestionarului ALM, 
publicat în 1960, lucrarea ar fi 
trebuit să se considere un “Atlas 
lingvistic al limbii moldoveneşti” 
denumire  pleonastică şi 
reprobabilă, străină concepţiei 
atlasului şi care nu a mai fost 
acceptată ulterior la etapa pregătirii 
lucrării pentru tipar.) Despre aceea 
că ALM este un atlas regional 
vorbesc de la sine următoarele titluri 
de studii: R.G. Piotrovski, V.S. 
Sorbală, R.I. Udler, K voprosu o 
reghional'nîh atlasah (Mol- 
davskij lingvisticeskij atlas), în 
“Izvestia AN SSSR, OLY”, t. XVIII, 
vîp. 5, 1959, p. 438; R. Udler. Les 
tâches et les particularités de 
l'Atlas lin-guistique moldave re- 
gional, în “Revue de Linguistique 
Romane”, t. XXX, 1966, p. 135. 

În al doilea rînd, chiar din 
primele alineate din Introducerea 
la Chestionarul ALM, despre care 
am pomenit mai sus şi care 
reprezintă corpusul de întrebări în 


vederea realizării anchetei 
preconizate (pe teren), e scris negru 
pe alb: 


“Atlasul lingvistic moldo- 


Vasile PAVEL 


venesc (ALM ) este conceput ca un 
atlas regional. Lucrul asupra 
atlasului zonal al masivului 
balcanoroman (Atlasul lingvistic 
român — ALR) a fost început încă 
pînă la război şi este continuat şi în 
prezent [...]. 

Sarcina atlaselor regionale 
constă în precizarea și detalizarea 
structurii dialectale a unui oarecare 
raion” (pag. 5). 

În al treilea rînd, la apariția 
primului volum din ALM, R. Udler 
scria: “Deoarece ALM este un 
atlas regional în raport cu WLAD 
(e vorba de primul atlas general al 
limbii române, întocmit la începutul 
acestui secol de G.Weigand — n.n.) 
şi ALR, multe semne sînt comune” 
(vezi: Atlasul lingvistic mol- 
dovenesc, vol. I, Articole in- 
troductive, Chișinău, 1968, pag. 
11). 

Alte comentarii, cum s-ar 
spune, sînt de prisos. 

Sincer vorbind; regret mult 
ceea ce s-a întîmplat cu colegul 
meu de altădată, unul din 
anchetatorii atlasului alcătuit la 
Chişinău, unul din doctorii în 
filologie, care şi-a susținut teza pe 
baza materialelor ALM. Ştia şi ştie 
dlui prea bine că acesta nu e un 
atlas al “limbii moldovenești”, ci un 
atlas al graiurilor moldoveneşti (şi 
nu numai al acestora). Ştie, dar 
spune neadevăruri. Pentru că aşa îi 
convine dumnealui acum. Atunci îi 
convenea altfel şi era de acord cu 
noi. Pînă și-a susținut teza de doc- 
tor în filologie. După accea a 
început a scuipa în fintîna din care 
a băut atîta apă. 

În încheiere, subliniem <á 
modificarea titlului ALM nu a ştirbit 
cu nimic din concepția şi 

importanța acestei lucrări. 
Dimpotrivă, noul titlu al atlasului 
redă mai exact ceea ce au dorit să 
facă şi să exprime iniţiatorii lui: un 
atlas regional al limbii române. 

Jocul politic cu glotonimul 
“limba moldovenească”, raportat la 
atlasul lingvistic, este un joc 
necinstit. Aceasta în situația cînd ar 
fi să ne exprimăm în termeni mai 
puţin duri. Deşi toate calificativele 
pe care le atribuie opusculelor lui 
ceilalți recenzenţi şi oponenți (Gh. 
Mihăilă, E. Coşeriu, Octavian 
Ghibu, I. Dron, P. Cărare, Z. Ornea, 
A. Mare, A. Hîncu, N. Mătcaş, |. 
Ciocanu, I. Popescu-Sireteanu ş.a.) 
renegatul Vasile N. Stati le merită 
cu vîrf şi îndesat. 


Antologia "LB" \ 


| 
| 
| 
| 
| 
Grigore VIERU | 
CREANGĂ DE MĂR | 
Țe-ai dezbrăcat de noapte 
ca de cămașă, 
ah, creangă de măz! 
| 
| 
| 


Jzemuză degetele vîntutui 
pe sînii tazi 
ai mezetot tale. 


Pe aez culcată, 
cu plete umede, vezzi, | 
numai miteasma, 


el, tzunchiului, zmulge-te-ak | 
și-n păduze duce-te-az, 
ah, ceeangă de măr! . j 


Limba vomână actuală 


Adrian TURCULEŢ 
laşi 


ASPECTE 

ALE ROSTIRII 
ROMÂNEŞTI 
STANDARD ACTUALE 


1. Vom prezenta unele aspecte 
ale pronunțării standard, pe baza 
materialului cules într-o anchetă 
efectuată cu ajutorul a 40 de 
absolvenţi de liceu (în majoritate 
studenţi filologi din anul I), cîte 10 
subiecți originari din provinciile 
istorice Muntenia, Moldova, 
Transilvania (în sens larg, inclu- 
zînd Maramureşul, Crişana şi 
Banatul) şi Basarabia, de vîrste 
între 19 şi 22 ani, avînd cunoştinţe 
de fonetică la nivelul absolvenţilor 
şcolii medii. Corpusul cercetat este 
format din o sută de enunţuri scurte 
(de exemplu: Ele erau elegante, dar 
cu o nuanţă discretă; Nu ţi-e teamă 
să treci prin codrii aceia?), pe care 
informatorii le-au citit de cîte două 
ori: prima dată într-un tempo 
normal, a doua oară mai repede. 
Aceste enunţuri au fost înregistrate 
pe bandă magnetică şi apoi 
analizate auditiv şi fixate prin 
intermediul transcrierii fonetice. 

Matărialul reflectă deci stilul 
citit al pronunțării standard în două 
variante ale sale: 1) citirea mai lentă, 
îngrijită, aflată sub influența direc- 

tă a formei grafice a cuvintelor şi 
2) citirea mai rapidă, desprinsă, 
într-o oarecare măsură, de imaginea 
grafică!. Prima variantă se 
conformează în cea mai mare 
măsură normelor variantei "acade- 
mice" a pronunțării standard, 
norme codificate mai întîi în 
ortografie şi apoi transpuse în 
ortoepie. Varianta a doua se apropie 
de varianta colocvială (familiară) a 
rostirii standard. Datorită rostirii mai 
alerte, de exemplu, cazurile de 
sinereză internă (în interiorul 
cuvîntului) sînt de peste două ori 
mai numeroase decît în prima 
variantă. 

Avînd în vedere vîrsta şi 
statutul socio-cultural al subiecților, 
se poate presupune că pronunțarea 
acestora reflectă tendinţe care se vor 
dezvolta în pronunțarea standard a 
viitoarei generaţii de intelectuali. - 

Valoarea de generalizare a 
constatărilor noastre este limitată, pe 
lîngă unii factori la care ne vom 
referi mai jos, de limitele obiective 
şi subiective legate de selectarea 
corpusului şi de aprecierea auditivă 
a realizării sonore a acestuia de 
către cercetător (mai ales în cazul 
sunetelor (foarte) slab perceptibile?. 


2. Un prim aspect urmărit a 
fost realizarea secvenţei grafice 
finale -ii de la pluralele masculine 
articulate (de tipul: /upii, caii, 
copiii) şi de la forma articulată de 
genitiv şi dativ feminin ([uşa] 
şcolii). i 

În marea majoritate a cazurilor 
(peste 90%), sunetul final este un i 
vocalic obișnuit: [lúpi, pú i, copiii, 
şcoli]. Numai la unii informatori 
din Moldova şi Basarabia am notat 

cazuri de păstrare a semivocalei 
finale: [%úrşi , puii, (piaţa) unirii); 
la nici unul dintre aceşti subiecți 
rostirea mai mult sau mai puţin 
perceptibilă a lui [-i] nu este 
consecventă. Într-un număr mic de 
exemple apare, atît la subiecți care 
prezintă şi forme cu [-ij], cît şi la 
cei la care [-i] a amuţit, un -i vocalic 
cu o durată mai mare. In aproape 
toate aceste cazuri, lungirea vocalei 
finale este un fapt de natură 
prozodică (suprasegmentală), legat 
de urcarea / coborîrea mai puterni- 
că a tonului fundamental al voca- 
lei finale. Într-un exemplu ca: Lú- 
pi-s A mai periculoși întotdeauna ca 
irşi£, atît cuvîntul inițial, cît şi cel 
final sînt relevate contrastiv. 

Se poate conchide deci că 
amuțirea semivocalei finale -i în 
formele articulate urmărite s-a 
impus în pronunțarea standard 
actuală chiar şi în stilul citit, 
opoziţiile grafice dintre <i> şi <ii>, 
respectiv <ii> şi <iii> fiind 
interpretate ca redînd opoziţiile 
fonetice dintre vocala redusă | i ] 
sau semivocala [i] şi vocala [i], 
respectiv « dintre secvențele [ii] şi 
[iii] : [lupi] : [lúpi]; [cai] : [cai]; 
[copii]: [copi 1]°. 


3. Este cunoscută caracte- 
ristica rostirii româneşti de a 
dezvolta înaintea vocalelor iniţiale 
de cuvînt sau de silabă un element 
vocalic nesilabic de acelaşi timbru, 
formîndu-se "diftongi de apertură” *. 

În corpusul nostru există 
cazuri sporadice în care vocala 
inițială este precedată de oclusiva 
laringală ("coup de glotte"): [>áer, 

%ste, ?%ók'i]. Acest atac ferm al 
vocalei inițiale, neobişnuit în 

rostirea românească, este conse- 
cința concentrării vorbitorului 
asupra realizării vocalei inițiale; în 
unele din aceste exemple, vocala 
inițială poartă şi un accent de 
intensitate mai puternic: [ĝile, 
pòët, rS]. În cîteva exemple, 
vocala iniţială este precedată de o 
uşoară aspirație, ca urmare a 
întîrzierii închiderii glotei: | halce, 
héle, Pimediât, pofist]. 

3.1. În poziţie inițială de 
cuvînt, nu am notat, nici în cuvinte 
mai vechi şi nici în neologisme, 
diftongarea vocalelor iniţiale a, ă 
ŞI Î, 

În cuvintele vechi este 
aproape generală (cu excepţia unor 
hipercorecții) rostirea diftongată a 
lui e-, fie că semivocala [i] este 
etimologică ([jes, ieu ]), fie că este 
analogică ((ar) [ieși, iel]). Rostirea 
hipercorectă cu e- apare în forme 
scrise cu e-: ele (32), e (în 23 din 
58 de exemple *), erau (14), el (9), 
este (7 exemple din 62), aer (51) şi 
sporadie. în forme scrise cu ie-: 
[b eri, eri]. Uneori, semivocala į 
dinaintea lui e este (foarte) slab 
perceptibilă: (ie, isle]. 

Sub influenţa deprinderilor de 
rostire a cuvintelor vechi, 
diftongarea lui e- apare, în 
proporţie variabilă, şi la cuvinte mai 
noi: excepția (0), elegante (24), 
eroilor (35), eleva (41); în 
asemenea cuvinte, semivocala este, 
cel mai adesea, slab perceptibilă: 
[ielegânte] (numai astfel), [ieleva] 
(27), [ieleva] (14). 

O poziţie aparte, între 
cuvintele de tipul el, este şi 
neologisme, ocupă cuvîntul 
Eminescu, care a fost rostit în 
proporţie aproape egală cu e-, 

"curat" sau precedat de un [į] mai 
mult sau mai puţin perceptibil. 

În cazul vocalelor o, u şi i se 
realizează, cu rare excepții 
(luoperă, gurs]), numai "pseudo- 
diftongi", mai frecvent înainte de 
vocală accentuată. Valoarea medie 
de ocurență a lui [Xo] este, în mod 
surprinzător, aproape egală (cca 
25%) în cuvinte vechi şi în 
neologisme, dar prezintă variații 
mari de la un cuvînt la altul: ochi 
(10), obraznic (23), oile (33), 
opera (28), orga (5); [îi] apare în 
cuvinte vechi (inima, iz, Ioan) cu 
frecvența medie de 20%; în imediat 
a fost notat în 11 exemple, în ideal 
şi inginer, vocala i- rămîne în toate 
exemplele nediftongată; | u] se 
întîlnește rar, în cuvinte vechi, 
aproape numai sub accent: | unt, 
Xurs]. 

În cuvintele neechivoc şi 
neomenesc, în care e şi o se află 
într-o situație oarecum intermediară 
între poziţia iniţială de cuvînt şi de 
silabă, prefixul ne- purtînd un 
accent secundar, uneori chiar 
principal, [ic] a fost notat de 6 ori, 
iar |%o] de 41 ori. 

3.2. În poziție inițială de 
silabă, diftongarea vocalei” este 
favorizată de tendinţa de evitare a 
hiatului*. Înaintea vocalelor a, ă, î 
se produce epenteza unei 
semivocale, a cărei localizare este 
determinată de cea a vocalei 
precedente: i (e) în secvențele ia, 
ea şi ų (Q) în secvențele ua, oa, uŭ, 
uî. 

Multe cuvinte vechi au fost 
notate în marea majoritate a 
cazurilor cu semivocală, atît în 
radicalul cuvîntului, cît şi la 
joncţiunea  morfemelor”: [fiyóri, 

piejirea, prii dteni, vijérul; (să) 
fiie, greoi , (să) suie, (ar) sfişiiă, 
piuie, viie]. Apar totuşi şi exemple 
ceva mai numeroase de rostire cu 
hiat: [apropiât] (16), [trébue] (17), 
[suím] (22), [cái] (9), [pui] (17), 
[copii] (23). 

Anumite secvenţe vocalice în 
hiat sînt bine tolerate şi în cuvintele 
vechi: au: láudă (80), dur (63), 
auzit (46); iu: piu ie (80); ii: scriitor 
(61); ui: (nu-i) îngădui (60), locuit 
(52); ae: der (51); iu: știut (43). 

Împotriva normelor ortoepice, 
evitarea hiatului prin epenteza unei 
semivocale (mai mult sau mai puțin 
perceptibile, are loc şi în neolo- 
gisme, dar în măsură mai mică decît 
în cuvintele vechi; indicăm 
numărul cazurilor de ocurenţă a 
hiatului în cîteva perechi de cuvinte 
vechi — noi într-un context fonetic 
asemănător: aluát (27) — nuânță 
(58), (să) fie (6) — poezie (15), oul 
(29) — radioul (57), rochia (22) — 
articulăția (54), via (8) — poezia 
(72). În unele perechi ocurenţa 
hiatului este aproape egală: femee 
(28) — alee (32), luă (14) — 
ambiguă (22), luînd (45) 
continuînd (52). Încadrarea într-o 
anumită categorie morfologică 
contribuie la apariţia semivocalei în 
cuvintele mai noi: semivocala apare 
în 65 de exemple în fe situezi, în 
59 de exemple în contribuie, în 61 
de exemple în poezie. Greu de 
explicat este prezenţa semivocalei 
4 în aproape toate cazurile în 
merituoşi şi violetă. Exemplele cu 
epenteză sînt mai numeroase decît 
cele cu hiat în ambiguă, bibliotecă, 
eroilor, imediat, labială, specială şi 
aproximativ egale ca număr în 
poet, poezie. 

Deşi secvenţa ea apare în 
cuvintele vechi numai în derivate 
ca neadevărat, nearat, hiatul se 
menţine constant în bacalaureat 
(apar şi cîteva cazuri de sinereză şi 
contragere: bacalorgat), ideal, 
nereal; numai în creat se produce, 
prin adaptare morfologică, 
epenteza: |crefât, creęát, creiat]. 
Faptul că vorbitorii realizează uşor 
acest hiat rezultă şi din apariția 
acestuia în unele cuvinte şi forme 
prin suprimarea semivocalei 
intermediare: (ziua) aceea a fost 
rostită în 31 de cazuri (acea, acea]; 
chiar forma de masculin plural 
(codrii) aceia a fost rostită în 5 
exemple cu hiat: [acea]. În aceeaşi 
(alee), semivocala dispare în 39 de 
cazuri: [aCEaşi, aceaşi]. În ceea ce, 
forma cu hiat [ĉéa] (27) este mai 
frecventă decît forma cu 
semivocală; apoi, în 14 exemple, a 
afiat între două sunete palatale 
devine o vocală anterioară: 
[&6â,6eg], stadiul final al acestei 
forme, rezultat prin sinereza 
hiatului, este [Cea, ĉa], întîlnit în 22 
de exemple. Şi în forma creează, 
semivocala este suprimată în peste 


jumătate (51) din numărul 
ocurenţelor: |creâză]. 
Hiatul ua apare și prin 


disocierea diftongului pa, ne- 
obişnuit în silabă închisă: |cuárț! 
(66)!!, [cuafór] (53); în 17 cazuri 
s-a răspuns [coafor], cu disocierea 
diftongului [oa], neobişnuit în 
cuvintele vechi în poziție 
neaccentuată), [trotuár] (32). 
Atunçi cînd structura fonetică 
a cuvîntului o permite, sinereza este 
preferată (mai ales în vorbirea alertă 
și în neologisme) epentezei ca 
mijloc de evitare a hiatului. Dintre 

cuvintele vechi, cazuri mai 
numeroase de sinereză prezintă 
rochia (epenteză: 12, hiat: 22, 
sinereză (46): rók' (i)a) şi de 
oriunde (epenteză: 25, hiat: 24, 
sinereză: 31)%?; dintre neologisme: 
pianul (epenteză: 5, hiat: 6, 
sinereză: 69), socialismului (hiat: 
24, sinereză: 56), poziție (epenteză: 
6, hiat: 19, sinereză: 55), bibliotecă 
(epenteză: 21, hiat: 6, sinereză: 53), 
radioul (hiatul io: 5, epenteză: 27, 
sinereză: 48), articulația (epenteză: 
7, hiat: 48, sinereză: 25). . 

4. După cum se observă şi din 
exemplele de mai sus, există 
diferențe mari în realizarea aceleiaşi 
vocale iniţiale în cuvinte diferite, 
dar şi în acelaşi cuvînt la vorbitori 
diferiți. 

Alte exemple: e- din ochi este 
precedat de u slab perceptibil în 12 
exemple, iar o- din ouă în 52 
exemple. 

În unele cazuri, cauzele 
diferentei de tratament al vocalei 
inițiale par a fi de natură fonetică. 
De exemplu, ø precedat de 
consoana deschisă r în ar omori se 
diftonghează în 28 de exemple, în 
timp ce o precedat de u în au 
omorît devine (pseudo)diftong în 
65 de cazuri. În secvenţa ai ei [ai 
iei] nu am notat nici un caz de 
rostire hipercorectă cu e. Tot 
semivocala i determină preiotarea 
frecventă a lui e din secvenţa lui 
Eminescu; semivocala aparţine în 
multe exemple articolului: 
[lu jeminescu], iar tendința de a 
menţine pe e- duce, uneori, la 
eliminarea semivocalei din articol: 
[lu Eminescu). În secvențe vocalice 
ca ai, au, u, di, îi, io, iu, 0e, 
numărul cazurilor de epenteză este 

mai mare atunci cînd vocala a doua 
este accentuată, deci în al doilea 
exemplu din perechi ca: láic — 
cais, láudă — aud, răilor — făină, 


răul — băut, scriitor — scriind, 
chiot — fiori, piuie — chiuit, cande 
— poct, 


Realizarea omogenă sau 
neomogenă a vocalei iniţiale poate 
fi însă influenţată şi de alți factori, 
greu de specificat, cum ar fi 
ponderea comunicativă a cuvîntului 
respectiv, starea de spirit 
momentană a vorbitorului, 
caracterul mai intens sau mai 
relaxat al articulației, tempoul 
vorbirii. Instabilitatea rostirii 
vocalelor iniţiale de cuvînt / silabă, 
atît la vorbitori diferiţi în același 
cuvînt, cît şi la acelaşi vorbitor în 
cuvinte diferite, imposibilitatea de 
a fixa şi controla factorii de 
variabilitate care influențează 
realizarea acestor vocale au drept 
urmare dificultatea, dacă nu chiar 
inadecvarea folosirii procedeelor 
statistice. Datele prezentate au 
valoare  orientativă generală, 
permiţînd totuşi, cu toate rezervele 
exprimate, formularea unor 
afirmații cu caracter general cu 
privire la rostirea standard actuală 
şi mai ales la stilul citit al acesteia. 


Rostirea nediftongată a 
vocalelor în poziție inițială de 
cuvînt s-a impus, atît în 


neologisme, cît şi în cuvintele mai 
vechi, cu excepția vocalei e-'*. 
Rezistența diftongului je se explică 
prin deprinderile articulatorii (je 
fiind în relativ numeroase cazuri 
etimologic), prin încadrarea sa în 
sistemul fonematic al limbii 
standard (opoziția fonologică / ie/: 
/el este asigurată cel puţin după 

consoane labiale: /miere/:/mere/, 
/pieri:/peri/), dar şi prin prescrierea 
sa în cuvintele vechi ca normă 
ortografică. Opoziția tonologică 
/ie/:/e/ în poziţie iniţială se bazează, 
în conştiinţa vorbitorilor, atît pe 
distincţia cuvînt vechi/ cuvînt nou 
(sau mai degrabă: cuvînt obişnuit, 
familiar şi cuvînt mai puțin obişnuit, 
termen cult sau tehnic), cît şi, mai 
ales, pe forma grafică a cuvintelor. 
Influenţa grafiei determină şi 
rostirile hipercorecte aer, el, e, este 
etc. 

Prin forța deprinderilor 
articulatorii, preiotarea lui e- s-a 
extins şi în neologisme, într-o 
măsură variabilă mai ales în raport 
cu caracterul curent, familiar al 
cuvîntului. Într-o măsură mult mai 
redusă se întîlneşte şi "diftongarea" 
vocalei posterioare o- în cuvinte 
vechi și noi. 

În privinţa vocalelor iniţiale 
de silabă (în cadrul cuvîntului), 
concurența dintre norma ortoepică 
a neologismelor şi a cuvintelor mai 
vechi se reflectă, pe de o parte, prin 
evitarea hiatului în cuvinte noi, pe 
de altă parte, prin tendinţa de 
promovare a hiatului în cuvintele 
mai vechi. Evitarea hiatului în 
neologisme se realizează într-o 
proporţie variabilă de la un cuvînt 
la altul, fiind favorizată de 
încadrarea morfologică a 
cuvîntului nou sau de dificultatea 
rostirii unor secvențe vocalice. 

Datele noastre confirmă în 
mod cert că promovarea hiatului nu 
numai în cuvintele noi, ci şi în cele 
vechi este o tendință a pronunțării 
standard actuale!5. Mai ales anumite 
secvențe vocalice în hiat: ea, ii, au, 
ui, iu, ua, uă,ui, eu, oa, 0e, 49, 

uo, iu, äu, uu, 00, în măsură mai 
mică chiar ou, ue, ia, ee, sînt 
acceptate şi cîştigă teren în rostirea 
îngrijită. Sporirea frecvenţei 
hiatului va impune probabil în viitor 
o revizuire nu numai a unor norme 
ortoepice, ci și a scrierii unor 
secvenţe vocalice. Instabilitatea 
rostirii secvenţelor vocalice (hiat, 
diftong), intercalarea unui element 
vocalic de tranziţie, cel mai adesea 
slab perceptibil, împiedică 
formularea unor reguli rigide de 
realizare a acestora. Considerăm ca 
adecvată şi realistă renunţarea 
îndreptarelor ortografice/ortoepice 
mai noi la fixatea rigidă a realizării 
sonore a unor secvenţe vocalice. 

În ceea ce priveşte originea 
locală/regională a vorbitorilor, ea 
nu influenţează în mod decisiv 
această tendință a rostirii standard. 
Frecvența de apariţie a vocalelor 
inițiale nediftongate (deci a hiatului 
extern (sintactic) şi intern (în 
interiorul cuvîntului)) este mai 
ridicată la subiecții originari din 
partea de sud a ţării, inclusiv din 
sudul Moldovei şi al Transilvaniei, 
nordul ţării şi, mai ales, Basarabia 
dovedindu-se în această privință 
mai conservatoare. Evitarea 
diftongării vocalelor iniţiale şi 
rostirii cu hiat se întîlneşte însă, cu 
variaţii. individuale, în toate 
provinciile unde se vorbește 
româneşte, neputînd fi considerată 
o trăsătură regională a pronunțării 
literare. 

Ocurenţa vocalelor în poziţie 
inițială de cuvînt şi de silabă şi 
implicit promovarea hiatului sînt 
tendinţe reale ale rostirii actuale 
îngrijite, care conferă acesteia o mai 
mare acuratețe şi energie. 

Împrumutul masiv de cuvinte de 
cultură în limba română literară 
modernă a determinat nu numai 
modernizarea lexicului, ci şi a 
pronunțării româneşti, prin 
impunerea modelului "eufonic 
latino-romanic"!€, cel puţin la 
nivelul limbii standard. 


NOTE: 

1. Mulţi subiecți au reprodus 
enunţul citit anterior, recurgînd, uncori, 
la textul scris pentru a controla 
exactitatea generală a enunțului. 

2. Este probabil că multe exemple 
notate de noi cu hiat ar prezenta la 
analiza instrumentală un "pseudohiat", 
cu un sunet neperceptibil cu urechea. 
Hiatul adevărat se produce în cazul cînd 
vocalele sînt separate prin oclusiva 
laringală. Importanţa aspectului auditiv 
pentru comunicare ne-a determinat să ne 
asumăm riscul notațici impresioniste. 

3.  Constatînd tendinţa de 
dispariţie a lui -i cu valoare de articol, 
lingviştii oscilează între acceptarea unei 
variaţii libere între realizarea şi 
nerealizarea acestuia (Vasiliu Emanuel 
// Limba româna contemporană, vol. 
I, Bucureşti, 1974, 101; Beldescu G., 
Ortografia actuală a limbii române, 
Bucureşti, 1984, 67) şi recomandarea 
expresă a realizării lui -i ca normă a 
"rostirii pretențioase" (Beldescu G., op. 
cit., 191). Iorgu Iordan consideră că 
rostirea articolului -i caracterizează 
"vorbirea unui mare număr de oameni, 
instruiți sau neinstruiți" (Limba română 
contemporană, Bucureşti, 1956, 196; 
Iordan Iorgu, Robu Vladimir, Limba 
română contemporană, Bucureşti, 
1978, 207). 

4. Astfel sînt numiţi aceşti 
(pseudo)diftongi de Octave Nandris // 

Phonétique historique du roumain, 
Paris, 1963, care îi explică printr-o 
catastază progresivă a vocalei. 

5. Numărul exemplelor pentru o 
anumită rostire trebuie raportat la 80, cu 
excepţia cazurilor cînd se specifică alt 
număr; aici, e este înlocuit în unele 
exemple cu forma conjunctă i. 

6. Într-o cercetare sociolingvistică 
efectuată în București, Marilena Tiugan 
(v. RRL, XXV, nr. 1, 1980, 45-56) a stabilit 
procente foarte ridicate ale reducerii lui 
ie la e (în exemple ca cheie, foaie, oaie), 
ceea ce pare a fi o trăsătură specifică a 
acestei zone lingvistice. 

7. Includem aici şi exemple în care 
semivocala este etimologică, ca în femeje 
(<lat. familia) sau viie (<lat. vinea(t)). 

8. O situaţie asemănătoare au 
vocalele iniţiale de cuvînt atunci cînd 
se leagă direct de un cuvînt precedent 
terminat în vocală. 

9. Nu am notat rostiri cu hiat în 
cuvintele oaie, plouă, roua. 

10. Hiatul a fost notat constant în 
neologismelc aurora, bacalaureat. 

11. Uneori u a fost rostit mai scurt, 
secvenţa ua făcînd impresia unui diftong 
cu elemente egale. 

12. Formele vrgo şi vriun au 
devenit curente chiar în vorbirea lentă. 

13. La acest cuvînt, 
ortoepică a oscilat o vreme între rostirea 
cu diftong şi cea cu hiat. 

14. Considerăm ca nejustificate 
afirmaţiile generalizatoare privind 
diftongarea, chiar la nivelul vorbirii 
populare, a vocalelor inițiale į (de ex., 
Tiktin H., Gramatica limbii române, 
1945, 6; Petrovici Emil, Corelaţia de 
timbru a consoanelor dure şi moi în 
limba română, în SCL, I, 1950, fasc. 2, 
208), i, o, u (Gramatica limbii române, 
vol. I, Bucureşti, 1954, 85-87). Asemenea 
afirmaţii sînt contrazise de numeroase 


norma 

notații, chiar în texte dialectale, ale 
acestor vocale în poziţie inițială de cuvînt 
şi, mai rar, chiar de silabă în interiorul 
cuvîntului. 

15. Această tendință a rostirii 
literare, care era poate chiar mai 
dezvoltată la vorbitorii culți în a doua 
jumătate a secolului trecut şi în prima 
jumătate a secolului nostru, a fost 
remarcată de numeroşi lingviști, dintre 
care menţionăm pe: Puşcariu Sextil, 
Limba română, vol. II, Rostirea, 
Bucureşti, 1959, 52-54; Sfirlea Lidia, 
Pronunţia românească literară. Stilul 
scenic, Bucureşti, 1970, 56, 58, 62; Şuteu 
Flora, Influența ortografiei asupra 
pronunțării româneşti, Bucureşti, 1976, 
139; Rizescu I., Hiat şi diftong în 
dicționarele normative, în LR, XXVI, 
1977, nr. 2, 155-157; Beldescu G., op. 
cit., 123. 

16. Şuteu Flora, op. cit., 146. 

CONSIDERENTE 
PRIVIND 
PRODUCTIVITATEA 
MODELELOR 
DERIVAȚIONALE 
CU FORMANTUL 
NEOLOGIC EURO- 


Orice proces onomasiologic 
şi, în primul rînd, derivaţional, 
presupune prezența în limbă a 
anumitor formanţi sau modele care 
ar putea servi la crearea de noi 
unităţi lexicale. Teza conform 
căreia productive pot fi socotite 
formulele sau schemele deri- 
vaţionale ce servesc drept model de 
creare a noilor derivate este gen- 
eral acceptată în literatura de 
specialitate. Unii cercetători 
folosesc cuvîntul “model” cu 
aplicare la mijloacele şi procedeele 
sistemice de formare a cuvintelor 
noi, fapt care confirmă o dată în plus 
utilitatea și caracterul global al 
indiciului în cauză al productivităţii 
derivaţionale. Or, modelele nu 
devin productive decît atunci cînd 
se integrează în sistemul 
derivațional al limbii. În această 
ordine de idei se poate afirma că 
formanţii ca atare devin productivi 
numai în cazul includerii lor în 
modelele sistemice de formare a 
cuviñtelor. La rîndul său, 
productivitatea derivațională a 
modelelor este determinată de mai 
mulți factori de natură extra- 

lingvistică (ontologică, socială) sau 
intralingvistică (structurală). 
Printre factorii care in- 
fluențează pozitiv şi determină 
productivitatea modelelor deri- 
vaționale figurează gradul de 
utilizare sau frecvența cuvintelor 
care conțin anumiți formanți. 
Totodată, nu trebuie să su- 
praapreciem factorul frecvenței 
derivatelor şi influenței acesteia 
asupra productivității modelelor, 
deşi între acestea există o anume 
interacţiune și interdependență. 
Într-un fel sau altul, indiciul în 
cauză poate să se manifeste şi în 
apariția unor formanti şi, implicit, 
a unor modele de formare a 
cuvintelor. De exemplu, nu rareori 
frecvenţa utilizării unor cuvinte (de 
regulă, neologice) care conţin în 
structura lor derivaţională formanţi 
netradiționali (neautentici) poate 
duce la separarea şi la apariţia unor 
noi  formanţi derivaţionali 
productivi şi, respectiv, la formarea 
modelelor corespunzătoare. 
Alteori, chiar și baza 
trunchiată a unor vocabule sau 
sintagme, autonome în plan 
sincronic, fiind repetată frecvent 
în mai multe formaţii noi, poate 
ajunge să fie concepută de purtătorii 
limbilor respective drept un formant 
nou, capabil să intre în relații de 
derivativitate cu alte cuvinte sau 
baze derivative. Un exemplu 
edificator în acest sens este 
formantul euro-, conceput în 
ultimele 3-—4 decenii drept un nou 
“element de compunere” sui 
generis, care, în anumit sens, 
înclină spre categoria afixoidelor. 
Istoria formantului este legată 
de apariţia în limba franceză a 
cuvîntului Eurovision (1954), o 
abreviere a sintagmei “Union 

européenne de radioffusion et de 
television”(*). În următoarele 
decenii apar mai multe cuvinte cu 
acest formant. Deşi este vorba de 
un formant neologic prin excelenţă, 
ale cărui evoluţie şi potenţe 
derivaționale pot fi observate din 
perspectiva unei sincronii dina- 
mice, elementul formativ euro- se 
integrează în prezent în două 
modele derivaţionale, combinîndu- 
se mai cu seamă cu baze deriva- 
tive substantivale, iar uneori şi cu 
baze adjectivale. Cu alte cuvinte, 
derivatele cu acest formant 
neologic sînt structurate după două 
scheme derivaţionale: euro- + n n 
şi euro- + adj. adj. Menționăm că 
formațiile substantivale, adică 
derivatele structurate după primul 
model, sînt cele mai productive. 
Astfel, Dicționarul limbii italiene 
de Giacomo Devoto şi Gian Carlo 
Oli (Il Dizionario della lingua 
italiana, Firenze, 1990) înre- 
gistrează peste 20 de formații de 
acest tip, cum ar fi: eurob- 
bligazioni, eurocentrismo, eu- 
rocomunismo, eurocrate, eurode- 
stra, eurodivisa, eurodollaro, 
eurelira, euromercato, euromis- 
sile,  euromoneta, europar- 
lamento, euroscudo, eurosinistra, 
eurosocialismo, euroterrorismo, 
eurovaluta ş.a. 

Formantul neologic euro- 
contractează relaţii derivaţionale cu 
cele mai diverse categorii de baze 
derivative — neologice, tradi- 
tionale, cuvinte proprii sau străine, 
abrevieri ş.a. A se compara, de 
exemplu, franc.  eurochegue, 
eurocredit, eurorock, euromarche, 
EuroHotel, Euro-perette; span. 
eurovivienda, eurosocialde- 
mocracia, euroconfort, euroflora, 
eurofes-tival,  euroemigrante, 
eurocar-rillista (< euro + Carrillo), 

Eurocopa, europece (< euro + PC 
< Partido Comunista); ital. eurocine 
(< euro + cine(ma)), Euro-TV, 
EuroTurismo ş.a. Faptul că 
formantul euro- se combină cu 
diferite categorii de baze derivative 
este o dovadă concludentă a 
integrării acestuia în sistemul 
derivațional al limbilor respective. 
Despre acest lucru vorbeşte şi 
diversitatea sferelor lexicale în care 
pătrund derivatele cu acest formant 
neologic, lucru care a putut fi 
observat în exemplele de mai sus. 

Formaţiile adjectivale cu acest 
formant sînt mai puţin numeroase, 
deşi nu este exclusă o eventuală 
expansiune și a derivatelor de acest 
tip. A se compara cîteva exemple 
spicuite din limbajul socio-politic 
şi publicistic: span. euroatlântico, 
euroasidtico,  eurooccidental, 
euroamericano ; ital. eurocentrico, 
curovisivo (< euro + visione), 
euroafricano ş.a. 

Multe din neologismele cu 
formantul euro- enumerate mai sus 
au pătruns şi în limba română, mai 
cu seamă în limbajul publicistic al 
acesteia, cum ar fi, de exemplu, 
europarlament, eurosocialism, 
eurocomunism,  euroamerican, 
euroatlantic, euroafrican, euroa- 
siatic, euroviziune, eurocentrism. 
Altele, cum ar fi, de ex., eurogol, 
eurosport, Euro-Top, sînt mai 
frecvente în limbajul emisiunilor 
radiofonice sau televizate. Cîteva 
cuvinte cu formantul euro- sînt 
atestate şi de dicționarele de 
neologisme și cuvinte recente ale 
limbii române. De exemplu, 
Dicţionarul de neologisme de 
Florin Marcu şi Constant Maneca 
(Bucureşti, 1978) înregistrează 
două formaţii cu euro-: eurocrat şi 
eurodolar; Dicţionarul de cuvinte 
recente de Florica Dimitrescu 

(Bucureşti, 1982) — eurodolar şi 
eurocomunism. 

În încheiere, ţinem să 
subliniem că derivatele cu 
formantul neologic euro- au reale 
şanse de a se statornici în lexicul 
neologic al limbilor romanice 
moderne. Un argument în favoarea 
unei astfel de perspective poate 
servi însăşi tendința generală a 
limbii spre a-şi economisi propriile 
mijloace de expresie verbală. A se 
confrunta doar cîteva echivalente 
româneşti ale respectivelor derivate 
spaniole care conţin formantul 
euro- înregistrate de Dicţionarul 
spaniol-român de Alexandru 
Calciu şi Zaira  Saharadze 
(Bucureşti, 1992): eurodeputado, 
s.m., deputat în Parlamentul 
european; euroemigrante, s.m., 
emigrant spaniol (în Europa); 
eurotelevisado, adj., transmis de 
Euroviziune ş.a. Fără îndoială, 
echivalentele sintetice (euro- 
deputat, euroemigrant, eurote- 
levizat) ale respectivelor sintagme 
româneşti nu contravin, după 
părerea noastră, nici firii, nici 
structurii limbii române moderne, 
fiind totodată mai “comode” şi mai 
econome în planul expresiei. 


* Vezi:, Nouveau Diction naire 
étymologique et historique de Albert Dauzat, 
Jean Dubois, Henri Mitterant, Paris, 1964, pag. 
284. 

...Limba unui popor este | 
istoria lui. Limba nu este a 
scriitorilor, a savanților | 
lingvişti, 'a învăţătorilor de 

| limbă şi literatură, ea aparține 
poporului, celor care au trudit 
| la ea de-a lungul veacurilor, 
înălţindu-i strălucitoarea fiinţă, 
adică aparține strămoşilor 

| noştri. Şi mai ales celor care | 
| vin după noi. Vorbindu-ne 
| corect şi frumos limba, tinzind 
a o vorbi corect şi frumos, 
omenim astfel pe străbuni, pe 
cei care au creat "societatea 

| cuvintelor civilizate”. Uitînd un | 
| cuvint trebuincios, o expresie | 
| din comoara graiului matern, 
| uiţi ceva din istoria poporului 
tău. | 
Locuim o istorie vie. 
Victorioase vorbe, dar şi | 
| dureros rănite de-a lungul | 
| viețuirii lor în istorie, fac parte | 
| din curgerea sîngelui prin trup, 
din, cum ar spune Cantemir, 
nedezrupta continuație, parte 
din aerul nostru, devenit prin 
ele un aer personal. Iată de ce, 
dragă cititorule, ființa mea, 
care e a fiinţei strămoşilor mei, 
este atinsă-n adînc de — cum 
să-i spunem? — hai să-i zicem 
îngindurare, dar să înţelegem ' 
prin asta durere. 
Grigore VIERU , 


Cam vorbim, cam scriem 


Nicolae MĂTCAȘ 
Chişinău 


ÎNNEMURIREA 
CUVINTELOR (ll}* 


Opoziția i : e. Se scrie i în 
radicalele unui grup impunător de 
cuvinte moştenite din latină. La 
origine, în limba latină, în rădăcinile 
acestor cuvinte era un e accentuat, 
care, conform unei legi fonetice ce 
a acționat implacabil, dacă era 
urmat de n sau de n şi m + o altă 
consoană, se transforma în i : mens, 
-ntis > minte, dens, -ntis > dinte, 
tempus, -oris >timp ş.a. Acest grup 
de cuvinte moştenite, al căror radi- 
cal se scrie cu i (în locul originarului 
e), se opune împrumuturilor 
lexicale atît din limba latină, cît şi 
din limbile romanice surori sau, 
eventual, din alte limbi în care 
sunetul e în aceeaşi poziție din 
radicalul latinesc s-a păstrat. 
Prezentăm în continuare, în stînga, 
cuvintele moştenite şi derivatele lor 
care se scriu în radical cu i şi, după 
cratimă, în dreapta, împrumuturile 
înrudite cu cuvintele moştenite și 
derivatele acestor împrumuturi care 
l-au menţinut în radical pe e 


originar: 
minte, aminte, a-şi aminti, 
amintire,  mintos,  mintuliţă, 


cuminte, a se cuminţi, cumințit, 
cumințenie, la care se adaugă 
neologismul mintal (< lat. mentalis 
sau fi. mental, în care, sub influența 
lui e din minte, e originar de 
asemenea s-a transformat în i) — 
mentalitate (< fr. mentalité), me- 
mento (< fr. mémento, lat. me- 
mento); 

dinte, a dința, dințar, dințare, 
dințat, dințărit, dințătură, dințişor 
— dental (< fr. dental), dentar (< 
fr. dentaire, lat. dentarius), den- 
ticul (< fr. denticule), denticulat (< 
fr. denticulé), dentiform (< fr. den- 
tiforme), dentimetru (< fr. denti- 
mètre), dentină (< fr. dentine), 
dentinogeneză (< fr. denti- 
nogenese), dentist (< fr. dentiste, 
germ. Dentist, ital. dentista), 
dentistică (< fr. dentistique), dentiție 
(< fr. dentition, lat. dentitio), 
dentom (< fr. dentome), dentonomie 
(< fr. dentonomie), dedentiție (< fr. 
dédentition), a edenta (< fr. eden- 
ter), edentat (< fr. édenté), 
edentație (< frt. édentation), inter- 
dental (< ital. interdentale), 
interdentar (< fr. interdentaire), 
peridental (< fr. péridental), 
paradentoză (< fr. paradentose). 
Fac excepție dantură (< fr. den- 
ture), care prin scrierea cu a în loc 
de e a vrut să reproducă mai fidel 
pronunțarea franceză a lui e urmat 
de n + o consoană, a dantura 
(derivat de la dantură), danturare 
(derivat de la a dantura), precum 
şi parodontom (< fr. parodontome, 
format din gr. para “lîngă” şi odous 
“dinte”),  parodontal (< fr. 
parodontale), parodontită (< fr. 
parodontite), parodontopatie (< fr. 


* Continuare. Începutul în nr. 2, 1994. 

parodontopathie), parodontoză (< 
fr. parodontoze, germ. Paro- 
dontose), parodonţiu (< germ. 
Parodontium), în care în locul lui e 
din latină se află o din limba greacă 
(odous “dinte”); 

argint, a arginta, argintar, 
argintare, argintat, argintărie, ar- 
gintiu, argintos, a argintui, ar- 
gintuit, arginţică — argentan (< 
fr. argentan), argentifer (< fr. argen- 
tifère, format din lat. argentum + 
ferre), argentin (< fr, argentine, 
germ. Argentin), argentit ( < fr. 
argentite, germ. Argentit), argen- 
tometru (< fr. argentomètre), 
argentotipie (< fr. argentotypie); 

bine, a binecuvînta, binecu- 
vîntare, binecuvîntat, binefacere, 
binefăcător, bineînțeles, a 
binengerita, binemeritat, binețe, a 
binevoi, binevoitor, binişor — 
benevol (< fr. bénévole, ital. 
benevolo, lat. benevolus), 
benevolenţă (< ital. benevolenza, 
lat. benevolentia), benedicțiune (< 
lat. benedictio, fr. bénédiction), 
benefic (< fr. bénefique, ital. 
benefico), a beneficia (< fr. 
bénéficier), beneficiar (< fr. 
beneficiaire), beneficiu (< lat. 
beneficium, fr. bénéfice, ital. 
beneficio), benign (< lat. benignus, 
fr. bénigne), benignitate (< fr. 
bénignité), nota bene (< lat.); 

părinte, părintesc, părinteşte, 
părincior, părinţel, părinţenie, 
părinţesc, părinţie — parental (ad). 
< ital. parentale, lat. parental), 
parental (s.m., < germ. Parental), 
parentalii (< lat. parentalia, ital. 
parentali); 

plin, plinuț, a împlini, 
împlinire, neîmplinire, neîmplinit — 

plen (< lat. -plenum, fr. plein, germ. 
Plenum), plenar (< fr. plénier, ital. 
plenario, lat. plenarius), plenară 
(derivat de la plenar), plenipotent 
(< lat. plenipotens, -ntis), 
plenipotență (< ital. plenipotenza), 
plenipotenţiar (< ital. plenipo- 
tenzario; fr. plenipotentiaire), 
plenison (< fr. plein son), 
plenisonie (derivat de la plenison), 
plenitudine; 

timp, timpuriu, răstimp (< V. 
sl. răstonpú, refăcut după timp), 
anotimp (compus din an + timp) 
— temporal (< lat. temporalis, fr. 
temporel, ital. temporale), tem- 
porar (< lat. temporarius, fr. 
temporaire, ital. temporario), 
temporalitate (< fr. temporalite, lat. 
temporalitas), temporaritate (< 
engl., temporarity), a temporiza (< 
fr. temporiser), temporizare (derivat 
de la a temporiza), temporizator (< 
fr. temporisateur), contemporan (< 
fr. contemporain, lat. contem- 
poraneus), contemporaneitate (< fr. 
contemporancite), atemporal 
(derivat de la temporal), atem- 
poralitate (< ital. atemporalità), 
extemporal (< germ. Extemporale, 
lat. extemporalis), extemporaneu (< 
lat. extemporaneus, ital. extem- 
poraneo, fr. extemporané); 

simţ, simfămînt, a Simți, 
simfire, simfit, simțitor, nesimţire, 
nesimţit, a presimţi, presimţire 
sentiment (< fr. sentiment, ital. 
sentimento), sentimental (< fr. sen- 
timental, ital. sentimentale), senti- 
mentalism (< fr. sentimentalisme), 
sentimentalist (< fr. senti- 
mentaliste), sentimentalitate (< fr. 
sentimentalité), a sentimentaliza (< 
germ. sentimentalisieren), asen- 

timent (< ft. assentiment), presen- 
timent (< fr. pressentiment), 

plăcintă, plăcintar, plăcin- 
tărie, plăcincioară, plăcintuţă, 
plăcințică — placentă (< lat., fr. 
placenta), placentar (< fr. 
placentaire), placentație (< fr. 
placentation), placentom (< fr. 
placentome ). 

Atragem atenţia că opozi- 
ţia i : e o atestăm nu numai în 
dihotomia “moștenit îm- 
prumutat”, pe care am examinat-o 
chiar acum, ci şi în interiorul clasei 
de împrumuturi şi de formaţii de 
dată recentă. Trecerea de la e la i în 
radicalul ; unor neologisme 
împrumutate din latină sau din 
limbile romanice ori formate în 
limba noastră după modele 
romanice se explică, în primul rînd, 
prin analogie. Împrumuturile sau 
formațiile noi au nimerit în zona de 
influență a unor modele din limba 
noastră, ale căror radicale se scriu 
nu cu e, ci cu i. Aşa, bunăoară, 
unele verbe împrumutate — de 
origine romanică sau latino- 
romanică —precum sînt a tinde (< 
fr. tendre, lat. tendere), a pretinde 
(< fr. pretendre), a depinde (< 
fr.dependre, ital. dipendere, lat. 
dependere), a destinde (< fr. 


détendre), a extinde (< lat. 
extendere, ital. estendere, fr. 
étendre), a descinde (< lat. 


descendere) s-au raliat la verbul 
moştenit a întinde, în rădăcina 
căruia e latin originar (tendere) a 
trecut în procesul evoluției istorice 
în i. De aceea în locul lui e originar 
şi în aceste împrumuturi a apărut 
un i, ele intrînd de acum în opoziție 
cu alte împrumuturi venite din 


aceleaşi limbi, împrumuturi care 
nu-l preschimbă pe e în i: 

a tinde — tendință (< fr. 
tendance, ital. tendenza), 
tendențional (< fr. tendanciel), 
tendențios (< fr. tendancieux, ital. 
tendenzioso), tendenționism 
(derivat de la tendențios), 
tendențiozitate (< ital. tendenziosită 
sau derivat din tendențios); a 
pretinde — pretendent (< fr. 
prétendant, ital. pretendente), 
pretenție (< fr. prétention, ital. 
pretensione), pretențios (< fr. 
prétentieux, ital. pretentioso), 
pretențiozitate (< ital. pretenziosită 
sau derivat din pretențios); 

a depinde — dependent (< fi. 
dependant), dependenţă, depen- 
dință (< fi. dépendance), indepen- 
dent (< fr` indépendant), 
independență (< fr. indépendance); 

a întinde, a destinde, a extinde 
— a tensiona (< fr. tensionner), ten- 
sional (< fr. tensionnel), tensiune (< 
fr. tension, lat. tensio), tensometru 
(< fr. tensomètre, germ. 
Tensometer), tensiometru (< fr. 
tensiomètre), tensioactivitate (< fr. 
tensio-activité), tensioactiv (< fr. 


'tensio-actif), extensibil (< fr. exten- 

sible), extensibilitate ( < fr. 
extensibilité), extensimetru (< fr. 
extensimètre), extensiune (< fr. ex- 
tension, lat. extensio), extensiv (< 
fr. extensif, lat. extensivus), 
extensograf (< fr. extensographe), 
extensogramă (< fr. exten- 
sogramme), extensometrie (< fr. 
extensométrie), extensometru (< fr. 
extensometre), extensor (< fr. 
extenseur); 

a descinde, a condescinde — 
descendent (< fr. descendant, lat. 


Nicolae MĂTCAŞ 


descendens), descendență (< fr. 
descendance), descensiune (< lat. 
descensio), descensiv (< ital. 
descensivo), descensor (< fr. 
descenseur), ascensor (< fr. 
ascenseur), ascendent (< fr. ascen- 
dant, ital. ascendente, lat. 
ascendens), ascendență (< fr. 
ascendance, ital. ascendenza), 
„ascensional (< fr. ascensionnel), 
ascensiune (< fr. ascension, lat. 
ascensio), ascensiv (ital. 
ascensivo), condescendent (< fr. 
condescendant), condescendență 
(< fr. condescendance); 

ciment, a cimenta, cimentare, 
cimentat, necimentat — cement (< 
fr. cément), a cementa (< fr. 
cémenter), cementare (derivat de la 
a cementa), cementație (< fr. 
cémentation), cementită (< fr. 
cémentite), cementos (< fr. 
cémenteux). 

Uneori opoziția de la radical 
s-a extins şi asupra formanților 
sufixali. Aşa, bunăoară, unele sub- 
stantive împrumutate de origine 
romanică sau latino-romanică ter- 
minate în -ință precum sînt 
tendință (< fr. tendance, ital. 


tendenza), preferință (< fr, 
préférence; ital. preferenza), 
referință (< fr. référence), 


dependință (cu sensul de “clădire”, 
“încăpere”, < fr. dépendance), 
sentință (< lat. sententia, fr. sen- 
tence, ital. sentenza), conferință (< 
lat. conferentia), fr. conférence, 
ital. conferenza) s-au modificat 
după substantivele româneşti în 
-ință de tipul voință, credință, 
transformîndu-l pe e originar din 
sufix în i şi intrînd în relaţii de 
opoziţie cu alte împrumuturi cu 

structuri similare nu-l 
preschimbă pe e în i: 

tendință — tendenţios (< fr. 
tendancieux, ital. tendenzioso), 
tendențiozitate (< ital. tendenziosita 
sau derivat de la tendențios), 
tendenționism (derivat de la 


tendenţios), tendențional (< fr. 


care 


tendanciel); 

preferinţă — preferenţial (< fr. 
préférentiel); 

referință — referențial ( < fr. 
référentiel); 

dependință (“clădire”, 


“încăpere”) — dependență (“sub- 
ordonare”, “supunere”, < fr. 
dépendance), dependent (< fr. 
dépendant), independență (< fr. 
indépendance), independent (< fr. 
indépendant); 

sentință — sentenţios (< fr. 
sentencieux, lat. sentensiosus); 

conferință — a conferenţia, 
conferenţiar (< fr. conférencier). În 
legătură cu cuvintele dependență, 
independență, dependent, indepen- 
dent, tendențios, tendențional este 
de observat că ele s-au supus 
modelului general, transformîndu- 
le pe -ant, -ance, -anci- franțuzești 
în -ent, -enţă, -enţi-. Formațiile noi 
şedinţă (format din a şedea + suf. 
ință după cuv. fr. séance), reşedin- 
ță (derivat de la şedinţă), preşe- 
dinte (format din pre-, şed- şi -inte 
după modelul lat. praesident, -entis 
sau fr. president, ital. presidente), 
împrumutul diriginte (< fr. diri- 
geant, ital. dirigente), adaptat la 
numele româneşti în -inte de tipul 
părinte, se opun împrumuturilor 
rezidenţă (< engl. residence, fr. ré- 
sidence, germ. Residenz, lat. resi- 
dentia), residenţial (< ital. resi- 

denziale, fr. résidentiel, engl. resi- 
dential), rezident (< fr. résident, ital. 
residente), prezident (< fr. pré- 
sident), prezidențial (< fr. prési- 
dentiel), dirigenție (< ital. dirigen- 
za) prin scrierea diferită, cu i în 
primul caz şi cu e în al doilea, a 
sufixelor derivative. 

Opoziția î : e. Este extrem de 
slab reprezentată. Ne-am putea 
referi la cuvintele moştenite vînă (< 
lat. vena), vînos (< lat. venosus) ce 
intră în opoziţie cu neologismele 
latino-romanice care îl menţin în 
radical pe e originar: 

venos (< fr. veineux, lat. veno- 
sus), venozitate (< fr. veinosité), ve- 
noscleroză (< ital. venosclerosi), ve- 
nulă (< lat. venula, fr. veinule), in- 
travenos (< fr. intraveineux, ital. 
intravenoso). 

Opoziția î : i. O întîlnim la 
cuvintele moştenite din latină strâmt 
(< lat. strictus > * strinctus), a 
strînge (< lat. stringere) şi la de- 
rivatele lor, care au în radical un î 
provenit din i lung şi care se opun 
neologismelor intrate în limba 
noastră cu radicale ce conţin 
sunetul originar i: strict (< strictus 
< stringere, fr. strict), strictețe (de- 
rivat din strict), strictură (< lat. 
strictura, germ. Striktur), a stric- 
tura (derivat de la strictură), 
stricturare (derivat de la a stric- 


tura), stricturectomie (< fr. strictu- - 


rectomie), stricțiune (< fr. striction), 
constrict (< lat. constric-tus), 
constrictiv (< fr. constrictif), con- 
strictor (< fr. constricteur, lat. 
constrictor), constricțiune (< fr. 
constriction, lat. constrictio); 

rîu, rîuleț, a rîura, rîuşor, a 
înrîuri — riveran; (< fr. riverain), 


rivieră (ital. riviera, fr. rivière); 

rîs, rîset, a rîde, rîzător, 
rîzîndă — rizibil (< fr. risible), 
ridicol ( lat. ridiculus, fr. ridicule), 
ridiculitate (< fr. ridiculité), a 
ridiculiza ( fr. ridiculizer). Pericolul 
de a-l înlocui în vorbire pe i cu î în 
neologismele de felul celor 
menţionate e minim. 

Opoziția î: a. Un a latin, 
urmat de n + vocală sau consoană 
(cu excepţia lui n) ori de m + vo- 
cală sau consoană (cu excepţia lui 
n şi m), s-a transformat, în cuvintele 
moştenite, în î: romanus > roman, 
cantare > a cînta, campus > cîmp, 
strabus > strambus > strîmb. În 
împrumuturile recente cu același 
radical a s-a păstrat şi aceste 
rădăcini se opun celor din cuvintele 
moștenite şi derivatele lor: 

a cînta, cînt, cîntător, cîntec, 
cîntecel, a încînta, încîntare, 
încîntat, a descînta, descîntec — 
canto (< ital. canto), belcanto (< ital. 
belcanto), cantabil (< ital. 
cantabile), cantabile ( adv., > ital., 
fr. cantabile), cantabilitate (< ital. 
cantabilită), cantando (< ital. 
cantando), cantată (< ital. cantata, 
fr. cantate), cantilenă (< ital. 
cantilena, fr. cantilène), canțonă (< 
ital. canzone), canțonetă (< ital. 
canzonetta), canțonier (< ital. 
canzoniere); 

cîine, cîinesc, cîineşte, cîinie, 
cîinos, cîinoşenie, a se încîina, 
încîinare, încîinat — canin (< fr. 
canin, lat. caninus), canicultură (< 
fr. caniculture), canide (< fr. 
canidés), caniş (< fr. caniche), 
canişă (< fr. caniche); 

pîine, pîinică, pîinişoară, 
pîiniță — a panifica (< lat. 

panificare, fr. panifier), panificabil 
(< ital. panificabile, fr. panifiable), 
panificare (derivat de la a panifica), 
panificaţie (< ital. panificazione, fr. 
panification), pane (adj., < fr. 
pané), a pană (< fr. paner). 

În împrumutul din limba turcă 
cîntar î este consecinţa acţiunii legii 
fonetice din cuvintele moştenite: 
kantar (turc.) > cîntar. În alt 
împrumut turcesc cu același radi- 
cal, cantaragiu (< kantarci), a nu a 
mai trecut în î, astfel că avem azi 
opoziţia cîntar, a cîntări — 
cantaragiu, cantaragiță. 

Opoziția o : u. Împrumuturile 
latino-romanice de tipul lui articol 
(< lat. articulus, ital. articolo, fr. ar- 
ticle), oracol (< lat. oraculum, ital. 
oracolo), pericol (< lat. periculum, 
ital. pericolo), spettacol (< lat. 
spectaculum, fr. spectacle, ital. 
spettacolo), ridicol (< lat. ridiculus, 
fr. ridicule), în care rădăcinile 
propriu-zise sînt art-, per(i)-, 
spect-, rid-, urmate de un sufix 
diminutival -acul, -icul, s-au raliat 
la împrumuturile franțuzeşti cu o 
apicol, piscicol, agricol, vinicol, 
viticol (în care elementul de 
compunere -col vine de la verbul 
latin colere “a îngriji”), impunîndu- 
se cu o în “sufix” în loc de u. În 
felul acesta ele se opun în limba 
noastră unor cuvinte noi înrudite 
scrise cu u cum sînt: articul (< lat. 
articulus), a articula (< fr. articuler, 
lat. articulare), articular (< fr. 
articulaire, lat. articularius), 
articulare (derivat de la a articula), 
articulat (< fr. articulé, lat. arti- 
culatus), articulate (< fr. articulé), 
articulatoriu (< fr. articulatoire), 
articulație (< fr. articulation, lat. 

articulatio), nearticulat (derivat de 
la articulat), a dezarticula (< fr. 
désarticuler sau derivat de la a 
articula), dezarticulare, dezar- 
ticulat (derivate de la a dezarticula), 
dezarticulaţie (< fr. desarti- 
culation), oracular (< ital. ora- 
colare, adaptat la formațiile cu u), 
periculos (< lat. periculosus), pe- 
riculozitate (< ital. pericolozita), 
spectacular (< fr. spectaculaire), 
spectaculos (< ital. spettacoloso), 
spectaculozitate, nespectaculos 
(derivate de la spectaculos), a 
ridiculiza (< fr. ridiculiser), ridi- 
culizare (derivat de la a ridiculiza), 
ridiculitate (< fr. ridiculité). 
Ultimele ori au fost împrumutate 
din sursele indicate în paranteze, ori 
au fost create, o parte, chiar în 
limba noastră, de la cuvintele ce 
conțineau un o, prin imitarea unor 
modele străine ori a altora existente 
şi prin schimbarea locului 
accentului (spectacol, dar 
spectaculós, pericol, dar periculos, 
articol, dar a articulá, ridicol, dar 
a ridiculizá) ajungîndu-se la 
scrierea şi pronunțarea cu o a 
acestor împrumuturi ori derivate. 
Un cititor neavizat ar putea 
crede că şi în formații de tipul 
agricol — agricultură, agricultor, 
apicol — apicultură, apicultor, 
piscicol — piscicultură, piscicultor, 
viticol — viticultor, viticultură ám 
avea acelaşi caz. Este o coincidență 
întîmplătoare şi formală, în 
cuvintele perechi cu acelaşi radical 
coincizînd numai prima lor parte: 
agri- sau agro- (< gr. agros 
“ogor”), api- (< lat. apis “albină”), 
pisci- (< lat. piscis “peşte”), viti- < 
lat. vitis “viță de vie”). Cît priveşte 

cea de-a doua parte, cea din stînga, 
cu o, -col, provine din cuvîntul 
latin colére “a îngriji”, cea din 
dreapta, de după tireu, cu u, 
cultură, este cuvîntul latin cultura, 
întrebuințat, la formarea acestui tip 
de cuvinte, cu sensul de 
“cultivare”. 

Cuvîntul capitol este un 
împrumut latino-romanic. În latină 
capitulum, -i (“căpuşor”) era un 
diminutiv al lui cáput, -itis (“cap”). 
În italiană el are forma capitolo (cu 
o). În limba noastră el se scrie şi se 
pronunţă cu o, şi prin aceasta se 
opune împrumuturilor sau 
derivatelor cu u: 

a recapitula (< fr. récapituler), 
recapitulare (derivat de la a 
recapitula), recapitulativ (< fr. 
récapitulatif), capitul (< lat. capitu- 
lum, fr. capitule), a capitula (< fr. 
capituler), capitulant (< fr. 
capitulant), capitulard (< fr. 
capitulard), capitulare (derivat de 
la a capitula), capitularii (< fr. 
capitulaires), capitulație (< fr. ca- 
pitulation, ital. capitolazione). 

Opoziția u : o. În poziție 
tonică o în cuvintele moștenite (şi 
în derivatele: acestora) a trecut în u 
dacă era urmat de n + vocală ori + 
consoană, de m + consoană ( cu 
excepţia nazalelor): bonus > bun, 
montem > munte, comparare > a 
cumpăra. 

În neologismele de dată re- 
centă o din radical s-a păstrat şi, ca 
urmare, avem opoziții de tipul 
următoarelor: 

bun, bunăstare, bunătate, 
bunic, bunicel, bunişor, bunăoară, 
bun-simţ, a îmbuna, nebun, a 
răzbuna, răzbunare şi bon (< fr. 

bon), bonier (derivat de la bon), a 
bonifica (< fr. bonifier), bonificare 
(derivat de la a bonifica), 
bonificație (< fr. bonification, 
bonjur (< fr. bonjour), bonjurist 
(derivat de la bonjur), bonom (< fr. 
bonhomme), bonomie (< fr. bonho- 
mie), bonton (< fr. bonton); 
frunte, fruntar, fruntarii, 
fruntaş, fruntăşie, a înfrunta, a 
confrunta, confruntație (ultimele 
două sînt împrumuturi, dar l-au 
schimbat pe o neaccentuat în u), 
confruntare şi front (< fr. front), af- 
ront (< fr. affront), a afronta (< fr. 
affronter), afrontare, afrontat (de- 
rivate de la a afronta), frontal (< fr. 
frontal), frontalier (< fr. frontalier), 
frontalitate (< fr. frontalité), fron- 
tieră (< fr. frontière), frontispiciu (< 
fr. frontispice, lat. frontispicium), 
frontogeneză (< fr. frontogenèse), 
frontoliză (< fr. frontolyse), 
frontologic (< fr. frontologique), 
frontologie (< fr. frontologie), 
fronton (< fr. fronton); 
lung, a lungi, lungime, lungiş, 
lungit, lunguieț, lungan, lungăreț, 
a prelungi, prelungire, prelung, a 
alungi, alungit şi longev, longeviv 
(< lat. longaevus, longaevivus), 
longevitate (< fr. longevite, lat. 
longaevitas), longilin (< fr. 
longiligne), longitudinal (fr. longi- 
tudinal), longitudine (< fr. longi- 
tude, ital. longitudine, lat. 
longitudo), longline (< engl. long- 
line, pronunțat longláin), elongat 
(< fr. élongé, lat. elongatus), 
elongație (< fr. élongation), 
prolongație (< fr. prolongation, lat. 


prolongatio); 
munte, muntean, muntenesc, 
munteneşte, muntenism, a 

munteniza, muntişor, muntos şi 
montan (< lat. montanus), monticol 
(< fr. monticole), monticul (< lat. 
monticulus, fr. monticule), 
premontan (derivat de la montan), 
tramontana (< ital. tramontana), 
transmontan (lat. transmontanus), 


Crans-Montana (nume de 
localitate), ultramontan 
(ital.ultramontano, fi 


ultramontain), ultramontanism (< 
fr. ultramontanisme ); 

cărbune, cărb unar, 
cărbunaş, cărbunărie şi carbon (< 
lat. carbo, -onis, fr. carbone), 
carbonado (span., fr. carbonado), 


carbonar (ital.  carbonaro), 
carbonarism (ital. carbonarismo), 
carbonat (< fr. carbonate, 


carboné), a carbonata (< fr. 
carbonater), carbonatare (derivat 
de la a carbonata), carbonic (< fr. 
carbonique), carbonier (derivat de 
la carbon), carbonifer (< fr. 
carbonifère), carbonificare (ital. 
carbonificare), carbonil (< fr. 
carbonyle), a (se) carboniza (< fr. 
carboniser), carbonizabil (< fr. 
carbonisable), carbonizare, 
carbonizator (derivate de la a (se) 
carboniza), bicarbonat (< fr. bi- 
carbonate); 

a pune, a compune, a 
supune, a apune, a depune, a 
dispune, derivatele lor şi compo- 
nent (< lat. componentes, geim. 
Komponente, ital. componente), 
componență (derivat de la compo- 
nent), componențial (derivat de la 
componență), componist (< germ. 
Komponist, ital. componista), 
componistic (< ital. componistico), 
deponent (< lat. deponens, ital. 
deponente), disponibil (< fr. 

disponible, ital. disponibile, lat. 
disponibilis), disponibilitate (< fr. 
disponibilité); 

a purta, purtare, purtat, pur- 
tător şi a (se) comporta (< fr. (se) 
comporter, ital., lat. comportare), 
comportament (fr. comportement, 
ital. comportamento), compor- 
tamental (< ital. comportamentale), 
comportamentism (< ital. comporta- 
mentismo ), comportamentist (< ital. 
comportamentista), comportare, 
comportism (derivate de la a (se) 
comporta); 

fund (cu u originar, lat. fun- 
dus), a înfunda, fundătură, a 
confunda, confundare, fundaș, fun- 
dac, a cufunda şi fond (< fr. fond), 
a fonda (< fr. fonder), fondare 
(derivat de la a fonda), fonda- 


tor (< fr. fondateur), 
(derivat de la fond); 
sunet, a suna, Sunător, 


răsunet, a răsuna, a consuna şi son 
(< fr. son), sonagraf (< engl. 
sonagraph), sonantă (< fr. 
sonnante), sonată (< fr. sonate, ital. 
sonata, germ. Sonate), sonatină (< 
fr. sonatine, ital. sonatina, germ. 
Sonatine), sonerie (< fr. sonnerie), 
sonet (< fr. sonnet, ital. sonnetto), 
sonetist (< fr. sonnettiste), song (< 
engl. song, pronunțat son), sonic (< 
fr. sonic), sonolocație (< fr. 
sonolocation), sonometrie (< fr. 
sonométrie), sonometru (< fr. 
sonomètre), sonor (< fr. sonore, lat. 
sonorus), sonoritate (< fr. sonorité, 
lat. sonoritas), a sonoriza (< fr. 
sonoriser), sonorizare (derivat de 
la a sonoriza), asonant (< ital. 
assonante, fr. assonant), asonanță 
(ital. assonanza, fr. assonance), 
consoană < lat. consona, fr. 

consonne; sub influența silabei 
următoare o s-a diftongat), conso- 
nant (< lat. consonans, fr. conso- 
nant, ital. consonante), consonantă 
(< lat. consonans, germ. Konso- 
nant, ital. consonante), conso- 
nantism (< fr. consonantisme), 
consonanţă (< fr. consonance, lat. 
consonantia, ital. consonanza), 
disonant (< fr. dissonant), 
disonanță (< fr. dissonance, lat. 
dissonantia),; 

tunet, a tuna, a detuna, 
detunător şi a detona (< fr. 


detoner), detonabil (< ital. 
detonabile), detonant (< fr. 
detonant), detonator (< fr. 


detonateur), detonație (< fr. deto- 
nation), detonit (derivat de la a 
detona), antidetonant (< fr. 
antidetonant), antidetonanță 
(derivat de la antidetonant); 

a răspunde, răspundere, 
răspuns, răspunzător, a cores- 
punde, corespunzător şi 
responsabil (< fr. responsable), 
responsabilitate (< fr. respon- 
sąbilité), responsoriu (< ital. 
responsorio, lat. responsorium), 
iresponsabil (< fr. irresponsable), 
iresponsabilitate (< fr. irrespon- 
sabilité), corespondent (adj., < fr. 
correspondant), corespondent 
(subst., < fr. correspondant, ital. 
corrispondente), corespondență (< 
fr. correspondance, ital. corris- 
pondenza), respondent (format prin 
analogie cu corespondent); 

a ascunde, derivatele lui şi 
abscons (< fr. abscons, lat. abs- 
consus), absconsitate (derivat de la 
abscons); `` 

nume (< lat. nomen, în care e 
urmat de m + o vocală a trecut în u 

prin analogie cu a numi), a numi, 
prenume, pronume, numire ş.a. şi 
nomen, cognomen, nomenclator, 
nomenclatoric, nomenclatură, 
nomenclaturist, nomenclaturistic, 
nominal, nominalism, nominalist, a 
nominaliza, nominalizare, 
nominativ, pronominal, nominație, 
denominaţie, a denomina, a 
denominaliza, denominalizare, 
denominativ. 

În poziţie atonă o care nu era 
urmat de o nazală a trecut în u: 
morire > a muri, rogare > a ruga, 
rogationem > rugăciune. 
Radicalele de acest fel se opun 
radicalelor înrudite din 
împrumuturi, care l-au păstrat pe o. 
Comparaţi: 

a ruga, rugă, rugăciune, 
rugăminte şi rogatorie (< fr. 
rogatoire), rogațiune (< lat. 
rogatio, fr. rogation), a abroga (< 
lat. abrogare), abrogare (derivat de 
la a abroga), abrogativ (< fr. 
abrogatif), abrogație (< lat. 
abrogatio, fr. abrogation), a 
deroga (< lat., ital. derogare), 
derogare (derivat de la a deroga), 
derogatoriu (< lat. derogatorius), 
derogaţie (< fr. derogation, lat. 


derogatio); 
a putea, putere, din 
răsputeri, puternic, putinţă, 


neputinţă, neputincios şi potent (< 
lat. potens, -entis), potentat (< fr. 
potentat, lat. potentatus), a potența 
(< ital. potenziare), potențare 
(derivat de la a potența), potență 
(< fr. potence, ital. potenza, lat. 
potentia), potențial (< fr. potentiel, 
lat. potentialis), potențialitate (< fr. 
potentialité), a potențializa (< fr. 
potentialiser),  potențializare 

(derivat de la a potențializa), 
potențiometrie (< fr. poten- 
tiométrie), potentiometru (< fr. 
potentiomètre), impotent (< fr. im- 
potent, lat. impotens, -entis), 
impotență (< fr. impotence, lat. 
impotentia); 

friguri, friguros, frigurică şi 
frigorie (< fr. frigorie), frigorifer (< 
fr. frigorifère), frigoriferist (derivat 
de la frigorifer), frigorific (< fr. 
frigorifique), frigorigen (< fr. 
frigorigène), frigotehnică (< fr. 
frigotechnique), frigotehnist ( for- 
mat după modelul cuvintelor în 
-ist), frigoterapie (< fr. fri- 
gotherapie); 

marmură, a înmărmuri, a 
înmărmura, înmărmurit, înmăr- 
muritor şi a marmora (< germ. 
marmorieren), marmoraj, marmo- 
rare (derivate de la a marmora), 
marmorean (< fr. marmoreen), 
marmoreu (< lat. marmoreus), a 
marmoriza (< fr. marmoriser). 

Opoziția u : o se manifestă 
nu numai la nivelul cuvintelor 
vechi (moştenite) şi al celor noi 
(împrumutate sau formate pe teren 
propriu), ci şi în cadrul 
neologismelor înseşi. 

Astfel, cuvinte cum sînt: 

conjunct (< lat. coniunctus), 
conjunctiv (< lat. coniunctivus, fr. 
conjonctif), conjunctival (< fr. con- 
jonctival), conjunctivă (< fr. con- 
jonctive), conjunctivită (< fr. con- 
jonctivité), conjunctor (< fr. 
conjoncteur), conjunctural (< fr. 
conjoncturel), conjunctură (< fr. 
conjoncture),conjuncţie (< lat. 
coniunctiv, fr. conjonction), 
conjuncțional (derivat de la 
conjuncţie), disjunct (< ital. 

disgiunto, fr. disjoint, lat. 
disiunctus), disjunctiv (< lat. 
disiunctivus, fr.  disjonctif), 
disjunctor (< fr. disjoncteur), 
disjuncție (< lat. disiunctio, fr. 
disjonction), a disjunge (lat. 
disiungere), disjungere (derivat de 
la a disjunge), adjunct (< lat. 
adiunctus, germ. Adjunkt, fr. ad- 
joint), adjudant (< fr. adjutant, lat. 
adiutans), adjutantură (< germ. 
Adjutantur) au fost împrumutate fie 
din latină sau germană, cu 
menținerea lui u originar în radical 
(a se vedea şi cuvîntul moştenit a 
ajunge < lat. adiungere, care de 
asemenea l-a păstrat pe u de la 
origine), fie din franceză, cu 
transformarea lui o franțuzesc din 
radical în u după modelul 
împrumuturilor din latină. Ele 
formează opoziție cu alte 
împrumuturi care l-au menținut pe 
o în radical: joncțiune (< fr. 
jonction, lat. iunctio), jonctor 
(derivat regresiv de la joncțiune), 
jonctiv (< fr. jonctif), subjonctiv (< 
fr. subjonctif, lat. subiunctivus), 
adjoncțiune (< fr. adjonction, lat. 
adiunctio). 

Opoziția ie : e. În cuvintele 
româneşti vechi după bilabialele b, 
p, m şi labiodentalele v, f sunetul e 
accentuat s-a diftongat în je: v.sl. 
bedinu > biet, lat. pectus > piept, 
lat. * melem > miere, lat. vermis > 
vierme, lat.* felem > fiere. In 
împrumuturi, în schimb, legea 
fonetică nu s-a mai manifestat, din 
care cauză radicalele lor l-au 
menţinut pe e şi se opun cuvintelor 
vechi cu acelaşi radical, însă scrise 
şi pronunţate cu ie : piept, pieptiş, 
pieptişor,  pieptos, pieptar, 

pieptăraş, pieptărel, pieptăruț, a se 
împieptoşa — pectoral (< fr. pec- 
toral, lat. pectoralis), a expectora 
(< fr. expectorer, lat. expectorare), 
expectorant (< fr. expectorant), 
expectorare (derivat de la a 
expectora), expectoraţie (< fr. ex- 
pectoration); ; 

a fierbe, fierbere, Jierbător, 
fşerbinte, Jierbincior, fierbinţeală, 
fiert, nefiert, fiertură, Jierturică, a 


înfierbînta, înfierbîntare, 
înfierbîntat,  înfierbîntător, a 


răsjierbe, răsfiert — fervent (< fr. 
fervent, lat. fervens), fervenţă (< 
ital. fervenza), fervoare (< fr. 
ferveur, ital. fervore, lat. fervor), 
efervescent (< fr. effervescent), 
efervescenţă (< fr. effervescence), 
fier, fierar, fierărie, fierăriță, 
fierişor, a Jierui, fieruit, a înfiera, 
înfierare, înfierat — (cale) ferată 
(format după fr. (voie) ferce), fero- 
aliaj (< fr.  ferro-aliage), 
feroaluminiu (< fr. ferro-alu- 
minium), ferobacter (fr. 
ferrobactér), ferocianură (< fr. 
ferrocyanure), ferocrom (< germ. 
Ferrochrom), feroelectric (< fr. 
ferroélectrique), feroelectricitate (< 
fr. ferro-électricité), feromagnetic 
(< fr. ferromagnétique), fero- 
magnetism (< fr. ferromagnétisme), 
feromangan (< germ. Ferro- 
mangan), feromolibden (< fr. 
ferromolybdène), feronă (< fr. 
ferrone), feronerie (< fr. ferronerie), 
feronichel (< fr. ferronichel), feros 
(< ital. ferroso, fr. ferreux), 
ferosiliciu (< fr. ferrosilicium), 
ferotipic (< fr. ferrotipique), 
ferotipie (< fr. ferrotypie), ferotitan 
(< fr. ferrotitane), ferovanadiu (< 
fr. ferrovanadium), feroviar (< fr. 

ferroviaire, ital. ferroviario), 
ferowolfram (<germ. Ferro-wol- 
fram), feruginos (< fr. ferrugineux), 
ferură (< fr. ferrure), neferos 
(derivat de la feros); 

vierme, viermar, viermănar, 
viermănos, a se viermănoşa, 
viermăraie,, viermărie, viermăt, 
viermişor, a viermui, viermuială, 
viermuire, viermulef, viermuş, 
viermuşor, a se înviermănoşa — 
vermial, vermicid (< fr. vermicide), 
vermicul (< fr. vermiculure), ver- 
micular (< fr. vermiculaire), 
vermiculat (< fr. vermicule), 
vermiculaţie „(< fr. vermiculation), 
vermiform (< fr. vermiforme), 
vermifug (< fr. vermifuge), 
verminaţie (< fr. vermination), ver- 
mină (< fr. vermine), verminoză (< 
fr. vermineuse), vermis (< lat., fr. 
vermis), vermorel (formație 
analogică); 

viers, a vjersui — vers (< lat. 
versus, ital. verso, fr. vers), verset 
(< fr. verset, ital. versetto), a 
versifica (< lat. versificare, fr. ver- 
sifier), versificare (derivat de la a 
versifica), versificator (< fr. 
versificateur, lat. versificator), 
versificaţie (< fr. versification), 
verslibrism (< fr. vers-librisme), 
verslibrist (< fr. vers-libriste); 

piele, pielicea, pielicică, 
pielicioară, pielişoară, pieliță, 
pielos, pieluşea, pjelonefrită, 
pielar, pielărie, pjelărit, pielcea — 
pelagră (< fr. pellagre), pelagroid 
(< fr. pellagroide), pelagros (< fr. 
pellagreux), pelicular (< fr. 
pelliculaire), peliculă (< fr. 
pellicule), peliculogen (< fr. 
pelliculogène). La aceste 
neologisme se ataşează două 


Nicolae MĂTCAŞ 


derivate românești vechi scrise cu 
e, nu cu ie (probabil, din cauză că 
în rostirea populară consoana p nu 
se transformă în palatala k): 

a se împelița, împeliţat; 

pietrar, pietrărie, pietricea, 
pietriş, pietroaică, pietroi, pietros, 
pietroşel, a pietruit, -Pprletrurre, 
pietruit, a impletri, impietrire, 
împietrit — petricol (< fr. pétricole), 
a petrifica (< ital. petrificare, fr. 
pétrifier), petrificare (derivat de la 
a petrifica), petrificație (< fr. 
pétrification), petrochimie (< fr. 
pétrochimie, germ. Petrochemie), 
petrochimic (< fr. pétrochimique), 
petrochimist (< fr. pétrochimiste), 
petroduroscop (< fr. pétrodu- 
roscope), petrofit (< fr. pétrophyte), 
petrogenetic (< germ. petro- 
genetisch), petrogeneză (< fr. 
petrogenese), petroglifă (< fr. 
pétroglyphe), petrograf (< fr. 
pétrographe), petrografice (< fr. 
pétrographique), petrografie (< fr. 
pétrographie, lat. petrographia), 
petrol (< fr. petrol), petrolatum (< 
fr. petrolatum, germ. Petrolatum), 
petrolier (< fr. petrolier), petrolifer 
(< fr. petrolifere), petrolist, a 
petroliza (derivate de la petrol), 


petrolizare (derivat de la a 
petroliza), petrologie (< fr. 
pétrologie). 


Opoziția i-u — i-o. Este știut 
că substantivele latineşti moştenite 
sau împrumutate în -(a)tio, -(î)tio, 
precum şi împrumuturile franțuzeșşti 
în -(a)tion, -(iytion şi cele italieneşti 
în -(a)zione, —(i)tione îl transformă 
pe - (f)io în =(f)iu atunci cînd în 
română se termină în sufixul -iune, 
în restul cazurilor ele finalizează cu 
-(pi-e: lat. narratio, narrationis, fr. 


120 


narration > rom. naraţiune, lat. 
attentio, attentionis, fr. attention, 
ital. attenzione — rom. atenție, 
atențiune; lat. navigatio, 
navigationis, ital. navigazione — 
rom. navigație, lat. aliteratio, 
aliterationis, fr. alliteration, ital. 
aliterazione rom. aliteraţie. 
Verbele de la substantivele în -fie, 
-țiune, de regulă, se formează după 
modelul franțuzesc în -(fjionner, 
adică în -(Țjiona: atențiune — a 
atenţiona, colațiune — a colaționa, 
petiție — a petiționa. Adjectivele 
franţuzești în -(?) ionnal, -(t) ionnel, 
formate de la substantivele în 
-(t)ion, vor fi preluate în româneşte 
cu sufixul compus -ion + al: con- 
fession — confesiune, confes- 
sionnal — confesional, notion — 
noțiune, notionnel — noțional. Prin 
urmare, opoziţia u:o în sufixele din 
perechile omorizice mențiune — a 
menţiona, colațiune — a colaţiona, 
fuziune — a fuziona, acțiune — a 
acționa, noţiune — noțional, 
confesiune — confesional este 
motivată prin şi susţinută de 
modelele respective franţuzeșşti. 


x k * 


După cum s-a putut observa, 
comunitatea dintre radicalele unor 
cuvinte moştenite şi ale altora 
împrumutate fie din latină, fie din 
alte limbi, precum şi cea din cadrul 
împrumuturilor propriu-zise poate 
genera ezitări şi dificultăţi de 
scriere şi pronunție, mai ales în 
situaţiile în care opoziţia o 
constituie un singur sunet 
(respectiv, o singură literă). Numai 
cunoscînd cauzele scrierii diferite 
a cuvintelor omorizice şi a celor cu 
sufixe asemănătoare, am putea să 
însușim conştient şi trainic normele 
ortografice şi ortoepice ale limbii 


literare, să ne  îmbogăţim / 
vocabularul, să ne facem mai pre- | 
cisă şi mai suplă exprimarea. | 
Ajunge-ne-va răbdarea şi | 
înţelepciunea necesară să stăm | 
zilnic la sfat cu dicţionarul, să ni-l | 
facem carte de căpătii, să-i | 
pătrundem tainiţele şi labirinturile 
pentru a ieşi cu temeritatea lui Icarus 
din  tenebrele ignoranței şi 
incertitudinilor în imensitate şi a ne 
avînta spre înălțimile siderale ale! 
limbii române? Să nu uităm de ! | 
omonimul verbului a înnemuri, de | 
la care am format substantivul din 
titlul articolului, omonim care are | 
sensul de “a face nemuritor; a | 
imortaliza”. Înnemurirea cuvintelor | 
limbii materne înseamnă şi | Grigore VIERU 
nemurirea limbii înseşi. lar la | 
nemurirea ei am putea contribui şi | ` 
noi, muritorii de rînd, deținătorii ACASA 
acestei comoare sacre moştenite 
din străbuni. Joamnă tezie 
Za noi Ca Lipcani 
zece ca sfecla de zahăt. 
Mă trezesc dimineata 
cu toate Giicerele casei pe mine, 
ostenit de gteul lot colotal. 
Mă temeam să nu-ți fie feig, 
| Zice mama, 
| Vn tudele să mă vadă, 
| vozbesc în șoaptă ajată 
| ca la ptireghi 
| SĂ nu-mi tulbute somnul 
| Și fistuiese pe cei mici 
|. să fre cuminţi 
| Mă aplec să Ce scut mina, 
ele si-o smulg îndăzit 
“Hu trebuie.” — 
tusinindu-se de påmintul 
de sub unghii si din . 
cedpătutile degetelot. 
O, neamule, tu, 
adunat geămăjoată, 
ai putea să încapi 
înté-o sngută icoană! 

Cam vorbim, cam scriem 


Victor GHERMAN 
Chișinău 


ROSTIRI 
PARLAMENTARE 
(11) 


Consens. Forma corectă e 
aceasta, şi nu consensus ca în rusă 
(de unde se preia de multe ori în 
formă eronată) sau ca în latină (de 
unde a fost inițial împrumutat). 
Înseamnă “același punct de vedere; 
identitate de păreri; acord; bună 
înţelegere; înţelegere”. În expresia 
utilizată des de cînd cu economia 
de piaţă şi cu încheierea de tot felul 
de acorduri, “contract (acord) con- 
sensual”, consensual păstrează 
semnificaţia cuvîntului de mai sus, 
sintagma însemnînd “un contract 
simplu, încheiat prin simpla voință 
a părţilor cointeresate”. 

Atunci cînd a fost adoptată 
Constituţia s-a discutat prevederea 
(nu tocmai. conformă cu statutul 
unei republici prezidenţiale 
perfecte) referitoare la con- 
trasemnarea unor acte. Discuţiile 
au durat cam mult, cu alternări de 
tonalități, dar cei care le-au urmărit 
n-au putut să nu observe că uneori 


tonul aprins era, vorba vine, bazat 


pe paie, adică pe înţelegerea cam 
fantezistă a sensului cuvîntului 
“contrasemnătură” (“a con- 
trasemna”). Or, de cele mai multe 
ori contrasemnarea nu e actul 
“semnării alături 
pentru a da valabilitate actului 
respectiv”, ci, în sens juridic şi de 


de altcineva 

dicționar, e: “semnarea unui act, 
semnat în prealabil de un organ, 
factor ierarhic superior”. Deci, cei 
care contrasemnează semnează din 
start nu în calitate (cum şi-ar fi dorit 
din orgoliu poate cineva) de egal 
sau la fel de superior ca persoana, 
organul care a semnat iniţial, ci 
doar în calitate de subaltern, de fac- 
tor, organ ierarhic inferior, punerea 
semnăturii însemnînd o garanţie că 
va fi executat, supravegheat să fie 
executat — aşa cum a considerat 
organul, factorul semnatar superior. 
Aproape haz de necaz... 

O situaţie similară s-a putut 
observa în cazul discutării 
statutului judecătorilor, cînd se 
vorbea despre “inamovibilitatea” 
acestora. Termen iarăşi juridic de 
strictă specialitate şi care a generat 
întrebări de genul “Ce-o mai fi fiind 
şi statutul respectiv? Privilegii 
vor?”. Or, nu era şi nu este vorba 
de privilegii, ci doar de faptul că, 
pentru a face judecată dreaptă, 
pentru a nu depinde prea mult de 
cineva, judecătorii aleşi, numiţi în 
funcţiile respective nu pot fi 
destituiți decît în cazuri strict 
delimitate. 

„.. Spune prostii” (adică 
măscări) era aprecierea făcută 
pentru un deputat care a rostit o 
frază ce conținea sintagma 
argumente irefutabile (“Trebuie 
prezentate argumente irefutabile, 
nu simple vorbe...”). E un fran- 
țuzism absolut nevinovat şi absolut 
străin de asociaţiile noastre uneori 
ceva mai prozaice (ca să nu le 
zicem altfel), însemnînd doar 
“absolut, perfect, convingător”, şi 
se referă, de regulă, la “ar- 
gumente”, “dovezi”, “probe”. 

Cvor sau cvorum? Nu-i 
cvorul. E totuşi cvorum (ca şi în 


rusește). Și cuvîntul, şi forma sînt 
cele originare din latină. Utilizarea 
lui relativ rară i-a asigurat 
“ingenuitatea” formei şi acesta e şi 
argumentul pentru care e 
considerată corectă anume această 
formă. Acelaşi argument al 
frecvenţei a operat şi în cazul 
dilemei plen — plenum: “ma- 
joritatea, totalitatea membrilor unei 
organizaţii, întruniri”. Uzul limbii 
a preferat, de astă dată, forma scurtă 
plen. l 

Opoziție. Uneori este rostit cu 
titlu pozitiv (mai ales de drepți), iar 
alteori cu respingere, nuanță 
negativă (de adversari, 
nesimpatizanți). Are ceva cuvîntul 
în sine care ar predispune la 
conotații suplimentare şi 
subiective? Nu. Totul depinde în 
primul rînd de calitatea persoanelor 
politice care, avînd statutul 
respectiv într-un organ elector, 
dovedesc calități performante, mai 
puțin performante sau lamentabil 
de... neperformante. În rest totul ține 
de interpretare. 


Victor GHERMAN 


Antologia "L R. "N 


Avem un grai cu ochi umezi de 
dor și istorie. Cu paşnice şi delicate 
unghii formate din cristalizarea 
sudorilor rostogolite pe aerul vetrei 
în atîtea crîncene bătălii, unghii care 
la înstrîmtorări s-au preschimbat în 
gheare, în săbii de foc. Nicăieri dorul 
nostru de desăvîrşire nu s-a arătat 
mai clar și mai cu tărie ca în cuprinsul 
limbii. Limba este cea mai mare 
dreptate pe care poporul și-a făcut-o 
sieşi. 

Frumos trebuie să vorbim cu toții 
— elevul, studentul, agronomul, 
inginerul, dascălul de fizică, 
muncitorul simplu — pentru că 
maturitatea culturii publice, a 
spiritului poporal, spunea marele 
Eminescu, se manifestă cu deosebire 
în limba sa și între culții unui popor 
se numără cu deosebire numai aceia 
care au suit înălțimea și domină 
terenul întreg. Frumos nu în sensul 
în care înţeleg unii să vorbească, 
adică de-a folosi la fiecare pas cîteva 
neologisme pe care nu le înțeleg 
ceilalți, iar uneori nici vorbitorul 
chiar, ci în accepţia superioară, adică 
de-a logodi plastic, armonios în 
vorbirea orală ori scrisă cele mai 
obişnuite cuvinte. 


Grigore RA 


Cam vorbim, cam scriem 


ŞCOALĂ 
A GÎNDULUI 


După o veche şi înțeleaptă definiție, 
gramatica înseamnă arta de a vorbi și a scrie 
frumos. Dar a vorbi şi a scrie frumos, adică 
logic, cursiv, expresiv, presupune implicit şi a 
gîndi sănătos. În acest sens definiția clasică ar 
trebui completată cu specificarea că gramatica 
mai e şi arta de a gîndi. Mihai Eminescu este 
cel care a intuit această trăsătură esențială a 
gramaticii: “Gramatica e o şcoală a gîndului, 
un factor de bază în deszvoltarea gîndirii logice 
a copiilor”. 

Am avut noi, filologii, — de la autorii 
de manuale şi de cursuri universitare şi pînă la 
profesorul de limbă maternă de la catedră — 
harul, dar şi răbdarea de a-i convinge pe 
învaţăceii noştri că anume gramatica e cea care 
bate practica, şi nu invers? Mă tem cănu toți şi 
nu întotdeauna. Ba, de multe ori, printr-o 
expunere anostă, printr-o insistență agasantă 
de aobţine reproducerea întocmai a regulii din 
carte, fără sinchiseala de a-l face pe învățăcel 
să examineze atent buchia gramaticii, să judece 
şi să-i redea esenţa, noi am transformat 
gramatica, vorba unui personaj de-al lui 
Creangă, într-un “cumplit meşteşug de 
tîmpenie”. În loc să le servească de călăuză de 
nădejde permanentă în activitatea cotidiană, 
noi am făcut din gramatică o sperietoare, de 
multe ori fără a conştientiza cînd și cum. Îţi dai 
seama de aceasta și te cutremuri numai cînd 
auzi în exprimarea curentă a multora dintre 
posesorii actelor de studii medii generale (nu 
fac excepţie nici unii posesori ai diplomelor de 
studii superioare nefilologice) greşeli 
condiţionate de necunoașterea unor elementare 
reguli de gramatică. La care se mai adaugă 
ezitările în privința întrebuințării cutărei sau 
cutărei forme din partea celor necertaţi în genere 
cu gramatica, însă al căror simţ lingvistic a fost 
zdruncinat din temelie sau anihilat de utilizarea 

în mod curent ca principal, iar uneori şi unic, 
mijloc de comunicare, în majoritatea domeniilor 
de activitate, a limbii ruse. 

Fi-vom în stare să repunem limba 
română literară în funcţiile ei fireşti? Vom fi 
numai în urma unui efort comun. Numai dacă 
vom conştientiza —- fiecare în parte şi toţi 
împreună — că avem o limbă dumnezeiesc de 
dulce şi de frumoasă şi că e ruşine a nu ne-o 
cunoaşte, numai dacă vom ţine la demnitatea 
noastră de popor cult, civilizat. Dacă nu ne 
vom jena să învăţăm în permanenţă, să 
cunoaștem toate sinuozitățile şi capcanele limbii 
materne. Sinuozităţi şi capcane pe care le are 
orice limbă, fie ea de circulaţie internaţională, 
fie limitată în hotarele unui singur stat. 

Este de datoria specialiştilor să-i conducă 
pe vorbitori prin labirinturile limbii materne, 
indicîndu-le ieşirea din impas. Cît mai incitant, 
cît mai accesibil, cît mai antrenant, neplictisitor. 
Precum e de datoria fiecărui apărător al cetății 
limbii române să o ocrotească pînă la ultima 
suflare. 

Revista “Limba Română”, fidelă 


Cam vorbim, cum scriem 


crezului ei că numai prin lumină poți ieşi din 
întuneric, îşi propune şi în continuare, iubite 
cititor, să-ţi ofere acel ghem cu aţă pe care 
Ariadna i-l dăduse legendarului Teseu pentru a 
ieşi din labirintul Minotaurului, astfel încît şi 
dumneata să ieşi cu cinste din cursele pe care ţi 
le întinde la tot pasul graba sau necunoaşterea 
temeinică a normelor limbii literare. Rugămu- 
te, nu-ţi fie frică sau ruşine de limba maternă și 
nici de gramatică. Cu nițică îngăduință, răbdare 
şi perseverare vei reuşi să-i parcurgi potecile ei 
priporoase, să-i cunoşti stîncile și recifele, 
să-i descoperi tainele şi farmecul ei, avînd 
senzaţia, iar cu timpul şi certitudinea, că 
participi însuți la perpetuarea, îmbogățirea, 
cultivarea şi prosperarea ei. 

Am parcurs deunezi, dintr-o răsuflare, 
o lucrare, instructivă în mai multe privinţe, de 
cultivare a limbii: Gramatica normativă de 
Gligor Gruiţă, apărută la editura Dacia din Cluj- 
Napoca în 1994. Instructivă pentru cei ce se 
ocupă de cultivarea limbii, în primul rînd. 
Aceştia vor avea de învăţat cum poate fi cxpusă 
şi tratată atractiv şi incitant o problemă, în 
aparență extrem de plictisitoare, de gramatică; 
cum pot fi respectate cu strictețe prevederile 
normei unanim acceptate şi promovate, în 
acelaşi timp, sugestii de soluţionare în alt mod 
a “litigiului”, cu referiri la tendinţele ce se mani- 
festă în dinamica limbii române actuale; cum 
poate fi examinat aparte un caz concret şi în 
acelaşi timp plasat în contextul întregii 
paradigme a fenomenelor identice sau similare 
pentru a-i stabili corect diagnosticul; cum se 
realizează în mod organic conexiunea dintre 
morfologie şi sintaxă, dintre semantică şi 
gramatică etc. 

Instructivă pentru cei ce o vor consulta, 
în al doilea rînd, de la elev la parlamentar. Pentru 
că autorul a ştiut să țină cont de nivelul diferit 
de familiarizare cu regulile gramaticii al 
diverselor categorii de cititori, eşalonînd în 
funcţie de aceasta explicaţiile şi comentariile. 
Autorubformulcază 77 de întrebări în legătură 
cu o anumită chestiune de acord gramatical, 
propunînd două variante de răspunsuri posibile 
— unul corect şi unul greşit -— şi evidențiind 
răspunsul corect. Cititorul grăbit pe care-l 

interesează numai corectitudinea se poate opri 
aici, cititorul care vrea să înțeleagă de ce e corect 
cutare, şi nu alt răspuns, merge cu lectura mai 
departe, satisfăcîndu-şi nu numai curiozitatea, 
ci descoperind totodată multe dintre enigmele 
limbii și însuşindu-şi tainele demonstrării 
riguroase a adevărurilor lingvistice, adică nu 
numai arta de a vorbi şi a scrie frumos, ci şi de 
a judeca sănătos. 

Cunoscut în rîndurile specialiştilor încă 
de prin deceniul şapte prin articolele sale din 
mass-media şi din publicaţiile de specialitate 
ca un neobosit trudnic pe ogorul cultivării limbii 
române, apoi prin monografia Acordul în 
limba română (Ed. Șt. şi Encicl., B., 1981) şi 
prin alte lucrări, inclusiv prin cele publicate în 
revista clujeană “Excelsior”, conf. univ. G. 
Gruiţă de la Universitatea “Babeş-Bolyai” 
rămîne fidel preocupărilor sale de o viaţă, 
îmbrăcîndu-le în haina corespunzătoare 
intereselor, nivelului de pregătire şi timpului 
de care dispune cititorul. 

Cu încuviințarea autorului, pe care îl 
felicităm încă o dată cu prilejul editării originalei 
şi deosebit de utilei lucrări, ce va servi drept 
instrument serios de lucru pentru cele mai 
diferite categorii de cititori — de la vlădică 
pîn-la opincă—, vom relua la prezenta rubrică 
unele dintre cele mai reprezentative subcapitole 
ale cărții D-sale, avînd ferma convingere că, 
dacă ea este necesară vorbitorului de limba 
română din Țară, ea este cu atît mai mult 
necesară vorbitorului de limbă română din re- 
publică. 


N.M. 


Cam vorbim, cum scriem 


Gligor GRUIȚĂ 
Cluj 


RĂSPUNDE ELEVUL 
IONESCU RADU 
SAU 

RĂSPUNDE ELEVUL 
RADU IONESCU? 


Ordinea de succesiune a celor 
două nume (“de familie” şi “de 
botez”) nu este identică la toate 
popoarele, nici măcar la cele din 
Europa. Maghiarii, de exemplu, au 
adoptat formula cu numele de 
familie în poziţie iniţială (Petöfi 
Sândor). Modelul predominant 
este însă celălalt: numele de botez 
+ numele de familie, ceea ce 
justifică prezența elementului de 
compunere pre (“înainte”) la 
termenul care indică numele de 
botez prenume. Nume 
cunoscute ale civilizaţiei şi ale 
culturii unor popoare europene 
ilustrează această aserțiune: William 
Shakespeare, Carlo Goldoni, Jean 
Jacques Rousseau, Miguel de 
Cervantes, Lev Tolstoi, Mihai 
Eminescu etc. 

În acest context, dezavantajul 
modelului prim constă în faptul că 
el prezintă un fel de excepţie de la 
regula generală. Aceasta impune, la 
antroponimele autohtone, două 
variante de succesiune: una pentru 
interior şi alta pentru circulaţia 
internațională (Petöfi Sándor — 
Sándor Petöfi). În schimb, prezintă 
avantajul că, în circulaţia internă, 
ordinea de asociere nume 

prenume se păstrează în orice 
condiţii. Celelalte limbi, între care 
şi româna, operează, în' interior, cu 
două variante funcționale: 

A. nume + prenume — pentru 
liste alfabetice, cataloage, acte 


oficiale de identitate, alte 
documente administrative (Jonescu 
Radu); 


B. prenume + nume — pentru 
celelalte situaţii (Radu Ionescu). Se 
înţelege de aici că nici una dintre 
cele două combinări nu încalcă, în 
sine, vreo regulă gramaticală. 
Abaterea frecventă se produce în 
raport cu norma funcțional- 
stilistică, prin inadecvare la context. 
Este vorba, în esenţă, de utilizarea 
abuzivă a variantei A (nume + 
prenume). Această variantă trebuie 
văzută ca o formulă de excepție 
pentru ocazii speciale. Numai sub 
această rezervă un pre-nume poate 
fi acceptat în poziţie de post-nume. 
Cu alte cuvinte, starea normală a 
acestei sintagme antroponimice 
este prenume + nume. Re- 
poziţionarea celor două elemente 
componente reprezintă un artificiu 
lingvistic acceptat ocazional, din 
rațiunile administrativ, orga- 
nizatorice arătate: stabilirea unei 
ordini obiective, pe criterii 
alfabetice, în cataloage, liste, 
concursuri, lucrări de evidenţă etc. 
Nu se poate nega, prin urmare, 
utilitatea acestei inversiuni topice în 
administraţie, pentru o identificare 
rapidă şi exactă. Din păcate, aşa 
cum am arătat, s-a ajuns la o 
supralicitare a variantei administra- 
tive, la un abuz care poate avea 
efecte negative asupra individului. 

Chiar la grădiniţă, dar mai ales 
în gimnaziu şi liceu, elevul este 
“strigat” ca la catalog (nume + 
prenume) şi este învăţat sau lăsat 
să se prezinte astfel. Ca elev, stu- 


Cam vorbim, cam seriem 


dent, ucenic, militar, salariat, 
alegător, contribuabil etc., 
cetățeanului i se fixează mereu în 
memorie că el este /onescu Radu 
(nu Radu Ionescu). În schimb, 
marile personalităţi ale neamului 
său sunt Dimitrie Cantemir (nu 
Cantemir Dimitrie), Mihai 
Eminescu (nu Eminescu Mihai), 
Nicolae Iorga (nu lorga Nicolae) 
etc. Prin contrast, varianta A, 
depăşindu-şi destinația pur 
ordonatoare, are efectul negativ 


amintit mai sus, acela de 
depersonalizare, înseriere, 
înregimentare. Conotaţiile 


peiorative ale acestei sintagme, în 
anumite contexte, au fost sesizate 
şi valorificate cu subtilitate în presă, 
în disputele parlamentare, în 
discursurile politice etc. Persoanele 
căzute în dizgrație publică sau care 
sunt dorite ca atare nu mai sunt 
numite Gheorghe Munteanu sau 
Ion Popescu, ci Munteanu 
Gheorghe, Popescu Ion etc. Poate 
exemplul cel mai concludent este 
acela al soţilor Ceauşescu, care 
după revoluţie au devenit 
Ceauşescu Nicolae şi Ceauşescu 
Elena, ordine  antroponimică 
imposibilă înainte, evitată chiar şi 
în listele bibliografice. 

Într-o perioadă în care se 
încearcă reabilitarea personalităţii 
umane, ocultate atîta vreme de 
colectivism şi egalitarism păgubos, 
nu este bine să neglijăm asemenea 
nuanțe psiholingvistice. Tînărul 
trebuie să ştie, cît mai devreme, că 
el este o individualitate distinctă, un 
unicat, că este Radu Ionescu, nu 
Ionescu Radu sau Ionescu, pur şi 
simplu, un nume oarecare, inserat 
la litera I. Pentru aceasta, oamenii 
şcolii în primul rînd ar trebui să 
evite abuzul în utilizarea sintagmei 
administrative, numind copiii în 

ordinea! firească (prenume-nume) și 
cerîndu-le să semneze ei înşişi în 
acest fel lucrările de control, testele, 
tezele etc. În armată, s-ar cuveni să 
se exerseze acelaşi mod de 
autoprezentare. De asemenea, presa 
scrisă şi cea vorbită ar putea acorda 
un plus de atenţie acestui aspect, 
evitînd discriminările involuntare 
dintre academicianul Radu Jonescu 
şi tractoristul Jonescu Radu. Bi- 
neînțeles, dincolo de acestea și 
înaintea tuturor, familia este datoare 
să-l obişnuiască pe copil cu numele 
său adevărat, în ordine naturală, nu 
cu cea practicată la tribunal. 


VORBEȘTE INGINER 
ION POPESCU 

SAU. 

VORBEȘTE INGINERUL 
ION POPESCU? 


Atributele de identificare, cum 
este Jon Popescu în propoziţiile din 
titlu, reclamă ca apelativul regent 
să fie articulat (direct sau indirect): 
oraşul Cluj-Napoca, renumitul 
doctor /onescu, romanul “Mo- 
romeţii”” etc. 

Mai nou, se manifestă o 
frecventă abatere de la această 
normă, mai ales în următoarele 
situaţii: 

a) Cînd este vorba de titluri, 
funcţii, profesii, grade militare. 
Exemplu: 

Au participat academician 
Victor Popescu, doctor Ion Pop, 
colonel Tiberiu Stan, economist 
Maria Ionescu etc. 

b). În îmbinări cu sub- 
stantivele hotel, restaurant, bar. În 
special primul este des folosit fără 


Cam vorbim, cum seen 


articol: 

A fost cazat la hotel Napoca. 

Este de presupus că 
răspîndirea acestor forme greşite a 
pornit, cel puţin în. cazul 
substantivelor de la a; de la 
formulele utilizate în semnături, 
unde se apelează, de regulă, la 
prescurtări (dr., ing., prof., acad., 
col. etc.) sau la substantive întregi, 
dar fără articol. Pentru situaţia de 
la b, un rol hotărîtor a avut 
alcătuirea firmelor şi reclamelor, cu 
vădite influenţe străine, manifestate 
şi în desele inversări de topică 
(Napoca Hotel, Intim Bar etc.) 

Dacă semnăturile şi firmele 
comerciale pot 
oarecum de la regulă, prin statutul 
lor special, utlizarea atributelor de 
identificare în propoziţii şi fraze 
impune respectarea exigenţelor de 
articulare. Aceasta cu atît mai mult, 
cu cît, în ultima vreme, se observă 
o extindere periculoasă a 
nearticulării apelativului-regent la 
structuri care depășesc condiţiile 
menţionate la a şi b: 

“Vîntul bate din sector nordic. 

A apărut o nouă statuie în 
cartier Andrei Mureşanu. 

Locuiesc în bloc A, etaj VII. 

Asemenea exprimări sunt 
incorecte şi trebuie evitate. Se 
înţelege că prima variantă din titlu 
intră în această categorie. Corect: 

Vorbeşte inginerul Zon 
Popescu. 

Apariția substantivelor domn 
sau doamnă în fața apelativului care 
indică gradul, funcția, titlul 
determină deplasarea articolului la 
substantivele “menţionate: 

Vorbeşte domnul inginer Ion 
Popescu. 

Aceasta simplifică puţin 
lucrurile, prin evitare, în 
prezentările care se fac unor 


fi _ exceptate- 


persoane la radio, televiziune, 
întruniri profesionale, politice etc. 
Din păcate, în autoprezentări nu 
putem recurge la domn şi doamnă 
(exceptînd unele situații speciale), 
astfel încît trebuie să avem grija 
articulării substantivului care indică 
profesia, funcția, gradul etc. 

Sunt inginerul Jon Popescu. 


N 


fi Auatoilogia "4L R" | 


Grigore VIERU 


| PE DRUM ALB, 
PE DRUM VERDE 


Pe dzum alb înzăpezit 
Pleacă muma. 

Pe deum vezde învezzit 
Vine dtaga. 


S-o petzec pe cea plecînd 
Pe dzum alb? | 
S-o-nti?nesc pe cea venind 
Pe dzum vezde?! 


Două deumuti steîns în tot- 
Alb și veede - 
Cmpteti-le-aș și nu pot. 
Cine poate?! 


Din inel, din lozi de tei, . 
Gălbioază, 
Se tot uită-n ochii mei 


Suaa 
_ SI, 


be te 


Georgeta RAȚĂ 
Sanda-Maria 
ARDELEANU 

Suceava 


MODALIZATORI 
Al ALETICULUI 
ÎN SISTEMUL 
DEZACORDULUI 


Actul de limbaj A-ȘI 
EXPRIMA DEZACORDUL (avem 
în vedere mai ales dezacordul de 
tip refutativ, dezacord prin care 
respingem conţinutul de adevăr al 
unui enunț anterior produs aducind 
argumente — sau cel puţin creînd 
posibilitatea de a aduce argumente) 
nu poate fi analizat în afara noţiunii 
de modalitate. Deşi acest termen 
aparţine logicii, autorii de gramatici, 
lingviştii şi, mai recent, semioti- 
cienii s-au preocupat de construirea 
unui sistem al modalităţilor care să 
poată fi integrat într-o teorie a limbii 
sau a limbajului. 

În cele ce urmează, am 
adoptat sistemul lui ANTOINE 
CULIOLI (cf. BOUACHA, 1984, 
113), sistem care propune abor- 
darea modalităţilor ca “urme” ale 
unei operaţii enunțiative înscrise, şi 
ea, într-un act de enunțare (act prin 
care orice. subiect enunţiator pro- 
duce un enunţ alcătuit astfel încît 
un al doilea enunţiator să-l poată 


reconstrui) care să ţină seama atît 
de relaţiile dintre locutor şi inter- 
locutor, cît şi de cele dintre locutor 
și enunț. 

Sistemul care permite o 
abordare complexă a dezacordului 
de tip refutativ este cel care 
înglobează valorile intermediare 
între ADEVĂRAT şi FALS şi care 
permite stabilirea de relaţii între 
evenimentul înfățișat şi ceea ce se 
poate spwme despre acesta în 
momentul de referință. Acest sistem 
cuprinde modalitatea sigurului / ne- 
sigurului, căreia i se subsumează 
modalităţile aletice şi modalităţile 
epistemice, dintre care numai 
primele fac obiectul acestei 
comunicări. 

Termenii modalității aletice 
sînt NECESARUL, POSIBILUL, 
IMPOSIBILUL şi CONTIN- 
GENTUL, care formează careul 
logic următor: 


Necesarul 


Posibilul A 


BENVENISTE (1985, 2, 187- 
188) nu admite pentru categoria 
logică a modalității decît posibili- 
tatea, imposibilitatea şi necesitatea, 
care, din punct de vedere lingvistic, 
se reduc la două, întrucît imposibi- 
litatea nu are o expresie distinctă, 
ea realizîndu-se prin negarea 
posibilității. În această perspectivă, 
“posibilitatea şi necesitatea sînt 
două modalități primordiale, 
necesare atît în lingvistică, cît şi în 
logică, şi pe care nu avem nici un 
motiv să le contestăm” (Idem, 188). 

Modalizatorii acestor ter- 


Imposibilul 


Contingentul 


Stelistică 4i poetică 


meni se serii 
sinonimice: 

a) În cazul NECESARULUI, 
care indică “cea ce este natural sau 
care este efectul unei legături logice 
cauzale — ceea ce trebuie să se 
producă negreşit” (ceea ce este 
cert, sigur, inevitabil, ineluctabil, 
infailibil, necesar, obligatoriu), în 
funcție de următoarele trăsături 
inerente: 

— “care există fără condiții 
sau alternative”: adj. categoric, evi- 
dent, neîndoielnic, precis, sigur, 
vădit; adv. vădit; loc. adv. în mod 
categoric etc.;, expr. fără doar şi 
poate etc.; 

— “de care nu te poţi îndoi”: 
adj. cert, hotărit, incontestabil, 
indiscutabil, necontestat, neîn- 
doielnic, neîndoios, netăgăduit, 
sigur; loc. adj. de necontestat, de 
netăgăduit; adv. desigur, hotărît, 
incontestabil, indiscutabil, negreşit, 
neîndoios, sigur, loc. adv. în mod 
cert etc.; expr. fără discuţie, fără 
(nici un fel de) îndoială, fără doar 
şi poate, mai mult ca/decit sigur; 

— “care nu mai trebuie 
dovedit”: adj. evident; adv. bineîn- 
feles, desigur, evident, fireşte, 
garantat, natural; loc. adv. în mod 
evident etc.; 

— “care există în mod 
necesar”: adj. necesar; adv. desigur 
neapărat, necesarmente (rar); loc. 
adv. în mod necesar, expr. fără 
îndoială; 

— “care există în mod 
obligatoriu”: adj. indispensabil, 
necesar, obligatoriu; adv. indispen- 
sabil, loc. adv. în mod obligatoriu 
eic.; 

— “care nu poate fi înlăturat”: 


grupează pe 


adj. fatal, ineluctabil, inevitabil, 
neapărat; adv. inevitabil; loc. adv. 
în mod fatal etc.; 

b) În cazul POSIBILULUI, 
care desemnează “ceea ce se poate 
realiza; ceea ce poate fi adevărat; 
ceea ce poate fi sau nu” (ceea ce 
este posibil, probabil), după 
această unică trăsătură: adj. even- 
tual, posibil, probabil; adv. even- 
tual, parcă, poate, posibil, pro- 
babil, loc. adv. cu putinţă, pare că; 
expr. după cît(e) se pare, după 
toate probabilitățile, a(-i) fi (cuiva) 
cu putință (să)... a fi posibil, a se 
crede/părea/, zice că, a (se) putea 
(să) etc.; v. a putea; 

c)În cazul IMPOSIBILULUI, 
care desemnează “ceea ce nu se 
poate produce, ce nu .poate fi 
înfăptuit sau realizat” (ceea ce este 
imposibil), în funcţie de această 
primă trăsătură comună: adj. exclus, 
imposibil, irealizabil, nerealizabi!; 
loc. adj. cu neputinţă; adv. deloc, 
imposibil, nicicacum (reg.), nicicum 
(pop.), nicidecit (reg.), nicidecum: 
loc. adv: cu neputinţă, cu nici un 
preț, cu/în nici un chip, peste poate, 
peste putință; expr. a nu avea (nici 
un) chip (să)..., ce spui!, da de 
unde!, fără/nici urmă (de)..., fugi 
de-aici/de-acolo, nici pomeneală 
de/să..., nici vorbă!, nu e chip să..., 
nu mai Spune!, pentru nimic în 
lume, se poate, vorbă să fie! etc., 
precum şi în funcţie de următoarele 
trăsături: 

— “care contrazice logica”: 
adj. absurd, ilogic, stupid; subst. 
absurditate, gargariseală etc.; 

— “care nu se poate proba”: 
improbabil; 

— “care are puţine şanse de a 


„se produce”: adj. improbabil, 
incert, ipotetic, îndoielnic, nesigur, 

— “care este de necrezut”: 
adj. extraordinar, incredibil, ne- 
maiauzit, nemaipomenit, nemaiîn- 
tîlnit, nemaivăzut; loc. adj. de 
necrezut; adv. extraordinar, ne- 
maipomenit, loc. adv. în mod 
extraordinar etc.; 

— “care nu pare adevărat”: 
adj. neverosimil, 

— “care iese din comun”: adj. 
bizar, ciudat, ciudos (inv), curios, 
excepțional, extraordinar, extrava- 
gant, formidabil, neobişnuit, 
straniu; adv. extraordinar; loc. adv. 
în mod ciudat; subst. fan- 
tasmagorie, imaginaţie, trăsnaie 
etc.; 

— “care nu există în reali- 
tate”: adj. fantastic, fictiv, imaginar, 
ireal, închipuit; adv. fantastic, 
imaginar, ireal, loc. adv. în mod 
fictiv; subst. basm, invenție, poveste 
etc.; 


bă 


“care există numai 
aparent”: adj. fals, închipuit, subst. 
iluzie ete. ` 

Se cuvine să menționăm că 
aceste ultime două serii marchează 
“alunecarea” spre modalitatea 
epistemică, modalitate care are în 
plus trăsătura “a şti”; 

d) În cazul CONTIN- 
GENTULUI, care desemnează 
“ceea ce se. poate produce sau nu”. 
(ceea ce este accidental, întimplător, 
condițional, contingent, eventual, 
fortuit, nesigur, ocazional), după 
următoarele două trăsături: 

“care intervine în- 
tîmplător”: adj. accidental, inciden- 
tal, întîmplător, ocazional, adv. ac- 
cidental, incidental, întimplător,; 

loc. adv. de ocazie, din întîmplare, 
în mod accidental etc.; 

“care intervine pe 
neaşteptate”: adj. fortuit, brusc, 
inopinat, intempestiv, întimplător, 
neaşteptat, negîndit, neprevăzut, 
subit; adv. brusc, deodată, întîm- 
plător, neaşteptat, neprevăzut, 
ocazional, subit; loc. adv. de 
ocazie, dintr-o dată, fără (de) veste, 
pe neaşteptate, pe negindite, prin 
surprindere, în mod întîmplător, 
expr. fără să te gindeşti. 

Dintre toți modalizatorii 
inventariați aici, numai cei ai 
CONTINGENTULUI nu pot 
exprima nici acordul, nici dez- 
acordul, întrucît a lua o atitudine 
față de ceva (faţă de conţinutul său 
de adevăr) presupune ca acel ceva, 
stare de fapt sau acțiune, să se fi 
produs în mod sigur. 

Astfel, acordul poate fi 
exprimat cu ajutorul moda- 
lizatorilor NECESARULUI şi ai 
POSIBILULUI: 

o — Totul este pierdut, zise 
acesta cu glas stins Caty-ei, miine 
dimineață trebuie să mă prezint 
la ministru. Acest lucru este 
insuportabil, prefer să dispar. 

o — Iubitul meu, e fără 
îndoială o eroare la mijloc, sau o 
răutate din partea lui Tilibiliu, 
căută ea să-l consoleze (...). 

(CĂLINESCU, Scrinul ne- 
gru, 504); 

o — Cum? sări Gulimănescu 
cu o curiozitate avidă, aproape 
veselă, a fost împușcat? De cine? 

— Nu ştiu, tovarăşe profesor, 
încercă să repare lucrurile Mini, 
probabil un accident. (...) 

(idem, 240), 


modalizatori, 
marchează 


aceiaşi 
ironic, 


dar 
folosiți 
dezacordul. 

Modalizatorii care exprimă în 
modul cel mai explicit dezacordul 


sînt modalizatorii IMPO- 
SIBILULUI: 
o — E o escroacă, intră în 


vorbă Gulimănescu, nu vezi că 
spune lucruri care se pot brodi? 

o — Exclus, protestă madam 
Vasilevs, n-avea de unde să ştie că 
Charles a fost diplomat. 

(CĂLINESCU, Scrinul ne- 
gru, 1, 466); 

o — Tată... am făcut... nu 
ştiu... a murit Madeleine... (...) 

o — Ce-ai zis?... Madeleine? 
Tu?... Imposibil!... 

(REBREANU, Ciuleandra, 
12); 

o — Şi Dordea o fi exagerînd 
sau l-a înţeles greșit — murmură 
Puiu nezdruncinat. 

— Deloc! se încăpăţină 
bătrînul. Dordea nu vorbeşte 
niciodată fleacuri şi nici nu se ţine 
de clevetiri. (...) 

(Idem, 83); 

o — (...) Dar Medeleine a fost 
un înger! O ştie toată lumea. Peste 
putinţă să te gîndeşti că ai convinge 
pe cineva că e la mijloc o crimă 
pasională care, oricum, ar mai fi 
scuzabilă pînă la un punct. Nu, e o 
crimă ordinară, odioasă, îngrozitor 
de ordinară! 

(idem, 19—20); 

o — Covorul ästa trebuie să 
fie furat de prin Crimeea, o să aveți 
de furcă cu miliția. (...) 

— Fugi de aici, domnule, se 
răsti samsarul, ce te bagi unde 
nu-ți fierbe oala? Asta furat? Păi 


dumneata nu vezi că e ţesut în ţară? 
09 

(CALINESCU, Scrinul ne- 
gru, 1, 59-60); 

o— (...) Adică doamna, fiind 
o femeie atît de frumoasă și, 
probabil, mult admirată, s-a putut 
stîrni în inima d-tale o gelozie din 
care, tîrziu sau inconştient, ca un 
efect al geloziei, a izvorît actul de 
aseară?... (...) 

— Nu, nu... Aici vorbă! Eu, 
gelos!... (...) Gelozie însă nu, din 
fericire sau din nefericire, nu! 

(REBREANU, Ciuleandra, 
38-39); 

o— Nu este aici nici o 
tovarăşă Mini Cornel! răspunse 
plictisit loanide. 

— Cum se poate? Ştiu că 
lucrează la acest număr! 

(CĂLINESCU, Scrinul ne- 
gru, 1, 141); 

— (...) S-a făcut slujbă și, 
într-o noapte, sfinții înduplecați 
s-au întors pe pereții lor. (...) 

— Absurdităţi! declară Gu- 
limănescu. 

(Idem, 468); 

o — (...) măria sa împăratul 
Leopold presupune, fără nici o 
dreptate, că domnia ta duci la 
Țarigrad un mesagiu al slăvitu- 
lui crai Ludovic al paisprezece- 
lea, un mesagiu ca multe altele, 
îndemnindu-i pe turci să nu 
mai aşeze niciodată pace cu nemţii 
AN 

— (...) te rog să nu crezi nimic 
din toate aceste vorbe şi fantas- 
magorii pe care le întreţine (...) 
poliția împăratului Leopold. (...) 

(Sadoveanu, Zodia Can- 
cerului, 24); 

o— (...)Să aşteptăm cumin- 
ți, spun eu, pînă ce va veni iar ziua 
noastră. (...) 

— Iluzii, zise prinţul 
Antoine.(...) Democraţia a biruit 
pretutindeni. (...) 

(CĂLINESCU, Scrinul ne- 
gru, 1, 194-195); 


o — (...) Tot ce a fost vechi 


are să se năruie la pămînt, şi din 
cenuşă vor încolți flori şi arbori de 
o frumuseţe nemaivăzută, cu alţi 
oameni, care vor trăi ca fraţii și ca 
logodhnicii. 

— E pură imaginație, șopti 
Gulimănescu vecinilor săi, bate 
cîmpii. 

(Idem, 454—455). 

Destul de frecvent dezacordul 
este exprimat şi cu ajutorul 


modalizatorilor negaţi al 
POSIBILULUI: 
o — Nu știu, tovarăşe 


profesor, încercă să repare lucrurile 
Mini, probabil un accident. Sîntem 
grăbiţi, vă rog, dacă aveţi 
gutaperca, să ne-o daţi. 

— Nu poate fi accident, insistă 
asupra ideii sale Gulimănescu, 
cunoscut ca prognosticator sinistru, 
e urît de foştii membri ai Mişcării, 
a fost atacat la Radio, acum înțeleg. 
co) i 

(CALINESCU, Scrinul ne- 
gru, 1, 240); 

o — Ai descoperit? D-ta? Nu 
se poate! 

(REBREANU, Ciuleandra, 
90), 

posibilitate teoretică şi în 
cazul modalizatorilor NECESA- 
RULUI, pentru care însă nu avem 
nici o atestare. 

În încheiere vom spune că, 

aşa cum se poate estima și în mod 
empiric, dezacordul față de 
conţinutul de adevăr al unui enun{ 
poate fi exprimat în primul rînd cu 
ajutorul modalizatorilor IMPOSI- 
BILULUI, care sînt urmaţi, cel puţin 
statistic, de modalizatorii negaţi ai 
POSIBILULUI şi ai NECESA- 
RULUI, de modalizatorii folosiți 
ironic ai NECESARULUI și ai 
POSIBILULUI, în timp ce 
modalizatorii CONTINGENTULUI 
nu pot exprima nici acordul, nici 
dezacordul pentru motivele indi- 
cate mai sus. 

Eugen SIMION 
Bucureşti 


MARELE GREC 
INCORUPTIBILUL 
STAREȚ 


ȘI 


L-am cunoscut pe la mijlocul 
deceniului al VI-lea (““obsedantul 
deceniu”), în timpul studiilor mele 
universitare. În chip paradoxal, 
învățămîntul filologic bucureştean 
avea, în vremuri aşa de nefericite, 
mari profesori: Tudor Vianu, Al. 
Rosetti, Iorgu Iordan şi, din umbră, 
strălucind (nu-i chiar o figură de 
stil!) prin absenţa lui silită, 
G.Călinescu. Acesta din urmă avea 
voie să conferenţieze la Academia 
Română, dar nu şi în Amfiteatrul 
Odobescu... Tudor Vianu ţinea, 
metodic şi liniştit, cursul lui 
magistral de literatură universală în 
care se refugiase după ce-i fusese 
suprimat -cursul de estetică. Al. 
Rosetti vorbea, fireşte, despre 
istoria limbii române. Intra cu 
oarecare întîrziere în amfiteatru şi, 
dacă îmi amintesc bine, făcea pauze 
lungi. Asta ni-l făcea simpatic. Nu 
era un orator universal desăvîrşit şi, 
iarăşi, nedesăvîrşirea îi dădea un 
aer boem. Mi-a plăcut de la început 
şi am păstrat pînă la sfîrşit o mare 
stimă şi o incoruptibilă simpatie 
pentru acest om învățat cu un 
comportament, cum se zice, de ar- 
tist. 


Cînd i-am citit mai tîrziu 
scrisorile către G. Călinescu și 
scrisorile primite de el de la marii 
intelectuali în anii 30 am înţeles mai 
bine firea adevărată a lingvistului. 
Un cărturar generos şi un spirit 
intelectual superior, capabil să se 
pasioneze de poezia ermetizantă a 


lui Ion Barbu şi, în acelaşi timp, să 

analizeze cu o competență 
indiscutabilă sintaxa şi morfologia 
lui Varlaam. 

“Marele grec”, cum îl numeşte 
Ion Barbu, stă în calea tuturor 
suferințelor şi este chemat mereu 
ori de cîte ori izbucneşte un 
incendiu în lumea literelor. Și cu 
un tact rar, cu un simţ neobişnuit al 
relaţiilor sociale și cu o stimă de om 
inteligent față de talent şi față de 
valoare, Al. Rosetti intervine şi, 
dacă nu curmă de tot suferinţa şi 
nu stinge focul, diminuează enorm 
efectele lor. E generos şi inventiv, 
se bate pentru valorile culturii şi, 
ocrotindu-şi prietenii, nu reprimă 
pe adversarii prietenilor. Trece 
discret peste situaţiile dificile şi, 
dacă vorba boier are un sens mai 
înalt în limba română, aceasta se 
potriveşte lui Al. Rosetti. M-a uimit 
(şi mi-a plăcut) că, vorbind într-o 
împrejurare academică de familia 
sa, cu o genealogie ilustră, filologul 
aminteşte doar de Elena C. 
Cornescu, bunica dupi mamă, fiica 
lui Ioan M. Manu şi a Anei Manu, 
aceea căreia Heliade l:dulescu îi 
dedicase poezia Zburătorul. Aici 
voia să ajungă omul care putea 
invoca mai multe titluri princiare: 
la acea strămoaşă şi la dedicaţia 
dată de un mare poet pe un superb 

poem. El înţelege că adevărata 
nobleţe este aceea a spiritului şi că 
valoarea nu are o legătură cauzală 
cu poziţia socială. Cine crede că un 
scriitor care se naşte într-un palat 
este, prin chiar această fatalitate, 
mai dotat pentru marea literatură 
decît altul, ivit pe lume într-o casă 
țărănească, nu trece de nivelul de 
înţelegere şi de morala lui Dinu 
Păturică şi a lui Tănase Scatiu... 
Complexe pe care un om de cultură 
cu mintea trează şi cu sufletul 
deschis nu trebuie să le aibă... 

La examen Al. Rosetti părea 
detașat şi, sub influenţa asistentului 
său, Grigore Brâncuş, dădea note 
mari. Nu ne era, oricum, frică de 
el, mergeam fără complexe spre 
confruntarea cu acest personaj 
mitic. Faţa lui mare şi privirea 
veselă şi absentă în acelaşi timp ne 
dădea curaj. Foarte sensibil faţă de 
studenţii care dădeau semne că ar 
avea talent literar. M-a citat odată, 
după ce terminasem studiile 
universitare, printre tinerii care 
promit ceva în domeniul criticii 
literare şi remarca lui, trebuie să 
mărturisesc acum, m-a făcut fericit. 

N-am vorbit niciodată cu el 
mai mult de două-trei minute, pe 
cînd el era decanul Facultăţii, iar eu, 
pe la mijlocul anilor 60, june 
asistent. Înţelegea repede despre ce 
era vorba şi, de regulă, venea în 
întîmpinarea cererii tale. Cîte un da, 
da sau ha, ha lung şi candid încheia 
discuţia. La examen se decidea 
greu să pice pe cineva şi accepta 
cele mai năstruşnice scuze. Un 
coleg mi-a povestit modul în care 
a trecut studentul Nichita Stănescu 

examenul de istoria limbii române. 
Întrebat ceva despre un fenomen 
morfologic din secolul al XVII-lea, 
studentul citat mai sus, încă 
nerelevat atunci ca poet, şi-a 
justificat neştiința prin faptul că a 
suferit o mare nenorocire în amor: 
a fost părăsit de o femeie iubită şi, 
din această pricină tragică, n-a putut 
învăţa subiectul în discuţie... Marele 
Al. Rosetti a găsit justificarea 
plauzibilă şi i-a propus o notă de 
trecere: “vă convine — ar fi zis el 
— calificativul bine?” Stănescu 
Hristea Nichita a acceptat 
numaidecît şi profesorul şi 
studentul s-au despărțit în termenii 
cei mai cordiali cu putinţă. 
Asemenea istorii circulau în jurul 
lui Al. Rossetti şi făceau din el un 
personaj fabulos, în contrast, de 
pildă, cu severul, temutul său coleg 
de catedră, Iorgu Iordan. Om 
învăţat şi acesta, dar cu altă 
structură şi alt comportament. ~, 
Pe Al. Rosetti îl zăream din 
cînd în cînd, după ce părăsise 
Universitatea, prin jurul Pieței 
Lahovary. Trecea tăcut, absent prin 
mulțimea agitată şi pestriță. Un 
domn de altădată, într-o lume 
proletarizată. Nu era băgat în 
seamă, dar nici el nu părea a da 
atenţie indivizilor din jur. Privirea 
lui rămăsese, în continuare, 
îndepărtată şi veselă. Am scris, cînd |, 
a împlinit 95 de ani, o pagină în 
“România literară” şi am primit de 
la el o scrisoare de mulțumire. 
Cîteva rînduri cu o grafie tremurată 
care m-au emoţionat enorm. După 
puţină vreme a murit. Dispărea, 
odată cu el, ultimul reprezentant al 

unei mari generaţii de creatori. 
Dispărea, probabil, şi ultimul și 


autenticul boier al literelor 
române... 
Cu totul altfel se arăta 


studenților filologi din obsedantul 
deceniu colegul și, după cîte se 
şoptea, eternul adversar al “marelui 
grec”, profesorul Iorgu lordan. 
Severitatea lui devenise proverbială 
şi-i preceda, ca buzduganul 
zmeului din basm, numele. Avea 
fața mereu încruntată și, în relațiile 
cu studenții, era ca un stareţ de 
modă veche. Studenţii îl stimau, dar 
n-aş putea spune cîţi dintre ei îl 
iubeau cu adevărat, deşi la orele lui 
de consultaţii de joi seara (dacă nu 
mă înșel) era totdeauna coadă. Le 
era, oricum, frică de dascălul acesta 
care părea că ştie tot. Era un filolog 
dintr-o speţă azi dispărută: filolog 
total. Îmbrăţişase toate ramurile 
disciplinei şi, neîntrerupt şi fără 
grabă, ca un pieton pornit să facă 
înconjurul lumii, a cercetat timp de 
mai bine de 75 de ani limba română 
şi legile ei. În multe domenii ale 
lingvisticii el este un întemeietor. 
Generaţii întregi au învăţat de la el 
ŞI vor învăţa încă, pentru că acolo 
pe unde a trecut severul stareț a 
lăsat urme adînci... 

Cînd i-au apărut, prin anii 70, 
Memoriile, am încercat să confrunt 
impresiile mele din amfiteatru şi din 
sala de seminar cu portretul moral 
indirect din confesiunile solem- 
nului dascăl. Iorgu lordan întru- 
chipează, după mine, însăși ideea 
de disciplină şi seriozitate profe- 
sională. Cursul sau seminarul 
condus de el anulează ideea de 

spectacol, răspîndită în univer- 
sitatea românească după Maiores- 
cu. Nimic senzaţional nu se petrece 
din clipa în care omul impenetrabil 
se așază la catedră şi începe să 
vorbească despre aventurile unui 
diftong şi, pînă la sfîrșit, cînd 
aventura diftongului se încheie, cu 
o precizie de metronom, odată cu 
prelegerea. Filologul nu este un 
orator, am spune că este mai 
degrabă timid, complexat, rareori 
el ridică ochii de pe catedră şi 
atunci privește cu teamă în jur. 
Miîna dreaptă trage la nesfîrşit lanţul 
unui ceas aurit şi vocea îşi regăseşte, 
după o discretă tuse, ritmul normal. 
Profesorul timid sancţionează însă 
cu asprime orice abatere. Este 
necruţător în polemică, forţa 
articolului său vine din exactitatea 
demonstraţiei. Legat de “Viaţa 
românească”, el apără memoria lui 
G. Ibrăileanu cu un devotament 
intratabil și intervine ori de cîte ori 
are impresia că i s-a făcut criticului 
o injustiţie. 

Multe din datele din Memorii 
sunt reluate în convorbirile 
filologului nonagenar cu un tînăr 
matematician (Valeriu Mangu: De 
vorbă cu Iorgu Iordan, 1982). Aici 
aflăm mai limpede : părerile 
învățatului lingvist despre literatură 
şi despre colegii săi universitari 
bucureşteni. Și chiar portretul 
omului reținut, cu o morală aspră 
de ţăran de munte, imposibil de 
clintit din convingerile lui bune sau 
rele, iese mai bine la lumină din 
aceste replici. E nedumerit că G. 
Călinescu nu se adresa nimănui, 
nici măcar lui Sadoveanu, cu 

“Dumneavoastră”. Epitetul “divin”, 
aplicat tot lui G. Călinescu, i se pare 
deplasat. Nu-i place în nici un fel 
Vladimir Streinu, iar despre Ovid 
Densusianu crede și acum (la 
începutul anilor 80) că a fost 
valoros, “însă acru, ranchiunos şi 
inaccesibil”. 

Ce este sigur e faptul că 
lingvistul nu stă departe, chiar ajuns 
„la vîrsta patriarhilor, de evoluţia 
vieţii intelectuale, are păreri şi le 
afirmă cu o dură sinceritate. El nu 
are umor şi nu practică în nici un 
fel ironia. Are o formaţie literară 
veche şi gustul lui respinge 
complicațiile poeziei moderne. 
Slavici îi pare un scriitor bun, dar, 
nestăpînind limba în mod 
desăviîrşit, nu poate fi socotit un 
clasic. Nu gustă prea mult nici 
romanul lui Rebreanu, pentru că 
personajul său, Ion, este prezentat 
“ca un orăşean foarte calculat, 
foarte șmecher”. EI, filologul, e de 
părere că țăranii au un fel de 
nobleţe, “o sevă de aristocrație”, 
inexistentă la mulţi dintre orăşeni. 
Lovinescu este, desigur, un critic 
erudit, dar profesorul de lingvistică, 
atașat de domnul Ibrăileanu şi de 
cercul “Vieţii românești”, nu-l 
simpatizează aproape deloc din 
cauza “ciocoismului” manifestat de 


criticul bucureştean. Lovinescu 


“ciocoi”? Ce absurdiate! 

Sunt, în fine, şi judecăţi mai 
binevoitoare. Poetul Al. Philippide 
ar fi superior lui Arghezi, fiind mai 
filozof... Mircea Eliade, hotărît, 
nu-i place deloc, iar Marin Preda 
“scrie chiar trivial în sensul 
etimologic”... În schimb, Al. 


Ivasiuc primește toţi laurii: “este 
mai mare şi decît Preda, şi decît 
Titus Popovici şi toţi ceilalți proza- 
tori ai epocii socialiste”... Această 
enormitate nu are decît scuza 
sincerității. Nici Nichita Stănescu nu 
întruneşte adeziunea bătrînului 
profesor (“eu cred că el nu simte în 
sensul curent al termenului”), nici 
Marin Sorescu (“nu-mi place 
scriitorul care “ţipă” în el"). Îi place, 
în schimb, literatura scrisă de femei 
şi are venerație, în genere, pentru 
femeie. lată ce scrie la acest capi- 
tol sobrul lingvist: “După mine, cea 
mai excepţională realizare estetică 
a naturii — alţii ar spune a lui 
Dumnezeu — este femeia”... Însă 
bărbatul se cade să fie rezervat, să 
nu facă abuzuri, să fie rușinos şi să 
nu păcătuiască nici măcar cu 
privirea... Cum, întreabă surprins 
interlocutorul (Valeriu. Mangu), 
“dacă văd o femeie frumoasă pe 
stradă, n-am voie să mă uit după 
ea?”, la care filologul răspunde: 
“Da, de acord! Te aprob aici. Mă 
uit şi eu, dar cuviincios. Mi se pare 
că cei mai frumos lucru pe care l-a 
făcut natura este femeia. O femeie 
frumoasă face cît toți munții şi toate 
fluviile din lume, din punct de 
vedere afectiv! Nici vorbă! Sunt în- 
să, cum spun, anumite limite impu- 
se de respectul care trebuie să existe 
între oameni, adică bărbatul nu 


“ trebuie să vadă în femeie un obiect 

de satisfacere a dorințelor lui”. 
Severul filolog, ajuns la 90 de 
ani, ţine un jurnal sentimental! (cine 
ar fi bănuit?): “eu fac însemnări 
zilnice în legătură cu afecțiunea 
mea față de cineva. Faţă de o 

femeie”. Vorbeşte cu ea la telefon 
şi apoi îşi notează, ca un şcolar 
îndrăgostit, impresiile. O vede de 
două ori, în reuniuni academice, și 
este emoţionat. Omul care spune 
toate acestea recunoaște singur că 
are gusturi “vechi” şi că nu poate 
(şi nu i-ar sta bine) să se adapteze 
altui stil. Este mefient faţă de 
“modernităţi” şi e de părere că, în 
viaţă, ca şi în literatură, trebuie să 
triumfe bunăcuviinţa. Morala lui 
este, repet, aceea a unui stareţ 
incoruptibil: sever, mustrător, la 
nevoie represiv. 

Marele grec şi incoruptibilul 
stareț au fost profesorii generaţiei 
mele. Doi mari filologi dintr-o 
şcoală puternică, poate cea mai 
importantă pe care a dat-o 
lingvistica românescă. Ei au lăsat 
în urma lor nu numai o operă im- 
portantă, dar şi numeroși elevi, 
răspîndiţi, azi, în toată lumea. 
Pentru mine, critic literar şi profesor 
de literatura română, Al. Rosetti şi 
Iorgu Iordan au fost şi rămîn două 
întruchipări ale unei discipline 
dificile: prima întruchipare se mişcă 
cu boieria şi boema artistică, cu 
omul de lume şi cu vocaţia pentru 
prietenie; cealaltă — se confundă 
cu mucenicia, vigilenţa, rigoarea 
intelectuală şi insuportabila 
(insuportabilă mai ales pentru 
fluşturaticii tineri care eram!), 
insuportabila, zic, rigoare morală. 
Azi, îmi dau seama că amîndouă 
ipostazele sunt necesare într-o 
cultură şi că pentru un tînăr 
intelectual este un noroc să 
întîlnească, în perioada lui de 
formare, un mare grec generos şi 
un incoruptibil stareţ. 

Anta logia "LR" 


Grigore VIERU 


ARS POETICA 


"De mita timpului de sînge Poetul 
nu-i decît iubiże.” 


Mezg eu dimineața, în feunte 
Cu spicele albe în bzațe 
Ale păzului mamei. 


Mezgi tu după mine, iubito, 
Cu spicul jiezbinte la piept 
Al aceimei tale. 


Vine moaztea din uzmă 
Cu spicele zoșii în beaţe 
Ale singelui meu — 

Ea cate nimic niciodată 
Nu înapoiază, 


Și toți sîntem Cuminaţi 
De-o bucuzie neînțeleasă. 


Ta memoriam 


PROFESORUL 
UNIVERSITAR 
ION OSADCENCO 


La 17 noiembrie 1994 a 
încetat să bată inima lui Ion 
Osadcenco, profesor universitar, 
doctor în filologie, membru al 
Uniunii Scriitorilor din Republica 
Moldova. 

Dispariția sa fizică echi- 
valează cu stingerea unei făclii a 
pedagogiei şi ştiinţei literare din 
partea stîngă a Prutului, cu 
închiderea filelor unei enciclopedii 
în domeniul literaturii clasice. 

Născut la 4 decembrie 1927 
în oraşul Cahul; Ion Osadcenco a 
avut a suporta greutăţi dintre cele 
mai mari, începînd cu aceea a 
schimbării regimurilor social- 
politice la 28 iunie 1940, cînd abia 
îl lăsaseră în pace unii slujitori 
arhivigilenţi ai timpurilor apuse 
(“de ce poartă nume ucrainean?”) 
şi-l luară “la cătare” alţi “băgători 
de seamă”, porniţi să afle cu tot 
dinadinsul, cît mai amănunţit, “cu 
ce se ocupase pe timpul românilor”. 
E situaţia tragică a intelectualului 
basarabean care n-a putut să nu 
împărtășească destinul palmei sale 
de pămînt. 


Dar le-a îndurat pe toate, adică 


şi gteutăţile materiale  inimagi- 
nabile din primii ani postbelici, cînd 
intrase student la Universitatea de 
Stat din Moldova, şi cele de ordin 

spiritual, de pe timpul cînd la 
conducerea Universităţii chişi- 
năuiene se perindau venetici 
stăpîniți de o nestrămutată dorinţă 
de a ne vedea înjosiţi, cel puţin, sau 
de mai încoace, cînd rostirea, cu atît 
mai mult scrierea cuvîntului 
“român” putea să te coste totul, 
astfel încît o carte a sa — Relaţii 
literare moldo-ruso-ucrainene în 
secolul al XII-lea (1977) — a 
apărut împînzită de puncte de 
suspensie. 

Cînd ne gîndim acum la 
profesorul Ion Osadcenco, ne vin 
în minte două vorbe înțelepte ale 
poporului nostru: “Nu da, Doamne, 
omului cît poate el duce” şi 
“Norocul îi ajută numai pe cei 


` înţelepţi”. 


Mic de statură, Domnia sa a 
fost în schimb foarte bun de gură. 
Și de minte, adăugăm neapărat. Ştia 
să creeze o atmosferă propice 
discuţiei serioase ori, după 
împrejurări, agapei prietenești. 
Urcat la tribună cu un referat despre 
Eminescu, îl ridiculiza cu bonomia 
sa înnăscută pe acel “mititel” din 
Scrisoarea I (“lar deasupra 
tuturora va vorbi un mititel,/ Nu 
slăvindu-te pe tine... lustruindu-se 
pe el/ Sub a numelui tău umbră...”), 
după care expunea tema în cea mai 
deplină cunoştinţă de cauză, cu lux 
de amănunte, impresionant şi 
convingător. 

Prelegerile sale erau nişte 
spectacole originale cu un singur 
actor, posesor al unei erudiţii vaste 
şi adînci, din care profesorul 
Osadcenco s-a împărțit cu dărnicie 
permanentă miilor de studenţi ai 


Ta memoriam 


Facultății de Litere. Se simțea — de 
la primele cuvinte — că stăpînea la 
perfecție materia, literatura clasică 
română fiindu-i cunoscută în 
amănunt. Dragostea sa numărul unu 
a fost totuşi Mihai Eminescu, pe 
care îl evoca multilateral și profund 
pe parcursul unui ciclu aparte de 
prelegeri, complementar cursului 
de istorie a literaturii. Pe Eminescu 
îl ştia pe dinafară și nu este de 
mirare că același lucru ni-l cerea şi 
nouă, învăţăceilor D-sale. 

De la profesorul Ion Osad- 
cenco ne-au rămas sute de articole 
şi studii competente despre creația 
lui Alecsandri şi Creangă, 
Eminescu şi Hasdeu, Russo şi 
Donici, Stamati şi Negruzzi. Acesta 
din urmă a constituit obiectul unei 
cercetări aprofundate din partea 
savantului, despre viaţa şi 
activitatea sa  lăsîndu-ne o 
monografie doctă, în multe privinţe 


valabilă şi în prezent, chiar dacă de 
la apariţia ei în 1969 s-au făcut 
descoperiri noi, au evoluat 
gusturile şi s-au schimbat în bine 
climatul literar şi cel științific. 

Cu timpul profesorul 
Osadcenco şi-a făcut o cauză 
totalmente nobilă şi generatoare de 
invidii sănătoase din repunerea în 
valoare şi în circuitul științific de la 
noi a unor literați basarakheni uitaţi, 
ca Ivan Tanschi, Gheorghe Gore, 
Polihronie Sîrcu etc. Portretele 
acestor creatori din eșalonul al 
doilea al scriitorilor din trecut, 
încondeiate de savant, abundă în 
informaţie şi se constituie din 
interpretări adecvate cu talentul şi 
contribuţia fiecăruia la spectrul 
literar din secolul al XIX-lea şi de 
la începutul secolului al XX-lea. 

O altă pasiune permanentă a 
profesorului Ion Osadcenco a 
constat din studierea amănunţită, 


Anul 1987. Ion Osadcenco între colegi și vechi prieteni. 

competentă şi — în fine — 
convingătoare a relațiilor literare 
moldo-ruse şi moldo-ucrainene, 
care, dincolo de aspectul politic 
conjunctural, denotă capacități 
intelectuale deosebite ale savan- 
tului şi cuprind o informație bogată, 
variată, interesantă, pe care o găsim 
şi în studiul pomenit mai înainte, 
editat în 1977. 

Și cine ştie dacă nu greutățile 
de tot soiul, numai fugitiv relevate 
mâi sus, i-au servit drept stimulent 
recuperatoriu spre munca asiduă, 
spre cercetarea adîncă a tezaurului 
nostru literar din trecut? Profesorul 
Osadcenco ştia că nu are altă 
susținere — de la nimeni şi de 
nicăieri — decît de la propriile sale 
cunoștințe în materie de literatură 
clasică. Încolo — era pîndit mereu 
de pericole şi învinuiri. 

Ca să le ocolească ori să le 
domolească, îşi formase o mască a 
omului pururea vesel, glumeţ, 
predispus la o vorbă de duh, adesea 
cu subtext adînc și important. De 
aceea prelegerile sale — oricîte 
minusuri le-am găsi azi — nu i-au 
plictisit niciodată pe studenți, ci au 
constituit tot atîtea exemple de artă 
oratorică, însumînd deopotrivă 
informaţia ştiinţifică indispensabilă 
şi anecdota descreţitoare de frunţi, 
iar evoluările sale în viața particu- 
lară rămîn de neuitat. O parodie ca 
cea a lui George Coşbuc la poezia 
Somnoroase păsărele de Eminescu 
sau un răspuns prompt şi “cu draci” 
ca acelea pe care le dădea Ion 
Osadcenco rusului Aleksandr 
Medvedev, rector la Universitate, 
cunoscut prin aroganţa şi spiritul 

autocrat ridicate la rang de 
principii, nu sînt de neglijat nici azi. 
“Cine sînt eu pentru dumneata?” 
l-a apostrofat cu străşnicie rectorul 
într-o adunare a decanilor, cînd 
profesorul îşi permitea unele mici 
libertăți. “Prieten, tovarăș şi frate!”, 
a răspuns cel întrebat, “preamărind” 
totodată faimosul “Cod al 
constructorului comunismului”, în 
vogă la acel moment. Asistenţa 
izbucni în hohote, molipsindu-l 
pînă şi pe rectorul satrap. 

Parcă-l vedem şi azi — unul 
dintre cei “mici de statură, dar mari 
prin virtute”, după cum îi plăcea să 
se exprime. 

Ba chiar îl simțim aproape, 
prin tot ce a făcut D-sa pentru şcoala 
superioară de la noi, pentru şcoală 
în genere, de vreme ce a scris 
manuale destinate învățămîntului 
mediu, pentru ştiinţa literară 
aplicată la literatura clasică. Prin 
calităţile sale propriu-zis omeneşti: 
omenie, bunătate sufletească, 
inteligență sclipitoare... 

De aceea ne închinăm cu 
recunoștință în faţa tuturor meritelor 
D-sale, care, de altfel, ne obligă nu 
numai la atît, ci şi la absolut 
necesarele eforturi de a-i continua 
cu demnitate cauza nobilă de 
pedagog talentat şi de savant 
notoriu. 


“T R. » 

ANTIDOT 
BILINGVISMULUI 
LINGVOCID 


Trăim în țara celor mai mari 
paradoxuri. Deschizîndu-ni-se portița 
pentru a ieși pe pajiştea libertăților unei 
democraţii veritabile, noi ne tragem 
înapoi în ţarcul gîndirii totalitare şi a 
mentalității de sclav. Respingem 
verticalitatea demnităţii şi ne închinăm 
mersului de rîmă. Avînd o limbă dulce și 
miezoasă ca un fagure de miere, noi 
preferăm o altă limbă, de împrumut, 
crezînd că aceasta ne arată mai deştepţi, 
ne înalță în ochii lumii. Ori, cel puţin, în 
ai străinilor de la noi. 

Oricum, nu ne vom putea debarasa 
ușor de mentalitatea de sclav şi nici de 
“gîndirea în limba rusă”, adică de 
formularea gîndurilor, pe care avem a le 
exprima, în rusește şi de traducerea lor în 
“limba de stat”. Cunoaştem noi oare la 
fel de bine limba română ca şi rusa (deşi 
pe aceasta nici un intelectual rus get-be- 
get din Rusia n-ar pretinde că o ştie la 
perfecţie, în timp ce un moldovean rînzos 
nu se jenează să afirme atare inepții), 
încît să compărem la tot pasul în postură 
de “traducători”? Iar dacă am cunoaș- 
te-o, la ce ar mai trebui să complicăm 
actul de vorbire, comunicarea propriu- 
zisă, recurgînd la traduceri, în loc să ne 
exprimăm direct în limba română? 

Dar tocmai că nu o cunoaştem. De 
cînd ne aflăm în aria bilingvismului 
monodirecțional național-rus am uitat 
cele mai elementare cuvinte aie limbii 
materne, începînd de la greblă şi pînă la 
ferul de călcat. De aceea şi întrebăm cînd 
auzim în limba română cuvinte și 
îmbinări cum ar fi incendiu, pompierie, 
a revoca, obliterare, contramandare, 
contracarare, rebutare, napolitană, 
cambie, borderou, obiect amanetat: “Da 
cum se spune în rusește?” Şi imediat 
ce-i răspunzi inșului că e vorba de noxap, 
NOXApPHaa (MaNIHHa), OTO3BATb, 
aHHYNApOBaHHE, OpakoBKka, Bau, 
BEKCEJIb, BEJOMOCTb, BANOXEHHaA 


Beuib, el rămîne fie satisfăcut, fie 
stupefiat: “Păi, așa și trebuia să spui!” 
sau: “Ia te uită! Nici nu ştiam că în limba 
noastră i se spune aşa...” 

Sînt consecinţele bilingvismului 
pe care scriitorul Alexandru Gromov l-a 
numit foarte sugestiv bilingvism 
lingvocid. Este o realitate de care nu 
avem ce ne ascunde ca struțul și de care e 
nevoie să ținem cont în activitatea de 
limbaj de pe această palmă de pămînt 
românesc, pămînt, pe care mulți au 
jinduit să-l vadă rusesc. Vom mai trăi încă 
mult timp din împrumuturi, vom mai 
vorbi încă mult timp — cel puţin o parte 
din noi — într-o limbă maternă tradusă 
din ruseşte (pînă ne vom deprinde a gîndi 
şi a vorbi româneşte). Barem dacă am tra- 
duce adecvat. Dacă am avea răbdarea să 
verificăm corectitudinea traducerii, 
apelînd, aşa cum o fac veritabilii şi 
oneștii traducători atunci cînd nu au toată 
certitudinea, la cel mai competent con- 
sultant — dicționarul. În cazul la care 
ne referim — la dicționarul bilingv rus- 
român, fie la cel general, fie la cele 
profesionale (terminologice). 

Respingem din capul locului şi 
categoric declaraţiile cu scop vădit 
umilitor ale unora sau închipuirile 
greșite, generate de ignoranța crasă, ale 
altora precum că limba ne-ar fi săracă. 
Nu este exact, pentru că nu corespunde 
adevărului a spune “ni-i săracă”, ci este 
îndreptățit şi modest a recunoaşte, pentru 
fiecare individ luat în parte, că “mi-i 

săracă”! Este suficient să parcurgi 
dicționarele ruso-române sau cartoteca a 
tot ce s-a editat şi se editează pe parcurs 
de decenii şi secole în româneşte numai 
pe ambele maluri ale Prutului şi 
Milcovului pentru a te convinge că limba 
română dispune de toate posibilitățile de 
exprimare pe care le posedă oricare alta, 
inclusiv limbile de circulație 
internațională (engleza, franceza, 
germana, spaniola, rusa ș.a.). Iar 
dicționare avem, de cînd am purces, con- 
form acordului interstatal, la integrarea 
culturală și spirituală a românilor din 
cele două state româneşti actuale, 
berechet. De ne-ar ajunge răbdare să le 
răsfoim ori de cîte ori nu sîntem siguri de 
caracterul adecvat al cutărei sau cutărei 
expresii în vorbirea maternă, de ne-ar 
însoți la tot pasul ambiția de a ne exprima 
corect, precis şi plastic şi mîndria de a 
avea o limbă de sorginte latină. 

Nu pot să nu-mi împart cu cititorul 
revistei bucuria de a ţine în mînă o 
proaspătă lucrare lexicografică: 
Dicţionarul economic rus-român 
(coordonator — Mihai Patraș, Editura 
Enciclopedică “Gheorghe Asachi”, 
Chişinău, 1994, 480 de pagini). Incerc, 
concomitent, şi un sentiment de 
admirație pentru gestul temerar al 
autorilor (Mihai, Eugeniu şi Olga Patraș, 
Dumitru Guzun, Lucia Pădure, V. 
Cobzaru şi A. Bologan), care, nefiind 
lexicografi-filologi propriu-ziși, au 
întreprins totuşi o muncă meticuloasă şi 
în cunoştinţă de cauză, muncă bazată în 
principiu pe entuziasm (neretribuită) şi 
neasigurată, pe parcursul unui deceniu 
de incertitudini şi criză economică, nici 
de perspectiva reală de a se vedea 
materializată între tartajele unei lucrări 
tipărite. Precum temerară a fost şi 
întreprinderea în care s-a lăsat antrenată 
Editura Enciclopedică, aflată într-o 
acută criză financiară, cu riscul perma- 
nent de a-i pierde pe cei cîțiva mecenați 
ce promiseseră să susțină apariția lucrării. 
Dar finis coronat opus (“sfîrşitul 
încununează opera”), cum se spune, şi e 
de datoria noastră să le urăm un Vivant! 
tuturor. 

Luptător activ pentru renașterea 
națională, pentru repunerea limbii 
române în drepturile ei fireşti la ea acasă, 
inclusiv în Bucovina natală, viitorul 
deputat în Parlamentul Republicii 

Moldova Mihai Patraș, doctor în 
economie, astăzi preşedinte al Asociaţiei 
economiştilor din Moldova, îşi pusese 
în gînd să contribuie personal la 
cultivarea limbii materne printre colegii 
de breaslă, cunoscînd prea bine din pro- 
pria experienţă de colaborator ştiinţific 
la Institutul de Planificare şi de lucru în 
sistemul de instruire financiar-bancar 
dificultățile şi posibilitățile extrem de 
reduse de exprimare într-un limbaj pro- 
fesional. Atragem atenţia că lucrarea a 
fost concepută în anii 80, în condiţiile 
relațiilor de producţie socialiste, cu un 
anume vocabular profesional, iar pe 
parcurs, în Europa de Est, inclusiv în 
fostele republici sovietice devenite state 
suverane, s-a trecut la un nou tip de 
relaţii, relaţiile economice libere, ce 
reclamă şi un lexic terminologic 
corespunzător. Cum trebuiau să 
procedeze autorii? Să renunţe la lexicul 
profesional peste zi învechit? Rămîn însă 
categoriile şi noţiunile, lucrările din 
perioada respectivă, referirile la ele, 
rămîne istoria. De aceea autorii n-au re- 
nunțat la acest lexic. Mai mult decît atît, 
ei au considerat necesar să extindă 
hotarele terminologiei economice 
tradiționale, incluzînd-o şi pe cea din 
unele domenii adiacente sau limitrofe 
(activitate vamală, relaţii internaţionale, 
drept economic, marketing, manage- 
ment, statistică matematică, tehnică de 
calcul ș.a.), precum şi termeni şi îmbinări 
de uz. mai general, “neramurali”. Prin 
aceasta se explică fixarea în registru a 
circa 50 de mii de termeni în limba de 
ieșire şi a 65 de mii — în limba de intrare, 
Dicţionarul fiind nu numai cea mai re- 
centă, ci și cea mai completă în zona 
noastră de activitate (fosta U.R.S.S., 
fostele țări de democraţie populară, 
Balcani) lucrare de acest gen. Dacă mai 
ținem cont de sporirea vertiginoasă a 
terminologiei economice în perioada 
prin care trecem, vom încuraja, 
indiscutabil, ambiția alcătuitorilor de a 
completa în permanenţă fișierul 
(activitate pe care o desfăşoară zi de zi în 
orele libere) pentru a-l pune în folosință 
deja la prima reeditare. 

Coeficientul de credibilitate al 
noii lucrări lexicografice e determinat şi 
de consultarea la alcătuirea lui a unor 
reputați specialiști lingviști din repub- 
lică şi din Țară: academicienii Ion 

Coteanu, N. N. Constantinescu, Nicolae 
Bilețchi, doctorii în filologie Mioara 
Avram, Constantin Tănase ș.a. A continua 
să traduci GONHHIHEIIĂ JIHCT prin foaie 
de boală (în loc de certificat medical), 
HCONpPOBCEPXUMOE  noKasa- 
TEJIbCTBO prin dovadă de necombătut 
(în loc de probă irefutabilă), 
TpOLeHTHbIĂ 3a€cmM prin împrumut cu 
procente (în loc de împrumut cu 
dobîndă), pacnbureHue CpencTB prin 
împrăştierea (risipirea) mijloacelor (în 
loc de pulverizarea mijloacelor), 3an0- 
TOBOE CBHNCTEJIECTBO prin adeverinţă 
de zălog (în loc de certificat (sau act) de 
gaj, titlu de ipotecă) etc. etc. acum, cînd 
ai la dispoziție acest ghid, înseamnă a 
demonstra nu numai o ignoranță crasă, 
ci şi lipsa elementarului simţ de respect 
faţă de limba maternă, față de predecesori 
şi de conaţionalii contemporani, față de 
tine însuți. Nu mai ai dreptul moral să 
comiți crime față de limba care nu-ţi 
aparține numai ţie, ci este o avuţie a 
întregului popor român. lar “a vorbi 
sănătos limba mamei este o datorie, una 
dintre cele mai patriotice” (Gr. Vieru). 
Parcurgînd dicționarul, îţi vei da 
seama, iubite cititor al revistei noastre, 
de munca de Sisif pe care au depus-o 
autorii atunci cînd au înfruntat un mont 
blanc de literatură de specialitate şi de 
ordin general, tradusă şi originală, şi 
numeroase dicționare din alte domenii 
pentru a găsi echivalentul românesc cel 
mai adecvat pentru termenul rusesc. Şi 
numai cînd nu l-au atestat în scris, l-au 
împrumutat sau l-au creat fie prin 
calchiere, fie prin asociere sau analogie, 
în conformitate cu legităţile de 
îmbogăţire a vocabularului limbii 
materne. Aici vom găsi și unele traduceri 
mai puțin reușite sau discutabile | gen 
măsură (pentru MEpONpHATUC), regulare 
anticiclică a economiei (pentru 
aHTHUMKJIMYECKOC PEryNUHpoBaHHe 
DKOHOMHKU), poprire (pentru apecT, a 
popri (pentru ApecTOBaTb), faliment cu 
rea voință (pentru 3NOHaMEpeHHoC 
GaHKpoOTCTBO), responsabilă cu rufăria 
(pentru GenveBuuua) ş.a.], pe care 
timpul şi simţul limbii le vor aproba, 
corecta sau respinge. Însă nu ele (şi alți 
“purici” , pe care nu avem posibilitate 
să-i enumerăm aici) determină fi- 
zionomia lucrării, care în esenţă este una 
de calitate, o reală contribuţie la opera 


de repunere în funcțiune a limbi: române 
literare în Republica Moldova. 

La un preţ care nu e pe potriva 
oricărui salariat, îndemnăm orice 
bibliotecă și pe cei care trăiesc cu grija 
pentru destinele limbii materne să pună 
mînă de la mînă și să se grăbească a 
procura Dicţionarul economic rus- 
român, care a apărut într-un tiraj de 
numai 10 mii de exemplare. 

